
Vieţile celor mai faimoase femei din istorie, 
cu iubirile, visurile şi pasiunile lor 


Crescută de bunică şi de mama ei, două dintre cele mai căutate 
curtezane din Franţa, Simone refuză să le calce pe urme C 
şi se căsătoreşte cu Cyrus, bijutierul evreu al şahului persan. = — 
Îndrăgostită pentru prima dată în viață, tânăra îşi urmeăză ge 
soțul în îndepărtata Persie, atât de diferită de lumea pariziană 
cu care este obişnuită. Însă Cyrus este implicat în periculosul 
comerţ cu diamante roşii, iar atunci când descoperă o escrocherie 
de proporţii, onestitatea sa îl costă viața. Cu inima frântă, A 
Simone se întoarce la Paris şi la decadenţa plină de farmec 
a vieţii familiei ei, exersându-şi calităţile de curtezană 
cu scopul de a-l descoperi pe ucigașul soțului ei. 

Dora Levy Mossanen, scriitoare originară 
din Israel, şi-a cucerit cititorii cu romanele sale de ficțiune 
istorică, al căror succes a depăşit toate aşteptările. 
De aceeaşi autoare, la Editura Litera va apărea 
O dragoste tragică. Destinul ultimului Romanov. 


Află mai mult pe: 


DORA LEVI MOSSANEN 


CUATEZANE 


Magia dragostei 


Traducere din limba engleză 
imona Luncaşu 


CAPITOLUL 1 


Persia, martie 1901 


Mă apuc de nas şi înghit două fudulii crude de cocoș. 

- Nu face mutra asta, khanom Simone, poruncește Pearl, moaşa. 
liă ce-ţi spun eu sau pântecele tău va continua să sângereze lunar. 

Femeia pisează un amestec maro într-un mojar, cu o expresie 
atât de gravă, de parcă ar fi o forţă creatoare de viaţă. Zdrăngăne 
amestecând pasta formată din carnea unui peşte rar, găsit în Marea 
Caspică, cinci perle măcinate fin, luate din stridii fertile, două gra- 
me de aur și un alt elixir ale cărui proprietăţi n-avea să le dezvăluie. 

Îmi vâr mâinile în buzunarele pantalonilor mei scurți de călărie, 
în timp ce vrăjitoarea cu un singur ochi ridică un degetar de apă 
de trandafiri la nasul meu, să mă împiedice să vomit. 

De ce eu, fiica lui Françoise şi nepoata doamnei Gabrielle, idoli 
ai seducţiei, m-aş exila într-o casă de piatră în vârful munţilor 
Persiei? De ce aș înghiți fudulii de cocoș? De ce aş urma sfatul unei 
moașe nebune? 

Motivul a fost Yaghout, soacra mea. 


Obosiţi după lunile de călătorie din Franţa în Persia, la sosirea 
în portul Anzali, la Marea Caspică, Cyrus şi cu mine ne-am alăturat 
unei caravane, care a străbătut apoi pasurile montane şerpuite spre 
Teheran. Prima mea imagine a Persiei pe când ne apropiam de 
Anzali venind de la Baku au fost acoperișurile de ţiglă roşie ale 
unui oraş aflat într-o vale. Și, în depărtare, un lanţ muntos învăluit 
în nori. De aici, am traversat un deșert pe kajavehe, un vehicul pen- 
tru doi pasageri care seamănă cu cotețele de pui legănate pe spate 
de măgari. Cu fețele pline de praf şi obosite, am sosit la Mahaleh, 


5 


Dora LEvI MOSsANEN 


cartierul evreiesc. La ferestrele caselor, pe pervazuri, se vedeau 
licărind lumânări de Sabat. Am străbătut o reţea de alei înguste, 
unde pereţii păreau gata să se prăbușească, spre Sar-e-chăl — 
marginea gropii. 

M-a izbit un miros greu, de putreziciune. 

Într-o groapă din mijlocul cartierului era un morman de 
gunoaie în descompunere. Negustorii, tarabagiii şi ceilalți locuitori, 
învăluiţi în tristeţe ca într-o mantie, îşi aruncau gunoiul de zi 
cu zi în această groapă. Bărbaţii purtau pălării ciudate - conice 
sau din piele de miel, cei mai înstăriți, cuşme de lână căzăcească, 
cei mai săraci. Prăvălioare ciudate, cu fațada la stradă, se înşiruie 
de-a lungul bazarului. Proprietarii de magazine stăteau unde 
puteau să ajungă peste tot fără să se ridice. Bucătarii publici prăjeau 
frigărui cu carne de oaie pe cărbuni încinși. Un sacagiu cu urcior 
din piele de oaie pe umeri mi-a întins o cană de cositor. Cyrus i-a 
făcut semn să se îndepărteze, trăgându-mi eșarfa peste buclele 
roşcate. Nu trebuia să beau nimic, în afară de ceai fierbinte, zicea 
el, până când mă obişnuiam cu microbii persani. Ascunse sub 
chador!, cu ochi obosiţi uitându-se pe furiş prin niqabul abia 
deschis, femeile se vânzoleau în jur ca nişte corturi negre. Chiar 
şi fantomele doamnei Gabrielle ar fi ocolit acest loc sumbru. 

Şi când te gândeşti că m-am luptat să plec din Vila Gabrielle 
pentru asta. 

Cămila care ne căra bagajele abia se mai strecura prin fundătura 
îngustă. Am închiriat un catâr să ne care valizele mai departe. 

- Casele din capătul aleii sunt mai ferite de raidurile musulma- 
nilor, mi-a explicat Cyrus, făcându-mă să mă îngrijorez şi mai tare. 

M-am agăţat de braţul lui şi l-am întrebat care era semnificația 
peticelor de pe unele haine. 

- Evreii trebuie să poarte semne de identificare; aşa, musulmanii 
nu vor intra în contact cu noi şi nu se vor pângări. 

- Tu nu ai, am spus. 

- Refuz să port unul, a răspuns el. 

- Dar tu, un evreu, cum de eşti bijutierul privat al șahului? 


1 Veşmânt de culoare neagră, purtat în Iran, care acoperă aproape în totalitate 
corpul, lăsând la vedere doar o parte din față şi ochii (n.red.) 

liind singurul specialist persan în pietre preţioase cu un titlu 
auulemic în Franţa, e nevoie de mine la curte. Și am legături ne- 
preţuite cu pieţele europene de diamante. 

Inainte să apuc să mă îngrijorez şi mai mult, m-a luat de mână 
i m a condus la viitoarea mea soacră, Yaghout. Informată de 
sosirea noastră de aducătorul de veşti al cartierului, ne aștepta la 
ușă. Purta genul de colanți, vestă și fustă de balet pe care tatăl 
a tualului şah îl admirase la baletul din Paris și pe care femeile din 
haremul lui de mai târziu îl transformaseră în modă. Dacă mama 
lui Cyrus ar şti că bunica mea l-a satisfăcut pe actualul şah în 
ultima sa vizită la Paris... 

- Madar, fă cunoștință cu logodnica mea, a zis Cyrus, strân- 
pându-i mâinile. 

- Pesaram, fiul meu! a strigat ea, ignorându-mi mâna întinsă. 

M-am crispat sub privirea ei fierbinte, care mi-a cercetat tot 
corpul, oprindu-se pe părul meu roșu. Izbucnind în accese de stră- 
nut violent, a insinuat că are o reacţie alergică. Mai târziu mi-am 
dat seama că era față de mine. Când am intrat în casa ei, a pus o 
Biblie deasupra capului lui Cyrus. În cealaltă mână, clătina o că- 
delniță aprinsă, plină cu cărbuni, făcând să zornăie sita metalică. 
Am simţit impulsul de a-mi deschide porii pielii şi a-mi etala 
parfumul, pentru a acoperi mirosul înţepător de fum de la se- 
minţele sălbatice de virnanţ, care se crede că alungă deochiul. 

Cyrus m-a tras în brațele lui. 

- Bine ai venit în Persia, jounam. 

Yaghout s-a răsucit pe călcâie și s-a năpustit în grădină. M-am 
uitat înapoi şi am văzut-o aruncând cădelniţa într-un mic bazin. 
Tăciunii s-au stins sfârâind în apă. 

Dintr-odată, m-a cuprins dorul de Paris. Mi-era dor de Françoise 
şi doamna Gabrielle. Mi-era dor chiar și de grupul de spirite al buni- 
cii mele care cutreieră Vila Gabrielle și valea dimprejur. 

În timpul celor două săptămâni în care am stat cu Yaghout, am 
încercat să-i intru în graţii. M-am grozăvit cu dialectul farsi pe care 
îl învățasem de la Alphonse, majordomul nostru persan de acasă. 
Am fiert ceai şi am tocat plante aromatice pentru orez. Am pregătit 
ghormeh sabzi, o tocană de miel cu verdețţuri, fasole roşie şi lămâi 
deshidratate. Dar, în ciuda insistențelor ei fără sfârşit, am refuzat 
să port chadorul. 


Dora Levr MOSSANEN 


Rafala de strănuturi declanșată de prezența mea, bolboroseala 
ghalianului ei din narghilea, tremurul petalelor de trandafir prin- 
tre bulele de apă şi fumul care-i ieşea din nări erau nepoliticoase 
şi înfricoşătoare. Cât timp trebuia să mă aştept să trăiesc cu femeia 
asta? Când a început să-și bage pe neașteptate pastile sub limbă, 
ca să prevină un atac de cord care se profila, am fost gata s-o iau 
la sănătoasa. Nimic din ce spusese Cyrus şi, cu siguranţă, nici una 
dintre închipuirile mele nu mă pregătiseră pentru Yaghout cea cu 
ochi negri și mustață. 

- E virgină? a şuierat la Cyrus într-o dimineaţă. Nu te uita aşa 
la mine, pesaram, ci mai gândeşte-te dacă o vrei cu adevărat de 
soţie. Fiindcă, dacă nu aduce un cearșaf însângerat cu semnătura 
rabinului Șlomo Penitentul pe cele patru colțuri, ai să fii mort 
pentru mine. 

- Consideră-mă mort chiar aici şi acum! i-a răspuns Cyrus tăios. 

Întârziasem la micul dejun, încă îmi aranjam buclele, când el 
m-a luat de braţ și m-a tras afară pe ușă, în grădina plină de praf, 
cu nucii şi duzii ei bătrâni, cu pui sfrijiți şi cocoşi gălăgioși şi, din- 
colo de latrină, cu o groapă căscată. 


- Nu mai visa cu ochii deschişi, khanom Simone, m-a certat 
Pearl, moaşa, făcându-mă să tresar şi să revin la realitate, cu gustul 
amar de fudulii de cocoș persistent în gură. Dacă nu rămâi gravidă, 
soțul tău are să fugă la yengeh donyah. 

Beard, proprietarul ceainăriei de după colţ, crede că yengeh 
donyah este un fel de margine a lumii - undeva foarte departe 
de Persia. 

Pearl îşi dă cămaşa jos şi îşi scoate un sân, încreţit şi veștejit, 
apoi îl bagă în gura copilului înfăşat în chadorul de pe umerii ei. 

- Vezi tu, Man hameh kareh hastam. 

Oui, oui, presupun că se pricepe la tot felul de modalităţi de 
creştere a copilului. Dar eu mai degrabă m-aş întoarce la Teheran 
şi m-aş confrunta cu Yaghout, decât să-i permită femeii ăsteia 
să-mi alăpteze copilul, atunci când o să am unul. 

Se uită la mine cu ochiul cel bun, celălalt fiind lăptos și jalnic 
ca unul de capră moartă. Şi-a pierdut ochiul în epidemia de con- 
junctivită din Rasht, un oraş din nordul Persiei, explică ea, adău- 
gând că vede mai bine cu ochiul ei bun decât văd eu cu amândoi. 

taupeste un pic din preparatul din mojar şi rulează o fărâmă în 
Iama de bilă colorată între degetele bătătorite. 

sulur din cap, asigurând-o că n-am să mănânc găinaţ de pui, 
„ui owe seamănă amestecul. 

Bine, atunci, ameninţă ea, legându-și bocceaua. Dacă nu-ţi 
putul sa rămâi gravidă, aşa să fie. Am venit aici să te fac o femeie 
utili. Ce altceva ar putea să facă un musulman devotat, khanom, 
«ecăt să vină în ajutorul unui străin în munţi? 

Pearl apăruse pentru prima dată în pragul meu cu o săptămână 
Inainte., Avea un mesaj de la Yaghout: Deși Cyrus s-a căsătorit cu 
u sIrdină, tot evreu persan e. Și la fel ca fiecare dintre noi, merită un 
Jiu care să-i recite kadișul! deasupra mormântului. 

În acea zi, dând cu ochii de Pearl la ușă, chiar acolo şi atunci, 
o teamă palpabilă mi s-a scurs prin vene. Ce se va întâmpla dacă 
nu rămân niciodată însărcinată? Ce se va întâmpla dacă nu reuşesc 
sà rămân gravidă cu copilul lui Cyrus? 

Am deschis ușa larg, m-am dat un pas înapoi şi am invitat-o pe 
moaşă în căsuţa de piatră care devenise căminul meu. 

Prinsă între două stânci, cu o vedere impresionantă asupra 
vulcanului Damavand, învăluit în legende, casa se află la mii de 
metri deasupra capitalei Teheran. Pe munții din jur sunt puzderie 
de izvoare, cascade şi şipote care se varsă în râurile Karaj şi Jajrud, 
udând orașul însetat de mai jos. În zori, când norii coboară pe 
acoperişul nostru de ardezie, drumeţii ne bat la uşă. Vor o ceaşcă 
de ceai fierbinte, un pahar de suc de rodie sau o omletă cu curmale 
şi ceapă, înainte să-şi continue urcuşul spre vârf şi înainte ca 
soarele să încingă bolovanii sau vânturile iernii să spulbere covorul 
de nea. Nuanţele în continuă schimbare ale pietrei și pământului, 
ploaia şi zăpada dau impresia de patru anotimpuri cuprinse într-o 
zi. Tăcerea, întreruptă din când în când de tropăitul cailor, 
croncănitul ciorilor și răgetele catârilor, este complet diferită de 
haosul senzual de la Vila Gabrielle. 

Decorul budoarului nostru, cu oglinda sa veche ce reflectă 
imagini în nuanţe pestriţe, e rudimentar. Divanul e acoperit cu 


1 Rugăciune la evrei, pe care fiul defunctului sau, în lipsa lui, văduva acestuia 
trebuia s-o recite la slujbele de la sinagogă timp de unsprezece luni, pentru ca 
sufletul decedatului să fie iertat de păcate (n.red.) 

jupoanele mele puse de-a valma. Treptat, casa îşi dezvăluie far- 
mecul şi am ajuns să-mi dau seama că ceea ce ar fi fost imposibil 
în Vila Gabrielle - să iubesc un bărbat - e probabil cu putință aici. 
Aici e posibil să iubesc un bărbat care, pe înălțimile munților, 
smulge florile sălbatice care ar putea să-mi înțepe degetele, care 
îmi spune jounam - viața mea —, care îşi strânge la spate părul lung 
până la umeri, cărunt argintiu, şi care poartă un cercel cu un 
diamant roșu. Într-o societate înapoiată, unde pielea goală nu e per- 
misă, cămașa lui albă e descheiată neglijent, lăsând să se vadă un 
piept musculos de culoarea cojii de migdale. Este felul lui de a-şi 
transmite dezaprobarea față de o cultură rigidă, care continuă să-i 
conteste alegerea soției. 

Cu toate astea, Vila Gabrielle şi femeile sale sunt mereu prezente 
în cufărul pe care l-am păstrat de la mama. Am scos costumele ei, 
capele şi măștile ca să depăn amintiri aici, în preajma munţilor 
şi să-mi păstrez vie imaginea familiei mele. 

Și pe polița de deasupra sobei cu lemne, mereu la vedere, ca o 
amintire a ceea ce a pierdut şi a câştigat, este geanta cu tallitul' lui 
Cyrus. Geanta de tafta este pătrată și plată, iar când lumina soarelui 
se revarsă prin fereastră pe steaua brodată a lui David, firele aruncă 
pe tavan raze subţiri de argint. Ascunse în interiorul Vechiului Tes- 
tament al lui Cyrus, se află kipa şi tallitul cu franjuri tzitzit pe 
ambele margini. În ciuda faptului că e înclinat spre tot ce e lumesc, 
Cyrus a început să frecventeze sinagoga din Mahaleh. Biblia și 
şalul de rugăciune, singura lui moştenire, l-au legat din nou de 
credinţa sa. La vedere, pe poliţă, geanta îi aminteşte sigur mai 
multe decât pot eu să-mi dau seama. 

— Şalul ăsta de rugăciune şi Tora sunt tot ce o să capeţi dacă te 
insori cu străina asta, a spus mama lui. 

- E evreică, a zis Cyrus. 

- E fiică de prostituată, i-a răspuns ea. 


1 Sal de rugăciune, de formă dreptunghiulară și culoare albă, purtat de bărbaţii 
evrei (n.red.) 

|: echinocțiul de primăvară, Noruz, şi Anul Nou persan. Pe masa 
noasträ rituală se află haft sin sau cele şapte „S“-uri - simboluri 
ale renașterii, fertilităţii şi bogăției. Suntem în compania spiritelor 
prietenoase ale lui grand-mère — trebuie să ai urechi şi ochi deose- 
biţi ca să auzi şi să vezi spiritele, zicea doamna Gabrielle, şi tu, iubita 
mea Simone, tu ai parte de acea binecuvântare. Au venit nechemate 
la celebrare şi plutesc deasupra şi în jurul mesei, cu imaginile lor 
„Lrăvezii reflectate într-o oglindă cu rame de argint care semnifică 
viaţa. Se rotesc în jurul flăcărilor lumânării, care reprezintă lumina, 
și se cocoaţă pe monede de aur simbolizând bogăţie. Ling budincă 
de grâu pentru dulceaţă; se așază pe germenii de grâu pentru fer- 
lilitate, pe zambilă pentru frumuseţe şi pe usturoi pentru sănătate. 
l:vitând un castron cu oţet pentru răbdare, dau roată apei de tran- 
dafiri, plăcintei cu mere ce reprezintă sănătatea, apoi ating ușor 
ouăle încondeiate, prăjiturile de orez şi obrajii mei. 

Nu suntem stingheri, nici singuri, Cyrus şi cu mine, cuibăriți 
pe divan, îmbujoraţi de la focul din soba pântecoasă şi după o cină 
cu peşte alb afumat şi orez cu mirodenii. Chemările de seară ale 
muezinilor de la moscheile din jurul orașului răsună peste munți. 
Aroma ceaiului de iasomie e liniştitoare. 

- Vino mai aproape, jounam, şopteşte Cyrus, strecurându-şi 
mâna în buclele mele arămii, cu limba alunecând de-a lungul gâtu- 
lui meu. Vreau să mă cunoşti cum nimeni nu m-a cunoscut vreo- 
dată. Noaptea trecută, ce desfătare a fost să mă scald în parfumul 
tău de ambră. 

- Recită-mi un poem, am spus. 

Îmi spune povestea de dragoste Laylee și Majnun, a poetului 
Nizami, din secolul al XII-lea, apoi legenda lui Khosrow și Shirin, 
din epopeea lui Firdousi, Shahnameh, din secolul al X-lea. 

Mă pierd în inflexiunile vocii lui. Porneşte într-o călătorie 
mistică în inimile vechilor iubiți şi în poemele fataliste ale poetului 
sufist Saadi. De ce legendele și idilele persane sunt mereu neîm- 
părtăşite? Am găsit pacea în singurătatea munților; aici, comu- 
niunea noastră perfectă face cuvintele de prisos. 

Închide cartea şi şi-o aşază în poală. Îmi dă o cutie, privindu-mă 
cu ochii larg deschiși. 

- Rama de fildeş e din Africa de Sud. Dar fotograful e Antoin 
Sevrughin, un rus crescut în Persia. 

Sunt fascinată de graţia și misterul chipului Femeii cu văl 
purtând perle, cu profilul ei seducător sub straturile de voal. O co- 
roană de monede de aur i se revarsă în jurul capului, iar gâtul îi 
e împodobit cu perle. În ciuda faptului că e înveşmântată, emană 
o senzualitate tăcută, dar puternică. 

Fl îşi plimbă degetul pe obrazul meu. 

- Un chador poate să ascundă trăsăturile și aptitudinile unei 
femei şi s-o facă mai potrivită cu societatea noastră. Ar putea să-ţi 
dea un sentiment de libertate faptul că observi pe toată lumea 
ştiind că nimeni nu te recunoaşte sau nu ştie pe cine apreciezi. 

- N-am să port chador - nici măcar de dragul tău. 

- E o modalitate de a te supune unei reguli, fără să cedezi în- 
grădirilor impuse de ea. Nu e întotdeauna o alegere aici. 

- Dacă munţii devin casa noastră, poate. 

-În cazul ăsta, să ne inventăm un trecut şi o poveste pentru 
casa noastră. 

Îşi pregăteşte accesoriile de scris, hârtia şi cerneala indigo. Îmi 
place felul excentric în care Cyrus își arată sfidarea - cămașa 
descheiată, culoarea cernelii pe care o foloseşte şi vârful lat al sti- 
loului lui, îndrăzneț ca un strigăt de protest. 

- Asta spune ceva despre mine, jounam. Îmi avertizează vrăjma- 
şii să se ţină departe de cei dragi mie. 

Mă minunez de vocea lui de bariton şi de puterea imaginaţiei 
lui, în timp ce el invocă o vreme când vulcanul Damavand era 
treaz, iar bolovanii din albia râpei Rostam nu fuseseră tociţi de 
vreme, când stelele încă se ciocneau şi oceanele nu ajunseseră 
la armonia lor actuală. Chiar şi atunci, cu atât de multă vreme în 
urmă, un om visa să construiască în vârful munţilor acoperiţi de 
zăpadă o casă de piatră pentru mireasa lui pariziană. Am brodat 

ju ut pinca acestei lumi de demult, înfrumuseţând-o cu amănunte 
penonale, pentru a prinde rădăcini în această izolare. Am evocat 
o (A îndepărtată, unde răul prosperă, în ciuda abundenței de 
n iinţe de frasin şi iarbă amară, unde spiritele pândesc în frunze 
de toamnă şi boabe de rouă. 

Sı placeri intense, cred. 

Ilai, iubita mea soţie, însoţeşte-mă prin trecutul meu. 

Picrdută în mirosul de cardamom, fum și piele, întreb: 

De ce porți cercelul cu diamant roşu? 

|. am primit în stare brută de la tatăl colegului meu de la 
sus bona — omul care m-a învățat totul despre diamantele roşii. Era 
un adevărat gigant, cu o strângere de mână care-ţi rupea oasele, 
«ate purta cravate viu colorate, veste de mătase şi căra după el o 
umbrelă cu mâner în formă de meduză. Energia şi farmecul lui 
| au ajutat să-și facă prieteni şi relaţii în întreaga lume. Iar ochii 
hu stranii erau de neuitat. Nu păreau normali. Pupilele dilatate și 
privirea grea te țintuiau. 

In timp, am devenit indispensabil pentru negoţul lui. Atât de 
mult încât, atunci când plecam cu treburi, aveam un dormitor 
asıpurat în vila lui. Camera călugărițelor persane era gravat pe o placă. 
Mi s-a părut şi încă mi se pare ciudat şi mă întreb dacă e menit să 
transmită un mesaj. 

Într-o noapte, fără ştirea tatălui, fiul a invitat niște oaspeți. 
Simone, poate n-ai să crezi, dar sub privirea mea uluită domnul 
jean Paul Dubois i-a salutat pe oaspeţii fiului său. Apoi a dispărut 
intr-o cameră şi s-a întors cu un vas de lut. Ca şi cum ar fi fost 
vorba de nişte pietre obişnuite, el a scos şi a dat fiecărui oaspete 
un diamant roşu. Apoi, fără cea mai mică urmă de supărare, şi-a 
luat rămas-bun de la ei. Într-un mod ciudat, faptul că nu m-a 
expediat ca pe ceilalți în acea noapte m-a făcut să mă simt special. 

Am ciugulit dintr-o prăjitură de orez, fascinată de aprecierea 
lui Cyrus pentru acest om monstruos, dar impresionant, cu care 
Cyrus vizitase Congo, Rusia şi India, unde descoperise importanța 
dliscreţiei într-o meserie riscantă. 

- Am fost prezentat oamenilor influenţi şi introdus în cluburi 
exclusiviste. Am aflat ce gust au căpşunele, avocado şi icrele de 
morun de mărimea unei perle. Onestitatea mea a câştigat în- 
crederea negustorilor. Negoţul cu diamante este plin de corupţie. 

Poate fi brutal şi periculos. Banii din acest comerţ finanţează 
războaie şi alte atrocități. Oamenii săraci, nevoiaşi sunt duşi cu 
vaporul în minele din Africa de Sud, să trudească pentru pro- 
prietarii de mine lipsiţi de scrupule. E o privelişte sfâşietoare. 

N-am să uit niciodată prima mea afacere importantă. 1 iunie 
1898. Noaptea inaugurării Hotelului Ritz din Place Vendôme. 
Elegantul hotel a fost primul iluminat electric şi care dispunea de 
camere dotate cu baie proprie şi telefon. Eu, un bijutier din Mahaleh, 
m-am prezentat conților, prinților şi regilor. Am fost asaltat de 
amante care etalau perle, smaralde şi safire ca ale mamei și bunicii 
tale. Dar cel mai uimitor a fost numărul fără precedent de diamante 
roşii. Nu sunt sigur, dar cred că atunci am pus sub semnul întrebării 
valul de diamante roşii din cercul elitei. Diamantele roşii, Simone, 
sunt o greșeală a naturii. O anomalie rară — o deviaţie în structura 
lor chimică - ce schimbă modul în care absorb și reflectă lumina 
şi, prin urmare, dau impresia de culoare. Pentru mine, la fel de 
mult precum culoarea în sine, frumuseţea constă în faptul că dife- 
renţa chimică ce transformă astfel o piatră dură este mică şi chiar 
fragilă. Apare atât de rar, dar când o face, diamantul devine infinit 
mai valoros. 

În acea noapte, la Hotelul Ritz, Cyrus s-a întâlnit cu monsieur 
Rouge şi amanta lui franțuzoaică, ce avea părul roşu. Monsieur 
Rouge era un comerciant de diamante excentric. Adevăratul lui 
nume de familie şi naționalitatea nu erau cunoscute. Dar pasiunea 
lui pentru diamante era legendară. Încerca să găsească un diamant 
roșu pentru amanta lui. Înainte de sfârșitul zilei următoare, Cyrus, 
necunoscutul, a scos un diamant roșu de cinci carate. 

Îşi atinge cercelul. 

- Ăsta e procentul meu din acea vânzare. L-am primit nepre- 
lucrat de la tatăl colegului meu. Am șlefuit chiar eu bijuteria, 
în loc să-mi pun nădejdea într-un maestru frezor. O astfel de 
magie, jounam, face parte din acest meșteșug complicat şi pre- 
cis. Am șlefuit fiecare faţetă, ca lumina să străbată uşor şi să 
intensifice culoarea diamantului. L-am pus într-o montură de pla- 
tină în patru colțuri și nu l-am mai scos de atunci. E o parte din 
mine acum. 

Am învăţat și eu să apreciez harul şi puterea pe care diamantele 
le ascund în faţetele lor. Inspiră un oarecare sentiment de respect 

amestecat cu uimire, diferit de cel pe care l-am resimţit când 
mama mea, scăldată în diamante, înfășurată în mătase şi catifea, 
cobora treptele Teatrului de Varietăţi. Sau când am dat peste 
bustul de marmură al bunicii mele, pe soclurile din vilele aflate în 
jurul Parisului. Diamantele sunt similare cu Françoise şi doamna 
Gabrielle — ca să le capete, regii își neglijează responsabilităţile de 
stat și familiale, iar oamenii obişnuiţi plătesc cu viaţa lor. 

Dar, mai presus de orice, m-am îndrăgostit de diamante datorită 
unei brățări cu diamante roșii pe care mi-a arătat-o Cyrus și fiindcă 
au devenit sinonime cu libertatea. 

Cu ochii aţintiţi pe florile roşii tesute pe covor, încadrate de o 
margine de arabescuri albastre, Cyrus a murmurat: 

- Trebuie să mă duc în Africa de Sud, să aranjez un transport 
de diamante. Nu-mi place să te las singură, dar asta are să fie ultima 
călătorie. Nu m-aș fi dus dacă n-ar fi fost necesar. 

Mă cuprinde un val de panică. Sunt amuţită din cauza şocului. 
Nu mă tem de munţi; mă adăpostesc de oraş. 

- Mă tem, Cyrus, mă tem când ştiu că faci afaceri cu musulmani, 
și la curte, pe deasupra. 

- N-ai de ce să-ţi faci griji, te asigur. Am adus multe foloase 
dinastiei Qajar. De fapt, nu sunt doar respectat, ci și plăcut. 

- Totuşi, eşti evreu. 

- Un evreu bun! 

Zâmbeşte, se apleacă în față şi-mi mângâie fruntea cu o mână 
caldă. 

— Te rog, jounam, ai încredere în mine. Te rog, nu îngreuna si- 
luaţia. Beard e prin preajmă și are să-ți aducă tot ce vrei. l-am 
cerut lui Pearl să treacă pe la tine. Da, nu-ți place de ea, dar în caz 
de urgenţă, ea are să știe pe cine să caute. 

Îşi apasă o mână pe ochi, cerând înţelegere, spunând că mă 
iubește mai mult decât lumina ochilor lui. 

Sorb ceai de iasomie fierbinte, care-mi frige limba, împiedi- 
cându-mă să pun alte întrebări. 

- Îți mulţumesc pentru înţelegere, Simone. Între timp, dacă ai 
nevoie de ajutor la Teheran, du-te la Mehrdad. E un coleg de 
încredere. Beard are să ştie unde să-l găsească. 

Cyrus mă ia de mână şi mă duce în dormitor. Își ia din dulap 
instrumentele de scris - hârtia albăstruie şi cerneala indigo 

nestecată cu praf turcoaz şi alge verzi. Cu vârful lat al stiloului, 
rie Mehrdad şi un alt nume persan. 

- Uite, asta e o altă persoană pe care s-o cauţi dacă ai nevoie de 
utor. Vezi, nu ești singură. 

Îşi ridică geanta în care se află tallitul și bagă biletul între 
ginile Bibliei sale. 


CAPITOLUL 3 


- Ţi s-a oprit ciclul? întreabă Pearl, moașa. 

- Non, nu încă. 

În absenţa lui Cyrus, m-am trezit că am devenit mai prietenoasă 
cu Pearl, care urcă până la cafeneaua lui Beard şi apoi acasă la mine 
să verifice ce fac. Copilul de care are grijă i se leagănă pe spate, în 
«hadorul negru înfăşurat în jurul ei. Își apasă urechea pe burta 
mea, murmură incantaţii, aruncă o privire în pântecele meu cu 
instrumentele ei primitive şi mă încurajează că, în cel mai scurt 
limp, o să-mi crească un fiu în burtă. 

- Fiii mei au venit pe lume cu zâmbete largi, spune ea, ca şi cum 
copiii pe care îi moşise ar fi fost ai ei și ca şi cum poţiunile ei ar 
lace băieţi. 

- Toate mamele persane vor băieți? 

- Albateh, zise ea. Desigur! Și eu sunt mereu cea care-i îngrijește. 

Bate ușor cu palma copilul adormit din spatele ei. 

- Tu, desigur, ai să ai nevoie de mine mai mult decât alte mame. 
Odată ce intri în travaliu, nimeni n-are să-ţi vină în ajutor în iadul 
ăsta părăsit de Dumnezeu. Și dacă sânii mei, astakhfolAllah, 
Doamne fereşte, se usucă. 

Îşi muşcă degetul mare şi arătătorul şi scuipă în stânga şi-n 
dreapta ei, ca să alunge gândurile rele, cu privirea acuzatoare alu- 
necând în sus şi-n jos pe chipul meu delicat. 

- Am sacrificat trei cocoșşi, astfel că sufletele lor au să intre în 
pântecele tău şi au să te facă fertilă. Acum, am să alung deochiul, 
ca pântecele tău să nu mai sângereze. 


Privirea mea alarmată îi urmăreşte mâna care dispare în inte- 
riorul buzunarului adânc de la pantalonii largi, scoțând de acolo 
un ou. Nu, îmi zic eu, n-am să mănânc ouă crude. 

Ea se întinde pe covor şi se așază cu picioarele încrucişate. Ia o 
bucată de cărbune din bocceaua cu poţiuni şi începe să deseneze 
cercuri pe ou. Murmură incantaţii, iar eu disting numele lui Beard, 
Cyrus şi Yaghout. Presează două monede pe cele două capete ale 
oului şi-l înfăşoară într-o batistă, strivind oul în palmă. Din 
pumnul încleştat se aude un sunet de spart care nu putea fi cauzat 
de simpla crăpare a cojii de ou. Copilul din desagă ţipă. Batista ia 
culoarea vinului acru. 

Sunt gata să-mi arunc mantia mamei pe umeri şi să fug, să scap 
din afacerea asta suspectă. 

- Ai auzit? Deochiul s-a spart! Ai fost deocheată cu siguranţă. 

Un dinte de aur îi străluceşte în gură. Sper că Cyrus n-o plătește 
mai mult decât merită. Se leagănă mai repede înainte şi înapoi, ca 
să calmeze copilul speriat. Ridică o bocceluţă de stambă colorată 
ca s-o inspectez. Ochiul cel bun clipeşte spasmodic, și nu sunt 
sigură dacă e mulțumită sau supărată. Mă uit la gama largă de 
amestecuri, chinuită la gândul altor orori pe care s-ar putea să le 
aibă în stoc. Am mâncat acel merde pe care l-a produs în mojarul 
ei luna trecută. Acum, cu Cyrus departe, nu pot să risc să mă îm- 
bolnăvesc; așa că, indiferent ce despachetează în timp ce se jură în 
şoaptă pe toți marii imami că a costat-o mai mult decât un sipet 
al șahului, n-are decât să și-l bage pe gât. 

Își balansează pachetul deschis pe palmă, ca şi cum ar fi o biju- 
terie prețioasă oferită lui Françoise de un admirator bogat. E o 
grămadă roz din ceva care seamănă cu o parte ruşinoasă a unui 
animal și care miroase a carne putrezită. 

-Ia câte unul timp de paisprezece seri, cu ulei de ricin, de 
preferat cald. 

Vântur mâna să alung mirosul scârbos, apoi mă apropii şi mi- 
ros. Să fie oare adevărat? O apuc de guler. Îşi scutură umerii grași. 
O îmbrâncesc înainte şi înapoi, incapabilă să mă opresc. 

- Prepuţurit 

Strig din nou și din nou. 

Se desprinde din mâna mea cu lovituri bruşte cu palma. 

- Femeile ucid pentru prepuţuri! 

Îi smulg pachetul şi alerg la fereastră. 

- Du-te de-aici! Am să fac copii frumoși și fără magia ta. 

Arunc pachetul afară, îngrozită de conţinutul său - pistil, 
poţiuni, cărbune, zdrenţe - împrăștiindu-l la vedere în grădină. 

- Ahmagh străină! şuieră ea, ştergând-o afară pe ușă şi scuipând 
pe prag. 

- Adieu, strig după ea, uşurată să scap de vrăjitoare. 

- Orice ar însemna asta, să cadă asupra capului tău, strigă ea 
de pe cealaltă parte a ușii. 

/âmbesc de neghiobia poveţelor ei - mişcările bruşte încurcă 
cordonul ombilical în jurul copilului şi-l strangulează, un vârf de 
cuţit de şofran întăreşte inima, lenjeria îmbibată în sare pusă sub 
pernă alungă coşmarurile. Totuşi, pe ultima am încercat-o, măr- 
lurisesc cu rușine. Dar n-a alungat coşmarurile cu soacra mea tră- 
pându-mă în jos într-un oraş străin de la poalele munţilor. A Dieu 
ne plaise, Doamne fereşte să ajung faţă-n față cu Yaghout, să fiu 
nevoită să o suport din nou. Dar dacă rămân gravidă, dacă Pearl 
refuză să moşească pruncul, ar trebui să nasc în casa lui Yaghout. 
Ideea oribilă mă face să sar în picioare și să alerg către uşă. Pearl 
e la poartă. 

- lartă-mă, Pearl. Vino înapoi. Noi, străinii, nu putem să ne 
(inem limbile în frâu. Am să aprind samovarul, să fac ceai de car- 
damom, de iasomie dacă preferi. 

Se opreşte din mers, nu înaintează, nici nu se întoarce, așteptând 
să mă umilesc, presupun. 

- Te rog, Pearl, dacă n-ai fi fost tu, aș fi murit aici singură. Eşti 
ca o mamă persană pentru mine. 

Ultima minciună pare s-o mişte. Își clatină spatele, ca să în- 
drepte copilul în desagă și, mormăind că n-are nici o dorință s-o 
înlocuiască pe mama mea, trece ca o furtună pe lângă mine în 
casă. Îi umplu farfuria cu cina de aseară, din miel fript şi orez cu 
şofran. Întind o față de masă pe covor, pun castraveți decojiţi, 
alune şi fistic prăjite, apoi servesc pahar după pahar de ceai 
aburind. După ce se satură de fiecare fel, râgâie și îmi împărtășește 
incă o perlă de înţelepciune. 

- Dacă se întâmplă să miroşi alimente, ia o mușcătură, altfel nu 
se formează fătul. Şi dacă te sperii, presară un vârf de cuţit de 
sare sub limbă, altfel inima copilului are să se micşoreze. Emoţia 
e mortală. 

Buzele îi clămpăne ca ciocul unei păsări. 

- Placenta are să se umfle într-o aşa putreziciune, încât însuși 
Allah... 

Îşi ridică mâinile ca şi cum s-ar da bătută, cu ochiul bun închis 
strâns, iar celălalt uitându-se la mine ca sticla mată. Apoi își ros- 
tește piece de resistance: 

- Fără sex din prima lună când nu-ţi mai vine menstruaţia până 
când naști. 

Imaginea mamei pe pat, în timp ce-şi răcorește sânii după un 
ménage istovitor, mi se iveşte pe neaşteptate în faţa ochilor. Îmi 
strâng buzele ca să-mi rețin râsul. 

Degetul noduros al lui Pearl arată spre zâmbetul meu. 

- Nu sunt deloc surprinsă de poftele tale neruşinate, khanom, 
odraslă de prostituate ce eşti. 

- Femei excepţionale, o corectez eu. Cu nimic mai prejos decât 
cele din familia regală. 

Paris, 2 august 1900 


Intăşurată în straturi de văluri roşii, tul portocaliu şi şifon 
violet, cu buclele albastre căzându-i în cascadă în jurul pălăriei de 
pue, doamna Gabrielle d'Honoré îşi fixă privirea indigo în zare. 
/pomotul îndepărtat al unei trăsuri și tropăitul cailor care se apro- 
piau răsunară peste Valea Zibetelor. 

Nu aștepta vizitatori astăzi. 

Din poziţia sa avantajoasă aflată în vârful dealului cu trifoi, 
avea o vedere panoramică asupra Văii Zibetelor şi a dealurilor de 
levănţică din jur. O trăsură coti la ultima curbă a drumului prăfuit 
care şerpuia prin satele învecinate și se îndreptă spre un drum 
pietruit care ducea la vila ei. Doisprezece surugii înaintau încet 
pe doisprezece armăsari bălani. Birjarii strigau şi stârneau o fur- 
lună de praf. 

Îşi închise jurnalul cu zgomot şi îşi ferecă trecutul. Se ridică 
intr-un cot, se întinse după paharul de lângă ea, îşi dădu capul pe 
spate şi bău absintul rezervat de obicei momentului culminant al 
şedinţelor ei de spiritism de după-amiază. Lichidul de foc îi alu- 
necă pe gât, încălzind-o. 

În tropăitul de copite care se apropia, parfumul de trandafiri 
deveni ameţitor. Un nechezat de cai nărăvași se înălță dinspre 
grajduri, alăturându-se gâgâitului de gâște țâfnoase aflate mai la 
vale pe lac şi ţipetelor păunilor din curte. Mai departe, pe dealuri, 
zibetele fugiră din vizuini, călcând în picioare lavanda și marcân- 
du-şi teritoriul cu mirosul lor de mosc. 

Trăsura se opri brusc lângă cei doi lei din marmură cu vinişoare 
roşii care flancau porţile mari deasupra cărora strălucea blazonul 

de bronz al familiei doamnei Gabrielle. Porţile din fier forjat erau 
larg deschise, pentru a permite intrarea trăsurii aurite. Surugiii 
încetiniră armăsarii care gâfâiau, împodobiţi cu obrăzare minuţios 
executate, cu căpestre cu pene roşii și hamuri din piele încrustate 
cu nestemate. Birjarii traseră de hăţuri ca să ţină animalele în frâu, 
împiedicându-le să calce în picioare trandafirii de pe marginea 
aleii. Șase bărbați în uniformă săriră din trăsură, apoi străbătură 
în pas vioi parcul spre dealul cu trifoi. 

Doamna Gabrielle puse la loc paharul de absint pe suportul de 
cobalt, luă o migdală îmbrăcată în ciocolată de pe marginea aurită 
a farfuriei şi şi-o vâri în gură. 

Monsieur Günter, fantoma malefică a unui amant odinioară 
grozav, a cărui plăcere izvora din nenorocirea altora, își răsuci si- 
lueta îmbibată în absint spre urechea ei şi șopti - osândă iminentă, 
chere madame. Soarta ta e pe cale să capete o întorsătură, şi mă 
tem că nu în bine. 

Un fior de melancolie îi străbătu mâinile. Ajunseseră cei care 
îi urau pe evrei în cele din urmă în vale? Înnebunise Franța? Ar fi 
trebuit ca toţi să înveţe o lecţie de la dragul ei prieten Emile Zola. 
Fiecare cetățean avea dreptul să-şi afirme individualitatea în ciuda 
presiunii societăţii de a-i fi respectate normele. Ea era cine era, 
doamna Gabrielle d'Honoré, o evreică mândră de realizările sale. 
Îşi duse mâna înmănuşată streaşină la ochi, privind oamenii care 
se îndreptau spre dealul cu trifoi ca şi cum ar fi fost familiarizați 
cu locul. Pe măsură ce se apropiau, detaliile uniformelor şi meda- 
liilor lor deveneau tot mai clare. Ce voiau de la ea oficialii guver- 
namentali de rang înalt? Erau nici mai mult, nici mai puţin decât 
emisari ai preşedintelui celei de-a Treia Republici! 

Asta nu era bine. Nu era bine deloc. 

Alphonse, majordomul doamnei Gabrielle, auzi zgomotul şi 
fugi afară. 

— Nu! Nu! Messieurs! se zbârli el. Doamna nu poate fi deranjată. 
E inadmisibil. 

— Avem de transmis ordinele președintelui, strigă unul dintre 
curieri fluturând un ziar în aer. S-a întâmplat ceva cumplit. 

Majordomul indignat își îndreptă spatele de o lungime impre- 
sionantă. Cu ochii neliniștiţi, îşi corectă ţinuta elegantă, luă ziarul 
din mâna bărbatului şi-i conduse cu ţâfnă şi umeri ţepeni. 

"Abule curierilor le presau coapsele musculoase, vestind apro- 
jiu seu lor prin parc, pe lângă canale şi bălți care reflectau lumina, 
„uliul până la vărsarea într-un lac artificial în formă de păun enorm, 
“te, spre tortura doamnei Gabrielle, atrăsese cârduri de gâşte pe 
oue ca le considera insuportabil de gălăgioase. 

(ur upul se opri la poalele dealului cu trifoi. Se uitară cu totii în 
nt lu vestitele galerii ale doamnei Gabrielle, vizibile de la kilometri 
danja. 

Alphonse fugi înainte, fără suflu din cauza efortului de a-şi 
aver liza stăpâna. Ajungând în poiana din vârful dealului, îi înmână 
naul, Îşi împreună mâinile la spate şi se postă în faţa ei. Clătină 
Jin cap trist. Expresia cizelată pe care o afişase în cei treizeci şi doi 
e ani în care își slujise stăpâna fusese îndepărtată, lăsând la iveală 
un om mai în vârstă. 

Doamna Gabrielle goni un grup de păuni și-și ridică un văl de 
pe aţă. Privirea îi trecu peste titlul cu litere îngroșate din Le Monde. 

lentativă de asasinat asupra șahului persan, împiedicată de 
ministrul Curţii. 

Cum se pronunță numele șahului tău? îl întrebă pe majordomul 
ci persan, vocea ei languroasă făcându-i pe curieri să șovăie. 

Mozzafar ad-Din Shah, madame, sublinie Alphonse fiecare 
slabă, cu nările fremătând de indignare. 

la urma-urmelor, agitația n-avea nimic de-a face cu Gabrielle, 
«i cu ţara lui. Părăsise Persia în semn de protest faţă de politica pro- 
britanică a dinastiei Qajar, care-i vânduse ţara nemilosului impe- 
iu. Se stabilise în Franţa, de dragul lui Gabrielle, și ea nici măcar 
nu încerca să-i pronunţe cum trebuie numele șahului. 

- A! Oui! murmură ea, revenind la ziar. 


Joi, 1 august 1900, un anarhist francez a interceptat trăsura 
«deschisă a șahului persan, pe drumul spre Versailles. 

Mirza Mahmud Khan, ministrul Curţii persane, a dejucat ten- 
tativa schimbând direcția revolverului îndreptat asupra șahului. 

Ministrul a smuls arma din mâna anarhistului și l-a ţinut captiv 
până a venit poliția. 


Doamna Gabrielle studie reprezentarea evenimentului realizată 
de un artist, mai ales fața temătoare a șahului care se ghemuise în 

spatele ministrului Curţii. Se uită scurt la vârfurile mănușilor ei 
pătate de cerneală şi le şterse de voal. Deşi nu era impresionată de 
şah, era fascinată de ministrul acestuia. Loialitatea lui era şi mai 
impresionantă având în vedere campania de teroare pe care 
anarhiștii o instalaseră în întreaga Europă. Un italian îl asasinase 
pe Sadi Carnot, preşedintele Republicii. Un altul îl ucisese pe re- 
gele Umberto al Italiei. Zvonurile vorbeau despre conspirații imi- 
nente pentru eliminarea conducătorilor fiecărei țări apusene, în 
timp ce Parisul găzduia demnitari pentru expoziţia din 1900. 
Era total consternată de extremiştii neputincioşi, cu creier de găină, 
care erau invidioși pe aristocrație. Împăturind ziarul cu grijă, îl 
aşeză pe covorul de trifoi. Privirea îi căzu speriată pe jurnalul pe 
care-l trecuse cu vederea în agitația de mai devreme. 

Atent la fiecare gest al ei, Alphonse păși înainte să ia jurnalul 
cu foi veline legat în brocart de sub fotoliu. Făcând asta, alungă 
spiritele ei, care-i ţinuseră companie când îşi consemnase povestea. 
Conştiente de rolul jucat de memorie în modelarea trecutului, ele 
îi reglaseră fin memoria, atunci când înfrumuseţase realitatea sau 
alunecase în reverii egoiste. Neștiind că sperie fantomele, Alphonse 
tinu jurnalul până găsi un moment potrivit să-l ascundă. 

— Ei, messieurs, şi ce vreţi de la mine? întrebă doamna Gabrielle 
când jurnalul ei fu în siguranţă. 

Cu obrajii roşii ca miezul unui pepene verde, unul dintre curieri 
bătu din călcâie, ridică mâna într-un salut şi o informă că Emile 
François Loubet, preşedintele celei de-a Treia Republici, îi cere să 
se prezinte la palat. 

- De ce, rogu-vă, solicită preşedintele prezenţa mea? oftă ea. 

Un alt curier făcu un pas înainte şi-i predă un plic sigilat, cu 
antetul prezidenţial. Mâinile îi tremurară uşor, rupse plicul să-l 
deschidă şi citi cu atenţie scrisul de mână. 

Ea, doamna Gabrielle d'Honoré, fiica rabinului Abramovici din 
Varşovia, era chemată la palat de către preşedintele celei de-a Treia 
Republici ca să-l distreze pe şahul persan. 

Vocea de soprano a lui Luciano Barbuzzi, fantoma castratului 
italian, îi confirmă o dată în plus triumful. Când încă trăia şi era 
în culmea faimei lui, castratul îi căutase mâinile atât de renumite, 
care aveau reputaţia că aduc la orgasm orice creatură cu acrobaţiile 
lor suple şi fără să fie nevoie să recurgă la restul dotatei ei persoane. 

st nu | dezamăgise. Când murise din cauza unei premature afec- 
Hanta oaselor, consecinţă inevitabilă a castrării, se întorsese să se 
mlapostească la subsuoara ei — unde găsise idealul acustic. În func- 
[is «le victoriile sau eşecurile ei, în încreţiturile de un alb spumos 
ale În aţelor ci răsunau opera lui Handel, muzică barocă sau imnuri 
n lpuroase. Şi dacă n-ar fi fost insistența ei ca el s-o lase în pace din 
„tul in când, subsuoara ei s-ar fi transformat în clădirea perma- 
nenta a operei. Acum, sărbătorea cu o operă veselă de Handel. 

la avea să revină la curte. 

Pi cţioasele ei mâini se dovediseră încă o dată a fi o binecuvântare. 
Nagia lor o ajutase să strângă o avere fără egal. Şi aceeaşi magie îl 
le use pe preşedinte s-o aleagă din multe alte curtezane pariziene 
capabile — şi mult mai tinere. Nu degeaba mergea la culcare cu mâi- 
nile inmănuşate în bumbac din care se scurgeau uleiuri aromatice 
de seminţe de susan şi mosc și legate lejer de stâlpii patului, astfel 
Inc dt să nu-şi lovească din neatenţie degetele conice sau unghiile 
li uite de nuanţa şi forma migdalelor decojite. 

Işi trecu degetele înmănușate prin buclele pe care Alphonse le 
vopsise cu o nuanţă albastră din glande de melci hermafrodiţi. 
Inaintase în vârstă grațios, elegant și fără prea mult tam-tam, cum 
«i fi trebuit să facă toate femeile, doar că puţine reuşeau, cum îi 
placea ei să spună, cu o clipire seducătoare din ochi. Oricum, fiind 
o femeie sensibilă, profundă, cu caracter, se împăcase cu cele trei 
cute dintre sânii încă grăsuți, a căror existenţă o ascundea cu eșarfe 
diafane. N-o deranjau nici ridurile în formă de semilună din 
colțurile gurii. Sau cele două din jurul ochilor, dându-i aerul unei 
lemei care ştie să aprecieze ce e important în viaţă. Strălucirea de 
scoică a tenului ei era sporită de voaluri. Pielea ei lăptoasă era răs- 
lățată cu Creme Ancienne, un elixir creat de eminentul Claudius 
Galenus, medicul Mariei Antoaneta. Prin urmare, doamna Gabrielle 
avea aspectul unei femei mult mai tinere, în nici un caz aproape 
de minunaţii ei patruzeci şi şapte de ani. 

Majordomul o ajută să iasă din crisalida ei diafană de borangic 
și, cu o plecăciune spectaculoasă, îi aruncă o pelerină pe umeri. 
li scrută pe oamenii preşedintelui. Aveau privirea pironită la ce- 
lebrele şi rău famatele ei galerii, care provocaseră dezbateri aprinse 
despre frivolitatea şi exhibiţionismul ei. La toate acuzaţiile, ea ri- 
dica din umeri şi spunea că galeriile oglindeau viața ei triumfătoare 

şi că avea dreptul să-şi creeze aşa cum dorea propria realitate. Prin 
urmare, îşi atinsese obiectivul de a stârni controverse în timpul 
vieţii sale, mai degrabă decât după ce dispărea. Viaţa ei era o scenă, 
la urma urmelor, iar ea, actorul principal. 

- Domnilor, murmură ea, arătând cu braţul înspre galerii. Dacă 
timpul ar fi permis, v-aș fi arătat împrejurimile. Dar preşedintele 
nu trebuie lăsat să aștepte! 

Și încă o dată, cu câteva cuvinte simple, transformă bărbaţi 
obişnuiţi în împărați puternici, și totodată îi provocă majordomului 
o durere de nesuportat. Asta era modul lui Gabrielle de a-şi etala 
sexualitatea, reflectă el, și principalul motiv pentru care nu reuşise 
să şi-o scoată din minte. 

Un grup de păuni care țipau o urmă în josul dealului cu trifoi, 
ciugulind la călcâiele ei, păşind țanțoş şi etalându-și în evantai 
penajul strălucitor ca şi cum ar fi curtat o femelă. Degetele ei se 
plimbară cu dezinvoltură pe vârful capetelor lor irizate, loviră uşor 
marginile penelor lor moi şi-i gâdilară sub aripile uleioase. 

Străbătu curtea sirenelor, în care şaizeci şi nouă de statui sco- 
teau apă pe gură, prin sfârcuri şi alte orificii. Făcu un pas înapoi, 
ca să admire les grands jets deau, arabescuri amintind de Art 
Nouveaux, noul curent în vogă. Un timp al schimbării, reflectă ea, 
o invitaţie să-şi reînvie visele. 

Femeia cu ochi indigo se îndreptă spre conacul ei, un cadou de 
la primul ei protector serios, un edificiu viu care licărea în fast, 
strălucea în lumina lunii şi pulsa de oportunităţi. 

Vila se afla pe resturile unei mări de mult dispărute, bogată în 
minerale, calcar şi alge hrănitoare. Câmpurile parfumate de la- 
vandă îmbrăcau cu florile lor violet dealurile din jur. Seara, sute 
de zibete ieşeau la suprafaţă printr-o rețea de tuneluri subterane, 
transformând dealurile într-o întindere de blană pestriță. 

Urmată de trimisul prezidenţial, urcă scările de calcar care se 
arcuiau până la o terasă întinsă, aflată la primul cat al clădirii cu 
douăzeci şi cinci de dormitoare. Vila din cărămidă şi piatră apar- 
ținuse lui Ludovic al XIII-lea. 

Un trandafir căzu de la fereastra de mai sus, rotindu-se, dansând 
şi răsucindu-se în aer, cu petalele roz pe fundalul unui cer azuriu. 
Tulpina tremură şi, cu un pocnet surd, ateriză pe borul pălăriei 
sale de paie. Se uită în sus la fereastra deschisă de la etajul al doilea, 

budoarul principal al vilei, care fusese cândva martorul abilității 
elan relații şi afaceri. Acum, budoarul era scena unor întâlniri 
“lundestine ale fiicei sale, Françoise, cu cei mai buni bărbaţi și cei 
mai răi dintre cei răi. 

Chiar în acest moment, în acel budoar, fiica ei o iniţia pe ne- 
poata ci, Simone, în lumea minunată a femeilor d Honoré. 

Șahul Mozzafar ad-Din se aplecă în jilțul cu spătar înalt, cu un 
sceptru încrustat cu o piatră prețioasă roşie sprijinit de coapsă. 
Tunica îi era acoperită de medalii, iar o centură bătută cu smaralde, 
safire şi rubine îi înconjura talia. Trăgea adânc dintr-o narghilea 
ghalian care îi satisfăcea dependenţa. Pe turban era așezată o 
garnitură de perle opalescente, în vârful căreia, la fiecare nor de 
fum expirat, flutura un panaș. Vârful nasului îi atingea mustata, 
pe care o răsucea în timp ce i se adresa lui Mirza Mahmud Khan, 
ministrul curţii. 

După ce-l salvase recent de la moarte, ministrul devenise in- 
dispensabil pentru şahul care domnea de mai puţin de patru ani. 
Era o ţintă excelentă care să fie manipulată de către un om şiret 
precum ministrul, care cunoştea bine politica internă a dinastiei 
Qajar, asaltată de zvonuri, aluzii şi propagandă. Profitând de încre- 
derea șahului şi exploatându-i natura superstiţioasă, ministrul îl 
sfătuia şi-l influenţa în alegerea miniştrilor, consilierilor și a femei- 
lor pentru haremul lui. Şi a celor de care se bucura în străinătate. 

Lumea în care intrase doamna Gabrielle era controlată în mod 
clar de către bărbatul pe care-l consideră chiar mai fermecător în 
realitate decât în redarea lui în ziar. Ochii de abanos, bărbia pu- 
ternică şi aroganţa pe care o etala fără nici o urmă de modestie 
atrăgeau atenţia. Pentru şah, ea era mai mult ca sigur o noutate 
exotică, o femeie fatală care avea să-l iniţieze în delicii sexuale stră- 
ine, trase ea concluzia. Ministrul, pe de altă parte, o observase cu 
expresia calculată a unui politician. N-o deranja să se implice în 
jocul lui politic. De fapt, decise să-l implice pe el. 

Gândurile ministrului se potriveau cu cele ale doamnei Gabrielle, 
care venise la recomandarea caldă a preşedintelui republicii. Prin 

oeae «tata şahului şi prin implicarea persană în recenta Expo- 
„Its «le lu Paris erau consolidate relaţiile cordiale dintre Franţa şi 
|" stu Dar ministrul francez Ernest Bourgarel încă trebuia să se 
dovedeasca aliat. Relaţia franco-persană rămânea per ansamblu 
prtiulentă din respect pentru dorinţele britanicilor şi ruşilor. Şi Persia 
meu mare nevoie de concesii agricole și financiare. În orice caz, 
utinteu ministrului nu era preocupată de ţara sa; era în joc interesul 
ui personal. Şi aici doamna Gabrielle se putea dovedi neprețuită. 

In ultimii ani, diamantele roşii înlocuiseră aurul drept coloană 
wrtebrală economică a bogăției în anumite ţări - printre care şi 
Persia. Fusese informat de către bijutierul privat al şahului despre 
un lilon de diamante roşii în Africa de Sud. Se zvonea despre mină 
ul produce un tip rar de diamante, cu o nuanţă purpurie deosebită. 

|)oamna Gabrielle distrase nenumărați francezi influenţi. Ar fi 
putut să furnizeze informaţii despre un anumit colecționar de artă 
hanez care cumpărase licența de exploatare a acestei afaceri. 

Doamna Gabrielle păşi în spatele şahului, potrivit etichetei 
epale, 

Sahul îi făcu semn să vină mai aproape, permițându-i o anumită 
lumiliaritate. 

À votre disposition, rosti ea, şi „V “-ul i se rostogoli în gură ca 
pacatul. 

Sahul nici măcar nu observă celelalte două femei care, destul 
«le emoţionate în prezenţa lui, stăteau în capătul celălalt al încăperii. 
Singura femeie ale cărei falduri exotice dorea să le exploreze era 
doamna Gabrielle, ascunsă sub straturi fremătătoare. Dar, fiind 
superstițios, ceru îndrumare divină de la astrologul său ca să 
descopere dacă providenţa plănuia să-l lase să petreacă noaptea 
cu zâna. Lovi cu sceptrul de trei ori în braţul scaunului. 

Apariţia bruscă a unui bărbat ursuz, cu barbă albă, care păru 
să se întrupeze din narghileaua şahului, o sperie pe doamna 
Gabrielle. 

Cu fața încrețită ca o gutuie bătrână, cu barba parcă împărțită 
in două cu toporul, bătrânul îşi adună tunica largă sub el și se aşeză 
cu picioarele încrucişate în faţa șahului. 

Ministrul se instală în spatele scaunului pe care stătea şahul. 

Cerând vechiul ritual Estekhareh, şahul căută îndrumarea 
divină pentru a-şi alege femeia. Scotoci în buzunarul hainei și 

scoase trei bucăți de hârtie, fiecare inscripționată cu numele uneia 
dintre femei. Despături prima notă, aruncă o privire la nume şi 
i-o dădu astrologului său. 

Privirea bătrânului se îndreptă spre ministru, apoi el se întoarse 
să examineze atent una dintre femei. Ca şi cum cele mai cumplite 
coşmaruri ale sale se reflectau pe hârtie, faţa i se transformă într-o 
mască a groazei. Mototoli hârtia în pumn și o băgă în buzunar. 
Șahul îi întinse al doilea bileţel. Astrologul studie numele. Picioa- 
rele scheletice începură să-i tremure, rupse hârtia în bucățele și le 
împrăştie pe jarul din narghileaua șahului. 

Doamna Gabrielle îşi încrucişă braţele peste sâni ca să-l calmeze 
pe Luciano Barbuzzi, care dădea frâu liber gamei sale dinamice, 
atrăgând atenţia asupra dialogului dintre astrolog şi ministru, care 
gesticula în spatele şahului. Problema era destul de dubioasă, fu și 
ea de acord, mai ales că, potrivit libretului castratului, celelalte 
femei fuseseră chemate tot pentru plăcerea şahului. 

Nici una dintre medaliile prinse pe haina lui de gală, egreta cu 
nestemate de la turban, nici măcar gigantica bijuterie roşie de pe 
sceptrul lui nu erau pe gustul ei în seara aceea. Abacul din mintea 
ei începu să păcănească, adunând și scăzând. Trebuia să profite 
de o întâlnire care începuse să se dovedească neplăcută. Se gândi 
la nepoata ei, Simone, care era mereu în preajma ei. Era timpul 
ca fata rebelă să-şi facă le debut. Primul ei iubit potenţial ar fi fost 
decisiv pentru a-i face sau a-i desface viitorul ca altă damă 
d Honore. Doamna Gabrielle se trezi evaluându-l pe şah. Era el 
un candidat potrivit pentru a o iniţia pe Simone în gustul dorinţei, 
pentru a-i facilita intrarea în universul d Honoré? 

Avea o prezenţă care, chiar dacă nu era regală, era impresionantă. 
Părea oarecum istovit, cu membrele butucănoase. Sprâncenele îi 
aruncau umbre întunecate, care dădeau impresia de furie cronică. 
Îi lipsea manierismul elegant al lui Alphonse. N-ar fi fost bine 
pentru Simone. 

Ca o rază de soare, doamna Gabrielle îşi direcționă privirea 
plină de adoraţie spre ministru, care, pe de altă parte, se dovedise 
mai fermecător decât își imaginase ea. La cincizeci de ani, expe- 
rienta lui bogată îl trăda drept un bărbat complex. Simone i-ar fi 
apreciat rafinamentul. Dar pierzându-și orice urmă de candoare, 

mu mult ca sigur se transformase într-un bărbat rigid şi posibil 
wuu, Nici asta nu era bine pentru idealista Simone. 

Având aceleași idei romantice ca o fată tânără, empatiza cu 
nepoata ei. Totuşi, şi Simone avea să înveţe într-o zi că idealurile 
uwe nu puteau fi puse în practică nu rezistă în fața răului universal. 

In acel moment, ministrul Curţii, aflat în spatele scaunului cu 
patar înalt, dădu din cap când şahul îi înmână astrologului său 
ultimul petic de hârtie. 

Sahul păru deranjat când bătrânul îşi şterse o lacrimă din colțul 
unui ochi şi murmură cuvinte în farsi care sunau deopotrivă dur 
„i poetic. Şahul se ridică în picioare, scuturându-se ca un leu 
batrân. Pocni din degete şi i se adresă doamnei Gabrielle. 

Sigură că n-avea să permită nimănui, nici măcar șahului Persiei, 
sd pocnească din degete la ea, indiferent de semnificaţia culturală 
n pestului, se uită în jur ca şi cum căuta o altă prezenţă căreia şahul 
indrăznea să i se adreseze într-un mod nepoliticos. Ea, desigur, nu 
șlia că astrologul prezisese că unirea avea să fie la fel de haotică şi 
pentru ea. Că îl sfătuise pe şah s-o alunge. Şi că ministrul gesticulase 
emfatic, poruncindu-i bătrânului să-şi dea binecuvântarea pentru 
numele înscris pe ultima bucată de hârtie. 

Ochii lui ca de obsidian clipiră, ministrul o prinse de cot şi, 
intr-o franceză perfectă şi cu un accent pe care ea îl găsi fermecător, 
o conduse pe ușă afară. În foaier, o asigură că, înainte ca noaptea 
să se încheie, avea să experimenteze alte obiceiuri pe care s-ar 
putea să le găsească bizare. 

Apartamentele șahului din palatul preşedintelui erau lipsite de 
eleganța şi grandoarea budoarului doamnei Gabrielle. Fa observă 
pereţii de culoarea măslinei verzi, patul cu patru stâlpi de stejar şi 
baldachin de catifea, tapiseria de deasupra grindei, cu o scenă de 
vânătoare pe care ea o găsi nepotrivită pentru un dormitor. Însă 
îşi scoase din minte orice altceva în afară de multumirea șahului, 
ale cărui respiraţie superficială, ochi tulburi şi gesturi nerăbdătoare 
îi trădau dorinţa. Bătu cu mâna un loc de pe pat și-l invită să se 
aşeze lângă ea. 

Şahul, care îşi imaginase că ea are să danseze din buric în timp 
ce-şi scoate straturile de straie de pe ea și neștiind ce să facă, se 
aşeză pe locul oferit. Începu să sporovăiască despre excursia la 
Paris. Fusese la teatru în fiecare seară, plecând imediat după aceea 
să-şi facă rugăciunile. Se plimbase în parcuri și trăsese la țintă, dar 
cel mai interesat fusese de grădina zoologică. Îi poruncise foto- 
grafului lui, akkasbashi, să achiziţioneze toate echipamentele 
necesare pentru un „cinematograf“ în Persia. Fusese copleșit de 
Turnul Eiffel, de străzile cu şiruri de copaci, lămpi cu gaz și cafenele 
cu vitrine deschise la stradă. Flecări şi iar flecări, cu ochii în ochii 
azurii ai doamnei Gabrielle, o culoare pe care n-o întâlnise în 
haremul lui sau altundeva în ţara sa. 

Doamna Gabrielle, care se plictisise de platitudinile neîntrerupte 
ale șahului şi căreia îi era greu să-i înțeleagă franceza, începu să se 
ciupească de vârfurile mănuşilor şi să-şi scoată crinolina. Cu reti- 
cență cochetă, acceptă un sărut de la el pe degete, apoi îi ceru să 
sufle pe degete ca să le încălzească. Din pelerină, luă un recipient 
cu uleiuri prețioase - un parfum solid, ca de ceară, din sevă de 
stirax şi smirnă, amestecat cu spermă de balenă. Câteva picături 

de umbră şi secreție de zibetă creaseră parfumul special pe care 
Ii unţuzoaicele încercau să-l copieze. Picură balsamul pe vârful 
lecarui deget, în sus şi-n jos, pe fiecare venă translucidă, folo- 
„indu-şi întregul repertoriu de savoir-faire, aptitudinile senzuale 
„i abilităţile amăgitoare. 

Unul dintre rarele tipuri de femei care aveau norocul să se laude 
¿u un echilibru perfect al atributelor ei masculine şi feminine, ea 
utiliza aceste înzestrări în avantajul ei. Bărbaţii se încredeau fără 
probleme în ea, fiind grosolani în prezenţa ei, ca şi cum ar fi fost 
in companie masculină, fără teama că sunt judecaţi. Într-un fel, 
ca cra unul dintre ei. Dar apoi poseda ceea ce bărbaţilor le lipsea — 
sensibilitate, indulgență şi multă intuiție. 

Desăvârşise arta provocării mentale, deşi nu testase niciodată 
cpoul fragil al unui bărbat. Chiar Emile Zola fusese captivat de 
lervoarea ei intelectuală. Obișnuiau să poarte discuţii aprinse, cu 
privire la Fleurs du Mal ale lui Baudelaire, chiar dacă unele dintre 
poemele acestuia fuseseră dedicate marii curtezane Appollonie 
Sabatier. Discutase aprins despre avantajele şi dezavantajele 
Salonului Artiştilor în Viaţă şi despre exotismul femeilor mulatre. 
Întrebase care talismane înlătură răul, şi dacă e aşa, poate la peau 
de chagrin sau pielea de sagri să se contracte de fiecare dată când 
iți pui o dorinţă? Şi cugetă de ce, în cele din urmă, când se contractă 
de tot, pielea de sagri anunţă moartea. Îi susţinuse privirea lui Zola 
și întrebase dacă el crede că Balzac a murit de epuizare, dacă 
oglinzile reflectă realitatea, dacă Flaubert şi Courbet au fost cei 
doi stâlpi ai realismului şi dacă Salammbo e simbolul perversităţii. 
Își etalase cunoştinţele despre impresionism, despre Le Naturalisme 
şi buna cunoaștere a istoriei sociale a lui Zola despre partea mai 
sordidă a familiei: Les Rougon-Macquart. Şi voia să cunoască tot 
timpul punctul lui de vedere cu privire la războiul franco-prusac 
şi dacă dragostea şi ura sunt surori. 

La apogeul exhibiționismului ei verbal, când era la un pas de 
cucerire și iubitul ei, copleşit de ea, simţea o nevoie puternică să-i 
pună cătuşele s-o supună, cu o privire senzuală şi cea mai ușoară 
atingere, ca de fulg, ea avea să-i transforme frustrarea într-o ener- 
gie sexuală enormă. 

Când se pregătea să-l dezarmeze pe şah, uşa de la cameră se des- 
chise. Intră un băiat cu pielea gălbuie, îmbrăcat cu pantaloni bufanți. 
În mână îi atârna o cuşcă în care cotcodăcea o găină speriată. 

Șahul căută în cuşcă şi scoase două ouă abia făcute. Îi aruncă 
o privire semnificativă doamnei Gabrielle. 

- Nu călătorim niciodată fără găinile noastre, explică el. E im- 
portant să consumăm gălbenuș de ou proaspăt după anumite 
activităţi care ne diminuează puterea. 

Ea luă mâna şahului într-a ei şi, din spatele voalurilor, îşi fixă 
privirea indigo în ochii lui plini de dorinţă. Cu gura ca un semn 
de întrebare amplu şi vocea răgușită de fumat, îl asigură că de data 
asta avea să fie cu totul diferit. De data asta avea să fie energizant 
mai degrabă decât epuizant. Atât de mult încât pe viitor n-avea să 
mai aibă nevoie de astrologul lui sau de îndrumarea ministrului 
său. Şi înainte ca el să apuce să reacționeze la remarca ei neruşinată, 
ea se așeză pe spate şi-l încurajă să fie oricât de intim dorea. 

Doamna Gabrielle era un ascultător desăvârşit. Ştia cum să le 
intre pe sub piele bărbaţilor şi apoi, la momentul potrivit, îi ataca 
precum o leoaică. Când era mai tânără, se luptase în pat corp la 
corp cu regi, conți şi prinți, garantând un preludiu care-i arunca 
pe bărbaţi în frenezie. Dar, din păcate, oasele îi înțepeniseră şi 
trebuia să se mulțumească acum cu stilul de viață relaxat al unei 
curtezane pensionare. Trebuia să înlocuiască lupta corp la corp 
cu o altă tehnică. 

— Ce te deranjează, șahul meu? întrebă ea când observă că el se 
foieşte şi se trage înapoi. 

Cum de ghicise lupta pe care o dădea cu durerea jenantă de 
burtă? se întrebă el. Ezitase să-i împărtășească dilema lui, dar doar 
pentru o clipă, căci ar fi fost imposibil să-și ştirbească prestigiul 
în faţa unei necredincioase şi curtezană pe deasupra. Şi nu inten- 
ționa, cu nici un preţ, să strice lunga noapte de plăcere care îl 
aștepta. O picătură de sudoare i se scurse de pe frunte, rămânându-i 
atârnată de vârful nasului. Îşi îndreptă umerii ca şi cum era pe cale 
să anunţe un verdict care avea să schimbe mersul istoriei. 

- Întâmpinăm greutăţi în utilizarea toaletelor occidentale. 

Ea se luptă să-şi stăpânească râsul. Nu auzise niciodată de o ast- 
fel de problemă. Totuși, această informaţie intimă îi dădea o imensă 
autoritate asupra lui. 

- Oh! Pauvre, pauvre petit roi, murmură ea, cu mâna atingându-l 
uşor peste piept şi trecând peste coapsă, întârziind pe sex pentru 
a-i măsura dimensiunea. 

- Am să intervin în numele tău, șahul meu drag. Am să le re- 
¿omand autorităţilor să scoată un scaun de toaletă. Atunci Înăl- 
[imea ta are să poată sta pe vine și are să se îngrijească de nevoile 
sale regale. Între timp - toarse ea, arătând spre un urcior cu apă 
de pe noptieră —, n-am să consider o ofensă dacă eminențţa ta se 
ușurează chiar aici. 

Bravo! Bravo! Signora Bella! îi gâdilară axilele uralele lui Luciano 
Barbuzzi, şi ea îşi reprimă un zâmbet. 

În acel moment, „Leul Persiei“ îşi văzu de treabă cu un jet 
abundent de urină și fără alte formalităţi lepădă ţinuta, aruncând 
liecare piesă într-un colț, ca şi cum servitorii lui erau la îndemână. 
Apoi urcă treptele patului mare, se întinse pe spate și-şi etală 
trupul păros. 

Ea îi observă penisul moale şi-și dădu seama că are de-a face 
cu un bărbat care, înconjurat de un harem de femei slugarnice şi 
de o curte de lingușşitori, se afla în pragul impotenţei. Luciano 
Barbuzzi o încurajă prin Potete farli să continue, să-i mângâie şi 
să-i ispitească fiecare glandă receptivă, dar nu reuşi să-l facă pe 
şah să păstreze o erecţie mai mult de câteva suspine. 

Ea agită evantaiul de fulgi, aruncând pelerina și pălăria cu bor 
larg în vârful grămezii cu îmbrăcămintea lui. Îşi scoase pantofii 
cu platformă, arătându-se în toată frumuseţea ei miniaturală. La 
șocul aparent al șahului, care-şi închipuise femeia învăluită în 
mantie mai înaltă, ea scoase un hohot de râs gutural. Îşi eliberă 
buclele albastre, își desfăcu eşarfa şi începu să descheie numeroşii 
nasturi de sidef înşiraţi cât era rochia de lungă. 

El îi urmărea degetele scoțând fiecare nasture din butoniera de 
mătase, dezvăluind o bucăţică de gât cremos, un decolteu amplu 
și sfârcuri îmbujorate. Şi, cu fiecare dezvăluire, un degetar de 
sânge şi o gură de oxigen pompau în venele lui istovite. 

Ea îşi lepădă rochia şi se opri înaintea lui cu sfârcurile înroșite. 

Femeile lui se dădeau cu ceară, se depilau şi se curățau, nelăsând 
nici un singur fir de păr pe corpurile lor. Nu-și imaginase niciodată 
că părul de pe corp e un aşa afrodiziac. Norul azuriu al pubisului 
şi subsuorilor ei îl uimiră, ducându-l la erecție completă. Înfipse 
mâna în părul ei pubian vopsit cu cosmetice, dat cu balsam și 
dichisit mai sârguincios decât buclele de pe cap. O ridică în 
picioare, o puse pe burtă şi o încălecă, biciuind-o peste fese cu 
sexul lui lung şi subțire. 

Articulațiile ei sufereau sub greutatea lui, iar ea se temu că 
trucurile lui acrobatice ar putea s-o rănească. Își îndoi piciorul 
de la genunchi, săltă călcâiul înapoi şi-l atinse uşor peste scrot. 

De frică să nu fie rănit de o lovitură puternică, el sări de pe ea cu 
o agilitate rară pentru el. Nevenindu-i să creadă că avusese îndrăz- 
neala să-l lovească cu piciorul pe șahul Persiei şi neștiind ce să facă 
cu râsul ei, care răsuna ca o ispită, o ridică de subsuori şi o răsuci. 

Și fără să se gândească prea mult, își aruncă fața regală în 
pubisul ei oceanic și se scufundă în ceea ce râvnise dintotdeauna. 


În zori, el deschise ochii şi văzu o doamnă de onoare spălând 
de sudoare regală coapsele doamnei Gabrielle, şamponându-i şi 
periindu-i pubisul încurcat. Norii albăstrui dintre picioarele ei îl 
stârniră, provocându-i o oarecare consternare. Programul fusese 
stabilit. Era aşteptat la Expoziţia de la Paris. Ar fi fost imposibil să 
se urce înapoi în pat. Respiră o dată adânc, simțindu-se reîntinerit 
şi mai puternic decât fusese vreodată. Avea dreptate, gălbenușul 
de ou era inutil. Trase de cordonul clopoţelului şi începu să poc- 
nească din degete — un obicei pe care doamna Gabrielle îl considera 
destul de enervant. 

Ca şi cum ar fi tras cu urechea toată noaptea în spatele uşii, 
ministrul intră imediat şi, drept răspuns la întrebarea șahului de 
ce bijutierul lui întârzie, strigă pe coridor. 

Doamna Gabrielle își înfășură pelerina strâns în jurul ei, hotă- 
rând că, dacă se aşteptau ca ea să ia parte la un ménage d trois, să-i 
lase baltă pe şah și preşedinte. Să părăsească fără întârziere palatul, 
mai degrabă decât să se implice, la vârsta ei, într-un circ persan. 

Se auzi o singură bătaie şi uşa cu balamalele bine unse se des- 
chise. Un persan slab, cu aspect de tigru, apăru în prag. Rămase la 
intrare, cu casetele de bijuterii stivuite până sus în mâinile lui, 
comportamentul lui degajat făcându-l să pară superior în rang 
șahului. Părul lung până la umăr era pieptănat pe spate, o tristețe 
romantică îi umbrea ochii căprui, iar un zâmbet indiferent îi atâr- 
na de colțurile gurii. 

Indignarea de mai devreme a doamnei Gabrielle îşi luă zborul. 
Fu invadată de un val de energie. Un sentiment pe care nu-l mai 
trăise din ziua în care plecase din Marais şi păşise în inima 
Parisului. Încercă să-şi scoată mănuşile, lăsându-și mâinile goale, 


36 


Curtezane. Magia dragostei 


și şi răsuci pelerina în jurul gâtului, ca să-şi ascundă vârsta. Făcând 
asta, aproape se împiedică în pantofii cu platformă, recăpătându-şi 
echilibrul cu o rotire dramatică a pelerinei. În ciuda repertoriului 
ci bogat de bărbaţi, nu mai întâlnise o graţie aşa de aristocratică, 
umeri atât de bine proporţionaţi, o frunte aşa de mândră. Era, de- 
sigur, prea bătrână ca să se uite pentru ea însăși la persanul cu 
privire pierdută şi siguranţă de sine. Dar Simone nu era. 

El ar fi fost candidatul perfect pentru a o iniția pe nepoata ei 
virgină în universul magnific al celor mai pline de farmec, eman- 
cipate şi căutate femei din Europa. 

Înainte ca doamna Gabrielle să aibă ocazia să repete mişcările 
senzual teatrale ale mâinilor ei, el păși înăuntru. Punând cutiile 
căptuşite cu satin pe o masă, le săltă capacele, etalând o serie de 
rubine, smaralde și diamante. Ea tinu lupa primită peste coliere, 
brățări și inele. Abia auzi şuşotitul ministrului în ureche, între- 
bând-o dacă dăduse din întâmplare peste un anumit proprietar de 
mine. Nu remarcă faptul că ministrul, nu șahul, îi indica bijutieru- 
lui ce să expună mai întâi. Avea o mulţime de pietre, cadouri de la 
regi, conți şi duci, dar nu întâlnise diamante de o aşa claritate, 
smaralde de o asemenea puritate, rubine de o profunzime și exe- 
cuţie excepţionale. Îşi trecu mâinile peste setul de rubine. 

Bijutierul persan desprinse colierul de perna de catifea şi-l tinu 
sub candelabru. Îi legă colierul în jurul gâtului, îi fixă cerceii de 
lobul urechii şi-i puse un inel pe deget. Fu uimită de efectul atin- 
gerii lui trecătoare pe încheietura mâinii ei. Respirația lui pe gâtul 
ei, când închisese încuietoarea de aur, îşi făcu drum spre inima ei. 
Se gândi să-şi folosească bogata experienţă pentru o explozie 
reînnoită de vigoare tinerească, dacă avea să fie posibil. Nimeni, 
nici chiar nepoata ei cu cap de cochon, n-ar refuza un astfel de 
romantism, farmec şi o voce care făcea să vibreze corzile inimii 
doamnei Gabrielle. 

Șahul îi atinse cu palma încheietura mâinii, sub brăţara unde 
pulsul îi zvâcnea mai repede decât în ziua în care avusese primul 
ei orgasm cu Emile Zola. 

- Presupun că ăsta e pe placul lui madame, zise Alteța Sa regală 
cu o nou-descoperită încredere. 

Ochii ei îi susținură privirea, dar degetele ei îl căutau pe bijutier. 
Îi desenă cercuri în palmă, îi mângâie o venă şi alunecă în sus şi-n 
jos pe piele. 

- Cum te cheamă, tinere? 

- Cyrus, răspunse el cu o licărire în ochi. La fel ca pe marele 
conducător persan. 

Ea se întoarse către şah și-i spuse că s-ar bucura nespus dacă 
monsieur Cyrus ar veni la Vila Gabrielle cu bijuterii pentru ne- 
poata ei. Şi, înainte ca şahul să aibă ocazia să-şi consulte ministrul, 
ea căută în poşetă şi scoase o carte de vizită. 

- Nepoata mea, Simone, oftă ea, întâlnind expresia uimită 
a persanului. 

Cyrus îşi pironi privirea pe imaginea fetei călare, profilul ei 
evitând aparatul de fotografiat, nerăbdătoare să gonească în 
pădurea din spate. Fără ezitare sau ruşine, se uită cu lupa la buclele 
ei sălbatice, la coapsele care strângeau armăsarul și la curbura gâ- 
tului alb. Îl șoca și-l fascina că pariziencele renunţaseră la călăritul 
într-o parte şi, mai mult, înmânau străinilor cărţi de vizită cu 
adresa completă și fotografia nepoatei lor. Ascunse cartea de vizită 
în portofel. 

- Am să caut bijuterii potrivite pentru nepoata dumneavoastră. 

Considerând nemulţumitor răspunsul lui anost, ea încercă să-şi 
îndulcească şi mai mult invitația. Ce bijuterie rară ar avea pentru 
ea, doamna Gabrielle d' Honore? Privirea îi alunecă prin încăpere, 
pe lângă ministrul Curţii, bijutier şi se aşeză pe sceptrul șahului. 
Răspunsul o privea în faţă. 

- Cher monsieur, murmură ea cuprinzându-i mâinile. Pentru 
nepoata mea foarte specială nu e nimic mai potrivit decât un 
diamant roşu. 

Persia, august 1901 


Închid ochii și ascult cu plăcere ecoul galopului armăsarului 
lui Cyrus, în timp ce animalul își croieşte drum în sus, pe stân- 
cile abrupte. 

Soţul meu vine acasă din Africa de Sud. 

Călăreşte armăsarul lui alb, un cadou de la monsieur Amir, 
însărcinatul cu afaceri persan. Coama armăsarului aminteşte de 
cătuşele de aur ale doamnei Gabrielle, iar urechile lui pătate cu 
negru sunt atente la loviturile uşoare cu bastonul cu vârf de argint 
al stăpânului său. Cyrus dă pinteni animalului prin orașul în care 
trecătorii, catârii şi cămilele sunt prezențe obişnuite, unde bărbaţii 
se îmbracă în culori sumbre şi femeile acoperite cu văluri se vân- 
zolesc ca nişte suflete rătăcitoare. 

Inima îmi plesneşte în piept la imaginea calului care îşi scutură 
urechile pătate ca să alunge licuricii de deasupra capului. Ce spec- 
tacol oferise, coborând din trăsura preşedintelui, cu părul pieptănat 
pe spate, barba tunsă perfect, bastonul cu vârf de argint și ceasul 
de buzunar sclipind în lumina soarelui. 

Acum, pe drumul de întoarcere acasă, se leagănă în ritmul 
trapului armăsarului pe care-l conduce prin piața orașului, pe 
lângă tarabe cu nuci decojite şi migdale, piramide de dude şi sta- 
fide stivuite pe tăvi de cositor şi straturi de vişine uscate. Din 
spatele lui Mirza, băcanul, Cyrus îndeamnă armăsarul spre aleea 
bijutierilor, unde Turquoise, negustor pe cont propriu în murdăria 
de la marginea drumului, expune bijuterii ieftine. Ridicându-şi 
bastonul în semn de salut, Cyrus o ia la prima curbă strânsă și 
în sus, pe cărarea îngustă și tocită, în spatele ceainăriei lui 

Jaffar-cel-cu-ochi-negri, unde clienţii se întind pe saltele de paie 
acoperite cu covoare, sorbind ceai și pufăind din narghilea, scoțând 
rotocoale de abur, în timp ce agită lemnele de foc în cutiile de sub 
duzi. De aici, el își face drum spre casa noastră, în sus printr-un 
pasaj subteran de după un cot de piatră unde vâjâitul vântului îi 
răneşte timpanele. Tresare, ţinând frâiele cu o mână, cu cealaltă 
apăsând pe ureche. O infecţie l-a lăsat cu urechea sensibilă la 
zgomot puternic şi minciuni. 

Vântul poartă ecoul copitelor, din ce în ce mai uşor de auzit pe 
măsură ce se apropie de cafeneaua lui Beard. Un afiş pus afară, pe 
zidul de cărămidă înclinat într-o parte, anunţă meniul de azi: 
smântână din lapte de oaie în capul listei, brânză de capră înfăşurată 
în pâine lavash, omletă cu ceapă și curmale, iahnie caldă de linte 
şi - dacă preferaţi — cafea turcească tare. 

O proprietate abandonată se conturează în zare, destul de 
aproape de casa noastră. Terenurile au fost odată plantate cu arbori 
transportaţi cu dificultate în acest loc arid. Grădina a aparţinut 
cândva unei familii de evrei care a fugit de mânia unui şah odi- 
nioară slab, care şi-a recăpătat graiul cu ajutorul unei franțuzoaice. 

Cyrus trage de frâie şi dă ocol grădinii, unde copacii neîngrijiţi 
seamănă cu nişte bătrâni bărboși şi cu nişte femei sumbre. Are să 
adăpostească, să ţesale şi să hrănească aici calul, până când că- 
peteniile din munți, oricine ar fi ele în acel moment, au să-l alunge 
ca să mai pretindă o altă bucată de pământ drept a lor. Bate calul 
cu palma, ușor, descalecă şi se uită la valea impunătoare de mai 
jos şi la munţii maiestuoşi de deasupra, scăldaţi în nuanțele săl- 
batice ale răsăritului. Golindu-şi plămânii de murdăria lungii 
călătorii, soarbe din aerul cristalin de munte. 

Mă uit în oglindă. 

Târşâitul cizmelor pe pietriș mă face să ies repede în grădină, 
unde Cyrus şi cu mine am smuls buruienile din crăpături şi dintre 
bolovani. 

El merge agale spre poartă, o descuie şi o împinge s-o deschidă, 
sare peste o piatră, apoi peste alta, lovindu-şi uşor cizma cu bastonul. 

- Simone! N-am să te mai părăsesc niciodată, spune el atingân- 
du-şi un ochi cu vârfurile degetelor pentru a întări promisiunea. 

În braţele lui sunt mai uşoară decât miracolele. Lumina lunii 
străluceşte lăsând dâre argintii pe gura lui umedă, şi ling diamantul 

roşu. Mă poartă în braţe şi ne ghemuim jos, pe divan. Mă cuibăresc 
in îmbrăţișarea lui de catifea, înconjurată de o sobă pântecoasă și 
perne aruncate pe jos, înfățişând scene mitologice. 

- Lasă-mă să-ți miros părul, murmură el. Să-ţi inspir parfumul. 
Dă-mi parfumul tău. 

Îmi îmbrăţişez genunchii şi râd. Sunt fericită. Am nevoie de 
limp să lenevesc, vreau ca dorința noastră să crească şi să cloco- 
lcască. 

Limba lui se plimbă în jurul sânilor mei, iar sfârcurile mele 
intărite îl salută. 

- Sunt însărcinată, şoptesc. 

Soarele prinde putere peste conturul munților Damavand 
acoperiţi de zăpadă, strălucind deasupra cafenelei lui Beard şi 
încălzind ramurile acoperite pentru protecţie împotriva înghețului, 
în grădină, unde Simone şi Cyrus au convins pământul să lase 
semințele de frasin să încolțească. Îşi aruncă razele asupra casei 
de piatră în care Cyrus stă la o masă de lângă fereastră, ca să prindă 
strălucirea puternică a soarelui de la prânz. 

Simone încă doarme. 

Cyrus, îmbătat de parfumul ei de ambră şi smirnă, are câteva 
ore la dispoziţie să testeze un element suspect descoperit în Africa 
de Sud. Nedorind s-o alarmeze inutil, lucrează în tăcere, desfăşu- 
rându-și batista pe masă şi trecând o lupă peste pulberea metalică 
aproape imperceptibilă. E preocupat de configuraţia camerei peste 
care dăduse în casa Minerului, unde se aflau cuptoare de înaltă 
temperatură. 

Când ajunsese la porţile orașului, noaptea trecută, se gândise 
să-i ceară ajutorul lui Gholam Ali, metalurgistul cu un singur ochi 
care se pricepe să identifice compuşi chimici specifici. Dar Gholam 
Ali e un bârtfitor înrăit, iar ultimul lucru de care are nevoie Cyrus 
e să-și facă publice bănuielile. În consecinţă, folosindu-și propriile 
cunoştinţe în materie de geologie, împăturește o batistă şi o leagă 
în jurul părţii de jos a feţei şi la gură, ca o mască improvizată în 
caz că urmele elementului din fața lui se dovedesc toxice. Răsucește 
capacul să deschidă borcanele cu elemente ușoare pe care le-a 
obţinut de la Teheran, în drum spre casă - crisoberil, magneziu, 
litiu, oxid de aluminiu. Un morman de lupe și curele din piele stau 
aranjate în faţa lui. Trăgând scaunul în față, își sprijină braţele 
de masă. Atent să nu risipească pulberile, le presară cu grijă din 

diverse borcane și acoperă reziduul din Africa de Sud. Substanțele 
“himice au nevoie de o oră să acţioneze. 

Işi freacă ochii injectaţi şi se lasă pe spate în scaun, amintindu-și 
«um fusese cu vreo doi ani în urmă, când diamante roșii de două, 
lci şi patru carate începuseră să circule pe piaţă. Pentru a investiga 
această aberaţie a naturii, călătorise din Africa în Europa şi în cele 
din urmă în Persia, unde monitorizase procesul extragerii din 
iduri şi mine de suprafață, comercializarea în stare brută şi drumul 
parcurs de diamante până la șlefuire și vânzare. Cu ochi critici şi 
lupe puternice, examinează profunzimea, culoarea și aspectul 
liccărui diamant. 

Negăsind dovezi de intensificare prin tratament termic, com- 
pară propriul diamant roşu cu cele de pe piaţă. Formau un univers 
magic, ca şi cum stropi de sânge ar fi picurat în adâncimile unui 
pârâu limpede. Proprietăţile diamantului său erau identice cu 
celelalte. Practic toate, îşi dădu el seama, inclusiv diamantul lui, 
proveneau din aceeaşi mină. 

Se uită pe fereastră la soarele strălucitor de deasupra munţilor 
acoperiți de zăpadă. E începutul după-amiezii. Simone încă doar- 
me. Va fi tată, se gândeşte el, şi expresia lui gravă se transformă 
intr-un zâmbet larg. 

Ţine lupa peste urma de pulbere dobândită în Africa de Sud şi 
se apleacă peste masă, să privească mai bine. Sare brusc înapoi, 
aproape răsturnând scaunul. Sub influența substanțelor chimice, 
pulberea se transformase într-un gri metalizat. Era o urmă re- 
manentă de beriliu, un metal foarte toxic, izolat cu şaptezeci de 
ani în urmă. În mod normal invizibil cu ochiul liber, metalul putea 
fi observat sub influenţa unui alt metal precum cuprul sau nichelul. 

Îşi aminteşte un accident ciudat care avusese loc atunci când 
căuta subiecte pentru teza sa. Includerea accidentală a crisoberilului 
într-un grup de safire tratate termic le schimbase culoarea, iar el 
îşi găsise astfel subiectul. Cercetări ulterioare demonstraseră că 
particulele microscopice de beriliu puteau să transforme culoarea 
safirelor într-o nuanţă mai vibrantă, când se împrăştiau în micile 
spaţii deschise ale nestematelor. Dar diamantele sunt pietre mult 
mai dure, reflectă el. Atomii de carbon sunt prea strâns legaţi pen- 
tru ca beriliul să pătrundă printre ei. 

Neîncrezător, se hotărăşte să efectueze două experimente. Își 
scoate cercelul și-l pune pe masă. Trebuie să lucreze rapid, în cele 
câteva ore rămase înainte de apus. Dar mâinile îi tremură şi ochii 
sunt obosiţi. Se lasă să cadă pe o saltea japoneză din colț, apoi bagă 
mâna sub pernă şi ia Vechiul Testament, citind primele pagini ale 
Genezei. Pune cartea pe piept și închide ochii. Dacă bănuielile lui 
aveau să se dovedească adevărate, piaţa de diamante urma să fie 
cuprinsă de panică. Şi coloana vertebrală financiară a unor naţiuni 
avea să se rupă. 

Se luptă cu opţiunile sale, cu nebunia de a se îndoi de oameni 
influenți precum șahul și ministrul Curţii, punându-se pe sine şi 
pe Simone în pericol. 

Acum, că are o familie, prudenţa e de maximă importanță. 

Îşi va folosi concluziile ca un atu care n-avea nimic de-a face 
cu lăcomia. Avea de-a face cu principiile şi cu dorinţa de a-şi pro- 
teja soția însărcinată. 


Mintea lui rătăceşte din nou cu patru ani în urmă, când mon- 
sieur Jean Paul Dubois căpătase o simpatie pentru el. Vorbea 
franceză fără accent și negocia cu clienți pe care Minerul prefera 
să-i evite. Curând, învățase să studieze reacția unui cumpărător, 
ca să regleze prețul în consecință și să vândă o mulțime de dia- 
mante, de calitate scăzută şi ridicată, în pachete sigilate. Dacă un 
comerciant punea la îndoială calitatea diamantelor presortate, 
o umbră îi întuneca ochii Minerului. El i-ar fi oferit partenerului 
de afaceri o ceaşcă de ceai de piper și şi-ar fi luat rămas-bun de la 
el cu o strângere de mână și o privire rece. 

Nu-i plăcuse ce descoperise în Namaqualand şi decisese să se 
întoarcă acasă. Minerul ar fi putut să se bizuie pe el, chiar să-l pre- 
gătească pentru această mișcare. Ar fi fost infinit mai valoros în 
Persia, o ţară cu resurse vaste, dar neîncrezătoare în străini. 

Pornise pe drumul spre Persia cu o pungă de diamante roşii 
pentru ministrul Curţii şi o notă care-l recomanda pe Cyrus ca 
ambasador al lui Dubois. 

I se oferise mai mult decât ceruse, râvnitul post de bijutier regal. 
Călătoria încolo şi-ncoace, din Persia în Africa de Sud, dura luni 
de zile. Furtuni, taifunuri şi boli fatale erau amenințări constante. 
Cu toate astea, călătoriile obligatorii de cumpărare de diamante 
brute însemnau luni de zile în care putea uita de intrigile Curţii. 


44 


Curtezane. Magia dragostei 


Apoi, remarcabil şi de necrezut, împrejurările i-o scoseseră pe 
“unone în cale. 

N avea s-o lase singură în munţi. Dar adânc implicat în impor- 
Iul de diamante care îmbogăţea tezaurul regal şi pe Mirza Mahmud 
khan, trebuia să vină cu o alternativă viabilă înainte de a-şi 
pezenta demisia. 

/iua în care solicitase să fie primit în audienţă îi rămăsese în 
minte., 

Mirza Mahmud Khan se lăsase pe spate în scaunul cu spătar 
inalt şi ascultase propunerea lui Cyrus. Neprezentând nici un 
wmn că are să explodeze într-una dintre furiile lui vulcanice, 
ministrul îşi scosese pălăria de fetru şi o aruncase pe masă cu 
o bufnitură înfundată, făcând să vibreze medaliile. 

Cyrus era conştient de faptul că minele din Africa de Sud 
produceau diamante albe de calitate bună şi cu preţuri competitive. 
De asemenea, ştia că ministrul avea acces la toate diamantele albe 
pe care le dorea. Fl nu voia decât o cotă-parte din extraordinara 
bogăție de diamante roşii dintr-un filon fertil de diamant care 
acaparase piața. Cyrus era singurul comerciant căruia i se oferea 
luvoarea sortării și alegerii diamantelor roşii din loturile sigilate 
smulse de la alţii. Visul ministrului - fuzionarea Mirza Diamond 
Inc, compania lui de distribuţie, cu Dubois Enterprises, pentru a 
crea un conglomerat cu resursele necesare pentru a prelua marele 
De Beers şi a crea un cartel al diamantului roşu - ar fi murit, fără 
indoială, dacă pleca Cyrus. 

- Am înţeles, răspunsese ministrul, cu ochii sfredelindu-i pe-ai 
lui Cyrus. Poţi să pregăteșşti pe oricine crezi de cuviinţă că este mai 
competent ca să te înlocuiască. După ce primul transport de dia- 
mante pleacă spre portul Khoramshahr, poţi să demisionezi. 

Cyrus avea de făcut o ultimă călătorie la Namaqualand. Și nu 
numai în scopul de a aranja transportul de diamante roșii spre 
portul persan. 

Ajunsese înainte de prânz. Monsieur Jean Paul Dubois plecase 
de mult la minele lui. Slujitorul său îl servise cu ceai de piper, cu 
crutoane de pâine, ouă, smântână și bucăţi de şuncă prăjită. Cyrus 
nu îi spusese că el nu mănâncă şuncă, ci îl invitase pe slujitor să i 
se alăture la masă. Omul rămăsese în picioare, în timp ce Cyrus 
întinsese unt condimentat pe o felie de pâine şi i-o dăduse cu un 

gest de egalitate între stăpân şi servitor. Dar servitorul rămăse- 
se nemişcat. 

- Nu face pe ceremoniosul cu mine, îi spusese Cyrus. Suntem 
amândoi slujitori. Eu mă spetesc pentru Curte, tu pentru monsieur 
Dubois. 

De parcă aşteptase doar un semn pentru a da drumul nemul- 
tumirilor sale zăgăzuite, servitorul începuse să se plângă de munca 
de rob şi de violul la care era supusă ţara lui iubită prin deposedarea 
de kilometri de nisip de coastă fără nici un alt motiv decât pentru 
a fura diamante. 

— Aici se întâmplă ceva suspect, fusese Cyrus de acord. Chiar 
sub nasul tău. Singurul mod în care am să fiu capabil să ajut Africa 
e cu ajutorul tău. 

Aruncându-i o privire cu coada ochilor blânzi, servitorul tă- 
cuse multă vreme. Apoi, ca şi cum ar fi ieşit din transă, îi făcuse 
semn lui Cyrus să-l urmeze. Familiarizat cu topografia complicată 
a casei-labirint, servitorul îl condusese, Cyrus urmându-l îndea- 
proape. Trecuseră prin coridoare de piatră şi coborâseră o scară 
intr-un subsol. Huruitul maşinilor se auzea constant în spatele 
unei uși. Servitorul dusese un deget la buze, sugerând ca Cyrus 
să revină după miezul nopții. 


Soarele îşi trimite razele prin fereastră, făcându-l pe Cyrus să 
tresară din somn. Se ridică împleticindu-se în picioare, trăgând 
afară ceasul de buzunar. Soarele începe să-şi piardă forţa, și el nu 
şi-a început încă experimentele. 

Pune Vechiul Testament pe masă și se uită la diamantul lui. 
Nu e sigur că are dreptul să pună în pericol securitatea financiară 
a lui Simone. Dar ar pierde amândoi mai mult decât bogăţia lor 
dacă nu şi-ar asuma riscul ăsta. Gândul la ea îi face pieptul să se 
strângă de plăcere. E un bărbat norocos, îşi spune el, un bărbat 
norocos să aibă o femeie aşa minunată. 


Prima lovitură a copilului meu mă surprinde într-un somn 
languros, după ce am făcut dragoste. Mă întind spre partea de 
saltea a lui Cyrus, iar mâna mea rătăcește pe cearșafurile goale. 
Gura mi se usucă. A fost imbrăţişarea lui un vis, la fel ca promi- 
siunile lui că nu mai pleacă niciodată? O altă lovitură nerăbdătoare 

mà ia prin surprindere. Ai să-ţi vezi tatăl în şase luni, șoptesc. 
|)cocamdată, cel mai bine e să stai unde eşti. E un loc mai sigur 
«lecât unde ai să-ţi petreci tot restul vieţii. 

Pentru copilul meu are să fie diferit să crească în Persia decât 
a lost pentru mine, străina? Am să mă obişnuiesc cu ţara aceasta sau 
am să rămân mereu o străină, în ciuda intimităţii cu soțul meu? 

Cyrus, strig din spatele uşii închise a dormitorului. Mi-e foa- 
me. Să mergem la Beard să mâncăm. 

Neauzind nici un răspuns, răsucesc clanţa şi deschid uşa. 
Rămân paralizată în prag. 

Cu mușchii încordaţi, cu maxilarul încleștat, Cyrus e concentrat 
pe diferitele accesorii împrăştiate pe masă. Diamantul lui e prins 
intr-un clește de bijutier şi pe un fel de dispozitiv cu trei braţe. 
O nojiță de piele orizontală trece de la peretele de deasupra fe- 
restrei până pe peretele opus. Lentile şi o lupă atârnă de fire. 

- Ce faci? tip. Diamantul nostru! 

E] sare în picioare. Mă apucă de umeri. 

- Nu-ţi face griji. Nu fac nimic prostesc. 

Scoate cercelul din dispozitiv şi şi-l pune la ureche. 

- la uite. E în regulă. Calmează-te, jounam, nu-ţi face bine. 

- Nu răspunzi niciodată la întrebările mele. Continui să mă ţii 
in întuneric. Ce fel de iubire e asta? 

- Iubirea unui bărbat care vrea să-și protejeze familia. 

- Nu e suficient! Spune-mi. Chiar acum! De ce-ai mutat masa, 
scaunele? 

- Le-am mutat departe de obiectele inflamabile. Am făcut ex- 
perimente cu căldură. Şi asta e tot ce pot să-ţi spun deocamdată. 
Hai să mergem la Beard. 

- Nu-mi mai e foame. 

— Bineînțeles că ţi-e, zice el ridicându-mă în braţe. 

Frigul îmi înțeapă faţa şi mi se aşterne peste inimă. Răsuflarea 
mea învăluie obrajii lui Cyrus, când mă cară în jos pe panta mun- 
telui cu zăpadă întărită, la cafeneaua lui Beard. 

Ceainăria se află pe locul unde, când permite vremea, o singură 
telecabină duce drumeţii pe munte. În timpul iernii, turiştii care 
caută euforia munţilor vizitează cafeneaua, ghetele lor de drumeţie 
cu crampoane găurind noroiul întărit şi chilimurile de sub picioare. 

Ne întâmpină samovare aburinde, vase de mangal umplute cu 
tăciuni aprinşi, narghilele bolborositoare şi aromă de ceai de 
mentă şi iasomie, unt şi untură de oaie. 

Beard se uită în jos, principiile lui islamice şi buna-cuviință 
cerându-i să-și ferească privirea de ochii mei galben-verzui, care 
probabil că-mi trădează feminitatea, şi de claia de bucle roșii pe 
care eşarfa nu reuşeşte s-o ascundă. Se uită în altă parte fiindcă 
imaginea păcătoasă a lui Cyrus cu mine în pat — unul neobişnuit 
de înalt, celălalt abia ajungând la pieptul soțului ei — îi vine în 
minte? Diavolul din mine vrea să-l liniștească, îl asigură că încă 
n-am întâmpinat nici o dificultate în acest domeniu. E prieten cu 
Cyrus şi mă simt binevenită aici, unde Beard a ajuns să se obiş- 
nuiască, în felul lui, cu excentricitățile mele, și eu cu ale lui. 

E un bărbat îndesat, de înălțime medie. Claia lui de păr, de 
culoarea fânului, arată ca o perie, iar barba seamănă cu nişte funii 
răsucite de culoarea terciului ars. Stând cu picioarele încrucișate 
pe podeaua acoperită cu un chilim, își ridică barba din poală şi o 
răsuceşte sub bărbie într-o serie de noduri complicate. Gemând, 
se pregăteşte să-și dezmorţească picioarele, subțiri ca niște crengi, 
în ciuda unui trunchi masiv ca urmare a consumului de slănină 
și brânză de capră. 

|n tinereţe a avut parte de un miracol, o poveste greu de crezut, 
«| pe care el o repovestește cu un așa entuziasm, că îl ascultăm 
politicos. Când era de numai cincisprezece ani, fusese muşcat de 
u tarantulă chiar în acest loc de pe munte unde a construit mai 
Ir ziu ceainăria, în semn de venerare a lui Allah şi miracolului său. 
(tu plăcere absolut sadică, descrie detaliile înspăimântătoare ale 
Iurantulei de aproape 20 de centimetri - una dintre cele mai mari 
„ mai mortale — care paralizează înainte să sugă lichidul tisular 
(in pradă. Cleșştii creaturii se fixaseră în gamba lui şi nu-i mai 
(dăduseră drumul, acul ascuţit și concav din coada segmentată 
pompându-i otravă în picior. Veninul îi curgea prin sânge cu o 
viteză atât de mare, că, în momentul în care a fost descoperit şi 
Iransportat într-o targă improvizată și lăsat în coliba celui mai 
apropiat şaman, trupul i se umflase și se învineţise şi, în stare de 
delir, el începuse să recite poezii într-o limbă de neînțeles. Șamanul 
| a tăiat la gambă și a scurs cantităţi atât de mari de sânge, că luni 
de-a rândul venele lui Beard au ieşit în relief ca nişte ramuri în- 
setate. Deşi a supraviețuit, picioarele lui nu și-au mai recăpătat 
niciodată puterea. 

Se îndreaptă spre noi, cu mușchii pulsându-i ca nişte şerpi 
furioși pe stomac şi în jurul braţelor, tarantula roşie tatuată dan- 
sându-i din buric de-a lungul unui biceps. Ca două marionete 
tăiate pe jumătate din talie în jos, cu picioarele subţiri ale uneia 
ataşate de trunchiul voluminos al celeilalte, picioarele lui se luptă 
să echilibreze greutatea. Duce ceai fierbinte în pahare înguste 
la mijloc și boluri de alamă cu dude uscate, cuburi de zahăr şi 
curmale. Nu se abate de la maniera corectă în care trebuie servit 
ceaiul — ceremonios, fierbinte și în pahare înguste la mijloc, care-i 
dezvăluie aroma. 

- Shab bekeir, khosh amadid. 

- Bună seara. A trecut mult timp, răspunde Cyrus. Ce-ai mai 
făcut în ultimele trei luni? 

Îl loveşte pe Beard cu palma pe spate, de parcă ar fi fost fratele 
lui preferat. 

Beard se uită pieziş la mine înainte să-şi întoarcă privirea spre 
Cyrus. Deşi i-am vizitat ceainăria luni la rând, se pare că încă îl 
nedumeresc. Cum ar reacționa la decolteul lui Françoise, mă 
întreb, la părul albastru al lui Madame Gabrielle, la nimicurile pe 

car€ le port acasă, atât de diferite de fusta de lână şi puloverul 
negru în care transpir acum. 
Cyrus îmi ridică eșarfa, strângând nodul sub bărbie. 
„ Nu fi supărată pe mine. Nu în seara asta. Ce ti-ar plăcea să 
măpâncit 
Ne e foame, şi mie şi copilului meu, dar nu răspund. Pentru pri- 
„ dată, sunt supărată pe Cyrus. Îi întorc spatele şi-l ascult pe Beard. 
Gtând în picioare pe pielea unui tigru pe care l-a vânat odată în 
junglele din Mazandaran, ne spune cu glas tare meniul din această 
seară O litanie de feluri de mâncare apetisante şi mai puţin apeti- 
sante: creier de oaie, ficat și ouă prăjite, kebab cu ceapă și osânză 
cantă de oaie. 
Cyrus comandă pâine caldă barbari și brânză Tabriz, cu pahare 
mari de ceai îndulcit. Mă sprijin de perne, salivând de poftă. 
anainte să înghit ultima bucată de pâine cu ceai dulce, Cyrus îşi 
de şchide ceasul de buzunar din vestă, să vadă cât este ora. Îi inha- 
lez mirosul de tutun şi seminţe de cardamom, pe care le mestecă 
entru a ţine la distanță mirosul clienţilor lui - mirosul înșelăciunii, 
mi spune. Semiluni vineţii îi umbresc ochii și paloarea îi con- 
rează gura. 
„Sunt obosit după călătoria lungă spre casă, spune el împingând 
deoparte farfuria neatinsă. 
Mă poartă în sus pe munte ca şi cum aș fi o încărcătură de 
diamante preţioase. Traversează drumul pietros, terenul alunecos, 
orțiune scurtă de drum cu pietriș spre casa noastră, descuie 
gartâ» străbate cu paşi mari grădina acoperită cu un strat de 
zăpadă scânteietoare şi urcă cele trei trepte ale casei noastre. Gura 
lui îmi atinge uşor stomacul. Sclipirea din ochi îl face să arate mai 
tânăr decât cei treizeci și doi de ani ai lui, când îmi atinge talia 
odinioară îngustă şi stomacul plat care pare să se umile cu fiecare 
oră. Începând din această dimineaţă, artere proaspete germinează 
n inima lui, legându-l de copilul nostru nenăscut. 
„E băiat. O să-i punem numele Elijah. 
„Și o fată ar fi frumos, răspund. Mi-ai spune ce-ai face dacă 
ţi-ai dărui un fiu? 
își îngroapă faţa în buclele mele şi îmi suge lobii urechilor. Lim- 
ba lui alunecă de-a lungul gâtului meu, lenevind sub curba bărbiei. 


cro 


tu 

Noapte bună, jounam. O să vorbim mâine. Promit. Trebuie 

i mă duc în oraş dimineața devreme. Tu ai să dormi atunci. 

-Cine face afaceri aşa devreme? 

- Regalitatea, zâmbeşte cu amărăciune. Zori. Amurg. Ori de 
«te ori vinovăția îi ţine treji. 

- De ce anume sunt vinovaţi? 

- De mult mai multe decât îţi poți imagina. 

Expresia gurii şi gravitatea intenţionată din ochii lui nu lasă loc 
pentru alte discuţii. 

Mi-e teamă și mă gândesc că e îngrijorat de situația noastră 
linanciară. 

- Vinde calul. O să ne aducă bani buni. 

- Nu! Nu calul. Într-o zi are să fie al lui Elijah. Fiul nostru n-are 
să fie un bărbat adevărat până când nu învaţă să se ocupe de cai. 

Trage banda elastică din jurul cozii lui de cal şi o prinde în 
mână. Se înfiorează trecându-şi degetele prin părul desfăcut. 

- Promite-mi că o să-l crești pe fiul nostru să fie om cinstit, 
Simone. Și învaţă-l să poarte pumnalul la vedere. 

Se întoarce, cu profilul încadrat de lumina palidă, și împinge 
cu vârful de argint al bastonului său ușa de la dormitorul nostru. 

Paris, 1900 


Françoise deschise larg uşile apartamentului ei. 

- Vino cu mine, o să fie o călătorie pe care n-ai s-o uiţi. 

Simone zăbovi în pragul garderobei mamei sale — un univers 
de dorinţe și exces, dragoste şi ură, invidie şi obsesie. Genele ei aruncă 
umbre mari pe obraji, pistruii de pe gât lucesc aurii în lumina 
lumânărilor. E îmbrăcată în pantaloni de călărie, cizme până la 
genunchi, iar la centura din talie poartă un toc, pentru revolver. 

Are şaisprezece ani. În sfârșit, a fost convocată să facă cunoştin- 
tă cu mitologicul pat „Serai“ al mamei ei. În ciuda indiferenţei sale 
faţă de o profesie pe care nici n-o respectă, nici nu intenționează 
s-o urmeze, curiozitatea legată de pat o tentase să accepte invitaţia. 

În întreaga țară fuseseră vândute la standuri cărți poştale cu 
patul. Ziarele vorbeau despre proprietăţile lui afrodiziace. Unul 
dintre cei mai renumiţi fotografi, care cere de obicei mii de franci 
pentru serviciile lui, şi-a asumat responsabilitatea să-i imortalizeze 
imaginea. Probabil că şi el a fost curios, se gândește Simone, amin- 
tindu-şi de lungile dezbateri dintre mama și bunica ei, în urma 
cărora au stabilit că o fotografie făcută de un astfel de fotograf 
celebru n-ar afecta, ci ar spori reputaţia patului ca simbol al plă- 
cerii carnale. Și au avut dreptate. „Serai“ a devenit celebru în 
rândul aristocrației pariziene de sex masculin care a avut norocul 
să se afunde în faldurile sale de satin. În perioada de glorie a lui 
madame Gabrielle, reputaţia patului ca afrodiziac se răspândise 
dincolo de Paris, în alte oraşe și provincii. Odată cu ascensiunea 
socială a lui Françoise, poveştile şoptite despre atributele mitice 

ale patului au asaltat saloane şi baluri mascate, cluburi și cazinouri, 
„i au însuflețit bârfa nevestelor şi amantelor invidioase. 

Pereţii căptuşiţi cu mătase brodată cu modele de păsări fan- 
lastice şi o garderobă opulentă de țesături bogate, pantofi de lux 
„1 umbrele de soare pline de culoare o întâmpinară pe Simone. 
Imaginea ei se reflectă în luciul ușii lustruite din celălalt capăt al 
inc ăperii, care ducea în budoarul mamei ei. Părul fin de pe braţele 
lui Simone se zbârli ca o presimțţire. 

De ce patul „Serai“ o atrăgea ca o îmbrăţișare gigantică? Gân- 
direa ei era diferită de cea a lui Françoise, care privea cu dispreţ 
conceptul de dragoste şi căsătorie. Încă putea, desigur, să se în- 
loarcă şi să iasă pe ușă. Ştia mai mult decât suficient despre viaţa 
mamei şi bunicii ei, din traiul alături de ele. Cum ar fi putut să 
rateze constantul preludiu dramatic care avea loc în vilă? Începea 
¿u huruit de trăsură care soseşte, cu şoaptele adulatoare ale unui 
pretendent, spuse lui Françoise în hol, cu săruturile senzuale pe 
mâinile lui madame Gabrielle, la baza scării mari, şi cu flirtul ne- 
ruşinat pe palierul de sus. Şi dacă Simone se întâmpla să treacă pe 
lerasă, pe sub fereastra lui Françoise, încerca să ghicească ce iubit 
olta la nesfârşit, avea un râs copios sau era generos în suspine. 

Informaţiile ei sexuale erau completate de singura broșură pe 
care mama îi sugera s-o citească - dovadă în plus, conform lui 
lirancoise, a modului în care sexul masculin își tratează perechea. 
Spre amuzamentul ei, Simone aflase că penisul uriaș al limaxului 
rămâne blocat în femelă în timpul copulaţiei, forţând-o pe aceasta 
să roadă organul. Că leii masculi se pot împerechea de 157 de ori 
cu două femele în mai puţin de o oră. Că atunci când ating punctul 
culminant, trântorii, albinele de sex masculin, explodează, lăsân- 
du-şi organele genitale în matcă, pentru a împiedica alte împe- 
recheri. Că elefanții în perioada de rut - o perioadă de furie 
sexuală care durează patru luni - mârâie şi salivează incontrolabil, 
penisurile lor devenind verzi de la urina acidă. 

Françoise merse cu pași ușori de-a lungul garderobei ei, legă- 
nându-şi silueta goală sub straturi de voal. Se uită în cufere, deschi- 
se cutiile de pălării, pescui camizole de mătase şi le aruncă deoparte. 

- Simone, desfă pistolul şi scoate-ţi pantalonii. 

Supunându-se fără tragere de inimă, Simone alunecă în fal- 
durile încreţite ale unui neglijeu verde fistic, aruncat la picioarele 

ei şi evazat în spate. Françoise îi puse oblic peste bucle o bonetă 
cu boruri mari, cu şnururi portocalii. 

Effat, camerista persană a lui Françoise, păşi cât de grațios îi 
permiteau greutatea şi picioarele strâmbe, cu un şorţ scrobit foş- 
nindu-i pe abdomenul durduliu. Îşi mângâie vârfurile părului fumu- 
riu şi-şi dădu ochii peste cap. Irişii de mărimea unui ac cu gămălie, 
abia vizibili în albul ochilor ieşiţi din orbite dădeau impresia 
tulburătoare că ar fi oarbă. Dar privirea ei cântărea fiecare detaliu. 

Alphonse, majordomul, o descoperise pe Effat în timpul vizitei 
lui săptămânale la piaţa de duminică, unde marchands de quatre 
saisons îşi înşirau cărucioarele cu fructe, nuci şi brânză. Ezitând 
cu mâna peste o grămadă de cod, ea îl alesese pe cel mai mare, 
controlându-i solzii şi ochii ca să vadă dacă e proaspăt şi presându-i 
burta să-i încerce fermitatea. Majordomul îi oferise pe loc o slujbă 
la Vila Gabrielle. La acea vreme, ea lucra pentru o familie persană 
aflată în vacanţă la Paris, şi gândul de a nu mai mânca felurile ei 
preferate fusese un motiv suficient să refuze. Săptămână după 
săptămână, majordomul îi încurajase dezertarea, îndulcind oferta. 
În acelaşi timp, o convinse pe madame Gabrielle că persana ar fi 
putut să gătească delicatese exotice şi că nu exista mâncare mai 
delicioasă. În curând, farmecul Senei, luminile electrice recent 
inventate, femeile pline de farmec şi delicatesele franceze, care, 
conform logicii ei ciudate, aveau să topească grăsimea în plus de 
pe coapsele ei plinuțe se dovediră irezistibile. Effat nu numai că 
se alătură gospodăriei, care-i oferea materie primă de bârfă din 
belşug, dar se şi căsători cu paznicul grădinii și deveni indispen- 
sabilă. Privirea ei îngheţată scotocea acum prin mintea stăpânei 
ei şi răzbătea prin unghere unde nici Françoise n-avea acces. 

Cameriste, doamne de companie şi servitori în livrea se bulu- 
ceau să execute ordinele cele mai banale ale lui Françoise. Cea mai 
mare parte a zilei era petrecută cu pregătirea serilor ei. Amiaza 
începea cu o baie într-o cadă din fontă umplută cu calmant de 
nervi Sarah Bernhardt, camfor, sare de mare şi tinctură de vale- 
riană. În timp ce Frangoise lăsa în urmă oboseala serii prece- 
dente, Effat îi hrănea părul drept cu uleiuri pe bază de plante şi-i 
catifela tenul cu creme. În restul zilei, presăra trandafiri în stilul 
dramatic al actrițelor din filmele mute. Dar mintea ei nu era nici 
pe departe inactivă. Fiecare moment de deplină trezie era petrecut 

«valuând anatomia ultimului ei iubit şi explorând noi metode de a-i 
lace plăcere. 

- Effat, neglijeul nu e bun, zise Françoise vârându-şi degetele 
intr-un borcan cu balsam de buze. Să încerce fusta asta şi, oui, 
corsetul. Poate pelerina căptușită cu hermină. Tu ce crezi, Simone? 

- Sunt urâte, zise Simone iritată. 

lrosise o oră îmbrăcându-se şi dezbrăcându-se, și nici măcar 
nu intrase în budoarul principal. 

- A! Asta o să-ţi placă, cu siguranţă. Effat, depeche toi. 

Effat dădu din cap cu un gest nici afirmativ, nici negativ, merse 
legănat la dulap și alese o robe de bal cu corset strâmt și fustă 
cu volane. 

Simone simţi nevoia să strice cumva rochia de 1 600 de franci 
pe care mama ei o purtase la Théâtre des Variétés. O rochie trebuia 
să fie simplă și confortabilă - volanele împiedicau mişcările, cor- 
setele de gală erau ca niște armuri şi crinolinele te transformau 
într-o mumie. Ea se simţea cel mai confortabil în cizme şi pantaloni 
care nu împiedicau mișcarea şi locul în care îşi putea ține tocul şi 
revolverul. S-ar compromite într-un petit costume. lar fusta oribilă 
pe care i-o aducea Effat nu mergea. Deloc. Ar fi vrut să fi fost 
călare, explorând Valea Zibetei cu Sabot Noir, prietenul ei şi băiat 
de la grajduri, la fel de liber şi de imprevizibil ca şi armăsarii 
dresați de el. 

- Fii atentă, Simone, zise Françoise lovind uşor un evantai de 
pene de păun ca să-l deschidă, o creaţie uimitoare a celebrului 
monsieur Rimbaud. 

Flutură penele, dând din cap ca şi cum fusta fusese mai degrabă 
alegerea ei decât a lui Effat. 

Simone își trase fusta, se împiedică în cusătura unui volan și 
căzu cu capul înainte pe canapea. 

Françoise ţipă. 

Effat se grăbi să salveze ce mai putea. 

Îngrozită de expresia de pe chipul mamei sale, Simone se luptă 
să-şi elibereze călcâiul. Vârful cizmei ei se afundă în tiv şi-l rupse 
cu un pârâit uşor. Izbucni în râs. 

Françoise se lovi cu evantaiul de frunte, consolându-se singură 
că oricum terminase cu fusta, din moment ce-o purtase deja. Da, 
fiecare nobil care merita osteneala o admirase în ea. 

- De îndată ce termin cu tine, Vâlvătaie, ai să frângi inimi, nu 
propriile-ţi picioare, oftă ea cu gura pungită ascunsă în spatele 
penelor de păun. 

Porecla pe care mama ei o utiliza când era furioasă nu fu 
sesizată de Simone, care se lupta să respire printre faldurile fustei 
trase peste cap. 

— Astea sunt rochii de muzeu. Arăt ridicol în tot materialul ăsta. 

Era adevărat, cugetă Françoise. Ele erau femei delicate -— ea, 
madame Gabrielle și Simone —, prin urmare trebuia să depună mai 
mult efort în selectarea ţinutelor lor. Totuşi, bărbaţii preferă femei- 
le minione. Îi fac să se simtă mai înalți, mai puternici. Nu că majori- 
tatea bărbaţilor - creaturi ale impulsului şi plăcerii de moment - erau 
conştienţi de asta. Dar Françoise era fiica lui madame Gabrielle şi, 
ca şi aceasta, putea să miroasă un trandafir înainte ca sămânţa să 
fi fost plantată. Certainement, era descendenta viclenei doamne 
Gabrielle. O femeie care subjugase regi. Un idol al epocii sale. Şi așa 
era şi ea, Françoise d Honore — cât timp îşi păstra tinereţea. 

La gândul bătrâneţii inevitabile, își închise evantaiul, lovindu-l 
de obraji şi-l aruncă în cameră. Vârsta începea să se simtă din ce 
în ce mai nemilos la femeile de genul ei. La matura vârstă de trei- 
zeci de ani, se ivea pericolul alunecării pe panta gloriei. Scoase 
şiraguri de perle din cutia ei de bijuterii, aşezându-le în jurul 
gâtului şi în păr. Se uită cruciş la o pereche de cercei, pe care-i ţinu 
atârnaţi în faţa lui Simone. 

- Un cadou ieftin de la un bărbat şi mai ieftin. Cretinul a crezut 
că aş confunda sticla cu diamantele tăiate din mină. 

Aruncă cerceii într-o cutie de agrafe. 

Simone luă cerceii, agăţându-şi-i de lobul urechii. 

- O, non, non, ţipă Françoise. Femeile nu trebuie să aibă gusturi 
mediocre. 

Răscoli prin dulapul ei şi găsi un diamant de zece carate de 
culoarea smaraldului. 

- Ăsta e darul tatălui tău pentru mine. 

Amintindu-şi de contele Mirfenderesky, un bavarez care-i 
provocase o suferință nemăsurată, ochii îi străluciră ca oţelul. Când 
fugise cu o respingătoare, umilă grisette, Françoise îşi căutase re- 
fugiul în „Serai“ toate cele nouă luni ale sarcinii. Deși pretindea că 
e conte, era un simplu parfumier care-i furase inima provocându-i 

vı pasme explozive de fiecare dată când destupa una dintre sticlele 
de parfum. Nu mai iubise pe altul după ce-l pierduse pe el, singurul 
ci amant en cozur. Îi arătă fiicei sale inelul de smarald. 

- Ăsta e mult mai potrivit decât cerceii ăia ieftini. 

- Nu, zise Simone prinzându-şi cerceii în lobul urechii. Nu 
vreau un inel de la el. Mai degrabă port astea. 

- Pauvre Simone, gemu Françoise. Faci şi tu niște alegeri, ma 
«here... Nu te mulţumi cu puţin. Eşti mult mai frumoasă decât 
mine sau decât bunica ta. Bărbaţii ar muri să-și îngroape gura în 
buclele tale. Dă-le ce vor — durere şi tot mai multă durere. 

Își dădu capul pe spate, ca pentru a-și pune ordine în gânduri. 

- Totuşi, îţi lipseşte acel Je ne sais quoi. Să trecem la treabă. 
Ai multe de învăţat, Vâlvătaie. 

În timp ce Françoise își continua monologul, iar Simone se 
lupta să-şi ascundă nerăbdarea tot mai mare, Effat o îmbrăcă pe 
Simone într-un costum pe care Françoise îl purtase ultima dată la 
Bois de Boulogne. Făcuse așa furori, încât contele Valois de Medici 
şi ducele de Suasions se întrecuseră luni de-a rândul pentru atenţia 
ci și o copleșiseră cu daruri până când, obosită de gelozia lor mes- 
chină, îi trimisese pe amândoi la soțiile lor frigide. 

Pantalonii scurți din satin strângeau picioarele lui Simone, iar 
corsetul dantelat îi strivea sânii ca nişte rodii. Era pe punctul să-și 
ridice mâinile şi să uite de „Serai“ când, cu o mişcare a braţului 
său alb, Françoise o invită în universul ei de plăceri. 


57 


CAPITOLUL 11 


„Serai“, legendarul lit å baldaquin, patul cu patru stâlpi, se arătă 
în toată splendoarea sa aurită. Draperii de voal erau prinse de 
tavan, formând un cort arab în jurul cadrului de abanos sculptat 
cu cupidoni bucălaţi, şi cordoane aurii atârnau de stâlpi. Oglinzi 
înalte cu rame mobile reflectau în adâncul lor imaginea voluptuoasă 
a patului. 

Alcovuri curbate şi mulaje complicate ascundeau cablurile 
electrice recent instalate. Notele pline de viaţă din cadrilul „Amin- 
tiri din Munchen“ al lui Chabrier pătrundeau în budoar. 

Françoise îşi aruncă straturile de voal de pe umeri şi se întinse 
pe „Serai“ în toată strălucitoarea ei goliciune. Licărul metalic din 
privirea ei pluti peste obiecte, sigur de faptul că ea, şi nu „Serai“ 
trezeau din emoție mădularele bărbaţilor, umplându-i de dorinţă. 
Un trandafir violaceu se ivi din părul ei galben. Își întinse coapsele 
ca o cobră, făcând să vibreze şirurile de perle din jurul gâtului. 
Îşi lăsă capul pe spate, expunându-şi subsuorile pudrate. 

Simone fu uimită de lipsa de cumpătare din jur - aur şi argint 
dădeau pe-afară din casete Limoge, pietre preţioase erau împrăş- 
tiate pe etajerele patului, lenjerie de mătase, piese de păr din fildeş, 
bice asortate cu hainele de echitație şi un mulaj al faimoaselor ei 
picioare pe un piedestal de bronz. Mama ei avea un apetit atât de 
mare pentru exces! Şi pentru parfumuri. Miresmele atât de plăcute 
se simțeau până și pe draperii și lambriuri. Simone mângâie ca- 
napeaua pe care stătea. Cadrul lustruit de lemn de trandafir era 
uns cu mosc. Îşi simţi sânii ca pietrele. În ciuda, sau datorită pri- 
virii acum dezaprobatoare a mamei ei, n-avea să-şi strângă picioa- 
rele într-o postură pe care o găsea incomodă şi pretențioasă. 

Înarmată cu un pulverizator, Effat reapăru, înconjurând-o pe 
Françoise şi pulverizând spre ea Rose de Mai. 

lii drăguță, Simone, murmură Françoise. Dă-mi alt trandafir. 

Sunt ameţită, se întrec prea multe miresme aici. 

Se completează, nu se întrec, o corectă mama ei. Amintirea şi 
pur tumul se împletesc în creierul nostru emoţional. Bărbaţilor li 
w lace dor de tine când îţi laşi parfumul în urmă. 

Simone scoase un trandafir galben dintr-o vază plină de flori. 

Non, ma chere! Niciodată, nici măcar o dată galben, roz e cel 
mai bine; asta le amintește bărbaţilor de sfârcurile roz. Dă-mi-l pe 
«el cu petale încreţite. 

După ce-l alese pe cel potrivit, Simone fixă trandafirul în 
spatele urechii mamei sale şi se întoarse cu faţa la „Serai“. În ciuda 
adierii de vânt care intra pe ferestre, îi era greu să respire. Voia să 
se termine. Avea nevoie de aer proaspăt. 

Din mijlocul patului ei masiv, de unde îşi conducea universul 
de bărbaţi, Françoise îşi aţinti privirea între picioarele fiicei sale. 

- Dorinţa ne ţine în viaţă, Simone. Foloseşte-ţi sexualitatea aşa 
cum un bărbat face cu sabia sau pistolul. Hrăneşte-i dorința - cea 
mai vitală dintre toate emoţiile. 

Îşi smulse trandafirul din păr şi, pentru a-și celebra trecutul, 
prezentul şi viitorul, îl aruncă pe fereastră. 

Trandafirul se roti pe fundalul unui cer senin, se arcui în jos, 
făcând piruete spre parcul cu garduri vii de iasomie și păuni care 
se plimbau ţanţoş, aterizând pe borul pălăriei de paie a lui madame 
Gabrielle, când aceasta trecu pe terasa de sub fereastră. 

Françoise luă o banană. 

Simone sări în sus, cu ochii înflăcărați. 

- Mama, non! Assez! Ajunge! 

Îmbrăţişarea uriaşă a patului „Serai“ stăpânit de dorinţele şi 
visele mamei ei, o împresura. Dacă nu pleca, avea să piardă, cu 
siguranţă, o parte esenţială din ea. 

- Nu sta aşa, cu picioarele desfăcute, Vâlvătaie, o certă Françoise. 
Ţi-ai pierdut orice bun-simţ? În primul rând, pretinde o lojă 
privată la Operă, promisiunea unui conac, apoi peut-être oui, 
peut-être non, nici chiar atunci nu deschide pur și simplu picioarele, 
fără o grămadă de muncă de lămurire din partea lui. Te rog, nu te 
mai zgâi pe fereastră. Nu pleci nicăieri, ma chere, pentru multă 
vreme. Şi ridică-ţi ochii. Sunt cel mai valoros capital al tău. 

Pentru o clipă, Françoise contemplă această ultimă afirmaţie. 

Mu 1op, de tapt al doilea cel mai valoros, se corectă. 

Işı ıindoi gâtul pe spate şi vâri banana în gură, lăsând doar 
extazul să i se citească pe față. 

Simone crezu că are să moară de ruşine. 

- Să trăieşti în opulenţa asta, să porneşti în viaţă ca o doamnă 
cu pretenții, să cultivi convingeri atât de contrare față de cele ale 
altor femei e motiv de sărbătoare, murmură Françoise. 

- Să ai norocul să dai peste bărbatul care ar face ca nici un alt 
bărbat să nu conteze, ăsta e motiv de sărbătoare, răspunse Simone. 

- Pour lamour de Dieu! Ce prostii. Când ai norocul să-ți începi 
ziua fără nici un motiv de îngrijorare, ci satisfăcând şi manipulând 
bărbaţi, de ce ai încuraja încarcerarea posesivă a iubirii care duce 
invariabil la sarcină? 

Mereu conștientă de prefigurarea acelui pericol - după ce o 
născuse pe Simone la paisprezece ani -, Françoise întrerupsese 
câteva sarcini. Continua să folosească bureţi vaginali înmuiaţi în 
oţet şi alaun, dușuri cu soluţii de legume şi minerale, să utilizeze 
frecvent bideul şi să insiste pentru coitus interrruptus ori de câte 
ori era posibil. 

- Iubirea e ca un combustibil, Simone, ca varul nestins sau ca 
titeiul. Iubirea se consumă singură. 

- Iubirea e vitală pentru dezvoltarea emoţională a unei femei, 
insistă Simone. 

Fără nici un pic de urmă de bună-cuviinţă, Françoise scuipă 
într-o scrumieră de pe marginea mesei. 

- Căsătoria ne fură identitatea. lar încurcăturile şi complicațiile 
sunt unicul scop al iubirii. 

- Eu cred în iubire, zise Simone simplu. 

În capătul îndepărtat al terenului din faţa casei, cu lornionul 
de operă în mână, Sabot Noir urmări arcul descris de trandafirul 
roz aruncat pe fereastră de Françoise şi care aterizase pe borul 
pălăriei lui madame Gabrielle, aflată în drum spre Casa Mare. 
Cu lornionul îndreptat spre dormitorul lui Françoise, mormăi 
in barbă. Acum, că o zărise puţin pe Simone, ar fi dat un grajd de 
cai arabi ca să afle mai multe despre spectacolul aflat în desfășurare 
in budoarul de la etaj. 

Sabot Noir era înalt şi slab, cu şuviţe de păr castanii lucioase 
care cădeau pe omoplaţii la fel de înguști ca aripile păsărilor. Șirul 
de mărgele de castan pe care-l purta în jurul gâtului, tenul cafe au 
lait şi conturul delicat al feţei - atât de nepotrivit cu senzualitatea 
lui masculină — îi dădeau un aspect efeminat. Părinţii lui emigraseră 
din Alger să se stabilească în Franţa, cu sprijinul guvernului 
colonial francez. În slujba lui madame Gabrielle, tatăl lui începuse 
ca băiat la grajduri, ridicându-se la rangul de administrator al 
grajdurilor și supraveghetor al terenului din jurul casei. 

Mama lui îi pusese numele Sabot Noir, sau Copită Neagră, 
fiindcă se născuse cu un semn ca o copită pe talpa piciorului stâng. 
Mama lui ajunsese să creadă că se înrudea îndeaproape cu bivolul 
cu copite negre, al cărui umblet, la fel ca al fiului ei, părea un dans 
atent executat. Îi povesti despre reproducere şi obiceiurile migra- 
toare ale animalelor şi îl învăţă să le trateze cu respect, chiar şi 
atunci când le vâna, astfel ca spiritele lor să-l ajute. 

Într-o vară, ca să asimileze puterea cailor, mama lui înghiţise 
păiuş înalt şi trifoi alb de pe păşuni. Murise otrăvită. Jelindu-i 
pierderea, Sabot Noir se înfăşurase în piele de bivol, urcase unul 
dintre cele mai înalte dealuri ale zibetelor - și aruncase carne grasă 
de bivol spre est, ca jertfă pentru sufletul ei. 

Din acea zi îşi pierduse arta de a zâmbi. 

Curând după aceea devenise indispensabil pentru ferma de 
armăsari de rasă a lui madame Gabrielle. Ţinea omizile sub control, 
stropea împotriva viermilor şi le punea botniţă cailor, ca să nu-i 
lase să pască plante dăunătoare. Deşi Valea Zibetelor fusese bine- 
cuvântată cu un sol bogat în minerale, care le făcea cabalinelor 
oasele sănătoase, el fortificase şi mai mult caii prin curse şi exerciţii 
de dresaj. Era veterinar, dresor și crescător de animale nepreţuit. 
Şi îi împărtăşise și lui Simone, partenera lui de joacă şi confidentă, 
arta chiromanţiei şi secretul îmblânzirii cailor. Ea, în schimb, 
îl învățase să citească şi să scrie, paşii unui vals perfect şi cum 
să folosească un pistol — ca să-şi apere onoarea, dar niciodată ca să 
comită o crimă. 

Cu părul în nuanţa blănii de vulpe și cu înțelegerea aparte pe 
care o dovedea față de cai, ea făcea parte din lumea lui. Ea, ca şi 
mama lui, înţelesese puterea cailor, dar într-un mod mult mai 
puțin fatal. Ajunsese să creadă că Simone era sufletul lui pereche. 
Zeița lui mitologică. Îşi canalizase pasiunea spre țesălat, hrănit, 
îinhămatul cailor şi pregătirea trăsurilor pentru plimbări. Era so- 
cotit cel mai conştiincios muncitor de la grajduri de către doamne 
şi disprețuit de băieţi din cauza ritmului febril cu care lor li se 
părea imposibil să ţină pasul. Nimeni nu bănuia sursa energiei 
sale. În fiecare ţesălare a coamei unei iepe, cu fiecare inspecţie a 
unei copite şi fiecare mângâiere a unei crupe încordate, se pregătea 
pentru invitaţia lui Simone să călărească în Valea Zibetelor. 

Pentru el, madame Gabrielle şi Françoise erau doar femei, călă- 
rindu-i pe Balzac, Flaubert sau Nabis în bois, unde le ducea prân- 
zul, fixa un ham slăbit sau schimba o potcoavă la nevoie. Părul 
galben al lui Françoise, drept ca o sabie, străpungea aerul când 
iapa ei sălta în plin galop, în timp ce coama albastră a lui madame 
Gabrielle se învolbura ca un ocean. Dar Simone era cu totul dife- 
rită. O iluzie învăpăiată pe care îşi dorea s-o prindă când îi îngrijea 
armăsarul și-și presa nasul de blana lui, unde persista parfumul ei. 

Apoi, nu la mult timp după ce murise mama lui, tatăl său se 
căsătorise cu Effat, servitoarea persană a lui Françoise, şi viaţa lui 
se schimbase. Tatăl lui îşi petrecea timpul liber în compania lui 
Effat. Simone mergea la Lycée şi se cufunda în cărți. Nu mai dădea 
pe la grajduri să-i ghicească viitorul în harta din palmă sau să-i 

prezinte un cal proaspăt castrat. Nu se mai ascundeau sub podul 
peste lac, cu urechile înfierbântate de bârfele ei. Nici chiar stră- 
bunicul lui Simone, rabinul, nu era imun la fanteziile băiatului de 
lı prajduri, pe care şi-l imagina plimbându-se în jurul Casei Mari 
„1 trăgând cu ochiul în budoarele de basm ale nepoatei lui, ca s-o 
mustre pentru păcatele ei. 

Din când în când Simone îşi făcea timp să călărească împreună 
«ti Sabot Noir, să-i dea cadouri - o pereche de butoni de onix, 
o carte de mitologie, lornionul din fildeş —, dar lui niciodată nu-i 
erau de-ajuns momentele când o vedea. Începu să pună la îndoială 
ințelepciunea de a trăi într-un paradis care era din ce în ce mai 
inşelător. În casa asta de femei pe care nu și le putea permite, se 
temea de focurile infernale ale cărnii lui. 

Pleca rareori ceva mai departe, de teamă c-o ratează pe Simone 
dacă îl căuta. Însă plecase atunci când aflase din ziare că o femeie 
săracă avea să ajungă sub ghilotină. Atunci, se dusese să se rezeme 
de pereţii închisorii La Roquette, între Bastilia şi cimitirul Pere 
l.achaise, să spună un adio tăcut sufletului care avea să se alăture 
celui al mamei lui. Altă dată se dusese călare la Cour dAssises, 
principala instanţă penală, unde infractorii mergeau la proces. 
|lolbându-se la persoana care stătea în faţa judecătorului de la 
Cour dAssises, muşchii i se încordaseră de plăcerea pericolului. 

Acum se uită în sus, la dormitorul lui Françoise, ca să descopere 
dacă Simone, în ciuda promisiunii pe care i-o făcuse lui, îmbrățișa 
stilul de viaţă al mamei şi bunicii ei. Îşi fixă lornionul spre faţada 
vilei cu cele treizeci și două de ferestre. Le cercetase cu privirea mai 
mult decât îndrăznea să mărturisească, de la cel mai îndepărtat capăt 
al terenului din jurul casei către cel mai aproape de el, de care în- 
drăznea să se apropie în spatele curţii cu sirene, unde celor şaizeci 
și nouă de statui le ţâşnea apă dintre coapse, electrizându-i venele. 

Și-o imagina pe Simone în cadrul ferestrei, cu braţele întinse 
peste pervaz, invitându-l să se tolănească în goliciunea ei - dureros 
de dulce - iar el, iubitul, să fie stăpânul patului ei. 

Observând agitaţie la fereastră, întinse gâtul. Lornionul mări 
claia de bucle roșii ale lui Simone deasupra pervazului ferestrei. 
Era în budoarul lui Françoise. Căzuse în ispită. Își încălcase pro- 
misiunea. Cu inima aproape sărindu-i din piept, Sabot Noir ră- 
mase paralizat. Vederea ei îl excită. Faptul că ea era în acel dormitor 
îl devastă. 

Grâce d Dieu, se gândi madame Gabrielle când închise ochii; 
genele ei albastre sclipeau în soare. Degetele înmănuşate mângâiară 
setul de rubine de care nu avusese inima să se despartă. Rubine 
care stârniseră rapid invidia lui Françoise. Madame Gabrielle oftă, 
mulțumită să fie înapoi în liniştea familiară a propriei grădini. 
Totuşi, noaptea petrecută în palat se dovedise un triumf. 

Fusese invitată nici mai mult nici mai puţin decât de preşedinte 
în persoană ca să-l distreze pe şah, în ciuda multor tinere. Sedusese 
un rege, pe care-l transformase peste noapte într-un bărbat infinit 
mai puţin obosit şi mai ferm. Își ridică braţul în lumina soarelui, ră- 
sucind brăţara şi schițând un desen delicat pe fustă. Purtase darul 
în trăsura preşedintelui în timp ce pătrundea pe străzile Parisului 
în drum spre casa ei, prea obosită să le facă cu mâna trecătorilor, 
dar nu atât de obosită cât să nu se bucure de rubinele ei. 

Înainte să aibă ocazia să se bucure în continuare de turnura 
norocoasă din viaţa ei, fantoma lui Oscar Wilde i se trânti în poală. 
Icni la apariţia chipeșului scriitor, care fusese îndrăgostit de sânii 
ei când trăia. 

-Ce s-a întâmplat cu tine, Oscar? Ai doar patruzeci şi şase de 
ani, ești prea tânăr ca să mori. 

Fl îi sărută sfârcul drept, spunându-i cu voce clară - nu crede 
zvonurile că o infecţie a urechii m-a ucis, draga mea Gabrielle, 
o boală mult mai rea decât oricare m-a ucis. 

O tristeţe adâncă îi pătrunse până în măduva oaselor. 

Oscar Wilde fusese unul dintre foarte puţinii amanți de care 
chiar se bucurase. Aventura lor avusese loc înainte ca el să-l 
întâlnească pe Bosie şi înainte de proces, în timp ce încă se lupta 
cu dorinţele lui contradictorii. Când o părăsise ca să-şi îmbrăţişeze 

ink linaţiile sexuale înnăscute, ei îi fusese dor de romantismul şi 
„piritul lui. Și acum el respira în decolteul ei, începând să-și facă 
de lucru cu sânii ei, mângâindu-i ca și cum ar fi fost încă în viaţă. 

De parcă nu era suficient, ea trebui să facă faţă imboldului lui 
dea şi lua jurnalul şi de a începe să lucreze. 

Da, şi eu consider că e necesar să mentii trecutul viu. Viaţa 
lui Simone poate avea multe cotituri neprevăzute şi trebuie să fie 
prepătită. 

Oscar Wilde oftă prin norii de puf de bumbac - cei născuți cu 
o suzetă de platină în gură rămân naivi pentru totdeauna. 

- Mă doare și mă întristează s-o scutur pe Simone de nevinovăția 
si idealismul ei, medită madame Gabrielle. Dar trebuie să o fac. 

Frau atât de multe asemănări între tânăra Ester Abramovici şi 
Simone d'Honoré. Cu sălbăticia ei, frumuseţea aproape crudă şi 
vicleană, cu mintea sfidătoare, Simone era revoluţionară în esenţă. 
Cultiva aspirații idealiste pe care nimeni nu putea să i le smulgă 
din cap. Fata se imagina o amazoană, o cititoare în palmă şi un 
academician care se îngrijea de arta conversaţiei — la conversation - 
și nimic altceva. 

Madame Gabrielle îl pălmui pe Oscar să-l scoată din decolteul 
si din sanctuarul buclelor ei. Da, cher Oscar, Simone a devenit 
pentru mine ma raison detre. Acum, lasă-mă în pace. 

Deschise jurnalul ei cu pagini de pergament legate în brocart 
cu cleme de argint inscripţionate cu litere smălțuite. Sunetul 
stiloului ei cu vârf de aur îl trimise pe Oscar Wilde la culcare. 


Fiica rabinului 
1865 


Sunt Ester Abramovici, cunoscută la Paris ca madame Gabrielle 
d Honore. 

Astăzi, la o zi după cea de-a şaisprezecea ta aniversare, chère 
Simone, am să te iau într-o călătorie ca să-ți spun povestea mea, un 
trecut pe care l-am încredinţat uitării de treizeci și cinci de ani, dar 
mi se pare imposibil să continui s-o mai fac. 

De-acum ești gata să dobândești averea d Honore, să porți 
mantia și să-ți păstrezi moştenirea vie. 

Am o viziune a femeilor d' Honore intrând în istorie drept Cele 
Trei Graţii, trei dintre cele mai căutate Grand Dames ale Europei. 
Când asta are să se întâmple, va trebui să te decizi dacă vrei să-ți 
dezvălui originea evreiască sau o lași să rămână în stare latentă, 
sub fatada clocotitoare a prezenţei tale aurite. O decizie înțeleaptă 
necesită fapte, nu numai din prezentul, ci şi din trecutul tău. 

Urmează-mă la 13 Rue des Rosiers, Aleea Trandafirilor, în 
Marais-ul francez, la un conac dărăpănat din secolul al XVII-lea, 
pe care papa, străbunicul tău Abramovici din Varşovia, autodidact 
și rabin autohirotonit, l-a transformat în sinagogă. 

În fiecare zi de Sabat, o mulţime de evrei ortodocşi şi nu-prea-orto- 
docși, bogați și săraci, trişti și plini de bucurie veneau să asiste la 
miracolele străbunicului tău în sinagoga noastră neconvenţională, 
în care bărbații și femeile stăteau de vorbă, socializau și dansau ca 
și cum ar fi fost ordinea naturală a lucrurilor. 

Câteva bătăi ușoare din palme ale lui papa făceau să fiarbă 
butoaiele de vin, să fermenteze și să dea pe de lături mult timp după 
ce sezonul strugurilor se încheia — vinul de culoarea sucului de rodie, 
cu gust mai dulce decât mana, făcea femeile să-şi caute bărbaţii, iar 
pe bărbați să-și găsească soțiile mai încântătoare decât îngerii lui 
Michelangelo. Un suflu ușor de pe buzele lui papa aprindea lumâ- 
nările exact la ora apusului în ziua de Sabat. Privirea lui caldă le 
reda femeilor de rând frumusețea în momentul în care puneau picio- 
rul în pragul nostru. O bucată din pâinea noastră challah dădea 
forță şchiopilor și neputincioșilor. Și, indiferent de vremea de afară, 
un soare luminos strălucea în curtea noastră scăldată în parfum de 
trandafiri, pe care papa îi îngrijea cu compasiune și eu îi stropeam 
cu ambiţii mărețe, ce se ridicau din adâncurile imaginației mele, 
ca să se pogoare din visele mele liliachii. 

- Fiica magicului nostru rabin e o frumusețe, cu buclele ei roșii 
și focul ascuns din ea, şopteau toți ascunzându-și gura cu o mână, 
cealaltă fiind băgată într-un manşon sau atingând un umăr. 

- Şi are abia doisprezece ani? Da, cu siguranță, un copil, dar în 
câțiva ani are să dezlănțuie acea strălucire de je ne sais quoi din 
ochii ei albaştri şi are să se dovedească mai irezistibilă decât însuși 
rabinul nostru. 

Am sorbit din cântece dulci de laudă în urmă cu treizeci şi cinci 
de ani, când băieții de vârsta mea însoțiți de părinții lor se pregăteau 

de bar mitzvah. Și, deși era neobișnuit ca fetele să studieze Tora, 
papa n-a văzut nici un motiv pentru care eu sau orice altă fată care 
dorea n-ar trebui s-o facem. Și eu la fel. Scandalul a zguduit comu- 
nilatea noastră ortodoxă. Dar lui papa nu-i păsa. El fugise din 
Polonia ca să profeseze, emigrase în Franța cu soția şi fiica lui în 
cciutarea libertăţii. N-avea să permită propriului popor să-l încătu- 
seze cu convingerile lor învechite. 

Desigur, papa n-ar fi putut să prevadă că, douăzeci și nouă de 
ani mai târziu, Afacerea Dreyfus avea să-l oblige să recunoască 
antisemitismul care existase întotdeauna în Franţa. 

Datorită prieteniei mele cu Emile Zola, am fost una dintre pri- 
mele persoane care au aflat că documentele din coșul de gunoi al 
unui atașat militar german l-au pus pe Dreyfus, un căpitan evreu 
din armata franceză, sub bănuiala că furnizează guvernului german 
informaţii clasificate. În ciuda protestelor sale de nevinovăție, Dreyfus 
a fost găsit vinovat de trădare, i s-au luat gradele, a fost umilit și ex- 
pediat pe Insula Diavolului. Ziarul de dreapta La Libre Parole 
a descris incidentul drept o dovadă în plus a unei conspirații evreiești 
de a distruge Franţa. Când Emile a pledat pentru nevinovăția lui 
Dreyfus, era furios. „Jaccuse“, scrisoarea sa deschisă, denunța musa- 
malizarea armatei. Găsit vinovat de calomnie şi condamnat la 
închisoare, dragul de Emile a fugit în Anglia până când a fost amnis- 
tiat. A fost un moment dificil pentru noi toți. 

Afacerea Dreyfus i-a spulberat iluziile lui papa. Dacă nu putea 
să fie evreu liber în Franța, nu putea să fie nicăieri altundeva în 
univers, a tras el concluzia. 

Între timp, în Marais, fiecare membră a sinagogii noastre era în 
secret sau pe față îndrăgostită de farmecul lui papa și de trăsăturile 
cizelate care-i dădeau un aer aristocratic. El continua să-și păstreze 
răbdarea plină de compasiune chiar şi când ar fi trebuit să-și piardă 
cumpătul - o piatră care ne-a vizat fereastra, o sticlă în flăcări cu 
alcool aruncată în ușa noastră, grădina noastră vandalizată. Papa 
avea de gând să se bucure de viaţă. Dansa pe melodiile idiș. Trupul 
lui mărunt și agil sărea, cu peot-ul roșu şi cârlionțat de la tâmple 
lovindu-i obrajii, cu ciucurii de pe marginea micului talit katen legă- 
nându-i-se pe șolduri. Cânta tare psalmi biblici, îşi lăuda soţia şi-i 
ura bun venit lui Elijah în casa lui. Scuturându-și căciula de blană, 
împrăștia în jur parfum de floare de portocal. 

După vreo două pahare de vin, o prindea pe mama de fese şi 
exclama cu vocea baritonală pe care o iubesc: 

- Unui bărbat cinstit îi place să-și înfigă dinţii în carne multă, 
cum are frumoasa mea soție, nu în coapsele piele și os ale unei fe- 
mei slabe! 

Făcându-mi cu ochiul, mă asigura că nu sunt nici slabă, nici 
grasă, doar plinuţă pe unde trebuie. Am moştenit nuanţa de cobalt 
a ochilor lui papa, aceeași joie de vivre și vocea alintată, care se 
potrivește cu statura noastră mică. Și tu, Simone, semeni cu el din 
mai multe puncte de vedere. I-ai moștenit nuanța părului şi încăpățâ- 
narea de catâr. El trebuia să facă lucrurile în felul lui, să fie respon- 
sabil, să urzească intrigi, dacă e necesar, ca să ne asigure fericirea. 

Acum, privind în urmă, am ajuns să-mi dau seama că tendinţele 
lui de protecţie exagerată e posibil să-mi fi încurajat fuga şi să-i fi 
răpit mamei conștiința de sine și individualitatea. 

Delicioasele eclere şi tarte Napoleon coapte de mama de Sabat 
erau invidiate de două brutării locale - una pe Rue du Pont aux 
Choux, Strada Podului Verzei, cealaltă pe Rue des Mauvais Garçon, 
numită după locuitorii ei infractori din secolul al XIV-lea. Trebuie 
să înţelegi, Simone, că Marais-ul, aflat pe malul drept al Senei, a fost 
odată o mlaștină, care în secolul al XVII-lea a devenit un cartier şic, 
dar pe vremea mea decăzuse ajungând o mahala cu străzi înguste 
întortocheate și ferestre cu obloane din lemn. Aici, patiserii deschi- 
deau magazine aproape de sinagogi, ca să-i servească pe cei cucernici 
după slujbe. Firimiturile rămase erau adunate în cornete de hârtie, 
ca să fie vândute săracilor. Dar casa noastră minunată de pe 13 Rue 
des Rosiers n-avea nevoie de o patiserie. Nimeni nu era alungat, nici 
măcar cei săraci care dormiseră liniștiți înainte de Sabat, visând la 
delicatesele mamei, care îi făceau să saliveze de poftă. 

Deși aveam doar doisprezece ani, am jurat să fac tot ce-mi stă în 
putere ca să nu salivez niciodată pentru o îmbucătură de ecler. 
Am jurat să nu-mi restrâng niciodată orizonturile la claustrofobica 
monotonie a celor patru pereți ai bucătăriei. 


Avant-garde 


În subsolul nostru, în bolborositul vinurilor care fermentau şi în 
miros de flori de portocal, unt și zahăr ars, papa explica faptul că 

evreii ortodocși nu sărbătoresc majoratul unei fete, deși băieții mar- 
«iează aceste puncte de reper cu rugăciuni și festivități. Şi fetele devin 
in același mod responsabile pentru propriile acțiuni, dar nici această 
ocazie nu este marcată de o ceremonie. 

Acum ai să începi să înţelegi de ce te-am încurajat să mergi la 
universitate, Simone, de ce te-am sprijinit să studiezi arta şi muzica. 
In unele privințe, am ajuns să văd lumea cum o vedea papa. 

- Sunt rabin meşuganeh, zicea papa. Deci, dacă ar fi fost să cred 
in festivități pentru a marca feminitatea cuiva, aș fi aranjat una, 
Iister. M-aș fi gândit la o ceremonie ca să copiez cumva o ceremonie 
de majorat similară cu un bar mitzvah. Dar ce este o fête? Distracţie 
şi rugăciunile necesare, desigur. Dar n-are o valoare prea mare dacă 
nu stai pe propriile picioare și nu eşti stăpânul tău și al lumii tale. 

Privirea lui încălzea subsolul, făcând-o pe mama să se lanseze 
într-o avalanșă de plângeri legate de vinuri, care începeau să se 
ucrească în prezenţa lui. El își punea palmele peste ochii închiși și, 
când temperatura scădea, continua: 

- Studiază Tora, Ester, dar vizitează şi Luvrul. Sunt mai bine de 
patru ani de când artiștii studiază marii maeştri în muzeu. Unul dintre 
mitzvoturile noastre centrale este să ne potolim curiozitatea. Obser- 
vă-i pe maeştri, analizează și disecă, apoi experimentează ruperea 
de tradiție. Eu îmi modelez propria identitate. De ce n-ai face-o şi 
tu? Eu sunt o ciudăţenie în comunitatea noastră, cu un picior în 
ștetlul din Varşovia şi altul în Marais-ul francez. Cu toate astea, 
când are să vină vremea ca sufletul meu să plece la olam haba, n-am 
să am nici un regret că am trăit, am iubit şi m-am schimbat. Și asta 
contează în cele din urmă. Acum, du-te şi fă ceva pentru tine. 

Asta am adorat cel mai mult la papa, mentorul meu, aprecierea 
lui pentru muzică și artă şi convingerea că femeile ar putea să atingă 
acelaşi nivel de cunoaştere ca bărbaţii. 

Și dorința mea pentru tine, Simone, e să nu fii niciodată depen- 
dentă. Și asta, ma chère, merge mână-n mână cu studiile superioare 
și independența financiară. 

Am urmat sfatul lui papa şi am vizitat Luvrul în fiecare zi. Am 
fost fascinată de maeştri - Wagner, Verlaine şi Delacroix. Mergând 
pe jos încoace și încolo din Rue des Rosiers la galerii, am urmat în- 
tortocheatele străzi pietruite, unde clădirile sunt aplecate, ușor strâmbe 
și dezolante. Mi-a plăcut Place des Vosges şi arcadele sale perfect 

simetrice. Piaţa din secolul al XVII-lea a lui Henric al IV-lea răs- 
pândea aromă de ştrudel și mere, scorţişoară și prăjitură cu seminţe 
de mac. Și, da, aici se adunau cei săraci, care n-aveau nici o avere 
în afară de vasele de colectare a salivei din gura lor. 

Dar apoi, pe celălalt mal al Senei, în orașul vibrant, am ajuns să 
descopăr geniul arhitectural al lui Eugene Haussmann. Eu şi Parisul 
modern ne-am născut în același an, fiindcă Haussmann, urbanistul, 
și-a inițiat marele proiect în 1853. Înainte de Haussmann nu erau 
bulevarde largi, iluminat cu gaz sau sculpturi elaborate pe fațadele 
de piatră și arcade. Și, cu siguranţă, nici una dintre vilele cu fresce 
complicate și poleite cu aur. L-am admirat pe Haussmann, perfecțio- 
nistul care a creat Parisul ce n-a încetat niciodată să surprindă. 

Tu, Simone, ai moștenit ambiția mea haussmanniană şi talentul 
creativ. Asta e motivul pentru care tu eşti cea mai bună candidată 
să preiei imperiul pe care l-am creat. 

În următorii ani ai tinereții mele m-a năpădit o anumită singu- 
rătate melancolică. Îmi doream o viaţă mai rafinată decât ce-mi 
oferea Marais-ul. Am început să mă consider o „intelectuală . Am 
refuzat să-mi urmez mama într-un viitor burghez pe care-l detestam. 
Spre ofensa lui papa, am dezvoltat o afinitate pentru operele lui 
Wagner, pe care papa le evita din cauza sentimentelor lui antiger- 
mane. M-am imaginat în fruntea mișcării Avant-garde, cu Wagner 
purtător de făclie al unei noi ere dedicate plăcerii. Papa era romantic 
și naționalist. Îmi încuraja interesul pentru Lully şi Rameau. 

- Propriile noastre comori nepreţuite, ar fi spus el. Melodiile lor 
pătrund în sufletul şi imaginația noastră şi reapar cu o frumusețe 
mai profundă. 

Am dat dovadă de o anumită lipsă de respect pentru obiceiurile 
convenţionale. În manierele mele a apărut o transformare lentă - o 
evoluție mai degrabă decât o revoluție. 

Acum, când îmi aştern amintirile între aceste pagini, mă uit îna- 
poi cu nedumerire și uimire. Cum a putut papa să nu prevadă 
că încurajarea lui avea să-mi motiveze ruptura de familia mea și de 
moștenire? Cum a putea un om atât de vizionar și intuitiv ca el să 
nu-și cunoască fiica? Nu vreau să comit aceeași greşeală, Simone. 
Nu vreau să te încurajez să părăsești Vila Gabrielle. Dar nu sunt 
prea sigură unde să trag linia fragilă dintre sprijinirea independenței 
tale şi insuflarea importanţei de a rămâne fidelă moștenirii d' Honore. 

Madame Gabrielle îşi închise jurnalul. Ștersese efectiv istoria 
copilăriei sale în 13 Rue Des Rosier, cu toate că se aştepta ca 
Simone să păstreze vii moştenirea şi tradiţia d Honore. Ca şi cum 
asta nu era de-ajuns, ea, care îi cauzase lui papa o atât de mare 
durere, cerea ca Simone să onoreze dorinţa ei. 

Mă rog, cest la vie, singura fiică a rabinului Abramovici nu-și 
mânjise mâinile cu aluat de copt, nu se căsătorise cu un băiat evreu 
şi nu-şi acoperea părul cu baticuri jalnice. Plecase din Marais în 
inima Parisului, să ajungă inegalabila doamnă Gabrielle d Honoré, 
o artistă care-şi recrease propria realitate, dar niciodată, nici măcar 
o dată nu copiase pe nimeni. 


Alors! În procesul de modelare a propriei existenţe, nepoata ei 
avea să înveţe că viaţa era o serie de succese pe care bărbaţii le 
consideră dreptul lor şi femeile trebuie să lupte pentru ele. 

Madame Gabrielle alungă fantoma lui Oscar Wilde din urechea 
ei, unde se străduise să-i intre în graţii şoptindu-i dulcegării. Își 
tinti privirea albastră ca cerul în zare şi spre dealurile îndepărtate 
scăldate în raze de culoarea pepenelui galben. Alphonse o aștepta 
cu cina, iar ea întârziase. Îşi adună fustele pe lângă ea şi se pregăti 
să i se alăture. 


CAPITOLUL 14 


Alphonse se întrerupse din aranjarea mesei, puse cârpa de şters 
în buzunarul șorțului şi se apropie de ferestre. Afară, magnifica 
Gabrielle urca scările şi traversa terasa să i se alăture. S-ar fi con- 
siderat norocos dacă strălucirea de pe obrajii ei acoperiţi de voal 
s-ar fi datorat întâlnirii lor, mai degrabă decât întâlnirii de aseară 
cu şahul. Nu înceta niciodată să-l uimească cu rafinamentul ei 
perspicace, cu spiritele profetice şi caii pe care-i numea după 
autori, artişti şi filosofi -Balzac, Flaubert, Zola, Cezanne. Intră în 
vilă. Lui i se strânse inima în piept, ca atunci când venise la el pen- 
tru prima dată, când încă era un musulman devotat şi chinuit de 
gândul că ea s-ar putea dovedi najes şi să-l năpăstuiască dându-i 
o boală incurabilă. La acea vreme, citise şi recitise Coranul - 
O, voi cei care credeți, închinătorii la idoli sunt cu siguranță necurați; 
astfel că ei n-au să se apropie de Moscheea Sacră. În cele din urmă, 
iubirea triumfase. Nu fusese pângărit. 

Alphonse avea un aspect aristocratic, cu trăsăturile sale patri- 
ciene. Cu mersul hotărât şi șira spinării dreaptă, avea în continuare 
picioare lungi, bine proporţionate, şi o înălțime extraordinară. La 
vârsta de 56 de ani, această constituţie fizică îi dădea dureri per- 
manente de spate, pe care nu reuşise să le vindece, deși încercase 
cu dureroase maşinării de întindere. Prin urmare, îşi procurase 
o bicicletă, un dispozitiv nou care-i ușura crampele de la spate 
permițându-i în același timp să mediteze la motivul pentru care 
părăsise Persia şi la ce alte surprize îi rezervase providența. 

Când se duse la treburile lui din casă, inspectând zonele pe care 
subordonații le ratau invariabil, ţinuta lui elegantă era protejată de 
un şort de piele în buzunarele căruia îşi ţinea accesoriile de lustru- 
it. Era responsabil cu supravegherea a peste șaptezeci şi cinci de 


72 


Curtezane. Magia dragoste! 


„cr vitori în casă, care aveau grijă de rufe, aducerea apei, a buştenilor 
„I carbunelui, jumulirea păsărilor de curte şi curățarea şemineelor. 

Işi trecu mâna peste creştetul aristocratic, netezind părul 
meticulos periat peste o porţiune de chelie. Îşi vopsea părul cu 
resturi de creme de colorat de la madame Gabrielle, din glande de 
melci hermafroditi, a căror nuanţă o atenua cu un vârf de cuţit 
de pulbere de lapis lazuli, astfel încât să nu imite culoarea ei exactă 
„i să stârnească bârfe scandaloase. Un pahar de laborator cu pigment 
de frunze fermentate de cardamă înlocuise recent planta indigo. 
Pentru că îi plăcea şocanta culoare a cobaltului, care-i dădea păru- 
lui şi genelor ei nuanţa oceanelor şi norilor, ea refuza să înlocuiască 
lormula cu abia descoperitul indigo sintetic din derivați de gudron 
de huilă. 

Verifică din nou sufrageria, serviciul de masă pentru două 
persoane, candelabrele strălucitoare, oliviera şi oțetarul de argint, 
incălzitoarele pentru mâncare, toate gravate cu literele împletite 
MGH, sigiliul d'Honoré. Împături şi puse şorțul în biroul de ma- 
hon. Se inspectă pentru ultima dată - ciorapii de mătase, cravata 
albă şi fracul. Îşi aranjă cel mai de preţ însoțitor, un lanţ de aur pe 
care Gabrielle i-l dăduse într-un moment de flirt frivol, după ce 
interpretase un cântec melodios la sitar - instrument muzical 
persan pe care ea îl socotea fermecător. 

Ea intră în sufragerie, îi întinse pălăria, în timp ce el trase un 
scaun și-i aranjă ei fustele. Cu mâinile tremurânde, îi scoase mă- 
nuşile de pe degete ca şi cum ar fi umblat cu ramuri de cristal. 

Ea zâmbi când el îi mângâie degetele goale. Ridicându-i mâna, 
îi puse un sărut în palmă. Alphonse era, într-adevăr, de neprețuit. 
Comportamentul lui demn şi talentul de a purta dialoguri cu tot 
felul de nobili din toate părţile lumii amăgise mereu şi mereu dem- 
nitarii să presupună că fusese angajat de un aristocrat cu pretenţii. 
Dar, mai presus de orice, el era singurul care ştia totul despre ea — 
secretele, triumfurile şi fiecare defect. Cu el, ea putea să fie Ester, 
chiar dacă rămânea madame Gabrielle d'Honoré. El scutură 
șervetul să-l deschidă şi-l lăsă să cadă în poala ei. Ochii ei se îm- 
blânziră când îi întâlniră pe-ai lui şi furia lui pentru indiferența ei 
de mai devreme față de tentativa de asasinare a șahului îşi luă 
zborul. Nu-i mai păsa că ea nu rostise nici un cuvânt de împăcare 
şi nici nu încercase să pronunțe corect numele șahului. 

Îi făcu semn să ocupe scaunul de lângă ea. 

- Alphonse, am invitat un bijutier persan aici. Te rog să supra- 
veghezi pregătirile pentru sosirea lui. 

- Un persan? întrebă Alphonse. Cum şi unde a dat Gabrielle 
peste un alt persan? 

Alphonse se ridică să verifice în spatele uşii şi să se asigure că 
nimeni nu trăgea cu urechea. Se întoarse și turnă vin într-o cupă 
lucrată de un fierar şi de care ataşase lanţul dăruit de ea. Dădu 
vinul pe gât înainte să-i umple ei cupa. 

- Cine e bărbatul ăsta? întrebă el cu buza de jos tremurând uşor. 
Trebuie să am parte de un rival persan acum? 

- Nu, răspunse ea, iar degetele îi alunecară peste masă cuprin- 
zându-le pe ale lui. Nu e ce crezi. Tu eşti singurul persan pe care 
am să-l doresc vreodată. Acesta e pentru Simone - bijutierul şahu- 
lui. O să fii şi tu de acord. Sper că are să-i stimuleze interesul pentru 
bărbaţi. Apoi are să fie mai uşor de iniţiat în profesia d Honoré. 
Are toate calităţile ca să devină o maîtresse en titre. Să fie prezentată 
la Curte într-o zi. Tratată ca o regină. 

Alungând cu o fluturare de mână chelnerul care-i servea, 
Alphonse puse o farfurie de asperge al dente în faţa lui madame 
Gabrielle. El nu voia ca Simone să continue ocupaţia lui Gabrielle 
şi Françoise. Anticipa, chiar spera că Simone, odraslă nelegitimă 
a acelui ticălos cu sânge galben de conte bavarez, avea să sfârșească 
prin a-şi modela propriul viitor, nu unul pe placul bunicii ei. 
Françoise n-ar fi adus acest copil de aur pe lume dacă n-ar fi făcut 
o obsesie pentru lașul ăla. La primul semn de graviditate, el plecase 
cu ogrisette tuberculoasă — nici măcar cu una dintre demimondenele 
care aveau o aparenţă de stil. 

Din fericire, Simone nu moştenise sângele galben al tatălui ei. 
Nici caracterul capricios al mamei ei, ci temperamentul sfidător 
al bunicii, al cărei potenţial el îl detectase când buclele ei albastre 
şi genele azurii aveau o culoare mai pronunţată decât vinul. 

Alphonse își adună gândurile. 

- Acest aspect e important şi pentru mine, Gabrielle. Ce ştii 
despre bijutierul ăsta? 

- Bien sir, cher Alphonse. E diferit de bărbaţii francezi pe care 
Simone i-a văzut pe-aici. Are aspectul ăla trist, de parcă se luptă 
cu o durere sufletească. Simone are să-l considere romantic. Şi ce-i 

mai important e că va trebui să plece din Paris cu șahul și n-au 
sa se dezvolte idile de durată. Are să fie o legătură, o aventură de 
o noapte, ca să-i dea lui Simone prima ei mostră. Apoi, ea are să 
primească mai uşor alți pretendenți. 

Privirea lui madame Gabrielle căzu asupra lui Alphonse ca un 
duş de safire. 

- Vreau ca Simone să simtă ce am simţit noi. A fost minunat. 
Nu crezi, mon cher? 

Elo privi cum ia o înghiţitură de vin, suge vârful unui sparanghel 
mirându-se că fascinația lui nu slăbise, ci se intensificase cu fiecare 
tragedie şi triumf al ei. E adevărat, suferise alături de ea la fel de 
mult, dacă nu chiar mai mult, decât se bucurase. Îşi risipise averea 
cu ea, renunţase la dorinţa de a ajunge un comerciant de succes şi 
devenise majordomul ei, ca să rămână alături de ea. În fiecare 
seară când ea se urca în trăsură, îi sfâşia inima ca să facă ravagii 
în patul altui bărbat. X-urile făcute de el cu un aparat de ras pe 
peretele său, ca să ţină socoteala iubiţilor ei, îi lăsaseră cicatrice 
pe vârful degetului mare drept şi în piept. Totuşi, el, care credea 
din toată inima în reîncarnare, se ruga în fiecare noapte ca Allah 
să-i trimită sufletul unde se ducea Gabrielle. 

Acum, ea îi vorbea nu ca unui iubit, ci ca unui prieten de în- 
credere, ca unui confident al cărui sfat îl căuta. 

- Te avertizez, Gabrielle, cultura persană e foarte diferită de cea 
cu care e obişnuită Simone. 

— Şi eu sunt franțuzoaică, răspunse ea. N-am regretat niciodată 
că te-am cunoscut. 

- Nu suntem toţi la fel. Bărbaţii persani pot fi încăpăţânaţi, mai 
ales când vine vorba de femei. Tu nu înţelegi cultura mea, Gabrielle. 
Am primit-o pe-a ta cu braţele deschise şi nu ţi-am impus-o nicio- 
dată pe-a mea. Nu vreau ca Simone să sufere. 

— Exact asta are s-o fascineze. Misterul necunoscutului. Exotismul. 

Alphonse nu mai zise nimic. Poate Simone se îndrăgostea de 
persan. Poate bijutierul avea să se dovedească la fel de îngăduitor ca 
el. Poate avea să se însoare cu Simone şi o să înceapă o viaţă cinstită. 

- Atunci încurajeaz-o pe Simone să-l cunoască mai bine pe 
persan. Poate că are să-l păstreze cum m-ai păstrat tu pe mine. 

- Nu, Alphonse, niciodată! Am speranţe mari pentru ea. Consi- 
deră-l pe persan un catalizator pentru grăbirea intrării în lumea 
care i-a fost menită. 

Fl oftă la comentariul ferm al lui madame Gabrielle. Visul ei 
era deja ancorat în realitate. Şi el se așteptase la o întâlnire întâm- 
plătoare cu ea, ca o distracţie trecătoare după luni de abstinenţă. 
Dar relaţia lor înflorise în treizeci de ani de devotament. Îşi înfă- 
şurase lanţul de oțel în jurul lui, îi spusese Alphonse, un prenume 
cu suficientă greutate ca să nu necesite un nume de familie. Dar 
el voia mai mult pentru Simone, un bărbat pe care ea să nu-l con- 
sidere nici inferior, nici superior ei. 

- Ce pot să fac pentru tine, Gabrielle? Ce pot să fac pentru 
Simone? 

Madame Gabrielle se duse şi se aşeză în poala lui. 

- Laudă aspectele magice ale Persiei; descrie un erou irezistibil 
pe care ea să dorească să-l întâlnească. Îţi aminteşti când ne-am 
întâlnit prima dată, Alphonse? Mi-ai furat inima când ţi-ai pus 
mâna pe umărul meu şi m-ai invitat la cină. Îţi aminteşti cum ţi-ai 
pieptănat părul pe spate, pe după urechi? Ăsta e tipul pe care vreau 
ca Simone să şi-l imagineze. 

Înainte ca bijutierul să vină la vilă şi înainte ca Simone să 
bănuiască ce se petrece pe la spatele ei madame Gabrielle se angajă 
în asigurarea succesului planului ei cu aceeași energie pe care 
o punea în fiecare dintre campaniile ei. 

Și Alphonse deopotrivă era implicat din toată inima, dar pen- 
tru alt motiv. În timp ce madame Gabrielle considera patul cel nou 
achiziționat de Alphonse ca o rampă de lansare de unde Simone 
să păşească spre viitorul hărăzit, Alphonse spera că are să ajungă 
patul ei nupţial. Madame Gabrielle şi Alphonse contribuiseră 
fiecare la decor, combinându-și gusturile pentru a-i mulțumi atât 
pe Simone, cât și pe Cyrus. Patul din lemn de trandafir fusese 
decorat cu privighetori de fildeş des întâlnite în poezia şi misti- 
cismul persan, cu cearşafuri albe, pe care Alphonse o considera o 
nuanţă pură. Draperiile erau la fel de transparente ca iubirea 
evazivă pe care Gabrielle o considera cauza a nenumărate tragedii. 
În ciuda faptului că oglinzile erau instrumente esenţiale ale me- 
seriei, ea aşezase doar două pe fiecare parte a patului. Cu ramă de 
bambus, oglinzile dădeau un aer auster - neobişnuit în vilă, dar 
potrivit pentru Simone. 

Deşi intenţia lui Alphonse era ca perechea să se simtă ca într-un 
cort conjugal, madame Gabrielle fusese influenţată de Invitația la 
călătorie, a lui Baudelaire. Lambriurile redau scene din opera 
Carmen, dansul ţigănesc printre cireşi înfloriţi şi coşuri cu castra- 
veţi - mâna lui Alphonse — pe care poemul lui Baudelaire le grava 
pe lambriul central: 


„In timp ce alte spirite navigheze pe simfonii 
Al meu, preaiubita mea, înoată în parfumul tău.“ 


77 


Dora Levi MOSSANEN 


Alphonse își avea propriul poet mistic preferat, Hafiz, a cărui 
prorocire o căuta la fiecare pas. Se aşeză pe pat cu cartea lui. Coperta 
legată în piele avea izul de acasă. După atâţia ani, nu reuşise să 
accepte cultura franceză. Găsind un elev entuziast în Simone, 
se angajase să-i predea limba farsi. Astfel, revedea ţara de care îi 
era dor. Acum, că pronia cerească îi scotea un persan în cale, cu- 
noştinţele ei aveau să-i fie de folos. 

Alphonse își trecu degetul arătător pe cotorul jerpelit de atâta 
folosire al cărţii sale. 

- O! Hafiz cel Mare, înțelepciunea ta e veşnică, mila ta fără sfârşit, 
luminează-mă cu proorocirea ta. Are să se sfârşească vizita bijutie- 
rului cum doreşte Gabrielle sau cum vreau eu, cel născut la Isfahan? 

Îşi alungă din minte mizeriile de zi cu zi, se cufundă în transă 
şi deschise cartea. Se luptă să nu închidă ochii la atacul cuvintelor 
de rău augur cu care se confrunta. Verset după verset, ele vorbeau 
despre singurătate, înstrăinare şi trădare. Închise cartea cu zgomot. 
Chiar și marele Hafiz putea să greșească. 

Dintr-odată, se simţit asaltat de florile de levănţică din jur, de 
obsesia ameţitoare a lui Françoise. Se puse în mişcare, smulgând 
trandafirii din vase şi aruncându-i ca şi cum ei, nu Hafiz, erau 
profeţii ghinionului. Se opri cu răsuflarea tăiată, îşi netezi părul 
peste scalpul care, după nenumărate aplicaţii, absorbise colorantul 
albastru cu care își dăduse pe cap. Dormitorul nupţial al lui Simone 
merita flori corespunzătoare. Se plecase adesea în faţa dorințelor 
lui madame Gabrielle. Acum ar fi trebuit să ia problema în propriile 
mâini. Energizat, încercă să se gândească la o floare potrivită, care 
să nu domine minunatul parfum al lui Simone. Se gândi la 
trandafirii roz cumpăraţi pentru Françoise, la crinul sânge roșu de 
Barbados pe care i-l oferise lui Gabrielle, care îi amintea de inima 
ei. Apoi îşi aminti floarea pe care şi-o cumpărase pentru el când 
fusese sezonul. Era numită gheţişoară în Persia. Unii francezi o 
numeau hamamelis, alții o considerau prea exotică pentru a-i da 
nume. Floarea fusese expediată în Franţa de pe un alt continent, 
înflorea o dată pe an, pe 21 martie, echinocțiul de primăvară şi 
prima zi a Anului Nou persan. Tulpina roșcată lipsită de frunze şi 
petalele sticloase cu vinişoare galbene evocau aerul proaspăt de 
munte din tinerețea lui. 

Îi găsise floarea potrivită lui Simone, și una pe care şi persanul 
avea s-o aprecieze. 

Lămpile cu gaz luminau în grădini şi candelabrele străluceau 
slab în interior. Nechezatul cailor neliniştiţi răsuna în dormitoarele 
de la etaj, iar pereții căptuşiți cu mătase nu reușeau să înăbușe răge- 
tul măgarilor. Țipetele păunilor aflaţi în dans curtenitor siliseră 
gâştele să migreze timpuriu, aripile lor stârnind un vârtej prin vale. 

Cusătoresele coseau, brodau şi tiveau rochii pentru Françoise 
şi madame Gabrielle. Draperii de muselină înlocuiră draperiile 
de catifea, pentru a face loc luminii soarelui. Oglinzi cu picior şi 
cuiere cu pelerinele colorate ale lui Frangoise erau pregătite ca 
fundal pentru încercarea bijuteriilor. Chef pâtissier procurase şofran, 
anason, cardamom, coriandru şi nucşoară - amestecând, cocând 
şi degustând delicatese persane după reţetele lui Effat. 

Un persan dintr-o lume exotică avea să vină în curând în vizită. 

O umbră de orgoliu trecu în grabă printre slujitori, iar maestrul 
de ceremonii le neglijă treburile ca să stea în faţa oglinzii. Învăluite 
în parfumul de trandafiri şi ameţite de o presimţire molipsitoare, 
slujnicele se agitau urcând prin stânga marii scări, unde fotografiile 
alb-negru ale iubiţilor dispăruţi ai lui madame Gabrielle şușoteau 
ușuratic. Strămoșii, care nu voiau să lipsească din portretele de fa- 
milie, priveau peste umăr, pe deasupra unui cap sau pozau din față 
lângă imaginea rabinului Abramovici din Varşovia. 

Servitorii preferară să meargă în sus şi-n jos pe partea opusă a 
scării, ca să tragă cu ochiul la fotografia în mărime naturală a lui 
Simone, la inaccesibila fată călare, ai cărei ochi îi prindea în mreje 
oriunde se duceau. 

Incapabili să-şi înfrâneze curiozitatea, servitorii îi băteau la cap 
cu întrebări pe Effat și Alphonse, despre bijutierul şahului. 

Sabot Noir, uitat în haosul care urmă, își îndreptă lornionul 
spre fereastra lui Françoise. Gândul că Simone era în „Serai“ cu 
un alt bărbat îl împinsese la un pas de nebunie. 

În timpul băii sale zilnice de frumuseţe, Françoise citi poveşti 
polițiste îngrozitoare, din seria romanes feuilletons. Intenţiona ca 
pielea ei să capete, de groază, o nuanţă mai palidă. Când o poveste 
deosebit de înfricoşătoare îi făcea inima să sară din piept, zvârlea 
cartea pe fereastră. Udă şi goală, se grăbea la oglindă, să-şi observe 
tenul de alabastru și vinişoarele delicate de dedesubt. 

Madame Gabrielle îşi plimbă mâna peste mobilier, tablouri, 
cărți şi sculpturi, în căutare de urme inexistente de praf. Papucii 
ei de satin se târşâiau uşor peste podelele venețiene montate în vila 
franceză. Intra şi ieşea din saloane decorate cu motive de marmură 
în cercuri concentrice, cuburi, diamante, marmură greacă din 
Marea Mediterană şi marmură de Verona de culoarea ficatului şi 
a splinei. Strălucirea din ochii ei indigo și zâmbetul dispreţuitor îi 
ascundeau expresia de femeie intrigantă. Ea, care observase fiecare 
detaliu, care nu lăsa nimic să scape controlului ei, tolera acum ma- 
nia fiicei sale pentru o imaginară brățară de diamante roşii. Sigur 
că bijutierul persan n-avea să livreze brățara. Diamantele roşii erau 
cele mai rare pietre preţioase şi erau cunoscute doar câteva — 
insuficiente pentru o brățară. 

Îl tolerase până şi pe pianistul Franz Liszt. Cu un nimb de bucle 
sălbatice în jurul expresiei de răutate cinică, el îşi încheiase ritmul 
săltăreţ pe unghiile ei, ca şi cum era pe clapele pianului personal, 
ca să se caţere în urechea ei cu bagheta lui şi să dirijeze o simfonie. 

- Destul! ordonă ea, vibraţiile simfonice răsunând în craniul ei 
şi provocându-i o durere de cap. Timpanul meu nu e tobă! Şi, pot 
să fiu atât de îndrăzneață încât să întreb, monsieur, pentru cine ai 
compus o aşa amplă simfonie? 

Pentru Cyrus, îi răsună răspunsul lui în cap. Pentru soțul minu- 
natei tale Simone. 

Persia 


Mă pregătesc pentru sosirea soțului meu din oraş. Am să fac 
altfel decât Pearl, moaşa, m-a sfătuit. Am de gând să mă reinventez, 
să-mi creez o nouă imagine interesantă. Să dovedesc că soţia însăr- 
cinată a lui Cyrus e chiar mai atrăgătoare şi plină de dorinţă. 

În seara asta, am să fiu curtezana lui personală. 

Scotocesc prin cufărul lui maman, fiecare costum cu fascinanta 
histoire care şi-a aruncat nuanțele strălucitoare asupra vieţii ei. 
Îmbrac o fustă şantung, papuci din piele de ied cu toc înalt şi corset 
de dantelă. Mulțumită să satisfac un singur bărbat, apreciez de la 
distanţă universul lui Françoise şi al lui madame Gabrielle. 

Françoise adoră spectacolul pe care-l oferă când coboară din 
trăsura ei strălucitoare ca să intre în restaurantul Maxim. Clopotele 
răsună în turnurile bisericii şi Sena clipoceşte şi strălucește sub 
soarele auriu. Caii sunt îngrijiţi şi trăsurile lustruite, rochiile căl- 
cate la abur şi fețele pudrate. Cu părul strâns sus ca un buchet de 
boboci de trandafir de aur, ochii lui Françoise surprind mulțimea 
adunată în jurul trăsurii ei. E însoţită de contele Jacques Saris de 
Bordeaux, care-i rodea atât de sălbatic lobul urechii, că de-a lungul 
aventurii lor fusese nevoie să-și calmeze lobii urechilor ei inflamate 
cu ulei de şarpe. Îşi ridică fustele şantung puţin deasupra gleznei 
delicate. Cunoscând distanţa exactă dintre treapta trăsurii şi tro- 
tuar, puse pe caldarâm un pantof uşor de bal încheiat cu un dia- 
mant. Şi înainte ca admiratorii ei să aibă o șansă să tragă cu ochiul 
la glezna ei goală, apăru un alt picior de sub jupoanele ridicate pe 
care le dă peste cap expunându-și sexul excitant de deasupra jar- 
tierei de dantelă. 

Îmi prind perlele false de lobul urechii fardate şi îmi pun 
o eșarfă de mătase peste umerii goi. Ochii mei galben-verzui 
strălucesc, pistruii stau în aşteptare. Îmi desfac nasturii de sidef 
din partea din faţă a corsetului, ca să-mi expun burta superbă. 

Curtezana lui Cyrus e pregătită împreună cu copilul lui. 

Am refuzat cadourile de despărţire ale mamei mele, diamantul 
de culoarea smaraldului de zece carate pe care tatăl meu i l-a dat 
când a plecat cu o cocotte grosolană; pieptenii din carapace de 
țestoasă şi măştile cu pene pe care ea le-a purtat la seratele anuale 
la Carnaval; brăţările emailate în nuanţa ochilor ei cenușii, care-i 
marcaseră grandioasa intrare în Cafe de la Paix. Ei i se potrivesc 
cel mai bine. Ce ar face bijuteriile aici decât să-i ispitească pe hoţi? 

N-o să trăim în munţi pentru totdeauna, desigur. Are să vină 
o zi când Cyrus şi cu mine o să deţinem un conac mare sus, pe 
dealurile Shemiran. Am să bat intrarea în cuie de aur, am să încing 
uşa cu ferecături de argint şi am să montez un clopot sonor, ca să 
anunţe sosirile. O să organizăm serate somptuoase şi o să le invi- 
tăm pe mama și grand-mère de la Paris. Somelierii au să servească 
vin în cupe de cristal, iar chelnerii cu cămăși scrobite au să înmâ- 
neze delicatese cu ciuperci umplute şi foitaj cu caviar. O să am grijă 
singură de fiul meu, ca să dovedesc că sunt urmașa unor femei mi- 
nunate, și am s-o îngheţ cu privirea pe Yaghout, care m-a disprețuit. 

Mă duc la bucătărie şi controlez caserola cu picior marinat de 
oaie de pe arzătorul de lemne. Cyrus n-a întârziat niciodată atât. 
Gândurile şi neliniștea mă asaltează. Pentru prima dată în căsnicia 
noastră, aseară Cyrus s-a dus la culcare înaintea mea. E supărat pe 
mine? Eu ar trebui să fiu supărată. E implicat în ceva ilegal? Ceva 
care are legătură cu ce făcea ieri? Strângându-mi fustele, măsor 
casa încoace şi încolo, înfrânându-mi nevoia de a deschide ser- 
tarele, de a frunzări prin cărți, de a inspecta biroul lui - oriunde, 
peste tot — după ceva care m-ar linişti. 

Îmbrăcată în rochia lui Françoise, cu buzele şi lobii urechilor 
fardaţi, mă ghemuiesc pe salteaua din colț şi-l aştept pe Cyrus. 

Paris, august 1900 


- Un bijutier persan aduce o brățară de diamante roşii, şopti 
Alphonse cu o voce conspirativă, căutând-o cu privirea pe Simone. 
Ştii că diamantele roşii sunt legate de legende şi mituri? Nu mă 
crezi, nu-i aşa? Atunci uită-te prin vilă şi de-a lungul văii noastre. 
Simpla lor menționare produce o schimbare de vreme, afectează 
comportamentul animalelor noastre şi starea de spirit a tuturor, 
în afară de tine. 

Apoi sugeră ca, măcar de data asta, ea să-i urmeze sfatul şi să-i 
ceară croitoresei să-i coasă o rochie. 

- În cel mai feminin stil pe care-l poţi purta, draga mea. 

Și recurgând la cea mai convingătoare expresie a lui, adăugă: 

- Sunt multe lucruri pe care nu ţi le pot divulga despre acest 
monsieur — cum ar fi faptul că venirea lui aici are motive indepen- 
dente de vânzarea de bijuterii. 

Începând de săptămâna trecută, de când o splendidă trăsură cu 
draperii trase şi armătură de aur o adusese pe bunica ei de la 
palatul președintelui, şi ea reapăruse cu un set elegant de rubine 
îndreptându-se spre dormitorul ei, Simone urmărise cu interes 
detașat spectacolul care urmase. Aflase că, într-o singură noapte, 
madame Gabrielle îl transformase pe şah dintr-un bărbat destul 
de nehotărât într-un conducător sigur pe sine, care-şi făcuse curaj 
să-şi înfrunte ministrul de Curte. Acum, Alphonse era plin de un 
entuziasm de neînțeles în legătură cu vizita altui bijutier. 

- De când e achiziţia de bijuterii atât de importantă pe-aici? 
întrebă ea. 

- Nu e vorba de marfă, mademoiselle, ci de domnul care le face 
pe femei să se simtă într-un anumit fel, răspunse el încreţindu-şi 

fruntea. Dacă aș fi în locul tău, i-aş acorda și eu atenţie. Domnul 
menționat mai devreme e născut în ţara mea, unde bărbaţii sunt 
cunoscuţi pentru farmecul şi devotamentul faţă de femeile lor. 

În realitate, Alphonse nu era deloc convins de loialitatea 
bărbaţilor persani. La vremea lui, dăduse peste bărbaţi brutali, care 
ar fi putut să-l sugrume cu mâinile goale. Dar existau și excepţii. 
Bijutierul s-ar putea dovedi demn de Simone. 

Deși Simone nu aproba înclinația mamei ei pentru exces, fas- 
cinaţia acesteia pentru brățară era de înțeles. Dar cu frica de sărăcie 
a bunicii ei mereu prezentă la orizont, de ce ar lua în considerare 
să cumpere un articol atât de scump? Astăzi, mai mult ca niciodată, 
nimic nu avea sens. Ceva stimulase entuziasmul celor din jurul ei; 
chiar şi entuziasmul neaşteptat al majordomului era ciudat. El era 
vocea raţiunii în universul dezechilibrat al lui Simone. Acum, 
entuziasmul lui era completat de dorința intensă a cailor, de 
tipetele păunilor excitați şi de foşnetul trandafirilor plini de sevă. 

- De ce vrei să mă impresionezi? îl tachină ea, dându-i la o parte 
o frunză de pe rever. Mama trebuie impresionată. Ea are să fie mai 
mult decât fericită să-i ureze bun venit acestui monsieur. Și, din 
moment ce ai înțesat vila cu flori, înfige câteva în lămpile cu gaz 
şi, dacă tot te-ai apucat, şi statuile sirenă ar putea să ţină câteva. 
Zău, Alphonse, nu mă interesează deloc. 

Îşi scutură părul magnific pe spate şi zise: 

- Nimic, şi cu siguranţă nimeni nu merită tam-tam-ul ăsta. 
N-ar fi prima dată când mama şi grand-mere cumpără bijuterii şi 
n-o să fie ultimul negustor care ne vizitează. 

Spunând asta, îi aruncă lui Alphonse o privire furioasă, se în- 
toarse pe călcâie și porni să hoinărească în parc. Le zări pe madame 
Gabrielle şi Françoise angajate într-o conversaţie aprinsă. Mama 
ei se folosise de fiecare dram din talentul ei sexual ca să-l convingă 
pe monsieur Gerald De Fontanel, actualul ei susținător, să achi- 
ziţioneze brățara de diamante roşii. Era bogat şi mai degrabă obsedat 
de ea, dar departe de a fi generos. Incapabil să-i suporte lacrimile 
lui Françoise, el promisese să obţină brăţara chiar dacă trebuia s-o 
împrumute. Curioasă să audă discuţia dintre mama şi bunica ei, 
Simone se ascunse în spatele tufelor de iasomie. 

- Ma chère, zicea madame Gabrielle. S'il vous plaît, consideră-l 
pe acesta un furnizor de bijuterii şi nimic mai mult. Vreau ca el 

s-o iniţieze pe Simone. Are şaisprezece ani și nu manifestă nici un 
interes să ne calce pe urme. Îţi aminteşti cum l-a alungat pe bietul 
englez care a invitat-o la Grand Seize? Tu și cu mine ştim, cherie, 
că prima dată e un moment crucial. Un amant bun e un miracol. 
Un amant prost... O! Non! N-am să dau glas temerilor. 

Françoise se plesni cu un trandafir în piept, petalele rostogo- 
lindu-i-se în decolteu. 

- Simone nu e pregătită. N-a progresat deloc; dimpotrivă, se 
opune până într-acolo încât să-şi ascundă parfumul natural. Și nu 
are nici un interes să-l întâlnească pe persan. 

Simone zâmbi, chircindu-se mai mult când cele două femei 
trecură de gardul viu. 

Madame Gabrielle culese petalele rămase agățate de trandafirul 
lui Françoise şi le împrăștie peste fântână. 

- Am să mă asigur că se rezolvă. Cât despre tine, cherie, renunță 
la florile spinoase și ai mai multă grijă de mâinile tale preţioase. 
Între timp, eşti liberă să alegi dintre atâţia bărbaţi cât sunt pe lume. 
Imaginează-ţi ce plictiseală să stai cu un singur bărbat. Lasă-l pe 
persan pentru Simone. 

Lui Françoise îi zvâcnea capul şi gura îi era uscată de la Bor- 
deaux-ul de aseară. Îşi umplu palma cu balsam nutritiv pentru piele 
Venus, din ulei de spermaţet, dintr-un borcan de lângă pat și-și 
masă fața. Incapabilă să adoarmă din nou, stătea la fereastră, cu o 
ceașcă de chocolat chaud. Pământul licărea în lumina cafenie a 
zorilor. Caii pășteau şi păunii se cuibăreau pe pantele dealului cu 
trifoi. Nu-i plăcea să rateze somnul de dimineaţă, când creierul ei 
se deda unor fantezii delicioase. Visele erau esenţiale pentru ea. 
Erau realitatea ei. Acest gând îi aduse un zâmbet crispat pe buze. 
Care era realitatea ei, la urma urmelor? Lecţiile oferite lui Simone? 
Sugerându-i să-şi definească identitatea prin hainele pe care le 
poartă, ce fructe să mănânce şi orele în care să satisfacă bărbaţi? În 
ciuda talentelor ei și a titlului d'Honoré, înalta societate nu-i era 
accesibilă. Aristocraţia îi popula budoarul ca şi cum era dormitorul 
lor privat, dar ea nu era primită în saloanele celor cu obraz subţire. 

Auzi paşi pe terasa de dedesubt și se aplecă peste pervazul 
ferestrei. Alphonse, cu jurnalul în mână, se strecura în jos pe scări. 
Oferindu-i-se posibilitatea de a descoperi de ce mama ei, care-şi 
trăia viața în mod liber şi deschis, făcea un aşa efort să-şi ascundă 
jurnalul, Françoise fugi spre garderobă şi-şi aruncă un neglijeu pe 
umeri. Alergând repede afară, în parc, îl urmă pe Alphonse la o 
distanţă destul de mare. El se îndreptă direct spre dealul cu trifoi 
şi urcă până dispăru în Galeria de Bougainvillea. Ascunsă în 
spatele spalierelor inundate de flori, Françoise aşteptă. Se simți 
adorabil de obraznică atunci când Alphonse apăru fără jurnal, 
refăcând drumul înapoi în jos pe deal. 

În interiorul Galeriei de Bougainvillea, ca de obicei, fu cuprinsă 
de un val de admiraţie pentru îndrăzneala ei. Aici erau expuse 
picturile lui madame Gabrielle în îmbrăţişarea prinților britanici, 

de la Casa de Hanovra la Casa de Saxa Coburg, a nobililor ruşi şi 
a sultanilor din Orientul Mijlociu cu numeroase câmpuri petroli- 
fere şi herghelii de neegalat. Miniştrii francezi care ajunseseră 
preşedinţi erau aşezaţi la vedere printre ramuri de bougainvillea 
îinlănţuite în rame. Amanţii erau portretizaţi culcaţi sau în genunchi, 
ca să se închine mamei ei, în ipostaze care transmiteau grandoarea 
şi apetitul ei nemăsurat. 

Singurul bărbat care lipsea din Galerie era cel care o intriga pe 
Françoise cel mai mult — tatăl ei. Poate jurnalul lui Gabrielle avea 
să-i dezvăluie în cele din urmă identitatea. 

Françoise reuși să-şi convingă picioarele care îi tremurau să 
meargă de-a lungul galeriei, către un portret care-i dădea fiori pe șira 
spinării. Își trecu mâna pe pânză ca pentru a se asigura că imaginea 
nu era din carne şi oase. 

În timpul vieţii ei, madame Gabrielle avusese orice bărbat do- 
rise. Cu excepţia bărbatului al cărui portret îl avea în faţă Françoise. 
Grigori Efimovici Rasputin, țăranul charismatic şi omul auto- 
declarat sfânt, legendar pentru crize sale de beţie și desfrâu fără 
sfârșit, o fascinase pe madame Gabrielle. Dar spiritismul lui nebun 
și presupusa putere de hipnoză o alarmaseră. Prin urmare, decisese 
să nu-l adauge pe lista ei de amanți. Împăcându-se cu următoarea 
cea mai bună alternativă, angajase un artist să picteze imaginea 
unui Rasputin gol, în culmea extazului, cu broboane de transpirație 
pe piept, cu picioarele încolăcite în jurul ei ca o menghină. 

Sub umbra intimidantă a lui Rasputin, Françoise identifică o 
urmă proaspătă de picioare în muşchiul de pe jos. Împunse cu grijă 
pământul acoperit cu muşchi şi săpă în pământ ca să găsească 
jurnalul ascuns într-o groapă căptușită cu piele. Se aşeză sub portret 
și deschise cronica trecutului păzit cu străşnicie al mamei ei. 

Nu era conștientă de fantoma lui Oscar Wilde culcată pe spate 
pe o ramură de bougainvillea, cu un chicotit în gât, dornică să-şi 
informeze amanta că secretele îi erau exhumate chiar sub privirea 
răutăcioasă a lui Rasputin. 


Războiul 
1870 


Scumpa mea Simone, războaiele și epidemiile fac parte din viaţă. 
Mult optimism și ceva bani ne pot salva pe noi și pe cei dragi nouă 
în timpul unor vremuri atât de grele. 

Aveam numai șaptesprezece ani când războiul franco-prusac 
ne-a asaltat casa şi familia, un vârtej nemilos care a distrus totul în 
calea sa. 

Parisul a fost asediat de prusaci. 

Parizienii mureau de foame, în ciuda brumei de vite și oi care 
pășteau, ca rezervă de hrană, în cândva abundenta Bois de Boulogne, 
unde aveau loc de obicei cursele de Grand Prix de la Paris. 

Într-un amurg îngheţat, noi trei - mama, eu şi papa - ne-am dus 
pe Champs-Élysées. Cu inimile grele şi braţele slăbite, am stat la 
rând alături de alte sute de oameni. Am udat cu lacrimile noastre 
copacii maiestuoși care mărgineau Champs-Élysées, iar apoi i-am 
tăiat. Ne trebuia lemn de foc, altfel am fi murit din cauza gerului 
năpraznic. 

Dar Aleea Trandafirilor 13 a rămas la fel de rece și tăcută ca o 
peșteră de gheaţă. 

Vinul îngheţase în butoaie, scândurile de lemn se uscau şi crăpau 
cu trosnete bruște. Ochii tatălui meu își pierduseră căldura, iar 
atingerea lui, vraja. Oamenii lipseau de la Sabaturi, cuibăriți să se 
încălzească în căminele lor. Saliva se uscase în gurile celor care 
odinioară nu apucaseră să doarmă visând la eclerele mamei. Mama 
abia dacă putea să frământe pâine, cu degetele înghețate, cu atât 
mai puțin s-o coacă, din moment ce ingredientele erau insuficiente. 

Mâinile ei furioase au devenit narcoticele minţii ei. Îşi deşira 
puloverele, șalurile și șosetele și le retricota în mănuși pentru soțul 
și fiica ei. Cu cât mai dificilă era situația noastră, cu atât mai repede 
deșira, cosea și se închidea în sine. Viteza degetelor ei devenise 
măsura cu care apreciam nenorocirea noastră din ce în ce mai mare. 

Tata s-a plâns Dumnezeului lui, ca şi cum ar fi fost un prieten 
intim care împărțea pâinea cu noi. 

- Hashem, te rog să nu lași orașul nostru să se transforme într-un 
loc al nenorocirii și cenușii. Nu din nou, nu din nou! 

Și, ca și cum Atoatecunoscătorul n-ar fi fost deja ascuns în 
întunecatul, înnoroiatul Paris, care se afunda în duhoare de pește 
fiert şi brânză stricată, papa a continuat să reitereze condiția noastră 
jalnică. 

- Cum Te aștepți ca aleșii Tăi să supraviețuiască? striga la Dom- 
nul lui. 

Dar Domnul era de negăsit. 

lu am trăit urcușurile şi coborâșurile vieții, chère Simone, iar tu 
nu. Ai fost norocoasă să te fi născut în lux, să fii crescută și iubită 
ide două femei care te adoră. S-ar putea să consideri că nu e necesar 
ul priveşti dincolo de prezentul tău şi să începi să-ți clădești viitorul 
«il limp ești încă tânără şi optimistă. 

Am fost avertizată de spiritele mele colective că e în creştere o 
«piclemie de antisemitism. Dar Valea Zibetelor, cu pisicile ei parfu- 
mate şi mireasma de lavandă, are să fie ultima atinsă. Prin urmare, 
m am angajat în construirea unei noi aripi pentru papa al meu în 
colțul de vest al vilei. Eu cred și, mai mult decât orice, sper că, atunci 
(dnd tu, Simone, cu integritate şi sârguință, ai să iei cârma proprie- 
lalii d'Honoré, papa are să accepte Valea Zibetelor. 

Providența are obiceiul să selecteze un anumit membru al fa- 
iliei care să vegheze asupra bunăstării restului clanului. Eu am 
Jost acea fiică aleasă. Şi tu eşti. După cum ştii, eu mi-am luat soarta 
in propriile mâini şi m-am orientat spre realitatea noastră actuală. 
la momentul potrivit, ai să ajungi și tu să apreciezi importanța 
asigurării propriului viitor şi a aceluia al întregii familii. 


Françoise închise jurnalul cu zgomot, îl îngropă în ascunzișul 
lui, tasând mușchii cu papucii de satin. Obrajii îi ardeau. Memoriile 
mamei sale îi fuseseră adresate lui Simone, mai degrabă decât 
propriei fiice. Cât o dezamăgise pe mama ei? Nu îmbrăţişase 
ca viața pe care fusese crescută s-o accepte? Aceeași viaţă pe care 
Simone continua s-o respingă? Era, cu siguranţă, adevărat că Simone 
era mai bine educată, avea rezerve enorme de putere a voinţei și 
minte echilibrată, dar îşi folosea aceste calități ca să lupte împotriva 
viitorului care-i era hărăzit. Smucindu-se de lângă portretele în- 
ghesuite, Françoise se holbă la Rasputin şi-i lovi tare coapsa mus- 
culoasă cu evantaiul. 

Mama ei era pe cale să se retragă, la vârsta de patruzeci și şapte 
de ani, destul de târziu pentru o curtezană. Departe de a risipi 
mulțimea de proprietăţi şi preţioase daruri de artă şi bijuterii pe 
care le adunase de-a lungul vieţii sale profesionale de aproape 
treizeci de ani, ea investise cu înţelepciune. Rămânea una dintre 
cele mai bogate femei din Paris. Discernământul ei în afaceri îi 
permisese familiei sale un stil de viaţă extravagant. Françoise îşi 
strânse neglijeul peste sânii goi. Un norișor de invidie ieşi odată 

cu aerul suflat din gura ei. Cel mai bine era să nu-şi strice liniștea 
de acum. N-avea nici un chef să-şi asume responsabilitatea de a 
gestiona imperiul d'Honor€. Într-adevăr, Simone s-ar putea să nu 
fie un candidat rău care să meargă pe urmele matroanei, altfel 
averea acumulată de o generaţie ar fi dispărut cu următoarea. 

Françoise încercă să răscolească prin trecutul mamei ei. Era 
dornică să găsească ceva care ar fi putut să-i dezvăluie identitatea 
tatălui ei - un balsam pentru a calma durerea adunată în inima ei 
de-a lungul anilor. Asta îi convenise, se gândi ea, din moment ce 
descurajase intimitatea. Dar, după ce se angajase în exploatarea 
bărbaţilor, nu era sigură cine ajunsese să exploateze pe cine. 

Copilăria magică a lui madame Gabrielle şi rădăcinile ei evre- 
ieşti erau fascinante, căci acum ea părea mai mult atee decât evreică. 
Dar de ce avea lacune în naraţiunea ei? De ce firul memoriei ei o 
lua razna când apărea problema tatălui lui Françoise? Informaţia 
pe care aceasta o avea despre tatăl ei se oprea la faptul că madame 
Gabrielle se îmbătase cu absint în noaptea în care fusese concepută 
Françoise. El fusese un amant de-o noapte. Și ieşise din memoria 
colectivă d Honore fără alte menţiuni viitoare. 

Ea ar fi putut la fel de bine să fi fost concepută de luna plină 
şi de absint. 

Persia, 1901 


Trezită de mirosul de carne arsă, alerg la bucătărie. Piciorul de 
oaie e carbonizat și necomestibil. Arunc scrumul pe buștenii din 
arzătorul de lemn, aştept ca ultimii tăciuni să moară, şi apoi mă 
intorc în dormitor. Ceva trebuie să fi mers teribil de prost. E trecut 
de miezul nopții și Cyrus nu e acasă. 

Dezbrac rochia lui Françoise, îmi spăl fața, buzele şi lobul 
urechii de fardul unsuros şi-mi arunc pe umeri haina lui Cyrus. 
Afară, o lună palidă coboară în spatele conturului fantomatic al 
munţilor. Aurora boreală dansează pe cer. Fâşii de lumină verzi, 
roşii și violete se ridică şi se retrag. Cerul sună ca un concert de 
Bach, tânguirea a o sută de viori, corul a o mie de harpe. 

Ramurile desfrunzite de iasomie din ghivece și trandafirii per- 
sani sunt acoperiți cu saci de protecţie împotriva unui îngheţ 
timpuriu. Cyrus a încercat, fără succes, să crească khiar, castraveți, 
în ghivece şi în straturi pe terenul nostru. N-a venit iarna, dar pe 
munti s-a așternut o zăpadă timpurie. Insectele se învălmăşesc în 
gropi înghețate. Un șarpe străluceşte fluorescent, târându-se sub 
un bolovan. Croncănitul de ciori răsună deasupra muntilor care 
se profilează în umbre albastre, ce capătă luciri trecătoare prin 
străfulgerările aurorei. Arunc cu o pietricică spre ciori — ce gălăgie 
fac păsările astea după asfinţit. Mi-e dor de grand-mère şi de spi- 
ritele ei. Ea ar fi găsit o explicaţie iernii ăsteia timpurii, aurorei 
boreale care a luat-o razna. Dau la o parte zăpada de pe un bolovan 
şi mă așez să observ magia de deasupra capului. Schimbările 
drastice de temperatură nu mă afectează de obicei, dar acum prin 
mine trece un fior. 

Se aude sunetul unor cizme care scârțâie pe zăpadă. 

- Cyrus! 

Sar în picioare şi îmi fac drum spre poartă, atentă să nu alunec 
pe zăpada întărită. Nu văd decât umbra pietrei şi a muntelui și 
genele de lumină de la orizont, care se răsucesc şi se învârt pe cer. 

Mă așez la loc, închid ochii și, de dragul copilului meu, încerc 
să mă calmez. 

Sunetul metalic al zăvorului porţii mă face să tresar şi să deschid 
ochii. N-am auzit tropăitul armăsarului lui Cyrus, clinchetul 
scoaterii şeii şi nici cizmele lui apropiindu-se. 

- Cyrus? 

Orchestra de şocuri acustice a aurorei boreale îmi sufocă vocea. 
Lumina îi conturează o clipă silueta în spatele porţii. Şi dincolo, 
ruinele dezolante ale unei lumi profund triste în singurătatea sa. 

Mă ridic în picioare şi mă duc să-l întâmpin. 

O formă fără chip, înaltă și butucănoasă, sub o pelerină neagră 
şi cu glugă, pluteşte până la mine. Mă lupt să împing poarta s-o 
închid, să-mi ţin echilibrul, să mă opresc să alunec pe zăpadă. 
Silueta păşeşte înainte. Îmi blochează drumul. Ţine poarta să nu 
se închidă. Deschid gura. Din gât mi se desprinde un țipăt mut. 
Mă lupt să-mi adun puterile să alerg la ceainărie şi să-i cer ajutorul 
lui Beard. 

Fulgere violente sclipesc deasupra capului. Luminile nordului 
par să arunce o străfulgerare de o clipă pe pelerina străinului. 
Fl îmi aşează o cutie la picioare. Mă apucă de mijloc, mă strânge 
la pieptul lui, cu răsuflarea aburindă. 

Țipetele mele reverberează în munţi. Venind înapoi ca un 
bumerang — repetând, din nou și din nou, frica mea. 

Conturul unui braţ se profilează de sub pelerina lui. 

Sclipirea de argint a lamei pe fundalul cerului mâniat. 

- Aici! 

Direcţionez pumnalul îndreptat în jos şi-mi expun pieptul. 

-În inimă! Nu în burtă. 

Nu-mi mai e teamă. Am să protejez pumnii mici şi strânşi din 
pântecele meu. Luminile nordului îmi îngheaţă cuvintele. Îmi 
împing stomacul în el, ca să-mi protejez burta. 

Ca un bloc de gheaţă, brațul lui rămâne deasupra paralizat. 
Strânsoarea lui slăbeşte din jurul taliei mele. Se agită retrăgându-se. 

Se împleticeşte ca un beţiv, trăgându-mă în jos. Ca o păpuşă fără 
viaţă, cad peste el. Mă eliberează. Mă rostogolesc şi mă lupt să mă 
ridic în picioare cu oasele îngheţate. 

Cineva se aruncă peste atacatorul meu. Îl bagă în zăpadă. 

- Cyrus! strig. 

Lama sclipeşte aproape când de unul, când de celălalt. Să nu fie 
Cyrus! Te rog! Nu el. Pumnalul sclipeşte prin aer şi se înfige cu totul 
in zăpadă. Bărbaţii continuă să se lupte. Unul loveşte cu capul în 
celălalt şi-l trântește. Îşi umple gura cu zăpadă întunecată de sânge. 

- Cyrus? 

Strig către demonii de deasupra şi vocea mea răsună şi capătă 
forță, stârnind fantomele din umbră, din crăpături şi bolovani. 
Copilul loveşte uşor în burtă, inima mi se zbate în piept. O armată? 
Duşmani? De ce? Panglici de foc luminează cerul şi, pentru o clipă, 
noaptea se transformă în zi, iluminând conturul a numeroase 
siluete care se estompează în zare. 

— Cyrus! 

- Sunt eu, Beard. 

Adun zăpadă şi-mi frec faţa cu gheaţa rece ca o lamă de ras. 

— Unde e Cyrus? 

— Nu știu, răspunde Beard cu sufletul la gură. Un străin a trecut 
pe la ceainărie, apoi alții - mulţi alţii. Asta e neobișnuit. Am deve- 
nit bănuitor. 

Lovește cutia de la picioarele mele. 

— Ce-i asta? 

Arăt cu mâna spre corpul de jos. 

— Atacatorul meu a lăsat-o baltă. E mort? 

- Da, nu te uita. Aşteaptă, nu atinge nimic. 

Se apleacă să verifice cutia, o întoarce şi-şi trece mâinile peste 
carton. Caută pumnalul pierdut în luptă, îl smulge din zăpadă şi 
taie sfoara legată în jurul cutiei. Saltă capacul. Sare înapoi, scă- 
pând cutia. 

Stau paralizată în timp ce el se apleacă și scoate ceva. 

Sub orchestra haotică a luminii de deasupra, privirea mea cade 
pe obiectul pe care Beard îl ţine în sus. Mirosul înţepător de putre- 
facţie mă face să mă clatin. Mă apuc de poartă să nu leşin. Aurora 
boreală luminează urechea cu picăţele a armăsarului lui Cyrus. 
Punctele de culoarea plumbului. Muchia tăiată, cu sânge închegat 
emană un miros dezgustător. 

Cu duhoarea de sânge în nări, cad în genunchi. 

- Beard! Beard... El unde e? 

Beard mormăie ceva despre duhurile rele din ceruri — o pre- 
moniţie de nenorociri viitoare. Încearcă să mă ridice. 

- Probabil că e mort, Khanom, mort. 

Îl pălmuiesc peste față. ÎI împing. Îl lovesc cu piciorul. Îmi înfig 
ghearele în cămaşa lui, rupându-i-o în spate. 

— Cum îndrăzneşti să spui că e mort?! Lasă-mă în pace! Nu e mort. 

Adevărul mă înjunghie în burtă. 

Îmi strâng coapsele să-l ţin pe fiul meu şi să scap de durerea 
umedă dintre picioarele mele. 

Yaghout se aruncă pe mormântul imaginar al fiului ei, cu bra- 
(ele pline de tufe de trandafiri şi iasomie. 

Un bocet colectiv se ridică şi răsună în munţi. 

Doi bărbaţi o ridică şi o susţin între ei. 

Mă duc în braţele ei. 

- Recită kadiș pentru Cyrus? Chiar e mort? 

Mă împinge deoparte cu o mână. 

În rochia roşie de jerseu care-i plăcea lui, stau în grădina lui, 
inconjurată de familia lui, o pâclă neagră. Ritualurile de doliu sunt 
o bolboroseală neclară, cu pauze de insuportabilă conștientizare. 
Singura mea dorinţă e să găsesc şi să apăr trupul soțului meu de 
ravagiile timpului, să-l conserv cu uleiuri preţioase și cu perlele 
parfumului meu pe moarte. 

Ce vulgar să poarte roşu la înmormântare, șopteşte cineva. El 
purtase alb, în sfidarea lui. Eu am să port roşu. 

Stomacul meu e aproape plat, tamponul dintre picioarele mele 
îmbibat în sânge. Au trecut sufletele pe deasupra capului ca niște 
molii, ca nişte fantome ale bunicii îmbătate cu absint? Cyrus e 
mort? Ştie că şi-a pierdut fiul pe care l-ar fi învăţat să se ocupe de 
cai și să poarte un pumnal la vedere? 

Cu ochi care nu clipesc, rabinul Șlomo Pocăitul recită kadișul 
de jale în grădina în care Cyrus a făcut vegetaţia să răsară din 
pământ. Rabinul se roagă la Cel Atotputernic să odihnească în 
pace sufletele lui Cyrus și Elijah şi să dea răbdare familiei lor şi o 
viaţă lungă. Inspectând soarele nemilos de pe cerul alb, rabinul 
Îl imploră pe Domnul să Îşi arate una dintre minuni. 

- Ca să pot să clipesc din nou, Doamne, ai milă de robul tău. 

Ceva plesneşte în pântecele meu, o crenguță uscată şi încăpăţi 
nată care se agaţă de amurgul speranței. Apuc braţul osos al rabi 
nului şi-l asigur că nici o minune n-are să se întâmple în casa asta. 

- Deci, clipește dacă trebuie, rabine. Nu te chinui. 

Cu cartea în mână, oamenii murmură rugăciuni care n-au să-mi 
aducă fiul înapoi. L-ar aduce pe Cyrus înapoi? Îşi rup cămăşile de 
doliu. Îmi vâr un deget într-un volan al rochiei şi o rup. Am să rup 
tot ce vreau. 

Ulii zboară în cerc deasupra, pregătindu-se să se repeadă ca şi 
cum ar fi invitaţi la o fete. 

Ce-a mai rămas de jertfit? 


În casa noastră, unde mi s-a spus că nu trebuie să mănânci dul- 
ciuri şi să pui flori, clanul care ne-a izgonit urcă prin trecătoarea 
sinuoasă să ne ofere hrană scăldată în lacrimi. Îşi lasă pantofii la 
uşă şi se aşază pe perne azvârlite pe covor, pe pardoseala de piatră, 
peste tot. Tăvi cu ceai fără zahăr sunt trecute de la unul la altul. Sunt 
mirosite buchete de mentă, castraveți decojiţi și sticle cu apă de 
trandafiri și sunt murmurate binecuvântări. Tăvi de aramă cu linte 
şi orez aburinde, omlete cu cartofi şi ceapă, mentă şi ceapă verde 
umplu casa cu duhoare de moarte. Femei fără chip bocesc şi-şi suflă 
nasurile jupuite cu colțurile chadorurilor. Bărbaţii se leagănă înain- 
te şi înapoi în rugăciune. Copiii se ascund în colţuri, improvizând 
jucării din vase, cupe şi polonice. Nimeni nu stă pe salteaua ja- 
poneză a lui Cyrus. Mi-l imaginez intrând, bătându-şi uşor cizma 
cu bastonul şi cuprinzându-mă în braţe ca să continuăm de unde 
am rămas, să ne creăm propria istorie şi cronică a iubirii noastre. 

O panglică fumurie a apărut peste noapte în mijlocul părului 
meu — Marea Roșie s-a despărțit — din cauza durerii prin care trec, 
presupun. Un alt mister adăugat dispariţiei lui. 

Stigmatul curvei franceze, şopteşte o femeie, ascunzându-și 
gura cu mâna, de parcă asta ar fi domolit mușcătura. 

- Nu plânge, zice Pearl sorbind din ceaiul negru. Eşti puternică; 
ai să treci peste asta. Nu, nu, mușcă-ţi limba, nu blestema. Dum- 
nezeu e mare. Timpul are să vindece. 

De ce e Pearl aici? N-am nevoie de ea acum. Mintea mea e o 
mlaștină de neîncredere, privirea mea pendulează în jurul camerei 
căutând-o pe Yaghout - am nevoie de mama lui Cyrus. Vocea ei 
se aude din bucătărie. Cum de poate să-i pese de cină acum? Dau 

din cap ca o marionetă, recunoscând o femeie costelivă, cu părul 
alians pe cap în formă de con, două femei care alăptează și-și tam- 
puncază obrajii umezi. Copiii se întind prin cameră sau moţăie în 
poala părinților. Beard stă într-un colț pe covor, cu picioarele încru- 
Iute, purtând o cămașă albă pătată de grăsime, etalându-și bicepşii 
lumbaţi, cu tarantula tatuată sumbră şi lipsită de viaţă pe braţ. Îşi 
„uboară capul de parcă ar fi stingherit și se uită la punga de pe 
juenunchi. Vreau să mă duc la el, dar o astfel de mişcare ar fi nepo- 
Iivită. El apucă punga într-o mână, iar cu cealaltă arată spre ea. 

Nu şovăi şi mă aşez lângă el. Ca şi cum abia aștepta momentul, 
Imi pune punga în poală. Din ea mi se rostogolesc în palmă obiecte 
pranuloase. 

Asta e a ta, şopteşte el ferindu-și privirea melancolică. Trebuie 
sa pleci din Persia. Imediat! 

Mă ridic în picioare şi mă duc spre dormitor. Sunt în doliu, ştiu, 
n ar trebui să mă plimb, alţii ar trebui să mă servească dacă am 
nevoie de ceva - o înghiţitură de mâncare, un pahar cu apă —, dar 
asta va trebui să fac. Călcâiul meu se prinde într-un volan, tră- 
pându-mi decolteul în jos. 

Ajung față în față cu Yaghout. 

Buzele ei odată roșii sunt palide şi lipsite de viață pe pielea pă- 
mântie. Sprâncenele groase şi arcuite se înnoadă într-o încruntare 
si ochii ei de culoarea curmalelor sunt încercănaţi și ridaţi la col- 
(uri. A îmbătrânit. Îşi înfige degetele în umerii mei. Vreau să mă 
îngrop în braţele ei și să vărs un potop de lacrimi pe umărul ei. 

- Mi-am pierdut fiul, zice ea ca şi cum eu nu ştiam. 

Ochii ei copleșiți de durere scotocesc prin ai mei ca pentru a 
descoperi prezenţa lui Cyrus, ca şi cum eu sunt motivul pentru 
care ea trebuise să se angajeze în excursia asta pe munte. 

Îi iau cu delicateţe mâinile de pe umerii mei, ţinându-le strâns, 
căutându-l pe Cyrus în ea. 

- Yaghout Khanom, şi eu sunt la fel de disperată ca şi tine. 
Crede-mă. 

— Atunci, nu te plimba pe-aici ca şi cum am pierdut vreo mâr- 
țoagă sălbatică. 

O trag în braţele mele şi-mi odihnesc capul pe umărul ei. 

- Yaghout Khanom, ai pierdut şi un nepot, copilul meu. 

Prinsă în îmbrăţişarea ei, auzindu-i vaietele în urechi, ştiu că 
m-a iertat. 


97 


CAPITOLUL 22 


Vechea oglindă din dormitorul meu reflectă imagini de perii 
de păr, pudre de față, balsam de buze cu gust de ghimbir - delicios, 
murmură el —, rujuri de seară, nuanţe de oranj pentru zi, fard de 
obraz pentru estomparea pistruilor — își pune degetul arătător pe 
fiecare - mici comori - să nu le acoperi. Trec peria prin minunata 
şuviță argintie din părul meu. Un semn de la Cyrus? Are să mi se 
descopere în oglindă dacă mă uit destul de mult? 

- Fantomele iubesc oglinzile, spunea madame Gabrielle. Acolo 
sunt reflectate vieţile lor din trecut. 

Oare spiritul lui e cu ea acum, cu ea, care a crezut că am ochii 
și urechile potrivite să văd şi să aud spiritele? 

Bretelele lui Cyrus sunt atârnate de oglindă - o altă emblemă 
de sfidare, căci persanii consideră bretelele străine. El refuza să fie 
amenințat, refuza să fie forțat să fie conformist. 

De aceea dispăruse? 

Răstorn punga pe care mi-a dat-o Beard pe cuvertura de pe pat 
pe care am cusut-o din bucăţi de neglijeuri, jupoane și soutien-gorge. 
Cyrus ar fi vrut să dezleg misterul ăsta pe cont propriu. Nu detesta 
nimic mai mult decât să-şi expună viața privată, să dezvăluie deta- 
lii pe care lumea n-avea dreptul să le ştie. Golesc conţinutul pungii 
pe cuvertură. O bucată de hârtie împăturită zboară afară şi pe 
spatele ei sunt picături lucioase şi rotunde de sânge. O nestemată 
se rostogoleşte, vârându-se în cusătura unei porțiuni de crinolină 
cusută de un pătrat de şifon. 

Mă bate gândul că diamantul roşu l-a dus pe Cyrus în mijlocul 
pericolului, cercelul care a reprezentat primul lui succes. Îşi purta 
averea la lobul urechii. 

Și l-au jefuit — nu de viaţa lui, mă rog să nu fie aşa. 

Fiţuica șifonată și veninoasă mă avertizează - „Shaunce Banou“: 
părăsește Persia, altfel te alături soțului tău mort. Ai avut noroc o 
dată. Asta n-are să se mai întâmple. la bogăţia asta care o să-ţi 
ajungă tot restul vieții tale şi dispari. 

Shaunce Banou - Doamnă Norocoasă - repet din nou şi din 
nou. Cum sunt eu norocoasă? Cum aş putea să renunţ la casa în 
care colindă spiritul lui Elijah? În care Cyrus ar putea să păşească 
în orice moment? În ciuda mulţimii de îndoliaţi din cealaltă ca- 
meră, în ciuda afirmației solemne a lui Beard, în ciuda urechii 
tăiate de cal, Cyrus n-are să fie mort cât timp nu-i văd cadavrul. 

„Shaunce Banou“. Mi-a zis el vreodată așa? „Doamnă Noro- 
coasă. 

-Şi dacă nu sunt pe-aproape, tot am să găsesc o cale să fiu cu 
line, mă asigurase el. 

Sar în picioare şi caut un semn. 

Cyrus ar fi lăsat un testament, un document. Caut sub pat, 
inspectez dulapuri şi sertare, verific în spatele oglinzii. Ochii îmi 
cad pe polița de deasupra sobei şi pe desaga tallitului și știu că e 
aici, cu mine. Numele persoanei care are să-mi fie de ajutor e as- 
cuns în Biblia lui. Mângâi taftaua, bag o mână înăuntru și simt 
marginea materialului. O notiţă și un plic de hârtie velină cad din 
carte. Deschid plicul şi scot singura foaie de hârtie cu scrisul lui 
de mână îngroșat, cu cerneala scursă pe alocuri şi înecând textul. 
Îmi imaginez sudoarea de pe degetele lui pătând scrisul. Trebuie 
să fi fost înspăimântat. 


Dragă Simone, 

Dacă citeşti mesajul ăsta, înseamnă că am fost ucis. Nu-mi 
plânge moartea. Ai fost cel mai frumos lucru din viața mea și nu 
te-aș fi schimbat pentru nimeni şi nimic. Eu, în schimb, nu ţi-am 
adus nimic altceva decât durere. Nu rămâne în Persia. Nu te ţine 
nimic aici. Crește-l pe fiul nostru ca om liber în Franţa. Regret că 
nu sunt lângă tine în timpul sarcinii, dar ce-am găsit în Africa mi-a 
întărit bănuielile care m-au trimis acolo. Nu fi supărată pe mine că 
nu ţi-am povestit mai multe. Dacă ești interogată vreodată, un 
sincer „Nu ştiu“ are să te salveze. 

Spune-i despre mine fiului nostru. 

Învaţă-l să-și aprecieze integritatea mai presus de orice altceva. 

Împăturesc și despăturesc hârtia, o miros şi mi-o frec de obraz. 
Revelația că fusese ucis ameninţă să stingă și ultima flacără a 
speranţei. Adun nestematele împrăștiate pe divan şi le las să cadă 
peste urma corpului lui lăsată pe patul nostru. Sunt astea granate? 
Sau rubine sânge de porumbel? Răsucesc una, lumina căzând pe 
fațetele dintr-o bucată. Sunt la fel de strălucitoare ca rubinele 
birmaneze, din regiunea Mugak, deja epuizată. O anumită fluidi- 
tate tremurătoare din miezul lor mă trimite după lupa de pe etajera 
de deasupra patului. În ciuda lecţiilor lungi primite de la Cyrus, 
nu sunt sigură de descoperirea mea, dar la prima vedere, scânte- 
ietoarea picătură de apă care tremură în miezul lor le face mai 
transparente decât rubinele. 

L-am întrebat odată cum a ajuns monsieur Jean Paul Dubois la 
atât de multe diamante roșii. Diamantele roşii sunt aproape im- 
posibil de găsit, a răspuns Cyrus. Sunt o aberaţie a naturii, o distor- 
siune în structura lor chimică, ce afectează modul în care absorb 
lumina. Minerul, a adăugat Cyrus, a dat în Africa de Sud peste un 
filon care a produs un soi extraordinar de diamante roşii, care nu 
numai că a supraviețuit polizorului de diamante, ci a fost îmbu- 
nătăţit cu ajutorul acestuia. 

Mă prăbușesc, cu pântecele sensibil, cu capul zvâcnind. Sunt în 
posesia unei comori de diamante roşii - cinci mai precis. Nu! Șase. 
Unul se încurcase undeva în cusăturile jupoanelor cusute între ele. 
Caut prin cute, falduri, inserții şi găsesc cercelul cu diamant roşu 
al lui Cyrus în montura lui originală, cu patru gheare, cu picioruşele 
şi Spatele intacte. 

Până la urmă, nu diamantul roşu îl căutau ucigașii lui. 

Discul portocaliu al soarelui stă nemișcat pe culmi, așteptând 
liniştit căderea nopții. În grădina mea de piatră, smulg buruieni şi 
rup plantele sălbatice încolţite în absenţa lui Cyrus. Îmi las durerea 
să se scurgă în pământ, tai rădăcinile încăpățânate, semăn semin- 
tele de plante şi extermin insectele. Figura mea își recapătă contu- 
rul subţire, dar cochilia în care m-am ascuns devine tot mai dură. 

Numele pe care Cyrus le-a menţionat în trecut încep să se 
amestece în mintea mea. Monsieur Jean Paul Dubois. Monsieur 
Amir. Monsieur Rouge. Mehrdad. 

Yaghout a venit în vizită. Am întrebat-o dacă îl ştia pe Mehrdad. 
Nu-l știa. Ea știa doar că obiceiul de a sta în compania bocitorilor 
are rostul lui. Nemaivorbind de faptul că durerea unei bocitoare 
ar putea duce la nebunie. Agită zahăr întărit într-un pahar cu apă 
şi îmi întinde o farfurie cu halva de şofran. 

— Asta are să-ți încălzească pântecele, să-ţi întărească inima. 
Nu spune nimănui că ţi-am dat dulciuri. 

Am băut ceai dulce. Am mâncat halva. Nu vreau decât să fiu lă- 
sată în pace. Yaghout pleacă. Dar Beard a devenit o prezenţă per- 
manentă dincolo de gardul casei mele. Îl strig din grădină: 

- Beard, vrei să vii la o ceaşcă de ceai? 

El lasă capul în jos şi murmură că se simte perfect unde e, cu o 
expresie enervată - poate supărare, dar cu siguranţă neliniște — 
vizibilă pe faţa lui. 

Deschid poarta, urc şi ocolesc un bolovan, apoi altul, evitând 
marginile zimţate, ca să ajung faţă-n faţă cu el. Schimb dintr-o 
mână-n alta lopata de grădinărit de care mi-a făcut el rost de la 
Teheran, încercând să-mi bag minţile în capul meu încăpățânat. 
Sunt la un pas să-i cer fie să-mi împărtăşească îngrijorarea lui, fie 

să mă lase-n pace - pentru totdeauna —, fiindcă n-am nevoie de 
însoțitor. Dar asta nu e în întregime adevărat. Seara, când nu-mi mai 
suport durerea, îi caut cafeneaua şi câteva fumuri din narghileaua 
lui. Atentă să nu-i rănesc sentimentele, ezit înainte să-mi las lopata 
la picioarele lui. 

- Ce este, Beard? Îmi spui? 

Apoi bărbatul ăsta care e silit să lase jos ochii în prezenţa mea, 
care consideră că e dificil să mi se adreseze direct, mă ia de braţ. 

- Beh harf man goosh bedeh! Ascultă! Au să te ucidă și pe tine 
dacă nu pleci. 

— Cine? 

- E mai bine pentru tine să nu ştii. 

Despătureşte un ziar și-l netezeşte pe genunchi. 

- Nu e nimic aici! Nici o veste despre moartea lui nici aici. 
Nimic! Există un motiv. 

Are dreptate. Și eu m-am mirat de tăcerea neobişnuită când am 
verificat prin ziare şi am tras cu urechea la conversațiile din cafe- 
nea. M-am aşteptat chiar ca Beard însuși să-mi pună câteva în- 
trebări despre acea noapte. Dar nici un cuvânt. Ca şi cum Cyrus, 
stimatul bijutier al şahului, n-ar fi existat. Ca şi cum el n-ar fi 
meritat o mentiune în ziare. 

Beard înclină capul. 

- Dumnezeu mi-e martor, l-am iubit pe Cyrus ca pe un frate. 
Și pe tine te respect, khanom Simone. Te rog să te întorci în țara ta! 

- Atunci ei au să câştige. Atunci n-am să găsesc niciodată 
cadavrul lui Cyrus. 

Scuturând trist din cap, murmură că înțelege că sunt franţu- 
zoaică şi nu cunosc obiceiurile persane. 

- Dar asta e o lume foarte periculoasă. O femeie singură n-are 
să supravieţuiască. 

- Cyrus ar fi vrut ca eu să-i caut trupul. 

Încerc să-l conving pe Beard, să mă conving pe mine. 

- Nu! Te-a iubit. Ar fi vrut să trăieşti. 

- Dar de ce m-ar vrea cineva moartă, Beard? 

Ridică un picior atrofiat şi îl sprijină pe o stâncă. Partea din spate 
a papucilor lui de pâslă e îndoită sub călcâiele bătătorite, imune la 
gheaţa de sub picioare. Bagă mâna în buzunarul pantalonilor, iar 
tarantula tatuată i se chircește pe biceps. Scoate un plic și-l întinde 
pe coapsă. Desface o scrisoare, o netezeşte cu grijă. 

Îmi dă hârtia albăstruie de turnesol pe care Cyrus a înregistrat 
odată povestea noastră eşuată. Scrisul lui senzual, vârful îngroşat 
al stiloului, cerneala pe care a creat-o combinând lapis şi alge verzi 
se holbează la mine. Pântecele mi se cutremură, plângându-și golul. 

Beard îşi fereşte ochii de la mâna mea apăsată pe burtă. Dinţii 
lui mici şi galbeni se văd dincolo de şuviţele răsucite ale bărbii. 
Imi strâng nodul de la basmaua de pe cap și mi-l vâr în păr. Mă 
aplec înspre muntele acoperit de zăpadă. Scrisul de mână al soţului 
meu inundă foaia. 

Dacă mi se întâmplă ceva - scrie el - să ai grijă de Simone şi de 
[iul meu. 

O frază, şi Cyrus mă leagă de Beard în moduri pe care nu pot 
să încep să le pătrund. 

- Cyrus ştia că e în pericol! am murmurat cu voce tare. 

- Ştia, Simone. În cafeneaua mea circulă informaţii secrete. 
Dacă aud ceva, de obicei îmi scot din minte. Nu întreba mai mult, 
mă avertiză Beard. Nu vorbi cu nimeni. Motevajeh hastid? Înţelegi? 

Scoate un plic din hârtie de Manila din buzunar. 

- Aici ai tot ce-ţi trebuie să ajungi la Paris. Khoda Hafiz, Allah 
să te aibă în pază. 

- Cine ţi-a dat punga asta? Cum arăta? 

- Nu am observat nimic neobişnuit la el, decât că purta un 
cercel cu diamant roşu, la fel ca Cyrus. 

Paris, august 1900 


- Diamantele roşii sunt o pacoste, grand-mère. Şi nu sunt inte- 
resată de bijutierul persan, zise Simone, confruntându-se cu 
madame Gabrielle peste biroul acesteia. 

Cu o hartă a Parisului întinsă pe masă, bunica îşi înmuie tocul 
într-o călimară. Suprapuse o linie roşie peste reprezentarea stră- 
zilor şi bulevardelor pe care trăsura persană avea să se îndrepte 
dinspre palatul președintelui către vilă. Un semn de exclamare 
fusese făcut în punctul în care apărea pe hartă Vila Gabrielle — 
destinaţia lui. 

— Orașul e teribil de aglomerat zilele astea, exclamă ea. Ce crezi? 
Are să sosească la timp pentru ceai sau pentru cină? 

- Chiar contează, grand-mère? Nu vine pentru ceai sau cină, ci 
să se bucure de compania ta. 

Madame Gabrielle încercă din nou. 

— Și tu ai să te bucuri de compania acestui domn rafinat şi s-ar 
putea chiar să-ţi doreşti să-l cunoşti mai bine. A venit tocmai din 
Persia, cu șahul și anturajul regal al acestuia. 

- Expoziţia noastră a atras 50 de milioane, exclamă Simone. Încă 
unul nu contează. N-ai ieşit în ultima vreme? De la Champ-de-Mars 
tot drumul spre Les Invalides şi dincolo de asta e aglomerat. Deci, 
are să întârzie şi el, ca noi toţi zilele astea. 

- Oui, oui, cest vrais, cu toate astea, doamnele cultivate ca noi 
trebuie să-i impresioneze cu bunele lor maniere pe străini, indi- 
ferent de situaţie. Ar fi potrivit ca noi, toate trei, gazdele d Honore, 
să întâmpinăm un astfel de oaspete. Mi-ai face o mare favoare, 
chérie, dacă l-ai întâmpina pe bijutierul persan ca pe un membru 
al familiei. 

Simone păşi mai aproape de birou şi se aplecă să se uite mai 
bine pe hartă. Desigur, ea mai degrabă ar fi citit sau ar fi cutreierat 
dealurile cu Sabot Noir. Pe de altă parte, să pierzi vreo două ore 
n avea mare importanţă pentru ea, deși pentru bunica ei ar fi 
contat enorm. 

Dacă asta vrei, grand-mère, am să încerc să fiu acolo, răspunse 
ca dându-i un sărut pe frunte bunicii ei. 

Madame Gabrielle nu zâmbi şi nu-și dezvălui încântarea. Dia- 
mantele roşii erau cunoscute că provoacă reacții pasionale. Armă- 
sarii ei îşi ieşiseră din minţi şi erau într-o stare constantă de 
excitare, păunii erau într-o frenezie a împerecherii. Françoise îşi 
anulase apariţia la restaurantul lui Maxim, unde ar fi trebuit să-l 
intâlnească pe Prinţul de Wales. Madame Gabrielle însăși renunțase 
la seara ei la Operă, cedând biletele pe care le avea tatălui lui Sabot 
Noir şi soţiei sale, Effat, care o şantajase pe Françoise să-i împru- 
mute mantia de leopard în acea seară. 

Simone se duse în budoarul ei ca să încerce rochia pe care 
croitoreasa o brodase pentru această ocazie și care zăcea în dulap. 
Se uită în oglindă, şocată de oroarea cu care se confrunta. Taftaua 
cra prea roşie şi deloc potrivită cu părul ei, cutele corsetului erau 
prea strâmte și volanele exagerate. Rupse gulerul de dantelă. Vâri 
un deget într-unul dintre volane şi-l rupse. Gata să rupă un alt 
volan, auzi tropăit îndepărtat de copite. Plecă din apartamentul ei, 
traversă coridorul şi intră în balconul cu vedere la parc şi la drumul 
care şerpuia spre casa ei. 


Balconul era punctul de observaţie de unde zărise prima dată 
un pretendent aşteptat de mama ei, un oaspete pe care bunica ei 
îl numise un „vechi prieten“, şi unde îl întâmpina de obicei pe 
rabinul Abramovici, cel care o ţinuse ancorată în realitate şi-i 
amintea de decadenţa din jur. 

— Aerul încărcat de pofte pe care-l respiri e otrăvitor, avea să-i 
reamintească el în mod repetat. Nimic altceva decât o acumulare 
de miraje amăgitoare. 

El a fost cel care, fără cea mai mică urmă de jenă, o îndrumase 
cu privire la aspectele intime. În timp ce pentru mama și bunica 
ei primul ei ciclu menstrual fusese prilej să-i planifice serate ca s-o 
prezinte susținătorilor bogaţi, străbunicul nu ezitase să-i dea sfa- 
turi sensibile. O femeie se cufunda în mikvah în a șaptea zi a ciclului 

menstrual, înainte să se alăture soțului ei. Era un mitzvah obli- 
gatoriu pentru soț să aducă daruri de Sabat şi să-și satisfacă soția 
la pat - altfel ea avea dreptul legal la divorţ. În timp ce Françoise 
şi madame Gabrielle nu găsiseră loc în viața lor pentru tradiția 
rabinului Abramovici, el transmisese importanta credinței pentru 
a-i da o bază solidă lui Simone în vremurile dificile. Îşi comparase 
soţia decedată cu marile matroane evreice: Sara, Raşela şi Rebeca. 

- Devotamentul şi respectul sunt baza tuturor relaţiilor, spunea 
el. Asta e a unsprezecea poruncă. 

Zgomotul roţilor trăsurii, câteodată întrerupt, alteori înăbuşit 
de curenţii de aer, se auzea mai aproape şi Simone se întrebă 
pentru o clipă dacă diamantele roşii chiar influenţează elementele. 
Detectase cu siguranţă lăcomia purtată de vânt, sudoarea cailor și 
mirosul de ulei al pielii uzate. Are să vină persanul în haine tradi- 
tionale, cu amuzanțţii pantofi de pânză şi pălăria în formă de con? 

Trăsura se apropia, şi ea se aplecă peste balustradă ca să vadă 
mai bine. Își pierdu echilibrul, ţipând de frică. Bunica ei o prinse 
din spate. Netezindu-i fusta, madame Gabrielle îşi puse braţul în 
jurul umerilor tremurânzi. 

O trăsură coti cu zgomot, în goana a doisprezece armăsari albi 
care galopau spre Vila Gabrielle. Porţile mari fuseseră larg deschise, 
ca să permită intrarea trăsurii ale cărei roți se opriră în faţa trep- 
telor care duceau sus pe terasă. 

Un roi de licurici pâlpâiră ca nişte flăcări mici și verzi, se adu- 
nară în număr mare şi se năpustiră asupra cailor. Cei patru vizitii 
de pe capra din faţă pierdură de sub control armăsarii, ale căror 
nări se lărgiră şi cozile zvâcniră să alunge licuricii care le intrau 
bâzâind în urechi. 

Răutăciosul monsieur Giinter şuieră în urechea lui madame 
Gabrielle, avertizând că, deşi licuricii păreau inofensivi pentru un 
ochi novice, în realitate aceste insecte desfrânate ademeneau 
oamenii să se devoreze unul pe altul. Alarmată de acest semn rău, 
ea își deschise evantaiul cu o mişcare simplă a încheieturii mâinii 
şi alungă fantoma. Nu-i plăcea asta deloc. Creaturile capricioase 
apăruseră din senin, în cel mai nepotrivit moment. 

După ce alungară licuricii, vizitiii săriră jos ca să așeze un 
taburet şi să deschidă uşa trăsurii. 

leşi un uriaş. 

Îşi ridică braţele masive tatuate cu războinici mitologici în 
poziţii ostile de luptă. Într-o mână îi atârna o cutie de fier cu un 
sistem de închidere greoi. Se uită în dreapta şi-n stânga, cu capul 
ras strălucind în soare, cu pantalonii umflați fluturând în vânt, în 
timp ce licuricii tăbărau asupra lui. El cântă ceva tare într-o limbă 
ciudată, care le înspăimântă pe madame Gabrielle şi Simone 
și alungă insectele. 

Simone icni, ridicând brusc mâna la gură. 

Madame Gabrielle, incapabilă să-şi creadă ochilor, îşi apăsă 
palma peste inimă de parcă avea să-i iasă din piept şi să sară de 
pe balcon. 

- Cest ne pas vrais, mormăi ea. 

Ce să se fi întâmplat cu bijutierul persan? Cine era matahala 
asta? Ce monstru bădăran îi trimisese acasă prefăcutul de ministru 
al Curţii? O luă pe Simone de braţ şi o conduse înăuntru. 

Simone se simţi triumfătoare. Sosirea pe care bunica ei o vestise 
cu atâta tam-tam era un coşmar. Zăbovi în prag, uitându-se cu o 
expresie încrezută spre bunica ei. 

: Madame Gabrielle auzi sunetul unei uși care se deschide, arun- 
că o privire în spate şi, cu Simone după ea, reveni pe balcon. 

Bijutierul persan sări sprinten pe partea opusă a trăsurii. Își 
întinse picioarele lungi, îşi scutură trupul subţire ca o pisică mare 
şi închise ușa trăsurii cu un baston cu vârf de argint. Părul lung 
până la umeri era prins într-o coadă de cal, iar barba castanie era 
tunsă perfect. Tunica neagră era deschisă neglijent, descoperind 
un piept musculos înnegrit de soare, sfidând imaginea lui Simone 
despre un bijutier închis într-un atelier. 

Un diamant roșu îi strălucea în lobul urechii. 

Urcă treptele câte două odată, lovind cu bastonul fiecare treaptă, 
apoi merse agale pe terasă spre casă. 

Simone îl urmări de la înălțime. Când îşi scoase batista de 
dantelă de la corset, revolverul i se lovi de balustrada din fier 
forjat, iar batista îi alunecă din mână, zburând în jos. 

El auzi clicul metalului, se uită în sus și ridică bastonul ca să 
prindă batista cu vârful de argint. Îşi îndreptă ochii căprui spre 
cele două femei de deasupra capului, dădu din cap în semn de salut 
și dispăru înăuntru. 

Françoise se aşezase la fereastră, pe jumătate învăluită în lumina 
filtrată prin muselină, pe jumătate în umbre misterioase. Încrustată 
cu perle, organza decolteului ei adânc îi dezvăluia sânii plini. 

Înainte ca Alphonse să aibă ocazia să-l anunţe pe bijutierul 
persan, madame Gabrielle făcu un pas înainte şi-i blocă vederea 
lui Françoise, întinzându-i mâna bijutierului. 

Simone observă cum legendarele degete neînmănuşate pentru 
această ocazie, cu vârfurile conice şi cu unghii de fildeș se ridică 
spre gura persanului. Cât are să-i țină mâna? Cât de lung are să fie 
sărutul dat de el pe degetele legendare? Buzele lui zăboviră timp 
de nouă bătăi ale inimii lui Simone. 

Apoi se apropie de Simone, lăsă capul în jos, îşi apăsă buzele pe 
mâna ei dreaptă şi-i puse batista în stânga. 

Cât timp buzele lui îi atinseră pielea, ea numără optsprezece 
bătăi. Transpiraţia i se prelingea pe spate. El îi eliberă mâna. Abia 
atunci ea își dădu seama că nu-i studiase palma, că nu-și amintea 
ultima dată când nu reușise să se familiarizeze cu o nouă cunoștință 
fără să-i studieze topografia palmei. De ce i-ar săruta mâna de 
două ori mai mult timp decât pe cea a lui madame Gabrielle? 
De ce aceste mâini care mână cai, mânuiesc revolvere şi citesc în 
palmă merită o aşa atenţie? 

Monsieur Gerard Fontanel, protectorul lui Françoise, se postă 
ferm alături de ea. Era un bărbat corpolent, și se străduia să-şi 
ascundă burta masivă în jachetele la două rânduri. Purta o mustață 
nervoasă şi avea din belşug un păr de culoarea gudronului, care 
semăna cu o perucă de pâslă. În spatele pince-nez-ului, o pereche 
de ochi caramel contrazicea restul expresiei lui şirete. Se ridică în 
picioare să-l salute pe persan, cu braţul odihnindu-i-se pe un 
carnet dachat de pe marginea mesei. 

Madame Gabrielle se întrebă dacă venise direct de la bancă. Ea 
lua în considerare posibilitatea ca Françoise să primească, dacă nu 
o brățară de diamante roşii, o altă bijuterie importantă. 

La vederea pretendentului mamei sale postat în salon, obrajii 
lui Simone căpătară culoarea rodiei. 

Alphonse, care se învârtea pe-acolo ca să fie sigur că totul e în 
ordine, o conduse spre un scaun şi-i dădu un pahar de apă cu gheaţă. 

Persanul, înconjurat de piele palidă, păr albastru, blond şi roșu, 
de ochi turcoaz, gri-ardezie și galben-verzui, era fascinat. Fiecare 
detaliu despre femeile d Honore - încrederea, eticheta rafinată şi 
șocul privirii lor candide - îi era străin. Dar cel mai mult era cap- 
tivat de Simone. Parfumul ei îi evoca mirosul de condimente — 
scorţişoară, chimen, ghimbir de-acasă. Înclinarea capului ei, ca şi 
cum nu era niciodată destul de sigură ce are să facă sau să spună 
în momentul următor, îl uimi. Ea nu părea să facă parte din această 
decadenţă, gestul sfidător de a-şi rupe gulerul rochiei dovedind că 
e diferită. Surprinzându-şi gândurile rătăcind spre întrebarea 
când avea să viziteze din nou aceste locuri încântătoare, îşi aminti 
motivul pentru care era aici. Bărbaţii cinstiţi — cu atât mai puţin 
bijutierul particular al șahului — n-ar fi vizitat celebra vilă, dacă 
afacerile n-ar fi cerut-o. 

Madame Gabrielle înregistră privirea încântată a bijutieru- 
lui, iritarea în creştere a lui Françoise şi eforturile lui monsieur 
Fontanel de a-i redirecționa atenţia. Madame se adresă persanului. 

— Alors! Ai reuşit să găseşti o brățară cu diamante roşii? 

Uriaşul luă un fotoliu şi-l puse în fața mesei, apoi aşeză cutia pe 
ea, în faţa persanului. Spre uimirea tuturor, se întinse apoi jos, pe 
covor, la picioarele bijutierului. În caz că diamantele ar fi fost scă- 
pate din greșeală, privirea sa ar fi împiedicat orice tentativă de furt. 

Cyrus întoarse o cheie în broască, deschizând cutia. 

Françoise îşi strânse fustele, făcându-le să foşnească, îşi deschise 
evantaiul şi se apropie să se aşeze pe canapeaua de pe partea opusă 
a mesei. 

Madame Gabrielle îi aruncă fiicei ei o privire mustrătoare. 

Mustaţa subţire a lui monsieur Fontanel zvâcni. 

Cyrus puse o lupă pe masă, luă o perniță de catifea şi o desfăcu. 
Deschise cu un clic o cutie de satin și o împinse în mijlocul mesei. 

Françoise se apropie de persan, strângându-l de umăr cu o 
mână, în timp ce cu cealaltă mişca evantaiul cu furie peste sânii 
ei tremurânzi. Aplecându-se peste umărul lui, aruncă o privire la 
bijuteria întinsă pe catifea, şi o peliculă de transpiraţie i se formă 
în decolteu. 

Optsprezece diamante roşii de un carat, fixate într-o brățară de 
platină cu model complicat, licăreau şi luau ochii în nuanțe stră- 
lucitoare de roşu, violet şi purpuriu. Fiecare diamant rar exploda 
cu vitalitate de neegalat. 

Cyrus ridică brăţara şi, fără să acorde atenţie brațului întins al 
lui Françoise, se apropie de Simone. Prinse brăţara în jurul în- 
cheieturii mâinii ei, ca şi cum ea ar fi fost potenţialul cumpărător. 
Ridicându-i brațul mai întâi în lumina candelabrului, o conduse 
apoi la fereastră, ca să-i demonstreze în continuare magia brățării 
lui, jocurile luminii soarelui care cădea pe nestemate și le făcea 
să pară aproape lichide. 

Monsieur Fontanel, care tolerase destul nebunia, mai ales că el 
era cel care, probabil, avea să se despartă de câteva milioane, se 
duse la Simone şi-o prinse de încheietura mâinii. Desfăcu brăţara 
cu degete de cunoscător. Înainte să apuce lupa ca să examineze 
primul diamant, fu ridicat în aer de mâinile uriaşului. În stare de 
şoc şi furios, nu se zbătu, chiar dacă oasele lui gemură în prinderea 
monstrului. 

— Lasă-l jos, porunci Cyrus calm. 

Cu faţa cenușie, monsieur Fontanel fu depus înapoi pe covor. 
Îşi aranjă cravata, ignorând scâncetul încântat al lui Françoise, şi 
se prăbuşi în scaunul pe care Cyrus i-l împinse la spate. Fontanel 
aşteptă ca inima să i se liniştească, puse brățara înapoi pe căptuşeală 
şi îndreptă lampa în jos. Îl dureau obrajii, nu numai din cauza 
efortului de a-şi controla furia, ci şi a uimirii din pricina comorii 
din faţa lui. Examină pe îndelete absolut fiecare detaliu al celor 
mai rare diamante roşii pe care le întâlnise vreodată. Din ce colț 
al lumii provin diamantele astea? Cine a fost furnizorul? Cum 
a dat persanul peste ele? 

Madame Gabrielle urmărea cum relaţia dintre Fontanel şi 
pietrele preţioase evolua într-o afacere obsesivă. Îi studie admiraţia 
în creştere, maniera tacticoasă în care răsucea brățara ca să verifice 
fiecare piatră, cu privirea tot mai pierdută. 

Puse brățara jos, îşi trecu un deget peste fiecare piatră irizată, 
ca şi cum dezmierda ochii unei amante. Privirea i se înălță spre 
tavan și rămase acolo o vreme care lui Françoise i se păru o eter- 
nitate. Îi dădură lacrimile de emotie. 

Madame Gabrielle, strângându-şi şiragul de perle în jurul gâtu- 
lui, îi urmări privirea lui Fontanel, imaginându-şi-l reflectând atât 
asupra favorurilor extraordinare pe care generozitatea lui avea să 
le atragă, cât şi asupra consecinţelor dureroase în cazul în care 
refuza să cumpere. 

- Non! Cest nest pas vrais! strigă Fontanel, vocalele ciocnindu-se 
una de alta. Imposibil! De neconceput! Aruncă brăţara în sus. 

Gigantul ţâşni cu o agilitate rară pentru un om atât de mare 
și prinse brăţara în aer. 

- O rușine, strigă Fontanel. Să încerci să-mi bagi pe gât granate 
în loc de diamante roşii! 

Françoise scoase un țipăt şi leşină pe spate în oceanul de satin 
al fustelor ei. 

Madame Gabrielle nu fu deloc dezamăgită. Dimpotrivă, ea îl 
admiră pe monsieur Fontanel că obținuse o bine-meritată răzbunare. 

Simone rămase lângă fereastră, muşcându-şi buzele. Soarele la 
apus îi strălucea prin păr şi peste pistruii în nuanţă de chihlimbar. 

Cyrus deschise caseta cu o mişcare bruscă, luă brăţara și o 
închise la loc. Ca şi cum nimic important nu se întâmplase, se adresă 
lui madame Gabrielle şi lui Françoise, care îşi recăpătase cunoştinţa 
cu ajutorul lui Alphonse. 

- Mesdames, zise el, înclinându-se adânc. Am să plec acum. 

Scoase ceasul de buzunar, îl deschise şi apăsă cu vârful unui 
deget în interiorul capacului concav. Atinse pistruii de pe gâtul lui 
Simone. Ridicându-i mâna, îi puse în palmă ceva ce semăna cu un 
bob de orez, apoi îi închise degetele. 

- Îţi mai datorez douăsprezece, mademoiselle. Câte unul pentru 
fiecare pistrui. 

leşi cu paşi mari din Vila Gabrielle. Porţile se închiseră zăn- 
gănind în urma lui. Ecoul copitelor se stinse. 

Simone deschise pumnul. O aşchie de diamant roşu fusese 
depusă pe linia vieţii care se întindea pe toată lungimea palmei. 

Are să revină. Încă douăsprezece vizite. 

Simone își băgă o mână în buzunarul pantalonilor scurți de 
călărie; în cealaltă ţinea una dintre cărțile de istorie persană ale lui 
Alphonse. Răsuci așchia de diamant roşu între degetul mare şi ară- 
tător. Când avea să se întoarcă Cyrus? Are să-i ascundă următorul 
diamant într-un trandafir alb, în tivul unei tunici kurde sau între 
foile unei cărți de poezie? Îşi apăsă gura pe dosul mâinii, unde 
strălucea amprenta buzelor lui. Îşi aminti cu bucurie indiferența 
lui față de afectarea cochetă a mamei ei și cum îl ignorase pe 
imbecilul de monsieur Fontanel. Neputând să doarmă, decise să-şi 
petreacă cea mai mare parte a zilei în pădurea din spatele Văii 
Zibetelor cu Zola, armăsarul numit după prietenul lui madame 
Gabrielle, Emile. 

Cercelul cu diamant roşu - un univers misterios de culori 
fascinante — pe care-l purta Cyrus îl determinase pe Alphonse să-i 
dea lui Simone o carte despre semnificaţia mitologică a nestemate- 
lor şi proveniența lor geografică. El trăsese cu urechea la bârfele 
negustorilor și descoperise că discreţia era esenţială în comerț şi 
până şi negustorii din Congo, Rusia şi chiar India străbăteau dru- 
mul până la Paris cu diamante pentru câţiva clienţi de elită. 

Era captivată de originea diamantelor - o formă pură de carbon 
creată în urmă cu peste o sută de milioane de ani, sub presiune 
uriașă şi căldură subterană imensă, până când ploaia şi eroziunea 
le eliberase din scoarța terestră, spălându-le la vale, pentru a se 
depune în pietrişul albiilor, pe fundul oceanelor sau în solul roşu 
al provinciei angoleze Lunda Sul. Selectivitatea naturii o fascina. 
De ce anumiţi atomi de carbon se dezvoltaseră în diamante, în 
timp ce alții rămăseseră grafit obişnuit? Se pierdea în poveşti 
ale „anumitor“ nestemate pentru care se ceruse o recompensă: 

Braganza, un diamant cât pumnul numit după casa regală portu- 
gheză, furat de la Coroana Portugaliei şi transportat în Franţa 
intr-o casetă cu patruzeci de mii de monede de aur. 

Să fie oare sângele minerilor maltrataţi, ochii aprinși ai drago- 
nilor care păzeau minele clandestine sau lacrimile copiilor puşi la 
muncă grea la originea diamantelor roșii? Oare spiritele bunicii ei 
ar fi putut să împărtăşească pepite de înţelepciune în privința lui 
Cyrus şi a diamantelor lui? „Cyrus! repetă iar şi iar, şi apoi 
„Simone“, savurând similitudinile dintre ei şi poezia lor care rima. 

La o oarecare distanță de vilă, fugi spre grajduri, cu cizmele 
afundându-i-se în iarba grea de rouă. Dădu ocol grajdurilor şi 
intră prin spate în boxa lui Zola. Se mişcă în tăcere, ca să nu-i 
trezească pe oamenii de la grajduri, mai ales pe Sabot Noir, care 
nu i-ar fi înțeles dorinţa de a fi singură cu armăsarul ei și fără șa 
sau scări. Îl mângâie pe Zola, cu pielea lui de mătase aspră atât de 
cunoscută, și îl privi în ochii blajini, de animal domesticit. Un cal 
mai nărăvaş era mai potrivit pentru starea ei de spirit din dimineaţa 
asta. Trecând dintr-un grajd în altul, atinse, mirosi şi vorbi în 
şoaptă fiecărui cal. Neliniştit în boxa lui, ridicând cu copitele 
miros de fân şi pământ, Molière voia libertate. Ea trase de căpăstru, 
îl bătu uşor pe grumaz pe calul arab şi murmură cu voce scăzută. 

Din spatele peretelui despărțitor de lemn, Sabot Noir o urmări 
pe Simone cum mângâie botul calului, îl bate uşor pe coamă și îşi 
apasă obrazul de crupa lui. Nimeni, nici măcar el, nu izbutise să 
îimblânzească armăsarul ăsta de prăsilă. Avea să reuşească Simone? 
Era capabilă să simtă emoţiile animalelor, să le facă să-i acorde 
atenţie, să alerge sau să galopeze. Caii răspundeau la parfumul ei 
ca şi cum ea ar fi fost o creatură din altă lume. Dar Moliere era 
sălbatic şi neîmblânzit. La vederea calului arab care nu riposta, 
ci îşi freca botul cu un sforăit liniştit, bătăile inimii lui Sabot Noir 
încetiniră. Pentru prima dată de când o zărise pe Simone la 
fereastra lui Françoise, mintea lui Sabot Noir căpătase iar o anu- 
mită luciditate. Simone prefera compania animalelor celei a bărba- 
ților, la urma urmelor. Ca şi el, Simone ocrotea spiritele animalelor 
şi avea o legătură specială cu caii. Cu revelaţia asta, se consolă 
singur că ei doi erau nici mai mult, nici mai puţin decât sufle- 
te-pereche, într-o lume sucită care n-avea să-i aprecieze niciodată. 

Simone păşi pe cărarea din spatele grajdurilor, conducând calul 
afară din clădire. Apa utilizată zilnic pentru spălarea grajdurilor 
se scurgea pe cărarea în pantă, şi pământul umed înăbușea tro- 
păitul de copite. 

Sabot Noir o urmă pe Simone afară din grajduri, după ce înfă- 
şură copitele iepei lui cu cârpe, ca să înăbușe zgomotul. Un jet de 
urină țâşni din îndrăzneţul cal arab care fornăia. Familiarul dans 
de împerechere îl făcu pe Sabot Noir să se gândească, nici mai mult 
nici mai puţin, că Simone era pe cale să se împreuneze cu caii. 

Odată ieşită de pe pământurile Vilei Gabrielle, ea dădu roată 
împrejurimilor Dealurilor Zibetelor şi galopă adânc în pădure. Își 
înfipse călcâiele în coastele calului, coapsele ei strângând animalul 
în timp ce ea se întinse, apucând coama, lipindu-și trupul de al 
calului arab. Armăsarul mergea la trap pe cărarea şerpuită, sub 
o boltă de ramuri, strecurându-se printre ele. 

Sabot Noir făcu iapa să meargă la trap în spatele femeii cu păr 
de un roșu mai intens decât coama oricărui animal, chiar mai bo- 
gat decât cel îngrijit de el cu ulei de in. O urmări în timp ce avansa 
mai adânc sub bolta de copaci. Îşi imagina, nu, se aștepta ca ea să 
se întoarcă şi să-i facă cu ochiul, să-şi scoată fustele şi corsetul şi 
pantalonii de călărie, să-şi arunce pistolul în spate ca un semnal 
pentru el să i se alăture. 

Neștiind că Sabot Noir e în spatele ei, Simone exorciză meto- 
dic din conștiința ei, ca într-un ritual de curăţare, numeroșii băr- 
baţi care continuau să treacă prin Vila Gabrielle. Se pregătea pentru 
Cyrus - un bărbat complet diferit de hoarda de pretendenți care 
invadau budoarele mamei şi bunicii ei. 

Trase de coama calului şi se opri sub un castan. 

Un măcăleandru cu burtă roz fâlfâi din aripi întorcându-se în 
cuib. Insectele încetară să pălăvrăgească, adăpostindu-se sub pă- 
mânt. Zibetele o zbughiră adânc în reţeaua lor de vizuini. Descălecă 
armăsarul, dar nu-l legă, sigură că are să pască în apropiere. Se aşeză 
pe un covor de frunze şi îşi odihni capul de un trunchi de copac. 

Sabot Noir încetini în spatele unui pâlc de copaci. Cu muşchii 
încordaţi, îşi fixă ochii sălbatici asupra ei. I se păru destul de ciudat 
că se plimba în pădure ca să citească. 

Pierdută în istoria persană, uitând de sete, foame sau de pă- 
mântul jilav care-i uda pantalonii de călărie, Simone lăsă să treacă 

o bună parte din după-amiază. Intră în Persia antică într-un mo- 
ment în care regele Cyrus cel Mare începea construcția marelui 
oraş Persepolis, capitala ceremonială şi spirituală a Imperiului 
Persan. Rătăci în Sala celor o sută de coloane. Fu lângă regele Cyrus 
când împărți trofee de război în splendida lui sală. El o conduse 
pe o scară monumentală încadrată de sculpturi reprezentând 
națiuni ale lumii antice, cu simboluri ale zeului suprem zarathustri- 
an, Ahura Mazda. Râse cu voce tare, dornică să-şi împărtăşească 
opiniile istorice cu Alphonse. 

Sabot Noir se simţi tensionat. Venise să se împerecheze cu caii? 
Și dacă da, de ce pierde timpul? Îşi scoase lornionul de sub şa şi-l 
îndreptă spre cartea ei. Istoria completă a perșilor. Bolta de ramuri 
se transformă în tentacule şuierătoare. Până la urmă, bijutierul 
persan, şi nu calul arab, îi ocupa mintea. Furișându-se mai aproape 
în spatele altui copac, o privi cum rupe o ramură de deasupra capu- 
lui şi se uită în zare, apoi îşi curăţă frunzele şi fructele de pădure 
zdrobite de pe pantaloni. Încălecând pe Molière, plesni animalul 
să o ia la goană. Sabot Noir îşi înfipse unghiile în palme, călcâiele 
în iapă, zăbala apăsându-i buzele şi împingând frâul mai adânc. 
Prinzând viteză, cu copitele amortizate de cârpe, cu pământ umed 
şi iarbă sub picioare, se apropie de femeia care nu ştie nimic de 
furia lui. 

Ferind copacii şi luptându-se să descurce buclele agăţate în 
ramurile joase, ea intră mai adânc în pădure. Un fluierar auriu 
zbură din ramuri și i se prinse în păr. În timp ce elibera aripile pă- 
sării, îl observă pe Sabot Noir, mai aproape acum. Ea îi făcu semn 
să se îndepărteze, încetinind când calul lui ajunse la trap lângă 
Molière. 

— Vreau să fiu singură, strigă ea. 

Cu frâiele strânse într-o mână, el îl prinse pe Molière de coamă 
și-l opri brusc. 

- Dă-i drumul! strigă ea. Ce faci? 

Observă cârpele legate de copite, venele de la gâtul lui ieşind în 
evidenţă precum corzile răsucite. 

- Ce s-a întâmplat? întrebă ea. 

El sări de pe cal, fără să dea drumul coamei lui Moliere. 

Simone se prinse cu toată puterea de o ramură de deasupra 
capului și făcu armăsarul să se cabreze. Ateriză însă pe spate pe 

mormanul de frunze moarte, ace de pin și fructe de pădure, 
zbătându-se să se ridice. O ramură îi prinse cămașa, rupând ţesă- 
tura şi zgâriindu-i umărul. 

El se împinse în scări, gata să se arunce peste ea. 

Ea își îndreaptă revolverul spre inima lui. 

- Du-te acasă! îi ordonă ca unui câine neascultător. Ce se în- 
tâmplă cu tine? Sunt eu. Simone! 

Ca şi cum s-ar fi trezit din somn, Sabot Noir se scarpină pe 
ceafă până îi dădu sângele. Lacrimile începură să-i curgă pe obraji. 

- Am crezut că îți plac animalele, că te împerechezi cu caii. 
Tu ești sufletul meu pereche. ÎI vrei pe persan, nu-i aşa? 

Următoarele cuvinte ţâșniră din el precum gloanţele. 

- Nu pot să suport. Împuşcă-mă. 

Ea tremură la vederea pieptului lui dezgolit ca şi când ar fi 
acceptat o medalie. Conturul umerilor subţiri vizibil sub cămașa 
lui părea s-o implore să-l salveze de sine însuşi. În mintea ei începu 
să-şi facă loc ideea că se afla în faţa unui nebun. Îşi împărtăşiseră 
fanteziile în copilărie. Amândoi își petreceau timpul cu jocuri care 
atunci păreau nevinovate. Ea juca rolul vulpii, el pe al vânătorului, 
sau el era un taur furios, iar ea matadorul lui. Dar nu se așteptase ca 
fanteziile astea să devină realitatea lui, să-l facă gelos şi să-l distrugă. 
De ce şi-ar închipui că ea se împerechează cu caii? Oare presupusa 
ei afinitate pentru animale o leagă cumva de mama lui moartă? 

Sabot Noir trase lacom aer pe nări, fiecare moleculă de iarbă 
putrezită, coajă uscată şi castane coapte de soare. Chiar şi de la 
distanță, cocoţat pe calul lui, el simţea nota imperceptibilă de 
femelă în călduri a lui Simone. Emană oare persanul, ca şi Simone, 
mirosul de vulpi, lipicios ca melasa, puternic ca urina de pisică? 
E el sufletul pereche al lui Simone? Deși Sabot Noir simţi impulsul 
să-i soarbă buzele roz ca nasul unui pisoi, moi ca labele de urs, 
deși era mânat de gelozie, ajunse la concluzia că firea senzuală a 
lui Simone n-avea să se potolească până când nu-l căpăta pe persan. 

Sabot Noir încetă să se agite și să se scarpine până la sânge. 

- Poate persanul are să te facă fericită. Du-te repede înapoi. 
I-am văzut trăsura grăbindu-se spre vilă. 

Inima i se strânse pentru prietenul ei. În ciuda geloziei care-l 
chinuia, îi divulga informaţia asta ca şi cum îi oferea o bucată de 

zahăr armăsarului preferat sau carne de bivol gras vânturilor care 
purtau spiritul mamei sale. 

- Ai să mă ierți acum? murmură el. 

- Da, prietene, deja te-am iertat. 

În inima lui Sabot Noir prinse rădăcini o plantă ciudată, 
răspândindu-se în membrele sale, emițând un parfum puternic 
halucinant, mai puternic decât câmpurile însorite de orz, grajdurile 
proaspăt spălate şi mirosul vulpilor în călduri. Aruncă lornionul 
la picioarele ei. Pentru prima dată de când își pierduse mama, apoi 
pe Simone, el râse din tot sufletul. 

Cyrus acceptase invitaţia lui madame Gabrielle pur și simplu 
fiindcă nu reușise să scape de parfumul fetei. Ce-ar fi crezut pioasa 
lui mamă evreică despre părul sălbatic al lui Simone, sânii neruşi- 
naţi ai lui Françoise şi mâinile erotice ale lui madame Gabrielle? 
Mama lui dusese o luptă aprigă când el devenise bijutierul privat 
al şahului, un musulman. Dar asta era o problemă cu totul diferită, 
un afront personal adus mamei sale, care refuza să călătorească în 
Franţa fiindcă femeile erau ușoare, bărbaţii îngăduitori și întreaga 
națiune coruptă. Și n-ar fi contat pentru ea nici cât negru sub un- 
ghie că Simone era descendenta unui rabin tradiționalist. 

În ciuda investigaţiei meticuloase a lui Cyrus, trecutul femeilor 
d' Honore se dovedise ambiguu, până când fusese îndrumat către 
un coleg bijutier pe nume monsieur Rouge, în Rue Rosier 13, din 
Marais. Mersese direct la sinagoga rabinului Abramovici și, fiind 
Sabatul, fusese primit cu psalmi şi produse de patiserie. Aflase că 
madame Gabrielle se născuse în 1853, ca Ester Abramovici, fiică 
unică, ce fugise din Marais. Dar la întrebarea lui cu privire la 
majordomul ei, rabinul îşi ştersese o lacrimă din colțul ochilor lui 
albaştri şi amuţise ca un golem. 

Vizita în Marais îl convinse şi mai mult pe Cyrus că Simone era 
pură şi nevinovată, descendentă din rabini şi din evreica Ester 
Abramovici. Nu din curtezane. 

Alphonse, cu frac şi joben, apăru pe terasă şi cobori scările în 
întâmpinarea lui Cyrus. Îi conduse pe Cyrus şi pe uriașul acestuia 
în parcul vilei. Numeroase cuptoare de piatră cu guri strălucitoare 
o înconjurau pe madame Gabrielle, ca şi cum ar fi fost o zeiță 
zoroastriană. Ceşti de porțelan de Limoges cu reliefuri de aur erau 
aşezate pentru ceaiul de după-amiază. Patisierul pregătise migdale 
caramelizate, prăjituri de orez şi fursecuri cu năut. 

Ciudăţenia buclelor albastre ale lui madame Gabrielle și colierul 
de argint bătut care i se încolăcea în jurul gâtului, transformân- 
du se într-un şarpe care i se cuibărea în decolteu, zgudui mintea 
lui Cyrus, făcându-l să revină la pragmatismul lui. Avea să consi- 
dere această călătorie o ocazie de afaceri. Anturajul regal avea să 
se întoarcă în Persia în două săptămâni. Şi mirajul d' Honore avea 
să rămână doar atât. 

Madame Gabrielle îl învălui pe Cyrus în straturi de voal şi 
parfum de lavandă. 

- Bine ai venit, bine ai venit, ciripi înainte să se întoarcă spre 
majordomul ei şi să gesticuleze către uriaș. Fii drăguţ, Alphonse, 
şi condu-l pe monsieur înăuntru, pentru cină şi oferă-i ceva de băut. 

- Mă întorc imediat, doamnă, răspunse Alphonse înainte să-l 
conducă pe uriaş. 

Și madame Gabrielle nu se îndoi că așa are să facă. Era prea stâr- 
nit de vizitatorul lor ca să-l lase providenţei sau la discreţia ei. 

— Suntem singuri aici, mon cher monsieur, zise madame Gabri- 
elle, făcându-i semn lui Cyrus să ia loc. Aş vrea să discut acum o 
problemă în particular. 

Privirea lui Cyrus trecu dincolo de gardurile vii tunse atent, 
încercând s-o zărească pe Simone dincolo de priveliştea minunată 
a grădinilor. Ea era de negăsit. 

Păunii coborau ţanţoși dealul, să se adune in jurul lui madame 
Gabrielle. Aroma de ceai de mentă pe care-l turna ea îl duse cu 
gândul pe Cyrus la ceainăria pe care o frecventa sus, pe muntele 
persan de la marginea Teheranului - un oraș frumos și, în acelaşi 
timp, dărăpănat. 

— Adevărul, monsieur Cyrus, e că nu sunt interesată de brățară 
sau de vreo altă bijuterie, zise madame Gabrielle desfăşurându-și 
evantaiul din pene de struţ. De fapt, am de gând să-ţi ofer eu ție o 
bijuterie rară, cum n-ai să găseşti în altă parte. 

Îşi mângâie marginea de blană a mănuşii, trase de vârfuri şi 
desprinse broderia de dantelă ca pentru a descoperi bijuteria 
nepreţuită în cauză. 

În timp ce-i privea luciul celebrelor unghii, Cyrus se simţi ne- 
dumerit. Ducea femeia asta lipsă de bani? Intenţiona să-şi vândă 
bijuteriile personale? 

Madame Gabrielle, care nu se plictisea niciodată să-şi admire 
mâinile expuse, le aşeză la vedere în poală. 

- Sunt o femeie sinceră, mon cher monsieur, aşa că am să vor- 
besc deschis. Ti-am observat admiraţia pentru Simone - şi pe-a 
ei pentru dumneata. Am de gând să-ţi ofer o mare onoare, chiar 
o mare onoare, monsieur. Privilegiul de a face dragoste cu nepoata 
mea virgină. Dar există și anumite condiţii. Prima e să faci expe- 
rienţa cât mai plăcută pentru ea, așa cum are să fie şi pentru dum- 
neata, cu siguranță. A doua e ca, fără să stai pe gânduri, să dispari 
din viața ei pentru totdeauna. Consideră asta o învoială de care 
are să beneficieze fiecare dintre noi, dar mai ales dumneata. 

Spatele îi înțepeni pe scaun. Degetele i se încleştară, încheieturile 
i se albiră. Mintea lui răsuci tot felul de lucruri posibile şi impo- 
sibile. Prima lui reacţie fu să se ridice şi, din moment ce nu se 
atinsese de delicatesele de pe masă, n-ar fi fost nepoliticos să plece 
fără să mulțumească gazdei. Dar atunci n-avea s-o cunoască nicio- 
dată pe Simone. Cu toate astea, i se păru dezgustător şi inaccepta- 
bil pentru oricine, mai ales pentru o bunică, să-și ofere nepoata 
într-un mod atât de umilitor. Se ridică în picioare, se întoarse spre 
gazda lui şi făcu o plecăciune. 

- Regret, madame, că nu-mi daţi de ales, dar trebuie să plec. 

Madame Gabrielle era pe cale să facă o altă mişcare strategică, 
dar tocmai atunci Simone se lupta să-și facă drum prin gardurile 
de iasomie. Își scutură frunzele de pe pantalonii murdari de noroi 
şi pe cele prinse în păr. Prin țesătura bluzei rupte se zărea o tăietură 
pe umăr. Cu o mână pe revolver, se îndreptă spre Cyrus. 

- Nu plecaţi încă, monsieur, nu înainte ca bunica mea să-şi 
ceară scuze pentru comportamentul ei inacceptabil. N-am putut 
să mă abţin să nu trag cu urechea. Să-şi vândă nepoata în felul ăsta 
absurd nu are nici o scuză. 

Bunica își puse mănuşile, îşi strânse fustele și intră în vilă. 

Simone îl luă pe Cyrus de mână. 

- Veniţi, monsieur, promit să mă revanșez față de dumneavoastră. 

Cyrus o lăsă pe Simone să-l conducă prin parc spre vilă. În 
ciuda mirosului de fân, zibetă și fructe de pădure, fu copleșit de 
puterea tot mai mare a parfumului ei. Se abţinu s-o îmbrăţișeze pe 
fata care era și mai fermecătoare în furia ei. Răspunsul pe care i-l 
dăduse bunicii ei îl impresionase şi-l făcuse s-o îndrăgească şi mai 
mult. Îşi spuse că în Franţa, ca şi la el acasă, trebuie să fie esenţial 
ca o fată să-și păstreze neprihănirea pentru soțul ei. Apoi își aminti 
de cartea de vizită pe care madame Gabrielle i-o dăduse la palatul 
preşedintelui, o invitaţie deschisă ascunsă în portofel, o dovadă 
mai mult decât suficientă că Franţa era o lume foarte diferită de 
Persia. Se gândi la obiceiurile din ţara sa şi la credințele sale, 
încercând apoi să se convingă singur că Simone avea să ajungă o 
curtezană, în ciuda sfidării ei. 

O opri. 

- Dragă mademoiselle, am de gând să te curtez în mod cores- 
punzător, apoi să-ţi cer mâna cum se cuvine unei doamne. Dar nu 
sunt sigur că am să reuşesc şi nu sunt deloc sigur că am să am șansa 
să-ți ofer toate diamantele pe care le meriti. 

— Au să fie alte ocazii pentru diamante, şopti ea. Dar nici una 
pentru un alt prim sărut. 

Se ridică pe vârful picioarelor, iar el îi cuprinse gura cu a lui. 

Îşi îngropă mâna în părul ei, genele ei zbătându-se pe faţa lui, 
limba ei căutând-o pe-a lui. Îi dădu drumul din braţe. 

- Noapte bună, deocamdată. Am să te caut mâine. 

Ea izbucni în râs, trăgându-l după ea în hol. 

- Acum e mai bine decât mâine. 

Fu fascinat de fotografia de la baza Marii Scări, o replică în 
mărime naturală a cărții de vizită din portofel. Simone, în pantaloni 


121 


Dora LEvI MOSSANEN 


de călărie, cu un revolver ascuns la centură, întoarsă din profil. 
Respingea aparatul foto cu aceeaşi forță cu care Simone cea în 
carne şi oase respingea viața care i se pregătise. 

Trăgându-l de braţ, îl smulse imediat de sub vraja imaginii 
ei, îl duse în sus pe scări şi spre apartamentul pe care madame 
Gabrielle şi Alphonse îl pregătiseră pentru ei. Dezorientat de par- 
fumul ei tot mai învăluitor, cu mintea înceţoşată de dorință, o urmă 
într-un mănunchi de culori ispititoare inspirat de Baudelaire. 

Fa nu se deranjă să se spele de noroiul uscat de pe faţă, nici nu 
se sinchisi să se dezbrace în spatele paravanului. Crescută de femei- 
le d'Honoré, avea puţine inhibitii. Îşi scoase pantalonii, trase bluza 
peste cap şi-şi expuse sânii mândri în deplinătatea tinereţii lor. 

Deslușind o anumită insolenţă, chiar vulgaritate în ea, persanul 
își lepădă propriile tabuuri culturale. O ridică în braţe şi o duse pe 
covorul aflat sub panoul unde cupidoni vegheau asupra unei 
Carmen cuprinse de iubire. Înconjurat de privighetori şi coşuri cu 
castraveți, se desfătă cu goliciunea ei, ca și cum întrerupea un post 
lung de-o viaţă. Îi sorbi parfumul îmbătător al pielii ei de alabastru, 
care se intensifica odată cu mişcările limbii lui pe pistruii împrăş- 
tiați între coapsele ei palide și mai sus, unde se adunau ca bijuteriile 
de chihlimbar. Lăsându-se pe ea, își udă degetul în gura ei şi-i 
mângâie uşor urechea. Alunecă în ea cu grijă, o sărută ca să uite 
de durere şi se lăsă învăluit în suspinele de plăcere. Îi linse obrajii 
să-i curețe de noroi și lacrimi, iubind-o nici cu graba unui virgin, 
nici cu nostalgia unui vârstnic, ci cu siguranţa tacticoasă a unui 
bărbat care nu se teme de pierderi. 

Sfârcurile ei înfloriră în gura lui, coapsele ei calde ca mierea se 
strânseră în jurul lui, acceptând durerea unei prime dăţi, iar firi- 
celul de sânge cald îl spălară mai târziu în cel mai îndepărtat capăt 
al lacului în formă de păun, râzând şi stropindu-se în apă, neștiind 
că madame Gabrielle îi observă de pe dealul cu trifoi, bucurându-se 
că nepoata ei avea să-i aparțină ei, în sfârșit. 

Madame Gabrielle lovi cu mâna teancul de documente de 
călătorie pe care Simone i-l depusese pe masa de scris - paşapoarte, 
vize rusești și turceşti şi o cingătoare cu bani în monedă rusească, 
lurcească şi persană. În timp ce ea presupusese că Simone era în 
primele etape ale descoperirii şi pasiunii, aceasta plecase în lume 
şi se îndrăgostise chiar sub nasul ei abil. Ca s-o enerveze şi mai 
mult, intenționa să plece în Persia cu acel bijutier al cărui nume 
bunica abia dacă şi-l amintea. 

Dovezile erau puse teanc în faţa ei. O hartă care urmărea tre- 
cerea lor prin Marsilia şi Batumi, bilete de tren către Baku şi de 
vapor, ca să traverseze Marea Caspică şi Marea Neagră spre Rast. 
Traseul fusese ales cu înțelepciune, trebui ea să recunoască fără 
tragere de inimă, cel mai scurt şi mai uşor, mai degrabă decât 
provocatorul mers călare pe un drum sinuos de munte. Orient 
Expressul care ducea de la Paris la Constantinopol ar fi putut fi 
chiar distractiv, dacă nu i-ar fi fost frică de hoţi. Ea fusese unul 
dintre pasagerii de la bordul Orient Expressului, primul tren expres 
oficial al Compagnie des Wagons-Lits. Fiind tânără şi neştiu- 
toare, ideea călătorilor care au cu ei pistoale şi puști o încântase. 
Totuşi, în prima noapte rămăsese în cabină complet trează până 
dimineața, cu pușca pe care acum își dorea s-o aibă la îndemână 
ca să ţintească peste birou la Simone, care o înfrunta cu o privire 
mai adâncă decât neruşinarea. 

Lăsă din nou mâna în jos, împrăştiind documentele pe birou. 

— Non! Asta e inacceptabil. Tu, dintre toţi, Simone! Te credeam 
mai deşteaptă de-atât. Să întorci spatele la toate astea. 

Gestul atotcuprinzător al brațului ei arătă spre vila şi terenurile 
de dincolo de ea. 

- Interzic nebunia asta! Dacă mai vorbeşti despre Persia sau 
continui să te gândeşti să-l revezi pe bărbatul ăla, am să-ți iau căr 
tile, n-am să-ţi mai permit să participi la cursuri şi, dacă e necesar, 
te şterg din testament. 

Rebelă prin natură, în ultimele câteva săptămâni Simone se 
maturizase, devenind o femeie încăpățânată, la fel de calculată şi 
de îndrăzneață ca madame Gabrielle, la a cărei dezaprobare se 
aştepta. Îi înfruntă privirea cu aceeaşi intensitate. 

- Grand-mère, e fait accompli, aşa că te rog să ne dai binecuvân- 
tarea. 

Madame Gabrielle d Honoré îşi apăsă mâna pe inima furioasă. 

- Ascultă, chérie. E un bărbat bun, da, arată bine, oui. Ferme- 
cător, mais bien súr. Dar tu confunzi pasiunea cu iubirea. Nu vreau 
să mai aud de asta. N-ai să putrezești într-o bucătărie persană 
uitată de Dumnezeu în timp ce-i coşi nasturii de la prohab. Se pare 
că n-ai nimic de spus. Atunci du-te! Şi dacă nu mi te supui, ai să 
rămâi fără nimic altceva decât revolverul și batista de dantelă. Şi, 
chérie, nu-mi cere nici binecuvântarea. Sunt departe de a fi sfântă. 

Deşi dragostea ei n-avea nevoie de binecuvântarea nimănui, 
ultimele cuvinte ale bunicii ei stârniră o idee, şi Simone îşi plecă 
ochii ca şi cum se dădea bătută. O sărută pe madame Gabrielle 
pe ambii obraji, îi mai dădu un sărut pe frunte, să fie sigură că 
e de-ajuns, și ieşi din birou. 

Rabinul Abramovici se zgâlțâi în trăsura care gonea, cu Alphonse 
lungă el și vizitiul biciuind caii cu frenezie. Barba roşie a rabinului, 
cu cărare pe mijloc şi răsucită în sus în părţi, ca nişte coarne 
inversate, nu arăta nici un semn de încărunțţire, datorită cănirii 
aplicate cu ocazia asta. Simţea ca pe un ștreang papionul stacojiu 
din jurul gâtului, iar medaliile de bronz de pe reverele sale erau 
prele şi pelerina de pe umeri o povară pe care abia aştepta să o le- 
pede. Presupunând că un mesaj atât de urgent de la Simone era 
justificat de împrejurări cumplite şi că şaisprezece ani era o vârstă 
care cerea diplomaţie, porni la drum pentru a-i fi aproape ca un 
prieten, mai degrabă decât ca o voce autoritară. Ajungând la con- 
cluzia că trebuie să se îmbrace într-un mod care i-ar plăcea ei şi 
neavând habar de moda contemporană, căutase inspiraţie într-o 
colecție de fotografii ale tinerilor artiști progresivi. Prin urmare, 
acum se simţea destul de incomod, de parcă își lepădase adevărata 
piele şi se strecurase într-una străină. 

- Alphonse, zise rabinul întorcându-se spre majordomul de 
alături. Chiar și după atâţia ani, mi-e greu să accept transformarea 
lui Ester în, în, asta... 

Se bâlbâi negăsind un termen prin care să descrie stilul de viață 
al fiicei lui. Incapabil să găsească termenul potrivit şi conștient de 
faptul că de la Alphonse n-avea să vină nici o consolare, începu 
să se roage. 

Alphonse, care învățase să tolereze atingerea unui evreu, încă 
se trăgea înapoi la menţionarea numelui primit de madame 
Gabrielle la naştere. Numărul mare al anilor petrecuţi în Franţa şi 
Joialitatea şi admiraţia lui pentru ea îl făcuseră să pună la îndoială 
convingerea că simpla atingere de un evreu era najes şi impură, 

aşa cum avertiza Coranul. Se resemnase în fața iubirii pentru 
o evreică şi renunțase la necesitatea de a se pregăti pentru conse- 
cinte pe lumea cealaltă. Dar tot se lupta să fie amabil cu rabinul şi 
era conştient de durerea fără margini a acestuia. 

Rabinul, frustrat că trebuie să fie prietenos cu bărbatul care 
avea un rol în asta, dacă nu cumva provocase de-a dreptul durerea 
lui, îl lovi cu palma pe spate pe Alphonse, de parcă voia să-l 
trezească dintr-un coşmar. 

- Dragul meu, îți dai seama că, dacă vreau, încă pot s-o reneg 
pe Ester? 

Alphonse continuă să se uite pe fereastră. O ajutase pe Gabrielle 
să-şi țeasă pânza deasă de minciuni şi continua chiar și acum să-i 
ascundă trecutul de fiica şi nepoata ei. Se încurcase atât de mult 
în minciuni, că îi venea greu să creadă că omul pios de lângă el era 
într-adevăr tatăl lui madame Gabrielle, care insista să reînvie tre- 
cutul şi să distrugă prezentul lui Alphonse. 

Rabinul flutură hartia de la Simone în aer. Mesajul îl anunţa că 
avea să fie trimisă o trăsură să-l ducă la vilă. Avea mare nevoie 
de el, afirma ea, cerneala roşie subliniind urgenţa unei chestiuni 
care nu trebuia divulgată, plicul fiind închis cu sigiliul lui ma- 
dame Gabrielle. 

- Ce poate să fie aşa de urgent? 

- Nu ştiu, monsieur, zise Alphonse. Doamnele nu spun. 

Rabinul luă mâna lui Alphonse, ca şi cum mângâia un membru 
al congregaţiei sale, şi cu asta consternarea lui Alphonse crescu. 

- Dragul meu bătrân, ştim amândoi mai multe despre femeile 
astea decât suntem gata să recunoaștem. 


Rabinul Abramovici îşi mângâie barba s-o aranjeze, îşi perie 
mânecile să le curețe de praful de pe drum şi cobori din trăsură. 
Urcă scările până pe terasă și intră în foaier, traversând întinderea 
pardoselilor de marmură care purtau amprenta manierismului 
fiicei lui. Fiecare salon afişa un motiv diferit de marmură - cuburi 
care semănau cu titirezul dreidel de Hanuca al lui Ester, diamante 
care-l săgetară în inimă, fiindcă aduceau cu Steaua lui David şi 
marmură de Verona în formă de inimă, de culoarea şuncii interzise. 
Chicoti la nebunia de a risipi bani pe piatră care n-avea nici un 
rost concret, decât să acopere pământul rodnic al lui Dumnezeu, 

şi pe care păşeau oameni plini de afectare care nu se uitau, probabil, 
niciodată în jos ca să aprecieze valoarea estetică. De-a lungul 
peretelui, pe măsură ce urcă pe scări la etajul al doilea „Fotografiile 
spiritelor“ îl criticară. Fiicei lui îi făcea mare plăcere să sublinieze 
faptul că până și strămoşii lor morţi se mutaseră în Vila Gabrielle 
să apară în fotografii de familie, ca să se bucure astfel de atmosfera 
liniştită. Astea nu erau nici pe departe poze de familie, oftă rabinul. 
Fiica lui își recrease atât de bine trecutul, că singurele feţe care pu- 
teau fi recunoscute în fotografiile alb-negru erau Ester, Françoise, 
Simone şi el însuşi — chiar dacă era totdeauna mai slab, mai elegant, 
fără yarmulke şi fără perciunii lungi. 

Alergând pe scări de parcă era un tânăr domn vizitator mai 
degrabă decât un rabin în vârstă de şaizeci şi opt de ani, strigă: 

- Simone! Minunată Simone! 

Glasul lui răsună în încăperile înalte, atrăgând servitori curioşi 
din toate colțurile casei. 

Madame Gabrielle se ivi în uşa budoarului ei. Abia recunoscând 
figura veselă a tatălui ei, își ţuguie buzele și închise ușa în urma ei. 
Ce-avea de gând tatăl ei? Era oarecum neobişnuit pentru el să vină 
neinvitat şi fără să anunţe. De fapt, îi refuzase în mod repetat 
invitaţiile la cină. Şi de ce o striga pe Simone ca și cum avea s-o 
însoţească la un bal mascat? 

Simone, care zărise trăsura care-l adusese pe străbunicul ei, îşi 
lăsă calul în grajd și fugi în vilă. Abia reuşind să-și stăpânească 
amuzamentul față de ciudatul personaj care, în ciuda eforturilor 
sale, era totuşi un rabin, ea veni tiptil din urmă, îl prinse din spate 
şi-l îmbrăţişă. 

- Alors! strigă el. Aproape mi-ai făcut inima ruginită să-mi stea 
în loc. 

- Frumos pardesiu. Ce papion şic. 

Îi dădu un bobârnac uşor în medaliile de la rever. 

-Ce rang ai? Ai intrat în armată, papa? 

— A! Ma chère, fată frumoasă, bătrânul tău încă mai are câţiva 
aşi în mânecă. Nu de asta m-ai chemat cu atâta tam-tam? Cerneală 
roşie, şi apoi să mă aducă Alphonse în persoană. Trebuie să fie ceva 
important. Să mergem afară să ne bucurăm de soarele minunat. 

Ea îi acceptă braţul, dar continuă să urce pe scări. N-avea să-l 
supună unui tur al parcului cu fântânile lui în formă de sirene care 

aruncă apă dintre coapse şi dealului cu trifoi cu galeriile sale de 
provocări senzuale şi portrete obscene care relevau ororile cele 
mai intime ale lui madame Gabrielle. Înainte să apuce să-l convingă 
să meargă pe palier, fu cuprinsă de o altă grijă. Ce se întâmpla dacă 
el considera inacceptabilă ideea de a-și părăsi casa pentru un 
persan, la fel cum făcuse fiica lui? El nu-şi ascunsese niciodată 
aversiunea faţă de Alphonse şi ţara lui. 

- Bine, papa, zise ea întorcându-se și urmându-l în jos pe scări, 
ca și cum îi îndeplinea lui dorința. Dacă aşa vrei, mergem afară. 

Îl conduse pe lângă lacul în care ea și Cyrus se scăldaseră cu 
câteva zile în urmă. Simţindu-se păcătoasă şi depravată, îl conduse 
pe străbunicul ei spre dealul cu trifoi. 

El se luptă să urce dealul, nevrând să renunţe la imaginea 
tinerească adoptată în acea zi. 

- Uş! certă un păun care-l ciuguli de pardesiu, adunându-și 
pulpana sub braţ şi continuându-și urcușul. Unde mergem, ma 
chere? Acolo sus sunt galeriile infame ale bunicii tale? 

Ea încetini, așteptându-l s-o prindă din urmă. 

- Da, papa. Ştiu că nu le-ai văzut. Ştiu că nu se cuvine, şi-mi cer 
scuze că te aduc aici. 

În mintea ei se învălmăşeau potenţiale argumente, vinovăţie, 
posibila reacţie a mult iubitului ei străbunic față de imaginea lim- 
pede a vieţii fiicei lui. 

Fl se opri în vârf ca să-şi recapete suflul, uimit de frumuseţea 
galeriilor scăldate de flori şi de decadenţa lor alarmantă. 

- Nu, Simone, refuz să intru. 

- Te rog, se rugă ea. Numai de data asta, pentru mine. 

- Nu se cade. 

- Da, şi e crud din partea mea, dar n-am avut nici o portiță de 
scăpare. Te rog, papa, e viitorul meu în joc. Şi n-ai să-ţi dai seama 
de ce până când n-ai să vezi galeriile cu ochii tăi. 

Inspiră adânc. Ester nu încetase niciodată să-i provoace sur- 
prize dureroase, dar se putea dovedi altfel cu adorata lui nepoată. 
Se lăsă condus în galeria pe care Simone o considera cel mai puțin 
şocantă din cele trei. Galeria de portocali japonezi, kumquat. 

Pelerine, fulare şi evantaie erau etalate ostentativ. Catifea tur- 
coaz, ţesături transparente, blană de leopard sau pelerine diafane 
cu pene şi fire vopsite în aceleaşi nuanțe. Evantaie de lebădă, struț 

sı ¿hiar de egretă peste marginile cărora ochii lui madame Gabrielle 
“lipeau ca bijuteriile. Șaluri drap dor ca aurul lichid, cu fulare 
“răvezii pe măsură, la fel de diafane ca fulgii de zăpadă, cădeau în 
cascadă de pe ramuri. 

Rabinul privi în jur cu uimire, atinse vârful penelor unui evan- 
lui, trăgându-și mâna ca şi cum ar fi fost electrocutat. Îndoi genun- 
thii, întinse gâtul şi, fără să-l atingă, verifică un evantai alb din spate, 
ca să-şi dea seama din ce e făcut. Văzând stratul gros al penelor de 
pe spate, scoase un strigăt uimit. 

- Ce biată pasăre a fost jumulită pentru asta? 

- Nici n-ai idee, murmură Simone jenată. Atât de multe lebede, 
păuni şi alte păsări dragi sunt sacrificate pentru un evantai — unele 
jumulite de vii de pene sănătoase. 

Scoase evantaiul și-l sperie şi mai mult pe rabin fluturându-l. 

- Atinge, se simte ca părul uman. Grand-mère flirtează prin cele 
două fante. 

Rabinul luă evantaiul de la Simone şi găsind senzaţia penelor 
acestuia ciudat de liniştitoare, îl consideră un păcat pârjolitor. 

Simone curăţă evantaiul şi suflă praful de pe el, îl puse înapoi 
și se dădu la o parte, să se asigure că fusese pus la loc cum trebuie. 

Rabinul, fascinat de evantaiele din pene atât de exotice şi de 
culori, se simţi stânjenit de descoperirea acestui aspect din viaţa 
fiicei lui. Se întoarse pe călcâie și plecă. 

- De dragul meu, mai suportă doar un pic, zise Simone, la fel 
de mult pentru sine cât pentru el. 

Oftă, închizând ochii, îndepărtându-se de galeria de evantaie 
şi intrând în muzeul dedicat mănuşilor. Prima lui reacție fu sur- 
priza la nevoia lui Ester pentru atât de multe perechi de mănuși. 
Erau acestea instrumentele profesiei ei, şi dacă da, de ce? Nu mai 
era mâna goală mai seducătoare decât țesăturile, blănurile și 
pielea? Fiica lui își ascundea mâinile în acelaşi mod în care își 
ascundea trecutul. Dar mâinile, ca şi trecutul ei, erau frumoase. 
Nimic de care să-ţi fie ruşine. Îşi dădu seama cu disperare că fiica 
lui era chiar mai străină decât își închipuise. 

Nici Simone nu înțelegea de ce un contingent de bărbaţi im- 
portanţi făcuseră pelerinaje pe dealul cu trifoi ca să aducă un 
omagiu legendarelor mâini ale lui madame Gabrielle. Mănusșile de 
dantelă neagră, cu mici funde de mătase și butoni cu diamante, 

cu tul auriu până la cot, piele de ied de cămilă cu căptușeală de 
satin prinsă în jurul încheieturilor, mănuși fără degete din şinşila 
şi organza cu vârful tăiat care dezvăluiau unghiile la fel de delicioa- 
se ca bomboanele. Ea luă o pereche de mănuşi și imitând baletul se- 
ducător al degetelor bunicii ei, trecu mănuşa pe sub nasul rabinului. 

- Uş, uş! 

Fl alungă atingerea indecentă a catifelei şi mirosului de parfum 
al fiicei lui. Psst! Ce e asta? La ce folosesc mănușile cu găuri? Nici 
măcar ca să țină de cald în timpul iernii. Nici chiar Sara, cerşetoarea, 
n-ar purta sărăcia asta! Scoate-le, Simone, insist. Imediat! 

Simone își scoase degetele din mănuși şi le puse înapoi pe raft, 
reevaluându-şi planul. Avea inima să-i arate rabinului portretele 
de ipostaze corporale ale fiicei lui cu amanţii ei? Evantaiele îl tul- 
buraseră, mănușile îl ofensaseră clar. Totuși, erau aici acum, şi ea 
trebuia să meargă mai departe. 

- Vino! Vino! zise ea ca şi cum îl ducea în Grădina Edenului. 

Fl nu se clinti. Mănușile şi evantaiele îl şocaseră. Ideea fiicei lui 
înconjurată de atâta indecenţă îl dărâma. Nu voia să mai fie umilit 
şi mai mult. 

- Am văzut destul. Du-te tu dacă trebuie, Simone. 

Ea îşi odihni capul pe umărul lui, suspinând. 

- Îmi pare rău. N-ar fi trebuit. O să chem trăsura să te ducă acasă. 

- Nu mi-ai spus de ce m-ai chemat de la bun început, zise el 
incapabil să-i suporte lacrimile. 

- Ți-am provocat destulă durere. 

- Bine, bine, ai câştigat. Arată-mi-o și pe asta, dacă așa nu mai 
plângi. Dar promite să fie ultima. 

Rămaseră în pragul galeriei, ţinându-se de mână, Simone fiind 
la fel de îngrozită ca și rabinul. El scoase o batistă mare din buzunar 
şi-şi şterse fruntea nădușită. Era adevărat, acest spectacol care se 
năpustea asupra lui? Se culcase fiica lui cu toți bărbaţii ăştia? Ce alte 
greșeli săvârșise Ester, fetița timidă care-i ascultase poveştile? 

Era pe punctul de a-și cobori privirea, când văzu portretul 
expus cel mai vizibil şi privirea lui uluită se aţinti la acesta. Îl în- 
şelau ochii? Mersese fiica lui atât de departe, se afundase atât de 
mult în mocirlă încât să aibă o relaţie cu îngrozitorul Rasputin? 
Rabinul căzu în genunchi în fața imaginii fiicei sale goale în brațele 
călugărului nebun. 

Simone îngenunche lângă el, suspinele lor răsunând în jurul 
pergolei. 

- Îmi cer scuze, grand-père. Ai să mă ierţi vreodată că ţi-am 
făcut asta? Dar trebuia să-mi vezi viitorul. 

Se îndreptară spre şezlongurile de ratan ale lui madame 
Gabrielle, se aşezară unul lângă altul şi se uitară la câmpul de la- 
vandă presărat cu castani. 

Fl, care crezuse în tikkun olam - îndreptarea lumii lui —, de- 
clanșase o serie de greșeli care nu încurajaseră nimic altceva decât 
o îngăduință păcătoasă. 

- Ma pauvre chérie, să ai un străbunic ca mine, dintr-un târ- 
gușor shtetl, înstrăinat de toți şi toate. De asta n-am vrut ca Ester 
să fie un străin ca mine. Dar nu mi-am închipuit niciodată, nici 
măcar o dată, că are să se abată atât de mult. 

Arătă spre galerii în timp ce-și răsucea o buclă în jurul degetului. 

— Te implor, Simone, să fii conştientă de lumea în care trăiești, să 
priveşti în jur şi să vezi lăcomia şi desfrâul pe care trebuie să le eviti. 

- Exact ăsta e motivul pentru care a trebuit ca tu să vezi asta cu 
ochii tăi, grand-pere. 

— Un desfrâu ca ăsta otrăveşte sufletul. Pasiunea care e rezultatul 
iubirii conjugale e indicată, dar una creată de depravare, cum am 
văzut acolo, înăuntru, trebuie evitată cu orice preţ. 

- Da. Ăsta e motivul pentru care trebuie să vorbeşti cu grand-mère. 
Convinge-o că merit alt viitor. Sunt îndrăgostită de un persan 
minunat, papa. Am de gând să mă duc în Persia cu el. 

- Hei, hei, stai o clipă, scumpa mea. Un persan! Unde Dumnezeu 
ai întâlnit un persan? Nu mă aşteptam deloc la asta. Te rog, nu 
mai plânge. Chiar eşti îndrăgostită sau poate doar curioasă? S-au 
dus bărbaţii francezi pe apa sâmbetei, de ai ajuns să te încurci cu 
un persan? 

— Ce rost are să explic, zise ea, agăţându-se de căldura ocrotitoare 
din ochii lui. La fel ca toți ceilalţi, n-ai să înţelegi. 

- A! Acum sunt şi eu ca toți ceilalți? 

Îi dădu drumul la mână prefăcându-se ofensat. 

- Haide! Haide! Ce ştii despre deşertul ăsta înapoiat, Persia? Ce 
ştii despre bărbatul ăsta? Vrei să renunți la familia ta? Te-ai gândit 
la consecințe? Vrei să te surghiuneşti într-un loc înapoiat, printre 
nomazi îmbrăcaţi în piele de oaie? 

- Da, pentru că acolo aş putea să am o şansă la o viaţă diferită. 
Altfel, ispita și influenţa lui grand-mère au să mă transforme într-o 
podoabă la brațul unui bărbat sau altul, într-o odaliscă, o grande 
horizontale. 

Rabinul ascultă nu numai pentru Simone, ci şi pentru inima 
lui, care era tot neliniştită. Era conştient de intenţia fiicei sale de 
a-şi păstra dinastia, conştient că Françoise era incapabilă să gestio- 
neze o astfel de bogăţie şi conştient că Simone era moștenitorul 
previzibil. Se uită în poală ca şi cum răspunsul era scris acolo. 

Ea îi strânse mâna. 

- În orice caz, grand-pere, ce viitor am în Paris eu, fiica nelegi- 
timă a unui parfumier bavarez? 

Rabinul Abramovici se luptase cu propriile eșecuri. Păcătuise 
atât în fața cerurilor înalte, cât și a pământului de jos. Crescuse o 
fiică ce zburase ca o săgeată din arcul lui și aterizase în mijlocul 
imoralității. Poate că el nu acceptase, dar nici nu-și exprimase clar 
dezaprobarea faţă de modul de trai al lui Ester, fiindcă fusese un 
laş și se temuse să nu piardă afecțiunea ei. În fiecare dimineaţă și 
seară, când recita Şema, se lupta cu conștiința lui. Nu cumva o 
încurajase pe Ester să plece şi să experimenteze tot ce-i scotea viața 
în cale? S-ar mai fi întors acasă dacă ar fi ameninţat-o că o renegă? 
Ar fi trebuit să nu cedeze şi să lupte cu fiecare respiraţie şi cu 
ultima picătură din sângele lui evreiesc? 

Acum, în sfârșit, i se ivise ocazia să se revanşeze. Avea să-i 
vorbească raţional fiicei lui, chiar dacă o pierduse, chiar dacă era 
obligat să mintă - un preț mic ca să-i protejeze cinstea lui Simone. 
Îşi puse mâna pe capul ei şi recită binecuvântarea de kohanim - 
un străbunic binecuvântându-şi nepoata iubită. 

— Yevarekha Adonai v'ishmerekah. Fie ca Dumnezeu să te bine- 
cuvânteze și să te aibă în pază. Yaer Adonai panav eleikha veikoneka. 
Fie ca faţa lui Dumnezeu să strălucească asupra ta... Du-te, copila 
mea. Urmează-ţi visele oriunde te-ai duce, cât timp e departe de-aici. 

Paris, 1901, iarna 


Simone părăsi Persia la cincisprezece zile după ce aurora bo- 
reală anunţase moartea lui Cyrus. În acea noapte, fără ca ea să ştie, 
oamenii din Teheran fuseseră paralizaţi de frica fenomenului 
nemaivăzut vreodată al aurorei, şerpi sâsâitori pe cer, un cor de ghi- 
citori prevestind dezastru. 

Evreii şuşoteau între ei că apariţia care strălucise pe cer pre- 
vestea pogromuri iminente. Fundamentaliştii musulmani se tân- 
guiau că focul din cer dovedea că necredincioşii se adună în lume 
şi că marele Imperiu Persan are să fie atacat - de data asta cu 
consecinţe mult mai grave decât invaziile arabe şi mongole. Zoro- 
astrienii, siguri că forțe ale binelui și răului se înfruntă în ceruri, 
se bucurau de rezultatul inevitabil al venirii dreptului profet Ahura 
Mazda, care avea să domnească din nou. 

Pentru Simone, aurora boreală nu însemna nimic. Dar nume- 
roasele încercări făcute de Cyrus ca s-o avertizeze din altă parte 
îşi spuseseră cuvântul. Se hotări să părăsească Persia înainte să se 
ivească posibilitatea altei catastrofe. 

Porni în prima etapă a călătoriei ei spre Franţa cu un poștalion. 
După numeroase opriri pentru ca vizitiul să tragă opiu dintr-o 
lulea, Teheranul fu, din fericire, lăsat în urmă şi ajunse la Port 
Anzali, în sud-vestul Mării Caspice. De acolo, un vas rusesc ticsit 
cu trupuri transpirate şi feţe arse de soare, copii neastâmpărați şi 
sugari porni spre Baku cu sute de suflete nemulțumite, ale căror 
piei pline de vezicule se cojeau ca vopseaua veche. Nava înainta 
încet, cu valurile stropindu-i obrajii înlăcrimați. Vânturile fierbinți 
din sud luau cu asalt cerul violet, în timp ce ea încercă să-şi verse 

durerea în mare. Nu reuşi. Nedorind să-și amâne călătoria, ur 
imediat într-un tren de la Baku la Tbilisi, Sankt-Petersburg, V: 
şovia şi, în cele din urmă, Hamburg, ajungând la Paris într-o sez 
senină. Atât de aproape deasupra capului ei părea să plutească: 
cer minunat! 

Abia acolo, pe străzile familiare ale oraşului ei, îşi dădu sear 
că, în timp ce părul ei roșu şi tenul alb atrăseseră atenţia şi făcuse 
tot felul de oameni s-o privească din cap până-n picioare, n 
lucrurile ei, nici geanta de mână cu diamante roșii nu fusese 
inspectate în numeroasele puncte de control. 

Să fi existat oameni care vegheau asupra ei, garantându-i sig 
ranta? — Shaunce Banou. 

Françoise şi madame Gabrielle o primiră cu îmbrăţişări tăcu 
n-o întrebară nimic și murmurară condoleanţe. Se întrebă dac: 
îmbrăţișau pe Simone a lor sau pe străina care devenise între tin 
Când le spuse că are nevoie de timp ca să-și revină, o lăsară singu 
Alphonse îi înmână un tehillim de la străbunicul ei, cu un sen 
de argint la rugăciunea de jale. 

Se stabili în Valea Zibetelor, în apartamentele în care Cyrus 
iubise pentru prima dată, şi-şi lăsă să cadă ochii larg deschişi 
patul din lemn de trandafir. Ocoli cu privirea imaginea ei d 
oglinzile cu rame de bambus pe fiecare parte. Coşurile de castrav 
de pe lambriurile de pe perete îi aminteau de cei pe care Cyr 
încercase fără succes să îi cultive pe munte. Invitația la călăto: 
a lui Baudelaire, încercarea bunicii ei de-a o iniţia în stilul de vic 
d'Honoré, condusese la tragedie. Chiar avusese dreptate mama 
în definitiv? Era dragostea cea mai mare decădere a unei fem 
căsătoria o alianţă care legitima durerea? 

Noaptea nunții ei îi marcase pentru totdeauna viaţa. Ei doi 
alb. Beard cavaler şi domnişoară de onoare în acelaşi timp. Ceru 
baldachinul lor de nuntă, aerul proaspăt, mai îmbătător dec 
vinul de contrabandă pe care Beard îl aducea pe furiș pe mun 
În ciuda faptului că era musulman, Beard, rabinul lor improviz 
îi căsătorise recitând poezia. Mai târziu, învelită în blană de oa 
cu pielea ca de găină, se cuibărise în îmbrăţişarea soţului ei. 

Acum, deschise un cufăr și despachetă puţinele lucruri pe ce 
le avea - cămașă de noapte, lenjerie, piepteni şi pantalonii scu 

de călărie pe care-i purtase în Persia când Cyrus o dusese călare 
pe munte. Puse desaga pe polița de deasupra şemineului. În ciuda 
uvertizării lui Beard că bagajele în exces au să fie o piedică şi o 
invitație pentru hoţi, mai multe cutii cu lucruri care îi aparținuseră 
lui Cyrus erau împrăștiate prin cameră. 

Simţi greutatea pungii cu diamante roșii şi o strecură sub saltea. 
Mât de uşor. Bani însângeraţi de neatins. Iar diamantul lui Cyrus 
şi găsise un nou adăpost în lobul urechii ei stângi. 

Se aplecă pe fereastră să se uite la parcul vilei. De la aceeaşi 
lereastră, Cyrus descoperise dealul cu trifoi scăldat în strălucirea 
sepia a păcatelor delicioase. Fa îi împărtăşise viziunea atunci, dar 
acum dealul era prins în vârtejul norilor cenușii, cu galeriile fanto- 
matice pe silueta Dealului Zibetelor. Nimic altceva decât garduri 
vii îngrijit tunse şi artificialitate. Avea să-i aducă înapoi o aparenţă 
de normalitate magia străbunicului ei, psalmii din tehillim? 

Răscoli într-una dintre cutiile în care îşi ţinea lucrurile şi alese 
două ţinute pe care le purtase la cafeneaua lui Beard - fuste de 
lână, pulover maro, o haină cu mâneci lungi şi ciorapi maţi. Le aruncă 
in şemineu și le privi cum sfârâie, răsucindu-se în mănunchiuri 
gri şi dispărând cu un fâsâit. 

Îşi înfăşură un neglijeu colorat după altul - portocaliu, auriu, 
violet — ținându-le în lumină, îşi drapă pe umeri dantelă şi satin, 
le strânse în jurul taliei și le lăsă să cadă în jos pe coapse și glezne. 
Ridicând poalele, inhală mirosul dragostei şi poftei lui tesute în 
material. Tăie cu foarfeca partea de sus a unui neglijeu, păstră 
materialul tăiat în talie şi sfâşie restul. Sortă nimicuri diafane, unul 
după altul, le rupse cu mâinile, cu dinţii şi cu foarfecele, le tăie în 
fâşii, le mărunți pe fiecare cu atenţie şi metodic. Un ritual de come- 
morare a unui final. 

Se întoarse din nou la fâşiile de voal şi țesături fine puse teanc. 
Îşi desfăcu panglica neagră de catifea din păr, îşi scoase verighe- 
ta lui Cyrus de pe deget, o puse pe panglică și şi-o legă în jurul 
gâtului. Atinse cercelul lui — deliciosul tău lob al urechii, murmurase 
el. Şi pentru el, păstră cercelul acolo. 

Avea s-o îngroape pe Simone a lui Cyrus, femeia senzuală, 
sexuală. Avea să închidă pentru totdeauna acest capitol din viaţa 
ei. N-avea să mai arate altui bărbat prețioasa ei vulnerabilitate. N-avea 
să mai împartă cu alt bărbat intimitatea pe care o trăise cu Cyrus. 


135 


Dora LEvI MOSsANEN 


Evaluându-se în oglindă, privind paloarea umerilor pistruiaţi, 
sânii mai plini după sarcina pierdută, se văzu rostogolindu-se în 
cearşafuri şi perne, învăluită în mătase, plină de dorință, venerată 
cum nici o femeie nu fusese vreodată. Fuseseră minunate acele ore 
cu el în spatele uşilor închise, când își dădea frâu liber sexualităţii, 
cuprinsă brusc de dorinţă, dorită şi adorată. Mângâind cutiile cu 
lucrurile lui, deschise una. Alese cămaşa albă pe care el o purtase 
într-o lume a negrului sumbru. O desfăcu, se învălui în ea pe pat. 
Fără să se mustre că-l dorea atât de curând după moartea lui, se 
mângâie cu degetele familiarizate cu linia corpului ei, mergând 
până la capăt și căzând în somn epuizată. 

După cinci nopţi nedormite şi zile cu apetit redus, cu excepţia 
a vreo două pahare cu vin, şi copleşită de nevoia obsesivă de a-şi 
oferi singură plăcere, ca pentru a-şi exorciza trupul de Cyrus, ador- 
mi în sfârşit. 

Strângând la piept o carte cu foi de pergament legate în brocart, 
Alphonse pluti deasupra ei ca una dintre fantomele bunicii. Inca- 
pabil să spună cuvinte împăciuitoare potrivite, el puse pe noptieră 
o cupă Sevres umplută cu ciocolată şi un bol cu fructe. Deschise 
cartea pe care o ţinea la o secțiune marcată printr-o pagină îndoită 
şi o puse pe pervazul ferestrei. 

- Bunica ta vrea să citeşti asta. Eşti tare palidă, Simone, trebuie 
să mănânci ceva. 

- Merci, poate mai târziu. 

- N-ai nevoie chiar de nimic? Spune-mi, cere ceva care te-ar 
face să te simţi mai bine. Mă simt neputincios. 

— Şi eu mă simt la fel, neajutorată și fără speranţă. 

Alphonse lăsă capul în jos şi ieşi pe ușă. 

Simone începu să citească scrisul de mână pretenţios al lui 
madame Gabrielle, care se încolăcea peste paginile îndoite la colt. 


Draga mea, Simone, când am început să aștern memoriile mele, 
am vrut să ți le dau ţie după ce ai fi fost de acord să preiei responsa- 
bilitatea d’ Honore. Dar vremurile grele cer măsuri drastice. Am 
decis să-ți spun despre războiul căruia i-am supraviețuit pentru ca 
tu să lupti în propriul război. Poate că expunerea acelei părți din 
trecutul meu are să contribuie la accelerarea vindecării. Poate că 
povestea mea are să te facă să înţelegi de ce soarta mea a luat 
întorsătura asta. Poate că ai să ajungi să apreciezi stilul de viață 
care ţi-a fost oferit. Și dacă nu, măcar ai să știi că nu ești singură. 

Ma cherie, războiul e o bestie fără milă. Mai ales pentru o fată 
tânără cum eram eu - adorată de tatăl ei magic şi crescută într-o 
casă miraculoasă, cu trandafiri în ale căror tulpini creșteau vise și 
butoaie cu vin îmbibate de dragoste care țineau Marais-ul în strân- 
soarea lor ameţitoare. 

Asaltaţi de războiul franco-prusac, în loc de clipocitul liniştitor 
al fermentării vinului, m-am confruntat dintr-odată cu foamea. În 
loc de parfumul lui papa de flori de portocal, mirosul acru de praf 
de puşcă pătrundea prin fisurile ferestrei. În loc de căldura reconfor- 
tantă a untului topit și a zahărului ars, a eclerelor proaspete şi a tar- 
telor Napoleon, în venele noastre se formau turturi. 

Și ochii calzi ai lui papa, a căror privire o făcuse odată pe mama 
să formuleze o avalanșă de plângeri cu privire la brânzirea cremei 
de zahăr ars și la acrirea vinurilor în butoaie, se transformaseră în 
gâvane triste. 

Cu mirosul de război în nări și chiorăitul foamei în burtă, am 
mers de la o băcănie locală la alta, în căutarea unei bucăţi de fruct 
putred, a unor măruntaie sau a unui os gol de pui pentru supa de 
cartofi, dacă eram norocoasă. Peisajul era învăluit în fum cenușiu 
și pe tarabele cu alimente nu se găsea nimic. Cel mai tulburător era 
norul de disperare care plutea deasupra Marais-ului. 

Doi copii au fugit pe lângă mine. I-am urmărit, fiindcă păreau 
să alerge după o minge și gândul că se jucau îmi dădea o licărire de 
speranță. Alergau cu picioarele lor subțiri ca ale marionetelor din 
spectacolele pe care papa le organiza de sărbătoarea de Purim. Unul 
dintre băieți s-a oprit și l-a așteptat pe celălalt să-l prindă din urmă. 
Siluetele lor scheletice dispărură în conducta putredă care ducea 
într-un canal. 

Vânau șobolani să-i mănânce. 

Durerea pe care o ascunsesem de familia mea răbufni deodată. 
Mi-am şters lacrimile cu mânecile, cu fusta, cu dosul mâinii, elibe- 
rând hohotele de plâns pe care le ținusem prea mult în mine. Sfâşiată 
de vina de-a avea destui bani ca să cumpăr o bucată de varză 
stricată pentru supă, în timp ce copiii prindeau șobolani în canale 
împuţite, am rămas pe loc, şovăind încotro să mă duc. 

O fată tânără, cu cearcăne întunecate încadrându-i ochii duşi în 
fundul capului, a abordat un trecător ceva mai departe pe drum. 
Imaginea siluetei lui înalte mi-a rămas puternic întipărită în minte, 

chere Simone; ai să știi de ce când ai să ajungi la ultimele pagini. Era 
o priveliște neobișnuită și revigorantă în orizontul negru al cartieru- 
lui meu, un spectru dintr-o lume mai bună. În costum şi cu cravată 
de mătase, se mișca grațios, un aristocrat rătăcit în Marais. Și apoi 
vocea stridentă, puberă a fetei m-a readus brusc la realitatea mea. 

- Un bănuţ, sil vous plaît, pour un pain pour ma famille. Alors 
j irai avec vous. 

Își oferea domnului trupul ei în schimbul unei bucăţi de pâine 
pentru familia ei. 

Fără cea mai mică ezitare, el şi-a băgat degetele în buzunar și 
a scos un pumn de monede, mai multe decât văzusem la un loc de 
la începutul războiului franco-prusac. I le-a aruncat în mână, trimi- 
tând-o de-acolo cu o bătaie ușoară pe spate. 

M-am apucat de stomac, m-am aplecat și mi-am vărsat pe mar- 
ginea drumului durerea, foamea și disperarea. Mâinile lui mari și 
frumoase pe umerii mei m-au făcut să intru în panică. Ochii lui in- 
tenși se uitau la mine de la înălțimea lui impresionantă. 

- Eşti bolnavă? întrebă el cu un accent ciudat. Poate ţi-e foame? 

M-am îndreptat rapid, m-am şters la gură și mi-am reluat o apa- 
rentă de mândrie pe chip. 

- Da, am zis, şocată de mărturisire și jenată de mirosul acru pe 
care-l emanam. 

- Mohammed, originar din Isfahan, a zis el oferindu-și brațul într-o 
manieră aristocratică. Pot să am onoarea s-o invit pe mademoiselle 
la cină? 

În ciuda tăcerii şi expresiei mele cuprinse de uimire, sau din 
cauza asta, cum avea să mărturisească mai târziu, și-a adunat 
curajul să mă ia de brat şi să mă conducă departe de canalizarea 
din apropiere. Am traversat Aleea Trandafirilor, am trecut de mă- 
celăria lui Moise Koșer, de covrigii de Sabat și de delicatesele fraților 
Goldstein, timp în care el mi-a povestit detalii fascinante din călă- 
toria lui de la Teheran la Tabriz, cu trenul la Badkoubeh, Tbilisi şi 
Moscova, cu vaporul, călare și cu diligenta spre Franța. 

- Am plecat din orașul meu natal Isfahan, în urmă cu mai bine 
de cinci luni, a zis el. În semn de protest față de politica probritanică 
a lui Qajar. N-am putut să suport să văd cum șahul îmi vinde țara 
și credința unui imperiu fără scrupule. 

S-a uitat la mine şi a zâmbit, cu fruntea largă lățindu-se şi mai 
mult. 

- Am supraviețuit inundațiilor, cutremurelor și tâlharilor la 
drumul mare ca să vin la tine. 

I-am zâmbit și eu. Mi s-a părut fermecător faptul că mințea cu 
atâta candoare şi ușurință, îngrijorat pentru patria lui la fel de mult 
cum eram eu pentru a mea, și am considerat Isfahanul, de care nu 
auzisem și nici măcar nu-l văzusem pe hărți, ca „jumătate din 
univers“. Purtarea lui nobilă, descrierea plină de farmec a călătoriei 
sale, întâlnirea lui norocoasă cu mine și buzunarul plin de monede 
făceau din el un erou şi un sauveur. 

M-a dus din Marais direct în inima Parisului şi într-un butic de 
lux, de unde mi-a cumpărat ciorapi de mătase şi o rochie de crep pe 
care o împărăteasă a Chinei ar fi fost invidioasă. M-a dus la un 
restaurant care servea un meniu complet cu coeur dartichaut, foie 
gras, Noisette dAgneau și pèche flambée. Au urmat multe astfel de 
mese și mult mai multe cadouri de-atunci încolo. Cel mai bun mod 
în care s-ar putea explica relația noastră e că Mohammed se în- 
drăgostise de mine şi eu aveam nevoie de el. De-a lungul acelor ani, 
relația noastră, a lui Mohammed şi a mea, a oscilat de la amanti la 
prieteni de încredere. Ne-am încrezut unul în altul. Am rămas 
indispensabili unul pentru celălalt. 

Cu Mohammed alături de mine, m-am lansat în societatea pari- 
ziană. Principala mea preocupare în timpul acestor prime luni a fost 
să-mi salvez familia de la foame şi moarte. Şi am făcut-o, căci 
Mohammed şi-a manifestat dorința să-și cheltuiască averea cu mine 
și ajuntându-mi familia. 

Mohammed și cu mine am îndurat iernile reci din 1878 şi 1879 
și ne-am bucurat de apariția Noii Republici, căci Parisul începuse 
să-și revină. M-am îndrăgostit de un Paris care revenise la viață 
după război. Un Paris care reapăruse cu frumuseţea sa voluptuoasă 
intactă, pentru a dobori fără tragere de inimă baricadele sociale și 
a-mi permite să-i gust decadența ameţitoare. Am alergat după 
plăcere și stil, am vrut să fac parte din le beau monde - lumea 
frumoasă şi din societatea la modă. Am mers la Operă, pe les grands 
boulevards și în cafenelele lor în aer liber, m-am angajat în discuții 
cu boemii, artiștii și libertinii din Montmartre şi Montparnasse. Am 
împărtășit ideile revoluționare ale lui Mahler, Klimt şi Schnitzler. 

Dar nici asta n-a fost suficient. Mi-am dorit faimă și putere. Am 
vrut să am cai, trăsuri, cabriolete și o vilă pe numele meu. Am vrut 
să mă scald în bijuterii, să dictez moda fiecărui sezon și să fiu înco- 
ronată marea doamnă a Parisului. 

Mi-am luat amanți bogați, influenți, cu uniforme aurite și nasuri 
cârne. Am frecventat salons particulièrs cu regi și conți. Şi m-am 
scăldat mai departe în excesele lor. Am vrut să am o avere atât de 
mare, încât războaiele și epidemiile să nu poată să mi le ia niciodată. 

Mohammed, pe de altă parte, era uimit de evenimentele cu care 
se confrunta și întristat de profunda schimbare interioară prin care 
treceam. El era mulțumit lângă mine. Nu voia mai mult. Nu-mi 
înțelegea înclinația pentru abandonul nepăsător, efectul războiului 
asupra mea, nici dorința mea de a rămâne independentă, nu numai 
față de el, ci de orice sau oricine mi-ar fi îngrădit libertatea. 

Ma chere Simone, acum știi mai multe despre locul de unde vin 
si pe cine poți să te bazezi în momentul ăsta dificil. Străbunicul tău 
are să-și arunce mereu magia asupra ta. Sufletul străbunicii tale, a 
cărei inimă a fost frântă de război, are să vegheze mereu asupra ta. 
Bunicul tău, Mohammed, pe care l-ai cunoscut sub numele de 
Alphonse, e o inimă generoasă, cu valori puternice, care are să 
continue să insufle în viața noastră o doză sănătoasă de realism. 
N-am să detaliez mai mult dincolo de puținul pe care îl știi despre 
tatăl tău. Bărbații ca el e mai bine să-i laşi în seama providenței. 
Și mama ta, Françoise, are să-ți îmbogăţească viața cu veșnica ei 
joie de vivre. O iubesc mai mult decât viața însăși, dar tu eşti vlăsta- 
rul care a înflorit și a devenit un copac puternic. 

Leapădă doliul. Du mai departe numele d' Honore. Depinde 
numai de tine. 


Alphonse! Bunicul ei! Revelația nu o șocă pe Simone, cât o 
surprinse. Ar fi trebuit să ghicească adevărul mai demult. Pentru 
ea, el fusese întotdeauna un tată, pe picior de egalitate cu stră- 
bunicul ei. Odrasla nelegitimă a unui nimeni vrednic de dispreţ, 
avea acum un bunic în carne și oase. Rădăcini solide ca să supra- 
viețuiască furtunilor viitoare. 

În ciuda reperelor lui madame Gabrielle, indicând paginile pe 
care ar trebui să le citească, dornică de mai mult şi bucurându-se 
de statutul nou-descoperit, Simone mai întoarse o pagină. 

Cu lait au chocolat într-o mână și jus de pamplemousse în 
cealaltă, Alphonse apăru în prag. 

- Mohammed, şopti Simone şi se duse în braţele lui. 

- Copila mea, copila mea dulce, murmură el, legănând cele 
două pahare în mâini, ciocolata caldă vărsându-se pe una, sucul 
de grepfrut pe cealaltă. Aşeză paharele jos după ce Simone îi dădu 
drumul ca să-şi treacă mâinile peste conturul feţei sale, ca pentru 
a verifica miracolul existenţei lui. 

- Vino, copila mea, stai lângă mine. Mai sunt multe de ştiut, 
probleme pe care grand-mere a ta, binecuvântată fie-i inima, nu 
poate să le mărturisească, nici chiar în memoriile ei. Ia nişte lait 
au chocolat în timp ce vorbesc. După naşterea ta, bunica ta şi cu 
mine am înregistrat certificatul căsătoriei noastre secrete la bi- 
roul registratorului, declarându-vă pe tine şi pe Françoise fiicele 
noastre. Am crezut că dovada unor părinţi legitimi are să-ţi per- 
mită să ai acces în interiorul ierarhiei sociale din Franţa. 

- Asta face ca Françoise să fie sora mea, zise Simone. 

- Pe hârtie, da; în realitate, ea e mama ta. 

- lar tu ești tatăl meu pe hârtie şi bunicul meu de sânge. 

- Da, după cum vezi, în jurul Văii Zibetelor lucrurile rareori 
sunt ceea ce par. Gabrielle, după cum ştii, e evreică și fiica unui 
rabin polonez, dar ea însăşi se consideră împărăteasă franceză şi 
pe tine moștenitoarea tronului ei. 

- O moștenitoare improbabilă, oftă Simone. 

- Da, desigur, draga noastră Gabrielle nutreşte pentru tine 
speranţe înșelătoare de grandoare. Totuși, noi toţi trebuie să facem 
concesii, ca o familie. Eu o sprijin continuu pe bunica ta. Din mo- 
ment ce ea n-a vrut să se ataşeze de nimeni, a vrut să fie cunoscută 
pentru ceea ce a fost, i-am devenit majordom. Am rămas lângă ea 
şi ca să fiu aproape de fiica mea şi apoi de tine. Mi-am ţinut cu- 
vântul să-mi ascund adevărata identitate de societate şi chiar şi de 
tine şi de fiica mea. Şi acum fac tot ce-mi stă în putere ca să uşurez 
anxietatea pe care o aţâţă spiritele ei care se înmulţesc continuu. 
Ea, sunt sigur, se miră de multe ori cum şi de ce a ajuns cea ajuns, 
şi continuă să rămână loială unui persan musulman din Isfahan. 
Chiar şi Françoise, cu temperamentul ei fermecător nehotărât, îşi 
dă seama de pericolele prin care mama ei a trecut ca să devină o 
femeie care s-a realizat prin forţe proprii într-o lume în care fetelor 

le sunt atribuite la naştere locurile în societate. Şi face tot ce poate 
ca să sporească averea d Honore. Cât despre tine, Simone, va trebui 
să-ți găsești şi tu locul, dar cu ajutorul bunicii tale înțelepte. Profită 
de experienţele ei neprețuite. Curajoasă cum ești, trebuie să înţe- 
legi că e greu să te înalți dacă nu-ţi întinzi aripile, mai ales pentru 
o femeie. 

Madame Gabrielle trase perdelele la o parte şi deschise geamu- 
rile cu o mişcare bruscă. Françoise se trânti într-un scaun con- 
fortabil. Amândouă ajunseseră la concluzia că cinci zile fuseseră 
suficiente pentru Simone să stea încuiată în apartamentele ei. Era 
timpul ca ea să înfrunte lumea, dacă nu pe cont propriu, atunci 
cu un oarecare ajutor. 

- Sus! Sus! ciripi madame Gabrielle. E deja după-amiază. Are 
să-ţi facă bine să mergi la o plimbare cu Sabot Noir, ma chère. El 
a știut mereu să-ţi ridice moralul, şi ai nevoie de asta acum. 

Simone se frecă la ochi din cauza luminii supărătoare de la fe- 
reastră. În ciuda faptului că era ameţită și deloc sigură ce zi a săp- 
tămânii era, n-ar fi deranjat-o o plimbare în jurul văii. 

Cu un iz de absint în respiraţie, madame Gabrielle o învălui pe 
Simone în aromele ei de violete și pudră. 

- Vezi tu, chérie, nu e totul pierdut. Acum adună-te şi îmbracă-te. 
Îl pun pe Sabot Noir să pregătească o iapă sigură pe picioare. 

- Grand-mère, şopti Simone. Ai zis odată că eu, ca şi tine, am 
ochi şi urechi speciale ca să văd și să aud spiritele. Dar Cyrus nu 
mi s-a arătat. 

- E prea devreme, chérie. Fantomelor nu le place să se apropie 
de rudele îndoliate. E prea dureros pentru ele. În timp, atunci când 
eşti gata, are să vină la tine, răspunse madame Gabrielle, şi, la 
avertizarea lui Giinter cu privire la declanșarea unei vulcanice 
arsuri la stomac, ea plecă să facă o ședință de spiritism. 

Françoise se ridică în picioare şi pufăi, trimițându-i lui Simone 
un sărut de la distanţă. 

- Îmi pare foarte rău pentru Cyrus. M-am rugat ca povestea 
asta de dragoste să meargă. Dar iubirea e întotdeauna o durere, 
chérie. Acum, adună-te şi trăieşte-ţi restul vieţii. 

- Așa o să fac, după ce-l găsesc pe ucigașul lui Cyrus. 

- Chiar e necesar, Vâlvătaie? Trebuie să te mai chinui? 

Scânteile de furie din ochii fiicei ei o speriară pe Françoise. 

- Ca de obicei, ai să faci ce vrei, sunt sigură, dar ai grijă de tine. 
Nu deveni o altă victimă a iubirii. 

Își aruncă pe spate părul fantastic şi se pregăti să plece. 

- Mamă, zise Simone sărind din pat. Nu pleca încă. Te rog. Am 
nevoie de sfatul tău. 

Ochii lui Françoise se rotiră în dreapta și în stânga, ca şi cum 
căuta pe altcineva căruia i se adresase fiica ei. 

- Al meu? întrebă ea. 

- Da, al tău, dar mai întâi îţi datorez scuze. Fram tânără când 
am plecat în Persia. Am refuzat să te ascult atunci, nu ţi-am res- 
pectat înţelepciunea. Promit să fiu mai ascultătoare acum. 

— Je suis choquee! Ce Dumnezeu aş putea să te învăţ eu? 

Cu obrajii îmbujoraţi, Simone se uită în jos. Mama ei ar fi putut 
s-o înveţe cum să descopere vulnerabilităţile bărbaţilor, cum să-i 
facă receptivi la întrebările ei. Speriată să nu devină o stricată, în- 
tâlni privirea nedumerită a mamei ei. 

- Învaţă-mă cum să satisfac un bărbat fără... 

- Păi, Vâlvătaie, ce vrei mai exact? întrebă Françoise aranjându-și 
perlele. Nu trebuie să-ţi fie niciodată rușine să satisfaci un bărbat. 

- Vreau să știu cum să satisfac fără să permit penetrarea, mur- 
mură Simone. 

Françoise se răsuci pe picioarele delicate, cu fustele de şifon 
învolburându-se în jurul gleznelor în timp ce le dădea jos. Se lungi 
în cearșafurile care împrumutaseră parfumul lui Simone. Ridică 
o căpșună din urna pe care Alphonse o pusese pe masa de alături, 
o linse până începu să strălucească, apoi o supse topind-o în gură. 
Cu capul dat pe spate, făcând o demonstraţie a călătoriei fructului 
pe gât, zvârli codiţa într-o cupă de porțelan, ştergându-şi cu de- 
getul mic resturile roşii din colţurile gurii. 

- Prima lecţie, chérie, e să savurezi fructele. 

Simone urmări curba gâtului alb al mamei sale, atingerea 
uşoară a degetelor delicate în colțurile gurii, alunecarea limbii ei 
roşii pe buzele umflate. Rămase cu sentimentul ciudat că ceruse o 
favoare pe care s-ar putea s-o regrete. Captivată de dansul senzual 
al gurii lui Françoise, Simone îşi aminti un moment când fusese 

umilită la vederea mamei ei împingându-şi o banană pe gât. Lumea 
ei se schimbase acum. Era altă femeie. Se petrecuseră atât de multe 
în mai puțin de doi ani, de când Cyrus coborâse din trăsura preşe 
dintelui, lovise în trepte cu bastonul cu vârf de argint şi intrase în 
Vila Gabrielle. Dragostea hotărâse s-o binecuvânteze, dar nu pen- 
tru multă vreme. Zborul ei îi destrămase marginile tinereţii, o lăsase 
cu un cinism care-i stă bine unei femei mult mai în vârstă. 

— Sexul e o artă. Vrei ca el să devină nebun de dorinţă, dar să 
nu afle niciodată ce i s-a întâmplat. Ca să faci asta, ţine-l în suspans 
cât mai mult posibil — şi nu te uita aşa la mine - știi ce vreau să 
spun. Nu-l lăsa să ejaculeze. Ţine-l într-o stare de excitare, cu cât 
mai mult, cu atât mai bine. Cu cât mai multă energie consumă 
un bărbat cu sexul, cu atât mai multe celule ale creierului va arde 
în acest proces, ceea ce-l va face mai uşor de manipulat. Deci; cum 
faci să-l ţii în starea asta? Excitându-l cu ochii, respiraţia, degetele 
de la picioare - da, și degetele de la picioare sunt erotice. Apoi 
promite astfel de aventuri erotice, promite cu așa nevinovăție ne- 
ruşinată, și are să facă tot ce-i stă în putere să se controleze, căci 
finalul promite să fie mai interesant decât călătoria. 

Françoise arătă spre panglica de catifea trecută prin verigheta 
lui Cyrus. 

— Şi înlocuieşte asta cu perle. Bărbaţii sunt atraşi de rotunjimea 
opalescentă a perlelor. 

Mâna lui Simone ţâşni spre gât, apucând verigheta lui Cyrus. 
Strălucirea din ochii ei interzicea orice alte discuţii. 

Françoise bălăngăni un ciucure de cireşe de tulpini. 

— Cireşele sunt numite după oraşul turcesc Cerasus. Sunt mo- 
tivul pentru care bărbaţii caută femei cu „buze ca cireșele“. 

Rostogoli una în gură, mişcarea tacticoasă a obrazului demon- 
strând arta graţioasă de a se bucura de nectar. 

— Ştii că celebra Caterina De Medici era considerată scandaloasă 
pentru modul senzual în care mânca anghinarea? Era o femeie 
excepțională, care se reinventa mereu, înfocată. Ştia cum să întru- 
chipeze imaginea unui fruct interzis, o bijuterie care putea fi dobân- 
dită prin mare pericol şi plătită scump. Asta e motivul pentru care 
o armată de bărbaţi - pe lângă cai - îi lingeau constant degetele de 
la picioare. 

Un braţ subţire se întinse, apucând o ciocolată din cupa Sevres. 


146 


Curtezane. Magia dragostei 


- Regina de necontestat a afrodiziacelor. Hrana zeilor. Să n-ai 
incredere într-o femeie căreia nu îi place ciocolata. 

Apucă ciocolata cu gura ei ca pe o bijuterie, luă apoi alta și-i 
dezvălui mijlocul. 

- Cherie, uită-te la umplutura roz. Numai bună de lins. 

- Mamă, cu siguranţă are să fie nevoie de mai mult decât o 
ciocolată ca să fac un bărbat să se supună dorințelor mele cele mai 
absurde. 

- Ajung şi acolo, Vâlvătaie. Preludiul e mai important decât 
actul în sine şi nu trebuie nicicând ignorat. 

- Asta e problema, replică Simone. Preludiul duce la penetrare, 
şi eu am de gând să evit asta. 

- Ceea ce chiar trebuie să eviti, chérie, e sărutul. Considerabil 
mai intim decât penetrarea şi, prin urmare, mai periculos. 

- Mai ales săruturile mele, care ar otrăvi orice bărbat. 

- Pe mine nu bărbaţii mă preocupă, ci tu. Acum încearcă să ai 
răbdare şi să asculti. E vital să te ridici la nivelul așteptărilor unui 
bărbat. Aminteşte-ţi cele trei cuvinte magice, care întăresc mădu- 
larul unui bărbat: „Sunt a ta.“ Şi nu-ţi fie frică să încalci regulile 
şi să-ți foloseşti farmecul natural, pe care bărbaţii îl consideră 
extrem de excitant. Nu privi în jos, ci surprinde-i cu privirea ta 
nerușinată. Şi nu uita de elementul-surpriză. E un afrodiziac 
important. Acum, preocuparea ta principală. Sexul, contrar a ceea 
ce s-ar putea crede, nu e în primul rând un act fizic, ci o iluzie, 
chérie, înlocuirea unui fapt cu fantezia creată de femei abile ca noi. 
Cu ajutorul celor mai bune mătăsuri și voaluri înfășurate în jurul 
mâinilor tale, la subsuori, pe fese şi între picioare drept camuflaj, 
poţi să creezi o iluzie atât de reală, că el n-are să ştie niciodată, şi 
nici n-are să-i pese, de penetrare, din moment ce are să expe- 
rimenteze cele mai incendiare orgasme ale lui. Adevărul e că în 
chinurile pasiunii un bărbat nu e în stare să facă diferenţa între 
atingerea moale a mătăsii și interiorul coapselor, strânsoarea mu- 
selinei și vagin. 

Simone alunecă la marginea scaunului. Sugestia asta putea fi 
promițătoare, chiar practică. 

Françoise se ridică din oceanul de satin, înfoind pernele în 
spate, cu două perle roz pe vârfurile sânilor. 

— Aproape tot ce ţi-am spus până acum ar putea să fie pus în 
aplicare din când în când de o femeie inteligentă într-un fel sau 
altul. Dar nu şi ce am să-ţi dezvălui în continuare. Ăsta e motivul 
pentru care bărbaţii mă găsesc irezistibilă. Și motivul pentru care 
femeile mă consideră o vrăjitoare. N-am dezvăluit asta nimănui, 
nici măcar lui maman. Am detectat un organ senzual şi senzorial 
suplimentar în anatomia masculină. Eu o numesc vâna senzualităţii. 
Se află la baza coloanei vertebrale, unde se ascunde dorinţa, şi se 
curbează în sus până la gât și la baza creierului, unde sunt create 
iluziile. Vino, draga mea, întinde-te pe spate, și am să-ți arăt cum 
poţi să localizezi vâna senzualităţii masculine, s-o masezi şi să-i 
trezeşti simțurile, ca să-l înrobești fără să devină sclav. 

Simone ceru o întâlnire a femeilor d Honoré. 

Încă o dată, oglinzile fură lustruite şi cameristele în uniforme 
apretate își puseră flori în cocuri. Încă o dată, băieţii de la grajduri 
se treziră în zori să ţesale caii și să frece cu buretele grajdurile. Şi, 
în tot entuziasmul, Sabot Noir, uitat și supărat, plănuia să-i atragă 
atenţia lui Simone. 

Françoise fusese instruită să se retragă mai devreme cu o noapte 
inainte. Şi Alphonse diluă absintul de după-amiază al lui madame 
Gabrielle. Servitorii pregătiră salonul Femeilor din Alger, o încă- 
pere numită după celebrul tablou al lui Delacroix. Aici, madame 
Gabrielle primea admiratorii influenţi ca să-şi afişeze bunul cel 
mai de preţ pe un piedestal de email. 

Femeile d Honore intrară în salon. Simone închise uşile în spa- 
tele lor. Servitorii zăboviră în jur, în speranţa că vor auzi vreo două 
cuvinte care să dezvăluie motivul unei așa de mari discreţii. 

— A întâlnit vreuna dintre voi întâmplător un personaj cunoscut 
ca monsieur Rouge sau un anume monsieur Amir? întrebă Simone. 

Cele două femei se uitară una la alta, mai întâi cu nedumerire, 
apoi făcând eforturi să-şi aducă aminte. 

- Monsieur Rouge - da, îl cunosc, răspunse Françoise. E un 
diamantier. Dragostea lui pentru diamantele roşii e legendară. 
Am avut o întâlnire interesantă şi nu doar aducătoare de profit cu 
cl. La acea vreme era în căutarea unei sfinte, ceea ce eu nu sunt. Şi 
e obsedat de roșcate, ceea ce eu nu sunt. Tu, pe de altă parte, ești 
roșcată. Îi poți folosi obsesia în avantajul tău, căci e în legătură cu 
cei mai mulți, dacă nu cu toți comercianții de diamante. Am auzit 
că a scos la vânzare un diamant rar, de cinci carate. Dar trebuie să 
le avertizez. În casa lui nu are acces nici una din femeile lui. Să fii 
pregătită pentru asta. 

- Sunt pregătită pentru orice, răspunse Simone. Şi tu, grand 
mère, ai auzit de un monsieur Amir. 

- Nu sunt sigură, cugetă madame Gabrielle. 

În acel moment, fantoma doctorului Jacques Mercier se mate- 
rializă în spatele picturii lui Delacroix. Îi gâdilă tălpile şi se învârti 
la picioarele ei. Constatând că poziţia lui este nepotrivită, ajunse 
din greşeală să se vâre între sânii ei. O pacoste de pitic, Mercier 
răspândea în mod constant remedii bizare ca să-i fortifice ei me- 
moria. Acum insista ca ea să consume o băutură de citron pressé 
combinată cu gândaci negri, ca să-şi întărească memoria. 

- Acum, că mă gândesc la asta, chérie, am avut o legătură trecă- 
toare cu monsieur Amir. 

La asta, piticul triumfător îşi scoase capul din decolteul ei. Își 
strânse tare sânii ca să-şi înece chicotitul. 

- Monsieur Amir n-a împărtășit prea multe despre profesia lui, 
aşa că nu pot să te ajut cu asta. Totuși, a mărturisit că-şi iubește 
soţia frigidă. Îşi dorea atât de mult ca ea să fi dovedit o parte din 
intelectul şi pasiunea mea. Ai putea să foloseşti căsătoria lui ne- 
fericită în beneficiul tău şi, cu un pic de îndemânare, să scoţi de la 
el cele mai dragi secrete. Tu, pe de altă parte, nu trebuie să-ţi 
dezvălui şiretlicurile, căci simplitatea lor ascunsă îi dezamăgeşte 
invariabil pe bărbaţi. Apropo, chérie, ai să te prezinţi acestor băr- 
baţi drept o d'Honoré? 

- Cum altfel, din moment ce sunt cunoscută ca nepoata ta? 
Te bucură asta, nu? 

- Da, enorm. Nu fi supărată, chérie, cest pour rire, permite-i 
bunicii tale un moment de amuzament. Nu ești gata acum, desigur, 
dar într-o zi ai să fii. În acea zi, ma chere, deşi trebuie să pari ma- 
leabilă ca aluatul, trebuie să rămâi la fel de dură ca fierul. 

- Îţi mulțumesc pentru sfat, grand mere, zise Simone. Acum, 
ştii de un anume monsieur Jean Paul Dubois? 

- Nu, răspunse madame Gabrielle. Tu ştii un astfel de monsieur, 
Françoise? 

Françoise clătină din cap. 

- O altă problemă, ma chère, zise madame Gabrielle. De vreme 
ce cauţi peste tot, nu respinge posibilitatea ca ministrul persan al 
Curţii să fie implicat în uciderea lui Cyrus. 

Monsieur Jean Paul Dubois, știa Simone, i-l prezentase pe 
Cyrus ministrului persan. Se întrebase mereu de ce, într-o ţară în 
care evreii erau persecutați şi obligaţi să poarte semne de recu- 
noaştere, astfel ca musulmanii să nu vină în contact cu ei şi, prin 
urmare, să se pângărească, ministrul alesese un evreu ca bijutier 
regal. Era mai uşor să intimideze evreii să tacă, pentru a-i folosi 
ca pioni? 

- De ce-l bănuiești? îşi întrebă Simone bunica. 

- Mă pricep la caractere, ma chère. Când l-am întâlnit pe 
ministru în palatul președintelui, el părea să controleze afacerile. 
Nu numai pe-a lui Cyrus, ci şi ale șahului. 

Madame Gabrielle îşi desfăcu nasturii mănusșii în timp ce me- 
dita la următoarea ei mișcare, introducerea lui Simone în societatea 
pariziană. 

- Am o idee strălucită, zise ea în cele din urmă. O să organizăm 
o soirée de Anul Nou. Invităm personalităţi distinse, pe care le 
cunoaștem și pe care nu le cunoaştem. E cea mai eficientă moda- 
litate de a te prezenta lui Amir, Rouge și oricui altcuiva pe care îl 
bănuieşti. Trebuie să trimitem o invitaţie şi la palatul președintelui, 
în caz că ministrul Curţii e în oraș. 

Flancată de patru paznici înarmaţi pe cai, trăsura se legănă şi 
se învârti pe străzi, prin pasaje şi pe poduri spre Place Vendôme 
şi Hotelul Ritz. Un cufăr stătea pe bancheta din trăsură, între 
Simone și monsieur Rouge. Le convinsese cu greu pe mama și bu 
nica ei că era în stare să-și poarte singură de grijă. Ca să le convingă, 
îşi îndreptase revolverul în sus şi împuşcase o pasăre în zbor. 
Văzându-le de neclintit, îl lovise cu.călcâiul în spatele genunchiului 
pe un servitor care trecea pe-acolo. Acesta ţipă, încercând să-şi 
recapete echilibrul. 

— Vedeţi? zisese ea. Ştiu toate părţile vulnerabile ale corpului. 
Chiar şi fasciculul de nervi din spatele genunchilor. O lovitură mai 
puternică l-ar fi trimis la pământ. 

Acum n-avea nici o îndoială că una dintre loviturile ei l-ar fi 
rănit pe subţirelul monsieur Rouge de lângă ea. Forma graţioasă 
a capului şi trăsăturile lui fragile îi aminteau de castratul Lucianu 
Barbuzzi, iubitul mort al bunicii ei, care considerase odinioară 
dealul cu trifoi scena lui de operă personală. Monsieur Rouge avea 
ochii diferiți - unul strâns, cu o expresie chinuită, celălalt larg şi 
atent —, dar amândoi plini de tristeţe. 

Trăsura înconjură Place Vendôme oprindu-se la intrarea prin 
cipală a Hotelului Ritz. Fusta cu volane a lui Simone i se păru în 
drăzneaţă când îl urmă prin hol şi în liniştea luxuriantă a unul 
apartament de la etaj. 

Monsieur Rouge, care se și vedea dezbrăcând-o de fustă, se opri 
la oglinda mare din hol ca să-şi aranjeze cravata. Zărindu-şi ima 
ginea atât de aproape de el, ea îşi atinse panglica de catifea din jurul 
gâtului şi intră în apartamentul cu lambriuri din lemn de stejar. 

Draperiile de mătase îmbrăcau o pereche de ferestre franțuzeşii 
care flancau un dulap sculptat. Pe biroul de mahon erau o călimară 

și o statuetă de bronz a unui arab călare pe un armăsar. Pe o masă 
joasă erau aşezate delicatese exotice — baclava, halva, sarmale în 
(runze de viță-de-vie şi prăjituri cu miere. Monsieur Rouge anun- 
|ase conducerea de sosirea lor. 

Pocni din două degete şi gărzile ieşiră. Înainte să fie schimbate 
lormalităţile cuvenite, ochiul trist i se îngustă, iar cu celălalt con- 
linuă să se minuneze, și o întrebă: 

- E culoarea naturală a părului tău, mademoiselle? 

- Sigur că nu, îi şopti ea la ureche. Şi sunt madame. 

El arătă spre şuvița de argint din păr, care apăruse după moartea 
lui Cyrus. 

- Asta e opera unei coiffeuse? Atunci madame nu e roșcată cu 
adevărat! 

Privirea îi trecu în fugă peste expresia lui plouată și simți milă. 

- Scuză-mi tachinarea, monsieur. Desigur, sunt roşcată natu- 
rală. Într-adevăr, nimic la mine nu e artificial, în afară de asta, şopti 
ca scoțând batista şi ştergându-se de sclipiciul pe care Françoise 
ı | aplicase pe pleoape. 

Îl bătu pe umăr ca şi cum i-ar fi fost camarad, şi cu asta îl uimi 
și | dezarmă şi mai tare. 

- Te rog să-mi arăţi diamantul roșu care e de vânzare, zise ea. 

La menţionarea diamantului, ochii lui monsieur Rouge deve- 
niră visători. Ca şi cum înşira calităţile celei mai iubite amante, 
laudă culoarea, montura şi fațetele nestematei de cinci carate. 
Când termină, își mângâie uşor cravata ca şi cum ar fi fost încrus- 
lată cu diamantul menţionat anterior. 

Simone își trecu degetele prin bucle. 

- Monsieur Rouge, te rog, nu mă mai ţine în suspans. 

- Dragă madame, costul transportului diamantului în condiţii 
de siguranţă a fost astronomic. Am suportat costul presupunând 
că veți fi însoţită de client. N-am renunţat încă la vizionare, dacă 
u avea încredere în mine să-mi divulgi identitatea lui. 

lia răsuci un fir de păr arămiu după un deget. 

Îmi pare rău de neînțelegere, monsieur, dar eu sunt clientul. 

Monsieur Rouge fu neobișnuit de uluit. Avusese parte de multe 
incidente ciudate în negoțul lui şi-şi planificase cu atenţie întâlnirea 
usta. Dar nu se aştepta ca ea să fie pe cont propriu și să efectueze 
o tranzacţie de milioane. 

Ea se ridică şi-i întinse mâna. 

- Monsieur, fie ai încredere să-mi arăţi diamantul, fie o să plec. 

Îi simți palma moale, cu pielea întinsă. Un bărbat în vârstă 
de patruzeci de ani, a cărui tinerețe tragică îşi pusese amprenta pe 
viitorul lui, el continua să trăiască în trecut. Dar degetul mic era 
destul de drept, se putea să nu fie atât de viclean cum lăsau să se 
înţeleagă ochii. 

EI se îndreptă de umeri şi strigă gărzile de afară. Acestea intrară 
cu seiful pe o masă cu rotile pe care o puseră în faţa ei. Una dintre 
gărzi se întinse la picioarele ei. 

Monsieur Rouge desfăcu închizătoarea şi săltă capacul. Întinse 
o țesătură de catifea, deschise o pungă, luă o cutie de satin şi des- 
chise brusc capacul cu un gest amplu. 

Simone se trase la marginea scaunului. 

O nestemată de cinci carate cu fațete orbitoare sclipea în nuanţe 
strălucitoare de roșu și violet. Din peste zece mii de diamante 
naturale, doar unul singur devine multicolor, spusese Cyrus. Şi prin- 
tre acestea, roşul era cea mai rară culoare. Cunoscătorii și-ar fi 
vândut sufletele ca să arunce o privire unei astfel de nestemate. 
Cum ajunsese monsieur Rouge să aibă diamantul ăsta? Ea îndreptă 
lampa în jos și studie diamantul sub lupă. Intensitatea, profunzimea 
şi fațetele măiestrit executate nu păreau să prezinte semne de 
tratament termic, dar cu pregătirea ei redusă nu putea să fie sigură. 
Scoase cercelul lui Cyrus și le compară. La prima vedere, părură 
similare ca nuanţă, tăietură şi transparenţă, cu excepţia faptului 
că unul era cu patru carate mai mare. Să fie acesta același diamant 
roșu pe care Cyrus îl procurase pentru amanta lui monsieur Rouge 
în noaptea inaugurării Hotelului Ritz? De ce era de vânzare? Care 
ar fi prețul cerut în schimbul informaţiilor despre Cyrus? Monsieur 
Rouge ţinu diamantul în lumină, ochii lui diferiți găsind alinare 
temporară în timp ce-l admira. Ea îşi puse cercelul lui Cyrus înapoi 
în lobul urechii. 

- Noi doi am putea să ne înţelegem bine, monsieur Rouge. 
După cum vezi, am o obsesivă, unii ar spune chiar ilogică pasiune 
pentru diamante. 

El cuprinse diamantul între două degete, apoi îl închise înapoi 
în pumn. Deschise pumnul şi-i arătă diamantul. 

Ea îi smulse nestemata din palmă și-și ridică privirea pentru 
a 0 întâlni pe-a lui. 

- Care e prețul, monsieur? 

Ochii lui se închiseră brusc, de parcă fusese înjunghiat de cu- 
vintele ei. 

— Scumpa mea inocentă, nu ştiu ce să răspund. După cum sin- 
pură spui, ai o obsesivă pasiune pentru diamante. Prin urmare, 
mi-e imposibil să vin cu un preţ. Tu şi numai tu, cea pasionată, 
trebuie să-i decizi valoarea. 

Odată cu răspunsul subînţeles la întrebarea ei, îşi recuperă 
diamantul. Sedusese curtezane renumite de dragul de a le adăuga 
numele în registrul lui de prestigiu, dar roșcata asta era un cu totul 
alt specimen. O descoperise în fotografiile din Vila Gabrielle. 
Pistruii ei voluptuoși și firișoarele de păr de culoarea aramei de pe 
braţele ei îl făcuseră să spere nebunește că poate, în sfârșit, întâlnise 
femeia visurilor sale. 

Acum, Că diamantul lui o ademenise, n-avea de gând s-o piardă. 
Privi cum se intensifică legătura dintre ea și nestemată, cum creşte 
în ea dorința de a avea obiectul indiferent de preţ. Se trezi că 
interpretează fiecare mişcare a ei — cât de mult îi rămăsese degetul 
pe diamant, cât de repede îi dăduse drumul şi modul în care 
sclipirea din ochii ei de tigru pălea. Nu era semn bun. Avea să-şi 
piardă interesul şi să-l lase în curând cu buzele umflate. Îi urmări 
privirea spre un colț al tavanului. Se trezi topindu-se în ochii ei 
care-şi schimbau nuanţa în cea a diamantelor. Era pierdut între 
coapsele ei pistruiate, învăluit în suspinele ei şi scăldat în parfumul 
ei feminin, care pusese stăpânire pe cameră. 

Ea aşeză diamantul la loc pe bucata de catifea şi-şi trecu un 
deget pe suprafața lui sclipitoare, ca şi cum închidea ochii unui 
cadavru. Un icnet de dezamăgire îi zgâlțâi pieptul lui monsieur 
Rouge. Cuvintele pe care le rosti ea în continuare îi dădură emoţii. 

- Vreau diamantul, monsieur; îl vreau mai mult decât mi-am 
dorit vreodată ceva. 

El expedie rapid afară scutul uman de la picioarele ei, care 
zvâcnise neliniștit la fiecare mișcare a mâinii în care era diamantul. 
Rămas singur cu ea, monsieur Rouge îi luă mâinile. 

- Nu vreau nimic mai mult decât o seară liniştită în compania 
ta, madame. 

Monsieur Rouge icni cu o bucurie evidentă văzând-o pe Simone 
la ușa lui, cu buclele ei strălucitoare. Şuviţa argintie de păr sclipea 
în lumina apusului de soare din spatele ei. De la ultima lor vizită 
la Hotelul Ritz, cu cinci zile în urmă, el rămăsese în aşteptarea 
momentului, incapabil să-şi înfrâneze dorinţa de a-şi cufunda fața 
în buclele ei. 

- Îngerul meu adorabil, repetă el întruna în gânguritul slab al 
porumbeilor de pe umbrarul de deasupra marchizei. 

Înăuntru, ea fu asaltată de draperii purpurii, covoare cafenii şi 
mobilier de stejar roşu, dat cu un strat strălucitor de lac de culoarea 
ficatului. Simțindu-se de parcă se îneca în sânge, îl apucă de braţ. 
El o conduse direct în dormitorul lui. Ducându-şi la nas o şuviţă 
din părul ei, îi inspiră adânc mirosul. 

Ea se gândi la Cyrus, la faţa lui în buclele ei, în scobitura gâtului 
ei, în pielea moale a pleoapelor ei - miroşi divin, n-am crezut că 
e posibil să iubeşti aşa. Îşi răscoli amintirile ca să-şi ascundă par- 
fumul. N-avea să fericească dormitorul acestui străin cu parfumul 
ei. Pe o masă dintr-o parte erau aşezate varză, sfeclă şi rucola - 
„seminţe de voinicică”, cum denumea Françoise rucola, cunoscută 
ca afrodiziac încă din Antichitate. Rodiile erau aşezate într-o 
grămadă înaltă pe o tavă. Eva îl ispitise pe Adam cu rodie, nu cu 
un măr, credea mama ei. În bolurile din lemn de cireş erau căpşune, 
zmeură şi o singură anghinare. Simone se aşeză la masă şi se 
pregăti să se lase în voia simţurilor. Își scutură delicat şervetul, îl 
întinse în poală şi îşi turnă o cupă de Bordeaux, trecându-și limba 
peste marginea cupei. Îşi aruncă părul superb pe spate, tăindu-i 
respiraţia, şi făcu mâna căuş, cuprinzând anghinarea în palmă ca 
şi cum şi-ar fi cuprins sânul. Desprinse fiecare frunză cu degetele 
languroase, o cufundă în unt topit şi rupse miezul cu dinții. 

Monsieur Rouge își imagină cum aceiaşi dinţi îi ronțăiau lui 
partea cea mai erogenă. 

Dar Simone era din nou în munţii persani, în casa ei de piatră, 
cu Cyrus şi brațele lui ocrotitoare, cu gustul sărat al pielii lui. Îşi 
«ulundă lingura într-o cupă de spumă de căpşuni și îşi imagină 
ca e ciocolată, hrana zeilor. Răsuci lingura în spumă, turnă zahăr 
vi I privi fâşâind şi dispărând în onctuozitatea lui minunată, după 
care îşi linse spuma din colțurile gurii. 

Monsieur Rouge tânjea să-i lingă unghiile strălucitoare ca 
cireşele, pistruii aurii şi gura ca mandarina. Dar mai mult decât 
orice, era nerăbdător să se piardă în părul roșu dintre coapsele ei, 
dovada supremă a autenticităţii ei. Risipise milioane pe fixaţia lui, 
pe roşcate false vopsite cu henna. Acum, fiecare fibră din corpul 
lui îi spunea că Simone n-avea să-l dezamăgească. 

Încă de la cea de-a optsprezecea lui aniversare, când își pierduse 
preaiubita mamă roșcată într-o trăsură răsturnată, cu trupul ei plin 
de viaţă într-o pată roşie pe pământul plin de noroi, încercarea lui 
de a găsi o roșcată îi răpise cheful. Întâlnise roşcate artificiale una 
după alta, cu pistrui făcuţi cu creionul, care vorbeau de coloranti 
și minciuni. Ani de-a rândul îşi decorase casa în aşteptarea zilei 
când avea să găsească o femeie cinstită. 

lar acum ea era aici. În dormitorul lui. 

O ridică în braţe și o duse sub un baldachin de voal, pe patul 
rotund pe care nu se mai iubise cu nimeni altcineva. 

Ochii ei se închiseră la asaltul cearşafurilor de culoarea vinului. 

Cu durere în piept, începu cu stângăcie să-i dezlege șireturile, 
să-i desfacă centura şi să-i descheie nasturii. În nerăbdarea lui, 
încurcă şi mai tare şireturile de la corsetul şi fustele ei, îşi pierdu 
răbdarea şi se prăbuşi peste mătasea, satinul şi corpul ei moale de 
sub el. Ochii lui, care îi rătăceau pe corp, se făcură mari la vederea 
perişorilor de cupru de pe brațe, a pistruilor care căpătau culoarea 
chihlimbarului sub degetele lui și a şuviței de păr argintiu. 

Ea își feri gura de respiraţia lui şi-i șopti la ureche că luase foc, 
că nu se mai bucurase niciodată aşa la atingerea unui bărbat si că 
era udă de dorinţă. | 

- Arată-mi părul pubian, îi ceru el, iar cuvintele brutale îi răniră 
lui Simone urechile. 


157 


Dora LEvI MOSsANEN 


- Trebuie să-mi eliberez sânii din corset, murmură ea dându-se 
jos din pat. 

Slăbi panglica ce-i traversa corsetul, o scoase din fiecare ochi 
şi o răsuci în jurul degetelor. Eliberă fiecare sân din cupa lui, de 
parcă îi oferea piersici. Urcă înapoi în pat, netezindu-şi fustele în 
jos pe coapse şi îndreptă spre el imaginea catifelată a sânilor ei. 

- Mon cher aimé, nu se întâmplă să ştii un anume prospector 
cunoscut sub numele de monsieur Jean Paul Dubois? 

- Cum? mormăi monsieur Rouge holbându-se la sfârcurile ei 
îmbujorate. 

-Cine e monsieur Jean Paul Dubois? repetă ea. 

Ea repetă. 

- Faci afaceri cu el? 

- Nu, adică da, murmură monsieur Rouge cu tremur în glas, 
cu un licăr de interes într-un ochi, cu groază în celălalt. 

Ea îşi umezi un deget în gură și urmă linia buzelor lui. Îl con- 
vinse să se aşeze. Înainte să se lase în voia pasiunii, ea şopti: 

- Fiul lui n-a studiat la Sorbona? 

- Da, da, Sorbona... bietul băiat... şi-a pierdut un braţ. 

Simone îşi ridică jupa, îşi desfăcu coapsele și-i permise lui mon- 
sieur Rouge să arunce o privire la pubisul ei. 

EI îşi înfipse mâinile sub fusta ei, prinzând-o de fese. 

Cu o mână pe tăblia patului, ea îl împinse cu cealaltă. 

- O doamnă trebuie să fie hrănită mai întâi, zise ea cu asprime. 

O luă cu sine în sufragerie, o aşeză la masa de lemn cu şervete 
brodate cu aur, cupe de cristal şi lumânări purpurii. El stătea pe 
lângă ea, cu o mână îndoită la spate, bucurându-se să-i fie chelner. 

- Stai jos, înger adorabil, şi permite-mi să te servesc. 

Îi puse în faţă o farfurie de biftec tartar. Aşezându-se pe scaunul 
din faţa ei, se lăsă pe spate, scăldându-se în imaginea ei superbă. 
Nu se atinse de mâncare. 

Măruntaiele ei se răscoliră la vederea cărnii crude, a cărei cu- 
loare fusese îmbunătăţită cu condimente. Îşi apăsă şervetul pe gură. 

- Dragul meu drag, merci pentru străduință. Dar eu sunt vege- 
tariană. 

Întinse farfuria peste masă şi împinse carnea în farfuria lui, 
mulțumindu-se cu potage à tomate. 

Încântat că ea îi gusta mâncarea, și probabil îi plăcea, își văzu 
de supa lui. 

- După mulţi ani de căutări nereuşite ale Femeii Sfinte, nu 
m-am simţit niciodată atât de aproape de descoperirea ei. În toţi 
anii ăştia, sistemul meu digestiv n-a acceptat mai mult decât 
strictul necesar pentru subzistență. Şi acum, vreau nişte supă. 

Ea linse o ciocolată până deveni o sferă lucioasă și și-o puse în 
pură în timp ce aştepta ca el să-şi savureze mâncarea, oprindu-se 
din când în când să-i spună câte un cuvânt tandru. Părul ei roşu 
sedusese un bărbat influent în lumea închisă a diamantelor. 
Apetitul nou-descoperit avea să-l facă mai receptiv la întrebările 
ci, spera ea. 

El împături şervetul și-l puse pe masă. Cu o nuanţă de teamă 
strecurată în voce, o invită înapoi în pat. Parfumul ei de pepene 
verde și fructe de pădure şi capacitatea ei uimitoare de a-i localiza 
misterioasele puncte erogene îl ţineau în chinurile extazului. Dar 
nu i se permisese nimic mai mult decât să tragă cu ochiul la pubisul 
ei. Şi începu să se întrebe dacă era într-adevăr roșcată. 

Ea se ridică, se sprijini de scaunul cu spătar înalt şi-şi ridică 
straturile de jupoane. 

- Vino, îngenunchează la picioarele mele şi convinge-te singur 
dacă sunt roșcată natural. 

El sărută pliurile moi ale coapselor ei, linse carnea roz şi-i des- 
părți părul pubian ca şi cum căuta nestemate. Cu cât explora mai 
mult rădăcinile părului mătăsos, cu atât devenea mai convins că 
aveau aceeași culoare ca buclele ei. Descoperise, în sfârşit, o roșcată 
adevărată! 

Picături de extaz îi curgeau prin vene, iar tremurul inițial şi 
freamătul se dezlănțuiră brusc în spasme. Își adună toate puterile, 
se abținu, întârziind erupția, ca să se bucure de întreaga forță a unei 
mult aşteptate uşurări. Se aruncă pe scaun, cu broboane de sudoare 
pe vârful nasului. Ochii lui erau aţintiţi asupra ei, unul tandru, 
celălalt cu recunoştinţă veșnică. 

- Merci, înger adorabil, îți mulțumesc foarte, foarte mult. Te 
rog să stai jos acum şi să savurezi desertul cu mine. 

Ea era sătulă de obsesia lui pentru alimente de culoare roșie. 
Ce fel de desert decadent avea să-i mai ofere? 

El dispăru într-o cameră şi se întoarse cu un săculeţ de satin. 
Albul puternic al acestuia era la fel de binevenit ca un fluture alb 
zburând într-o grădină purpurie. Îi întinse săculeţul. 

Ea privi curioasă gura deschisă a săculețului de satin şi vâri 
două degete înăuntru. 

Măsurându-i fiecare mişcare cu ochii lui diformi, zise: 

- Un mic cadou fiindcă exișşti. 

La vederea diamantului roşu, nestemata de cinci carate văzută 
la Hotelul Ritz, ea lăsă capul pe spate de uimire. Orice persoană 
normală ar fi apreciat un aşa cadou generos, dar ea se simţi ofen- 
sată. Era o plată pentru favoruri sexuale? Întâlnirea lor în pat nu 
fusese, cu siguranţă, sexuală pentru ea. Fusese detaşată emoţional, 
nu-și scosese nici un moment fustele, nu-şi deschisese picioarele 
sau inima în faţa lui. 

Se uită în jos la diamantul roșu din mijlocul palmei. Nu, nu 
voia diamantul lui. Singurul diamant pe care-l voia era cel de la 
lobul urechii ei. 

- Nu ştiam că natura a produs astfel de diamante mari de 
culoare roşie, zise ea. 

- O mină specială din Africa de Sud a făcut-o, răspunse el. 

- Ai propria mină? 

- O! Nu! Sunt un intermediar cu relaţii şi resurse vaste. Cumpăr 
diamante brute şi le distribui. Am darul de a şti pe cine să abordez 
Şi pe cine să evit. 

- Îi cunoşti personal pe toţi cei cu care faci afaceri? 

- Cu cei mai mulţi mă tutuiesc. 

— S-a întâmplat să vizitezi mina lui monsieur Jean Paul Dubois? 
întrebă ea. 

- Nimeni n-a făcut-o, replică el. Omul e un cartel el însuși. 
Vinde la licitaţii închise şi prin tranzacţii private. 

- Unde locuieşte? 

- Pe ici, pe colo, peste tot! Egipt. Paris. Mai mult Namaqualand. 

Se opri, își trecu mâna peste cap şi-şi scutură cravata s-o curețe 
de firimituri. 

- Asta n-are nici o importanţă pentru tine. 

Ea îşi strânse degetele în jurul diamantului. 

- Mulţumesc. E cu adevărat uimitor. Spune-mi, cher aimé, are 
monsieur Jean Paul Dubois vreo meteahnă de care ştii? 

- Colecţia lui de artă, murmură monsieur Rouge. Nu-și pără- 
seşte niciodată operele, cu excepţia cazului în care caută noi piese. 
Bictul om... nu-l interesează deloc femeile. 

În acel moment Simone se ridică de pe scaun. Îi întoarse spatele, 
in încercarea de-a se izola de bărbatul care-şi pierduse valoarea 
pentru ea. Îşi aranjă sânii în cupele corsetului și îşi fixă cârligele 
de sus pe care el reuşise să le desfacă. 

Madame Gabrielle îşi zvârli capul pe spate şi bău paharul de 
absint, savurând traseul mistuitor al alcoolului. 

Simone privi peste umerii bunicii ei, la galeria aflată în ultimele 
etape de finalizare. Fusese influența absintului sau a spiritelor ei 
cea care o făcuse pe bunica ei să-şi risipească averea pe încă o ga- 
lerie? Aceasta etala portrete de bărbaţi importanți, înalţi în fracu- 
rile lor elegante, mândri să intre în istorie drept cei care i-au dat 
marii dame cele mai dragi bijuterii ale ei. 

Madame Gabrielle oftă, şi răsuflarea fierbinte îi sperie fantomele 
din faldurile de tul, voal şi şifon. Acestea îşi limitaseră odinioară 
prezenţa la dealul cu trifoi şi din când în când la budoarul ei, ca 
să-i tachineze amanțţii deosebit de zgomotoşi. Dar, în ultima vre- 
me, pe măsură ce vina ei creştea, se acopereau unul pe altul peste 
tot, chicotind în poala ei la o cină protocolară, înfăşurându-şi 
făptura eterică în jurul braţelor ei la operă şi sărindu-i peste umeri 
când erau discutate probleme familiale. 

Cu toate astea, ea era o femeie mulţumită acum. După ce 
descoperise că e într-adevăr roşcată, monsieur Rouge nu se mai 
putea abţine din a lauda farmecul sexual al lui Simone, parfumul 
ei euforic şi talentele erotice. Spre marea încântare a lui madame 
Gabrielle, o grămadă de bărbaţi din toate colţurile Franţei luară 
cu asalt vila, s-o curteze pe Simone. Erau de toate rangurile şi 
poziţiile, de toate tipurile şi sensibilităţile, dornici s-o întâlnească 
pe roşcata Simone care-l hipnotizase pe celebrul monsieur Rouge. 

Sarcina împovărătoare de a-i alunga pe acești oameni îi revenise 
lui Alphonse. Acum, că Simone ştia de legăturile lor familiale, el 
işi afirma statutul de bunic al ei. Sfidând-o pe madame Gabrielle, 

ii expedia pe pretendenţii lui Simone într-o manieră glacială, fără 
promisiunea unei întâlniri ulterioare. 

- Mademoiselle Simone nu este şi n-are să fie interesată, rostea 
el, cu fața ca o mască de granit. 

Dar, spre marea lui disperare, bărbaţii plecau mai dornici de 
«um veneau, cu interesul sporit de indiferența lui Simone. 

Lui madame Gabrielle, care era îngrozită de comportamentul 
lui Alphonse, nu-i venea să creadă norocul faimei subite a nepoatei 
ci. Aceasta devenise cea mai misterioasă şi căutată femeie din 
Paris. La fel cum faima mâinilor lui madame Gabrielle devenise 
legendară şi cum delicateţea picioarelor lui Françoise devenise 
subiect de bârfă la Paris, abilitatea lui Simone de a-l excita pe in- 
lamul monsieur Rouge făcuse senzaţie peste noapte. Madame 
Gabrielle nu încercă să înăbuşe zvonurile care circulau, ci mai 
(degrabă contribui la întreținerea lor. Miturile erau esenţiale pentru 
succesul unei curtezane. Erau scânteile care o ţineau în lumina 
reflectoarelor. 

Dintr-odată, fu trezită din reverie, când un nou-venit se alătură 
repertoriului ei de spirite. Era adevărat? Murise profesorul şi 
amantul ei, monstre sacre al ei, în somn, în culmea gloriei lui? Era 
o tragedie incredibilă, o pierdere devastatoare pentru Franţa. 
Adoratul ei Emile Zola murise asfixiat à un système de chauffage - 
doborât de vapori toxici. Mustaţa lui îi gâdilă lobul urechii când 
ii şopti că fusese ucis de duşmanii lui, care înfundaseră coşul de 
lum, iar gazele nocive se acumulaseră în dormitorul lui. 

Simone, plictisită de gesturile de neînțeles ale bunicii ei, de 
afecțiunea pentru spiritele ei, avea destul bun-simţ să n-o deranjeze 
acum, când părea copleşită de durere. 

Madame Gabrielle se întinse după încă un pahar cu absint. 

- Îmi cer scuze, draga mea. Tocmai am aflat că a murit dragul 
meu Emile Zola. 

-Îmi pare rău, răspunse Simone întristată de veste. Vrei să te 
las în pace? 

- Nu, nu înainte să-mi spui ce vrei. Dar mai întâi dă-mi voie să 
te felicit că ai fost invitată acasă la monsieur Rouge. 

- Grand-mère, cum altfel? Singura posibilitate era să mă invite 
cum se cuvine unei doamne, fiindcă nu sunt nici amanta, nici 
lârfa lui. 

- Târfă! A, quelle horreur! Cine te-a învățat să gândeşti ca un 
bărbat? Târfă! Scoate-ţi termenul ăsta josnic din vocabular. Modul 
ăsta de gândire dovedeşte că învechitul raţionament masculin 
e viu şi nevătămat. Nu privi de sus o amantă sau, de fapt, o târlă, 
cuvintele îți aparțin ţie, chérie, nu mie. 

- Îmi pare rău, grand-mère, interveni Simone. N-am vrut să te 
jignesc. 

- Păi, chérie, sunt jignită. Femeile ca noi sunt o forţă a naturii 
şi demne de respect. Suntem înaintea epocii noastre, prin curajul 
de a cere independență emoțională şi sexuală. Noi nu suntem doar 
chipuri frumoase care sunt dispuse să facă sex. Să treci cu vederea 
intuiţia şi inventivitatea noastră şi să ne consideri târfe e ca şi cum 
ai numi proxeneți oamenii de afaceri de succes. Sexul e glazura în 
relaţiile noastre. Bărbaţii se întorc la noi pentru complexitatea 
noastră, pentru priceperea politică şi spiritul nostru. Suntem stă- 
pânele propriului destin, şi asta e mai mult decât se poate spune 
despre aceste aşa-numite „doamne adevărate“, care n-au nici 
măcar curajul să-şi aleagă singure soţii. 

Ridică paharul cu absint spre Simone. 

- Chérie, o înghiţitură e esenţială pentru echilibrarea umori- 
lor. Ştii că absintul e numit în onoarea lui Artemis, zeița greacă 
a castităţii? 

La această remarcă, izbucni într-un râs copios. 

Simone apucă paharul cu absint şi-l duse la buze. 

Bunica își scutură buclele albastre peste obraji. 

- Respectă băutura. Dă-l peste cap. Sus! 

Simone se strâmbă la scurgerea mistuitoare a lichidului amar 
şi verde, care-i împrăștie căldură în burtă, transformând dealul cu 
trifoi şi galeriile lui într-un loc mai bun. 

- Pas mal. Din ce e făcut? 

- Din pelin, o plantă cu miros puternic, din care se extrage un 
ulei amar, la care se adaugă lemn dulce, ierburi şi alcool — o gră- 
madă. Toate esenţiale pentru temperamentele noastre, naturellement. 

Având nevoie de o favoare şi fiind aproape sigură că madame 
Gabrielle avea s-o refuze, iar curajul începuse să-i scadă, Simone 
dădu pe gât sticla de absint. ÎI satisfăcuse pe monsieur Rouge cu 
vechiul ritual al respirației, imagisticii şi masajului, susținându-i 
extazul o vreme îndelungată și fără să fie nevoie de penetrare. 

| ucalizând vâna senzualităţii, care se întindea de-a lungul nervilor 
„«nzuali ai coloanei lui vertebrale, îi trezise fiecare dintre simţuri, 
i ându-l neputincios. Dar avea nevoie de o abilitate diferită ca s-o 
„onvingă pe bunica ei să accepte ce venise să-i ceară. 

Ai grijă, o sfătui madame Gabrielle. Eu sunt obișnuită cu 
usenicul din absint. Tu, pe de altă parte, mai bine o iei încet. Până 
una alta, arsenicul are să-ți facă pielea luminoasă. 

Păunii care se învârteau pe acolo îi aminteau fantomei lui Zola 
de zilele lui de sărăcie, când mâncase vrăbii prinse pe pervazul fe- 
iestrei, aşa că, de tristețe, îşi ceru portia de absint. 

/ău, Emile, adu-ţi aminte singur, îl mustră madame Gabrielle, 
cuvintele nerostite arzându-i fruntea. Dacă-mi amintesc corect, tu 
ai criticat consumul de alcool cu un magnific talent literar în Les 
hougon Macquart. 

Cu un acces de furie, Zola alunecă sub bărbia ei, ca să ia notițe 
pentru tetralogia lui, Les Quatres Evangiles, pe care o lăsase neter- 
minată la moartea lui. Madame Gabrielle îi aminti că bărbia ei nu 
cra blocnotesul lui și că i-ar fi recunoscătoare dacă ar încerca să 
lie mai delicat cu pielea ei. 

- Spune-mi ce vrei, îi ceru ea lui Simone după ce-l puse pe Zola 
la locul lui. 

Simone se ridică în picioare, luptându-se să se concentreze pe 
imaginea neclară a bunicii ei. 

- Grand-mère, ajută-mă să-l ademenesc pe monsieur Jean Paul 
Dubois. 

- Dar desigur, exclamă madame Gabrielle. De ce eşti aşa 
cmoţionată să ceri? 

- Fiindcă e un bărbat abil, care rareori îşi lasă colecţia de artă, 
și numai pentru a achiziționa alte obiecte. Ai o piesă în colecţia ta 
la care râvnește, cu siguranță. Delacroix-ul tău. S-ar duce până la 
capătul Pământului ca să-l achiziţioneze. Ştiu că-l preţuieşti mai 
mult decât tot ce ai, dar te rog, grand-mere, trimite-i o scrisoare 
spunându-i că Delacroix e de vânzare. Invită-l la serata de Anul 
Nou ca să-l vadă. 

Madame Gabrielle fu surprinsă. 

- Ma petite, nu pot să mă despart de Delacroix-ul meu. Dar 
bărbaţii n-au nevoie de artă. Femeile sunt o ispită suficientă. Are 
să accepte fericit una dintre invitaţiile femeilor d Honore. 

- Din păcate, nu e interesat de femei. Fiul lui e rezultatul unei 
căsătorii care nu a avut alt scop decât urcarea pe scara socială. 

Madame Gabrielle avea opere de artă nepreţuite, de maeştri pe 
care-i admira. Printre acestea, Olympia cu flori în păr al lui Manet, 
Une moderne Olympia, cu aspect nevinovat, dar nu destul, al lui 
Cezanne, și Madame Marcotte al lui Ingres. Este adevărat că Fe 
meile din Alger în apartamentul lor, al lui Delacroix, era favoritul 
ei. Dar n-avea de gând să descurajeze cursul evenimentelor care 
ar fi putut contribui ca Simone să accepte în cele din urmă moşte 
nirea d Honoré. 

31 decembrie 1902, Revelion 


Trăsuri de toate dimensiunile, faetoane, caleşti şi brecuri cu 
armături de argint şi corpuri aurite huruiră şi hodorogiră, şerpuind 
in sus şi pe lângă orășele şi sate, spre Valea Zibetelor. Aglomerară 
drumul murdar care se răsucea şi cotea pe cărarea pietruită pentru 
a se termina la Vila Gabrielle. Birjarii pe capre înalte mânuiau 
bicele ca să păstreze caii aliniați. La sunetul trosnitului din bice, 
sătenii ieşiră în frigul mușcător să se adune la marginea drumului 
şi să aplaude trăsurile cu roți lucioase și caretele cu panouri lăcuite 
care transportau pasageri îmbrăcaţi în nurcă, șinşila şi hermină. 

Porţile fură larg deschise, ca să permită trecerea continuă de 
trăsuri grațioase, transportând un contingent de bărbaţi curioşi, 
plini de speranţă, pe care Alphonse îi alungase. 

Lachei în haine împodobite deschiseră uşile trăsurilor, ca să 
ajute femeile scăldate în bijuterii şi bărbaţii în smoching să coboare 
în parc, unde se opriră să-şi verifice ținutele în oglinzi așezate în 
aer liber. Lămpi cu gaz, lumânări și becuri mici străluceau afară. 
Vila şi parcul licăreau auriu sub un cort masiv care lega casa cu 
grădinile, creând un sentiment de unitate şi ținând iarna afară. 
De pe dealul cu trifoi, care nu putea fi acoperit, explozii de focuri 
de artificii pictau cerul de deasupra şi proiectau o lumină magică. 
În căldura cortului, urnele debordau de trandafiri înfloriți, cu peta- 
lele adâncindu-se în nuanţe obscene sub privirea uimită a oaspe- 
(ilor care soseau. Cu pahare de şampanie în mână, mulțimea adunată 
fremăta cuprinsă de curiozitate şi amețită de revelaţia că trandafirii 
exotici fuseseră importaţi din îndepărtata Persie, o ţară în mod 
inexplicabil legată de femeile d' Honoré. 

Un sistem de motoare hidraulice muta anumiți pereți, trans 
formând holul, salonul mare, salonașul și o sală de muzică într-un 
spațiu larg. Pereţii căptuşiţi cu mătase înăbuşeau tremurul cailor 
nărăvași și zbierătul măgărițelor ale căror ugere nu fuseseră golite 
de lapte în agitația de mai devreme. Păunii, care simțeau lipsa rară 
a lui madame Gabrielle, mergeau clătinându-se în cercuri, zăpăciţi. 

La miezul nopţii, femeile din Vila Gabrielle aveau să inaugureze 
anul 1903. 

Alphonse se confruntă cu sosirea neașteptată a unor şarabane 
şi docare încărcate cu pasageri care aflaseră despre serata din seara 
asta din rubrica mondenă din Figaro. Presupunând că monsieur 
Jean Paul Dubois şi monsieur Amir aveau să sosească în trăsuri 
elegante, Alphonse întoarse din drum toate diligenţele sau birjele 
amărâte care scârțâiau din toate încheieturile de-a lungul drumului. 

Madame Gabrielle aluneca uşor în jur, în straturi de dantelă, 
cu luciul părului albastru vizibil oriunde ar fi fost, întâmpinân- 
du-şi oaspeţii cu mănuși garnisite cu diamante şi cu o bătaie prie- 
tenoasă din evantaiul de hermină. Privirea ei indigo îl căuta pe 
monsieur Amir. 

Françoise, purtând o tiară, înghițise pastile albastre ca să-şi 
păstreze tinerețea şi arsenic pentru a-şi deschide mai mult culoarea 
pielii pentru această ocazie. Râsul ei răsuna când amanţii ei îşi 
apăsau gurile pe carnea ei albă ca şi cum ar fi lins vată de zahăr. 
Într-o rochie de mătase cu paiete argintii importată din orașul 
persan Ormuz, ea valsa pe melodiile cu versuri romantice ale 
lui Yivette Guilbert. N-o scăpa nici o clipă din ochi pe madame 
Gabrielle, care luneca înăuntru şi afară printre fuste care se umflau, 
corsaje brodate şi volane transparente. Seara asta, își avertizase 
madame Gabrielle fiica, îi aparţinea lui Simone. 

Cu festivitățile în plină desfăşurare, oaspeții urcară treptele spre 
terasă și intrară în vilă, adunându-se în holul care se întindea la 
baza scării celei mari. Acolo, celebra Simone d' Honore urma să-şi 
facă apariţia pe scări, ca pe o scenă magnifică. Dar nu exista nici 
un indiciu al sosirii ei. 

Cu o torță în mână, Alphonse strigă ca să acopere zgomotul. 

- E doar unsprezece treizeci. Mademoiselle Simone d' Honore 
e așteptată abia la miezul nopţii. Sil vous plaît, faceţi loc să treacă, 
altfel mademoiselle are să se rănească. 

Incercă să redirecţioneze mulţimea afară şi spre numeroasele 
puncte unde se servea absint cu aromă de piersici, lămâi şi anason. 
lluturând torţa deasupra capului, el anunţă că în pavilioanele din 
prădini se serveau caviar, escalop de foie gras, stridii şi multe altele. 
Cititori în palmă, ţigănci clarvăzătoare și papagali care vorbeau 
lluent în limba greacă puteau fi întâlniți în pergole. Dar, cu cât 
incerca mai mult, cu atât îi era mai greu să elibereze foaierul peri- 
culos de aglomerat. 

Bărbaţii rămaseră înfipți în faţa pânzei mari cu fotografia lui 
Simone şi a imaginii inaccesibilei fete, care, ca și Casandra, părea 
să le citească dorinţele cele mai intime. Perspectiva întâlnirii fe- 
meii din fanteziile lor le provocă umflături jenante în pantaloni. 
liemeile, paralizate de gelozie, nu se puteau desprinde de fotografiile 
spiritelor lui madame Gabrielle. Să fie adevărat, se întrebau femei- 
le, că în timp ce ele stăteau acasă, madame Gabrielle îşi arunca 
plasa ca să-i prindă pe toți bărbaţii lor în mreje? 

Apropiindu-se miezul nopții, servitorii de la porţi blocară intra- 
rea în parc, lăsând pe dinafară o mulțime zgomotoasă. Alphonse, 
in frenezia deciziilor cui să permită intrarea şi pe cine să refuze, 
se asigură că Simone devenise o femeie hotărâtă, capabilă să se ocupe 
de mulţime. 

Madame Gabrielle şi Françoise părăsiră grădinile şi traversară 
terasa, ca să se alăture mulțimii şi s-o întâmpine pe Simone. 

Când bătu miezul nopţii, orchestra încetă să cânte. Un murmur 
în creştere răsună în tot holul. Ochii se ridicară la maiestuosul 
balcon. O privelişte mai impresionantă decât scena Marii Opere. 

Simone păşi pe balcon, îşi odihni mâinile pe balustradă şi se 
uită la mulţimea de dedesubt. 

Strânse în spatele urechilor, buclele ei de aramă cădeau pe 
umerii zvelți legănându-se în jos, peste derriere-ul rotunjit. Nu era 
la fel de rotofeie ca femeile care căscau gura în sus la ea, nici nu 
cra îmbrăcată în rochiile umflate ale epocii. Crepul chinezesc de 
culoarea şofranului îi îmbrăţişa liniile, luneca uşor pe marmura 
de sub picioare şi curgea în spate ca aurul lichid. O eşarfă diafană 
de aceeaşi nuanţă flutura în spate ca o adiere, răspândindu-i parfu- 
mul. Cel mai mult oaspeţii ei erau năuciți de tenul proaspăt, de 
agerimea sfredelitoare a ochilor ei de aur şi de conturul moale al 
buzelor pline care nu purtau nici o urmă de machiaj. Era imaginea 

rafinamentului aristocratic, o femeie care ieşise din baie, îşi uscase 
părul cu prosopul, îşi scuturase buclele să le răsfire şi apăruse să-şi 
întâmpine oaspeţii într-o rochie fermecătoare, ceva mai deschisă 
la culoare decât părul ei. Nu purta nici o bijuterie, cu excepţii 
panglicii de catifea neagră cu verigheta lui Cyrus în jurul gâtului 
şi a diamantului lui roşu din lobul urechii. Stând deasupra mul 
țimii, înconjurată de decorul aurit al vilei şi de femeile pline de 
bijuterii aflate dedesubt, simplitatea ei era izbitoare. 

Izbucni un ropot de aplauze, a cărui intensitate crescu odată cu 
răspândirea parfumului ei de bergamotă. 

Cobori scările, şi mulțimea se dădu în lături ca să-i facă loc, 
strângându-se în urma ei, ca să-i simtă parfumul. Îi aruncară pri- 
viri dușmănoase lui monsieur Rouge care, incapabil să-şi contro- 
leze plăcerea la vederea ei, se năpusti asupra mulțimii ca să-şi facă 
drum spre ea. Femeile trăncăneau între ele, găsind cusururi stilului 
ei passé, trupului ei subţire, pielii prea palide, buzelor fără viaţă şi 
părului liber ca de femeie nebună. Bărbaţii se întrebară dacă purta 
lenjerie intimă sub rochia mulată. Fără să știe că ea îşi lăsa în urmă 
parfumul ca să-i răvăşească pe cei mai calmi şi mai vicleni dintre 
ei, bărbaţii îşi apăsau gurile pe pielea parfumată a mâinii ei. 

Îşi croi drum în jur, murmurându-şi numele pentru cei pe care 
nu-i ştia şi schimbând replici amabile cu cei pe care-i cunoştea. Îşi 
continuă saluturile, încercând să ajungă la madame Gabrielle, apoi 
la monsieur Rouge. Spera ca el să i-l arate pe monsieur Jean Paul 
Dubois, în timp ce bunica ei avea să-l prezinte pe monsieur Amir 
la evenimentul pentru care veniseră bărbaţii. 

- E monsieur Amir aici? o întrebă pe bunica ei, care întrerupse 
o conversație cu monsieur Matin - un pitic alcoolic cu faţa roşie 
şi colecţionar important de revolvere rusești. 

- Nu-l văd, chérie, şopti ea căutându-l cu privirea. Nu e prea 
târziu. Au să vină amândoi, cu siguranţă. Du-te, distrează-te. 

Françoise își aranjă tiara şi scoase un oftat de exasperare. 
Parfumul lui Simone îi prinsese în mreje pe bărbaţii ei. Dar avea 
să fie temporar. Simone era o iluzie alunecoasă. 

Monsieur Rouge îi prinse cotul lui Simone, încercând s-o tragă 
departe de madame Gabrielle. 

- Un moment singur cu tine, te rog? 


170 


Curtezane. Magia dragostei 


Se eliberă din strânsoarea lui şi-i spuse să fie drăguţ şi să-i pre 
sinte pe cei pe care nu-i ştia. 

Am fost plecată atât de mult; nu cunosc nici jumătate din 
multime. 

Cu plăcere. O vezi pe madame Fochone, care-și rearanjează 
uara în fața oglinzii? E soţia ambasadorului şi amanta lui monsieur 
lochefoucault. El tocmai îşi bagă un canapé în gură. Şi tânăra aceea 
cu păr castaniu, cea care poartă un colier de diamante de slabă 
calitate, e fiica marilor madame şi monsieur Roland, care consideră 
ui fiica lor e un înger. Ei bine, e departe de asta. Se culcă cu oricine 
ii dă o bijuterie ieftină. Acum în spatele tău, bărbatul rezemat de 
castan. Da, vorbeşte cu madame Sorayan. El e Laban, un om in- 
lluent care deținea Fouquet, pe Rue Royal, dar acum are magazinul 
de bijuterii de pe Rue de lArcade. 

- De unde poate cineva ca el să procure diamante? întrebă 
Simone. 

- De ici, de colo. Cel mai adesea de la De Beers, deşi cu recenta 
descoperire a minei Premier, care e de trei ori mai mare decât 
liloanele din Kimberley, viitorul lui De Beers pare nesigur. Există 
şi alte surse, desigur. 

- Furnizori ca monsieur Jean Paul Dubois, presupun. 

Tonul ei era inexpresiv, ca și cum problema nu era de mare 
importanţă pentru ea. 

La menţionarea lui Jean Paul Dubois, ochii lui monsieur Rouge 
deveniră şi mai disproporționaţi, de parcă fusese muşcat de un şarpe. 

— E în Franța? Stai departe de el. Veşti proaste însă, tocmai a intrat. 

- Bunica mea l-a invitat, zise Simone. Arată-mi-l, ca să ştiu pe 
cine să evit. 

Simone întoarse privirea de la monsieur Rouge şi o îndreptă 
către cuplurile care dansau pe notele lui Strauss. Îi era dor de 
Cyrus. Îi era dor mai mult decât oricând, acum, că era adânc 
implicată în descoperirea misterului uciderii lui, acum că intuiţia 
ei țipa că ar putea fi aproape de un deznodământ. Lunile care 
trecuseră îi intensificaseră durerea pierderii. În special în seara 
asta, când cuplurile se contopeau şi parfumurile se amestecau cu 
dorinţa ei de a pluti până în slava cerului electrizat. 

Monsieur Jean Paul Dubois cobori din tren și încercă să-şi 
potolească bătăile inimii, în timp ce strângea mânerul în formă de 
meduză al umbrelei sale. Noaptea era întreruptă din când în când 
de zgomotul focurilor de artificii din tot orașul, de pocnetul 
constant din bice şi de râsul beţivilor. Pupilele negre i se scurgeau 
în irișii și albul ochilor fixaţi pe cele patru ceasuri din turn. Nu 
erau sincronizate. Supărat, își smuci ceasul de buzunar să-l des- 
chidă. Jumătate de oră după miezul nopţii. Nu-i plăcea să fie plecat 
de-acasă atât de târziu. Mai ales în ajunul Anului Nou. Detesta 
surprizele şi în general reuşea să le evite. Cu toate astea, se com- 
porta ca un rechin atras de mirosul de sânge. Călătorise la Paris 
conştient de riscul prezenţei lui aici, unde fiecare mişcare îi putea 
fi supravegheată. Lovi enervat cu vârful umbrelei în caldarâm. 
Nu trebuia să-și facă griji. Îşi calculase fiecare mișcare. Era convins 
de capacitatea sa de a se descurca în situaţii periculoase şi de 
a scăpa nevătămat. 

Şi era obișnuit să obţină obiectul dorinţei sale. Venise să obțină 
Femei din Alger în apartamentul lor. 

Detaliile despre femeile d'Honoré îi fuseseră împărtășite prin 
numeroase surse — spionii lui, cei ai duşmanilor lui şi persoane 
care muşcaseră din momeala, banii, diamantele, promisiunile lui — 
o restituire a datoriei ispititoare, imposibil de refuzat. Esenţa ra- 
poartelor era că nepoata era uimitoare, dar nu neapărat frumoasă. 
Puţinii bărbaţi pe care-i îngăduise în preajmă nu reuşiseră să-i 
străpungă bariera înconjurătoare. Faima şi averea bunicii îi trezise 
interesul. Iar fiica era o curtezană superficială, nu insistase asupra 
ei. Creierul lui permanent în agitaţie analizase și reanalizase 
scrisoarea pe care i-o trimisese madame Gabrielle d Honoré, dar 

nu reuşise să găsească alt motiv pentru invitaţie decât profitul 
linanciar din vânzarea rarului Delacroix. 

Delacroix fusese un maestru cu un singur cusur, dar acela mare. 
Ilementele de chimie şi fizică îi fuseseră străine. Nu reușise să facă 
dilerența între o pânză bună şi una proastă, între o vopsea de 
calitate şi una dăunătoare. Dacă îi plăceau granulaţia unei pânze 
și nuanțele de culoare, se punea pe treabă. În ciuda deteriorării pe 
care o sufereau tablourile sale, el continuase să folosească combi- 
nații de ceară, esențe şi culori noi, fără rezistență. Dar Femei din 
Alger în apartamentul lor se dovedise o excepţie. Artistul fusese 
deosebit de grijuliu în alegerea uleiurilor și în procurarea vopselei. 
Si asta fusese în folosul picturii. Prin urmare, de ceva timp 
de-acum, monsieur Jean Paul Dubois încerca să adauge Femei din 
Alger în apartamentul lor colecţiei sale. 

Făcu semn cu mâna unei trăsuri cu trei cai care trecea, îşi strân- 
se pelerina în jurul corpului şi sări înăuntru. Era obosit după lunga 
călătorie, dar rămase cu ochii larg deschişi și vigilent. Provocarea 
de a întâlni Femei din Alger în apartamentul lor insuflă energie 
celor cincizeci şi şapte de ani ai trupului său. Își aruncă un picior 
peste celălalt şi-i porunci vizitiului să-l ducă în Valea Zibetelor. 

Din punctul ei de observaţie de pe terasă, Simone urmărea cum 
bărbaţi beţi şi femei cochete se legănau în îmbrăţișări posesive pe 
melodiile lui Yivette Guilbert, cântăreaţa minionă cu voce caldă. 
Dincolo de ringul de dans, cuplurile se înghesuiau în pavilioanele 
unde cititoarele în palmă împleteau destinele cu fire de minciuni, 
se plimbau în pergole, unde ţigănci clarvăzătoare se uitau în glo- 
buri de sticlă care nu dezvăluiau nimic altceva decât bule captive, 
şi mai departe, în spatele arborilor şi arbuştilor, bărbaţi cu femei, 
bărbaţi cu bărbaţi sau femei cu femei își mângâiau coapsele umede 
şi sânii dornici şi făceau dragoste ca şi cum nu era nimic rău pe lume. 

Simone îşi îndreptă atenţia spre agitația de afară. La zgomotul 
de roţi de trăsură, tropăit de copite, trosnit de bice. O trăsură se 
opri la porţi. Cu lista de invitați în mână, Alphonse se grăbi să 
inspecteze trăsura abia sosită. Vizitiul cu pelerină de lână trase de 
hăţuri, încercând să ţină în frâu caii. 

Cu o fluturare obosită de mână, Simone îi făcu semn lui 
Alphonse să expedieze vizitatorul. Se simțea descurajată. Bunica 
ei nu reuşise să-l identifice pe monsieur Amir. Și monsieur Jean 
Paul Dubois n-avea să vină într-o birjă atât de ponosită. Menţionase 
Cyrus vârsta Minerului? Din câte ştia ea, acesta era posibil să fi murit 
de bătrâneţe. Cu ordinele frenetice ale lui Alphonse de a pleca și 
a lăsa loc altor trăsuri sunându-i în urechi, se pregăti să se alăture 
mulțimii. Un bărbat purtând o vestă de mătase, joben elegant şi 
pelerină cobori din trăsură. 

Alphonse, al cărui cap vâjâia de numeroasele decizii pe care 
trebuia să le ia, se postă în calea bărbatului. Torța pe care o ținea 
în fața străinului făcu să scânteieze ochii acestuia. 

Simone se grăbi în jos pe scări, făcându-i semn lui Alphonse să 
deschidă porţile. 

Ajunse față-n faţă cu străinul, ale cărui pupile mărite îi dădeau 
aspectul unei păsări de pradă nocturne. Prima ei reacţie fu să se 
întoarcă și să fugă. Dar serata din noaptea asta fusese organizată 
ca să-l atragă pe monsieur Jean Paul Dubois. Şi ea avea o senzaţie 
intensă că el tocmai sosise. 

Alphonse se luptă să-i atragă atenţia, s-o avertizeze asupra aurei 
încărcate de pericol a bărbatului. Văzând că e oarbă la gesticulația 
lui, se ridică pe vârfuri cât era de înalt şi flutură torţa în faţa stră- 
inului. Lui nu-i păsa că era unul dintre invitaţii mult aşteptaţi. 
El nu voia acest bărbat în preajma lui Simone. 

— Acesta este un eveniment particular, monsieur. 

Cu un zâmbet abia conturat, bărbatul își îndreptă spre Alphonse, 
ca pe un revolver încărcat, umbrela cu mâner în formă de meduză. 

- Mulţumesc, Alphonse, cred că monsieur a primit o invitaţie 
oficială. 

Simone se ridică pe vârfurile picioarelor, dădu un sărut pe 
ambii obraji ai bărbatului care era posibil să fie ucigașul lui Cyrus 
şi îi picură în vine parfumul ei intens. 

— Simone d' Honore, șopti ea. 

- Desigur, zise el, ridicându-i mâna la gură pentru sărutul 
aşteptat. Jean Paul Dubois. 

Fără să se grăbească să-şi tragă mâna înapoi, Simone îi studie 
palma - pătratul care-i încăleca linia vieţii indica perioade lungi 
de captivitate. Exil? Închisoare? Linia lui Marte era paralelă 
cu linia vieţii - nimic nu-l împiedica. Nici o linie îngrijorătoare 
care să sugereze neliniște. Forma strâmbă a degetului mic vorbea 
despre lipsa de onestitate - un trecut şters în mod intenţionat, 
pentru care nu fusese tras la răspundere. Inteligența lui era înve- 
ninată de şiretenie, relaţiile lui de intrigi. Constată o aroganță pe 
care avea să i-o exploateze în beneficiul ei și în detrimentul lui. Îi 
tinu mâna, de frică să nu dispară şi s-o lase în suspans. Îl așteptase 
cu nerăbdarea unui copil care așteaptă un cadou, iar acum n-avea 
să-l lase nedesfăcut. Îşi întoarse privirea din calea ochilor lui 
insolenţi, scormonitori. 

— Intră, monsieur Jean Paul Dubois. Festivităţile sunt în plină 
desfăşurare. 

El deveni preocupat de mulțime, de cântecul lui Yivette 
Guilbert - Jeux d Eau - şi de focurile de artificii care explodau 
deasupra. 

— Aş putea să mă întâlnesc într-un loc mai liniștit cu madame 
Gabrielle? 

- Vino, vino, monsieur, am s-o informez cu siguranţă pe bunica 
mea că ai sosit. 

O urmă trecând pe lângă mulțime, în sus pe treptele terasei şi 
în salonul în care se afla Femei din Alger. Ea arătă spre o canapea 
cu o fluturare a mâinii. 

— Te rog să te faci comod, madame Gabrielle are să ni se alăture 
dintr-o clipă în alta. 

Fl ocoli canapeaua preferând un scaun cu spătar rigid, care 
adăuga un plus de protecţie faţă de orice pericol din spate, își 
odihni mâinile pe braţele scaunului şi reevaluă ambianța din jurul 
său. Pupilele ca de smoală i se dilatară la vederea picturii lui 
Delacroix pe şevalet. Tabloul era într-o formă mult mai bună decât 
se aşteptase. Nu fusese afectat de utilizarea excesivă a bitumului, 
crăpăturile erau foarte mici, iar personajele nu-şi pierduseră 
strălucirea şocantă. 

- Monsieur Jean Paul Dubois, zise Simone, străduindu-se să se 
uite în ochii lui. Sunt încântată că ai venit. Eu, ca toată lumea din 
Paris, ştiu că nu ești genul care călătoreşte uşor. Je lespere bien, 
monsieur, că o să reuşim să facem afaceri împreună. Cât de mult 
valorează tabloul ăsta pentru tine? 

Mintea lui începu să lucreze, analizând cât de bine să-i răspundă 
acestei femei - neobişnuită în cercul lui şi cu atât mai mult în 
prezenţa lui. Ajunse la concluzia că nu mergea nimic altceva decât 
un răspuns onest sau unul care să fie cel puţin parţial adevărat. În 
acel moment, observă ochii lui Simone privind peste umerii lui 
spre uşă şi apucă şi mai strâns brațele scaunului. 

Madame Gabrielle intră în salon. Fusese avertizată de către 
colectivul ei de fantome îngrijorate de sosirea unui bărbat cu ochi 
stranii. Giinter i se agită peste umeri, spunându-i să-l alunge 
imediat pe omul rău. Ea îşi ridică satinul moale al mănușii alu- 
necoase la gura lui monsieur Jean Paul Dubois şi se prezentă. 

- Madame Gabrielle d'Honoré, zise bărbatul: Cu care dintre 
doamne o să fac afaceri? 

- Cu mine, interveni Simone. 

Se apropie de el şi-i trecu repede mâna pe sub nas cu un gest 
amplu, inundându-l în parfumul ei. 

- Ai avut acum ocazia să admiri Femei din Alger de aproape, în 
intimitatea casei mele. Dacă ai nevoie de mai mult timp ca să te 
decizi cu privire la preţ, poate mi te alături afară, pentru vreo două 
valsuri, dacă doreşti. 

Ochii i se închiseră pentru o fracțiune de secundă, toate cele 
cinci simțuri convergând în celulele lui olfactive. Parfumul ei era 
la fel de pur ca diamantele, la fel de curat ca francii recent tipăriți. 
l'ălcile i se strânseră căci începu să se simtă vulnerabil. Dar ea nu-l 
lăsă în pace. Se împinse în el ca şi cum voia să-l ducă pe ringul de 
dans. Parfumul ei îi pătrunsese simţurile, îi explodase în creier şi 
compusese o operă de artă. Oare parfumul ei îl speriase? se întreba 
cl. Pierdu noțiunea timpului şi a locului în timp ce separa, analiza 
şi înregistra diversele ei buchete. Ce putea să provoace un astfel 
de efect - vinul vechi, coniacul sau absintul? Se scutură din nou 
să devină pe deplin conștient. Exista un motiv pentru care se 
abţinuse de la alcool toată viaţa lui. Nu-i plăcea ca mintea să-i fie 
încețoşată. Şi apoi, spre propria groază, se trezi că face o ofertă pe 
care n-o planificase, nici n-o intenționa. 

- Madame, pe lângă o ofertă de cinci milioane de franci pentru 
Femei din Alger, fără alte formalităţi, aş dori să mă însoţeşti într-o 
călătorie care o să-ți placă, cu siguranță. Confortul îţi va fi asigurat 
în reşedinţa mea, unde vei găsi fascinant amestecul de culturi. 
Singura problemă e că trebuie să plecăm în două zile. Poţi să stai 
cât de mult dorești, desigur. 

Simone, care erupsese asupra lui monsieur Jean Paul Dubois 
ca un vârtej de vânt parfumat, încercă să-și îmblânzească parfumul. 

Madame Gabrielle se uită cu o expresie neîncrezătoare. Se lovi 
cu degetele peste coapse, făcându-l pe Emile Zola să sară. Giinter 
se legănă înainte şi înapoi, ca un vagon poștal, umplându-i urechile 
cu avertismentul de a-l pune la locul lui pe acest bărbat. La vederea 
lui monsieur Jean Paul Dubois zăbovind în preajma femeilor, 
Franz Liszt scăpă bagheta şi leşină. 


Afară focurile de artificii se stingeau. Nechezatul cailor şi clin- 
chetul cristalului începuseră să se liniştească. În grădini răsunară 

ultimele note pe ton languros pentru pian ale lui Francis Plante. 
Vânturile începuseră să se întețească în jurul Văii Zibetelor, smul- 
gând castane din copaci şi aruncându-le jos cu bufnituri. Urletul 
zibetelor răsună pe dealuri. 

Françoise stătea la porţi, luându-și rămas-bun de la ultimii 
oaspeţi, întrebându-se unde erau mama şi fiica ei. Nu ştia de mon- 
sieur Amir, care, nedorind să atragă atenţia, sosise într-o trăsură 
greu de definit, trasă de o pereche de cai suri. 

Mai devreme, observând-o pe Simone conducându-l pe mon- 
sieur Jean Paul Dubois în vilă şi pe madame Gabrielle urmându-i, 
monsieur Amir scrisese în grabă un bilet. După ce ultimele trăsuri 
începură să coboare pe drumul pietruit, la ieşire, îi înmână un plic 
lui Françoise. 


Madame Gabrielle își trase în sus mănușile, se ridică în picioare 
şi porni spre ferestre. Natura se dezlănţuise și vânturile purtau 
strigătele fantomelor rătăcite. Cu Emile Zola în frunte, spiritele ei 
nervoase o ciuguleau de obraji, insistând s-o instruiască pe Simone. 

- Din moment ce Femei din Alger valorează de două ori cât 
oferi, nu putem să încheiem afacerea, monsieur Jean Paul Dubois. 
Mă tem că vine o furtună. Va trebui să te întorci, altfel s-ar putea 
să nu mai poţi pleca. 

Monsieur Jean Paul Dubois, care făcuse o ofertă pe care n-o anti- 
cipase, fu surprins de lipsa lui de reţinere. Şi de nevoia neobişnuită 
de a poseda această femeie, Simone. Era o descoperire, ca dezgro- 
parea unui diamant rar, ca descoperirea unui Vermeer prețios. 

- Madame d'Honor, zise el. Ofer atunci zece milioane pentru 
Femei din Alger. 

Simone tremură în crepul ei chinezesc. Cuvintele ei răsunară 
deasupra vânturilor. 

— Acum, că Femeile sunt ale tale, monsieur, unde ai de gând 
să mă duci pe mine? 

- La Namaqualand, răspunse el. 

Madame Gabrielle răsuflă ușurată. Simone reuşise să consoli- 
deze averea d' Honore cu zece milioane. Şi n-avea să călătorească 
niciodată într-un loc uitat de Dumnezeu precum Namaqualand. 
Dar fantoma pitică a doctorului Jacques Mercier nu-i lăsase o 
secundă de uşurare. Îi verifică bătăile inimii și-i sugeră un tonic 

de frunze de păpădie pentru inimă, care avea să fie pusă şi mai 
mult la încercare înainte de sfârşitul nopţii. 

Simone era nedumerită de ce un bărbat calculat precum mon- 
sieur Jean Paul Dubois risca o relaţie cu văduva unui coleg ucis. Îl 
urmărise, mai întâi cu nesiguranţă, apoi cu neîncredere. Aspectul 
ochilor lui păruse să se schimbe, pupilele micşorându-se şi pier- 
zându-și licărirea ca de lamă de cuţit, marginile se înmuiaseră, iar 
albul devenise mai pronunţat. Concentrarea lor de neclintit de mai 
devreme părea oarecum afectată. Era conştientă de efectul afro- 
diziac al parfumului ei. Dar, ţinând cont de comportamentul lui 
monsieur Jean Paul Dubois, se întrebă dacă parfumul ei avea și 
alte proprietăți. 

-Îmi cer scuze, monsieur, izbucni madame Gabrielle. Dar 
trebuie să-ţi reamintesc pericolele călătoriei prin Valea Zibetelor 
pe timp de furtună. Multe vieți s-au pierdut în Vale. Alphonse 
o să te îndrume ca să te întorci în siguranţă. 

Simone îşi ridică mâna la gura lui monsieur Jean Paul Dubois, 
pentru un sărut de adio. 

- Accept invitaţia. 

Furtuna împrăştia castane pe câmpul de lavandă iar norii albi 
erau stivuiţi în înalt ca nişte vălătuci de bumbac. Trăsura plecă de 
la vilă spre Bougival, pe malul Senei, lăsând în urmă cortul din 
noaptea trecută pe jumătate prăbuşit. Servitorii alergau prin parc, 
strângând sticle goale, pantalonași bufanţi abandonaţi în focurile 
iubirii, seringi de heroină poleite cu aur, îndesate în buzunare când 
nu se uita Alphonse. 

Soiree-ul de Anul Nou fusese un succes. Simone îşi eliberase 
parfumul erotic şi-l fermecase pe infamul monsieur Jean Paul 
Dubois. Dar pe măsură ce valsul impetuos şi focurile de artificii 
deveneau o amintire îndepărtată, ea îşi dădu seama ce risc îşi 
asumase. Totuşi, n-avea să rămână aici şi să se complacă în sin- 
gurătate, în timp ce roţile monotone ale existenţei sale continuau 
să se învârtă, ca şi cum Cyrus şi fiul ei erau alături de ea. 

Fiind anotimpul furtunilor cu descărcări electrice, exista peri- 
col de tunete și fulgere, iar Simone nu putea să pornească într-o 
călătorie dus-întors până la Bougival într-o singură zi. Dar de 
acolo ar fi vrut Cyrus ca ea să înceapă, şi ea avea să se ducă. 

După lecţia erotică a lui Françoise din săptămâna precedentă, 
Simone preluase cele două bileţele din faldurile de mătase ale tali- 
tului lui Cyrus și le ţinuse în lumina soarelui de la fereastră. Ochii 
o săpetaseră la vederea cernelii şterse, a scrisului înecat, a amprentei 
degetului lui mare - nu jeli moartea mea... Un bilet conţinea 
numele lui Mehrdad, adresa lui din Persia, celălalt adresa lui 
monsieur Amir din Bougival. Ar fi fost mai bine să-l întâlnească 
pe monsieur Amir personal, în ajunul Anului Nou. Dar se alesese 
cu un bilet pe care el i-l înmânase lui Françoise. 

Întreaga chestiune era un labirint complicat. Nu bănuia pe 
nimeni şi totodată bănuia pe toată lumea - pe şah, pe ministrul 
Curţii, pe Mehrdad, în care Cyrus avusese încredere, şi, pentru o 
clipă, chiar pe Beard, căruia ea îi datora viaţa. Acum, fără nici o 
dovadă concretă, monsieur Amir era singura ei pistă. 

Îşi răsucise părul în creștetul capului, şuviţa argintie ieșindu-i 
in evidenţă printre buclele roşcate. Imaginea ei în oglindă îi re- 
deştepta amintirea lui — neglijeurile pline de culoare care-i stârneau 
pasiunea - brun-cenuşiu, violet şi auriu — atrăgătoare, zicea el -, 
intimităţile pe care le etala pentru el — zaneh khoshgeleh man - soţia 
mea superbă. 

Îşi înfăşurase şalul lui de rugăciune pe umeri, se cufundase în 
mirosul lui de cardamom și tutun, şi se aşezase la masa ei de scris 
ținând în mână stiloul lui cu vârf gros, ca să-i dea un răspuns lui 
monsieur Amir. Scrisese că avea să accepte invitaţia lui. Şi fu de 
acord că distanţa şi furtunile cu descărcări electrice aveau s-o 
oblige să-şi petreacă sfârșitul de săptămână cu familia sa. 

Trăsura prinse viteză, iar câmpurile de lavandă păliră în fundal. 
Madame Gabrielle şi Alphonse înțesaseră trăsura cu alimente, 
pături şi băuturi. O sticlă cu absint fusese ascunsă în buzunarul de 
la spate al banchetei. O adiere îi răcori faţa, şi Simone îşi odihni 
capul pe canapeaua din piele. Fără să fie deranjată de mirosul de 
bărbat şi de cal, închise ochii ca să se întoarcă la Cyrus. 

Îşi petrecu o după-amiază întreagă cu el, pe făgaşul pe care 
trăsura îl lăsă în urmă. După forma și gesturile mâinilor străinilor 
care veniseră să vadă galeriile lui madame Gabrielle, ea născocise 
înclinațiile lor sexuale, adăugând detalii intime pe care le învălui 
în mister. În scurt timp, limbajul mâinilor ei se metamorfozase în 
preludiu. Lăsaseră sticla de vin destupată şi prânzul desfăcut. 
După aceea, el o trăsese aproape pe pătură, în timp ce soarele care 
apunea prefăcuse orizontul în valuri violet. Cu luciri răutăcioase 
în ochi, îi promisese un apartament pe Rue de lArcade, aproape 
de Place Vendôme - ca să poți să ieşi şi să cumperi bijuterii din 
apropiere. Şi Simone, conştientă că el se referea la Françoise şi 
madame Gabrielle, ai căror protectori le cumpăraseră apartamen- 
te scumpe în acea zonă, îi propusese să se însoare cu ea şi s-o ia 
în Persia. 

- Persia e la capătul lumii, zisese el. S-ar putea să nu-ți placa 
acolo. 

- M-am dorit mereu să călătoresc până la capătul lumii, il 
asigurase ea. 

Îl plimbase prin propriul ei Paris, pe sub arcade și pe poduri. 
El o sărutase sub Arcul de Triumf, în timp ce ea îi arăta cele 
douăsprezece bulevarde care porneau din arc, obsesia unui arhitect 
pentru geometrie. 

- Geniul stă în detalii şi în puterea de a înțelege suficient de 
bine, zisese el. 

- Mademoiselle, mademoiselle, cest ici? Oui? Drumul se în- 
gustează. Trăsura nu merge mai departe. 

Deschise ochii brusc. Era în Bougival. Îşi petrecuse cea mai 
mare parte a zilei fără să simtă setea sau foamea. Îi spuse vizitiului 
să-şi găsească adăpost pentru o noapte şi s-o aştepte luni în acelaşi 
loc. Apucă mânerul valijoarei, cu cămaşa de noapte și un schimb 
de haine. Cu revolverul la loc sigur în corset, cobori din trăsură. 

Merse de-a lungul înălțimilor care se ridicau deasupra Senei, 
coline imortalizate în picturile lui Monet, Renoir şi Pissarro. 
Lumina soarelui licărea pe acoperișurile caselor țărănești împrăş- 
tiate în jurul somnorosului Village Voisins. Colinele răsunau de 
zăngănitul metalic al meselor târâte pe terasa cafenelelor. Mirosul 
voluptuos de boulangerie parfuma aerul. Îşi adună toată energia, 
înaintând cu greu pe întortocheata Rue de Voisines şi traversând 
Rue de la Machine, unde Machine de Marly a lui Ludovic al XIV-lea 
pompase apa din Sena la Versailles. Madame Gabrielle încercase 
să reproducă grandoarea Versailles-ului în Vila Gabrielle, se gândi 
Simone. Şi reuşise, ca în orice proiect de care se apucase vreodată. 
Dar când fusese vorba de strădania de-a o transforma pe nepoata 
ei într-o d'Honoré, bunica ei eşuase lamentabil. Aceasta plecase 
şi se îndrăgostise de un persan, revenind ca văduvă, cu nimic 
altceva în minte decât răzbunarea. Străbătu un coridor de copaci 
bătrâni de pe malul fluviului. Lumea era deja adunată pentru 
dansul de seară de pe mica insulă aflată în mijloc, cunoscută sub 
numele de Camembert, căci semăna cu o tartă cu brânză. Dansurile 
aveau să înceapă în câteva ceasuri, în sălile de pe malul apei, la pe- 
trecerile de pe vase şi în cafenelele plutitoare. 


182 


Curtezane. Magia dragostei 


Răcoarea serii se strecura pe uscat și apa clipocea lovindu-se 
de mal. Zumzetul insectelor şi ciripitul păsărilor împânzea amur- 
pul care cădea. Îşi aranjă pe ea talitul lui Cyrus, şi mirosul lui de 
cardamom îi învălui umerii. Dar clienţii lui care l-au făcut să mes- 
tece cardamom? 

- Ca să îndepărtez mirosul lor de corupție, zisese el. Ca să men- 
|in o aparență de decenţă într-o meserie plină de lăcomie. 

Cine era monsieur Amir? De ce trăia el pe dealuri populate de 
pictori, poeţi şi scriitori? Aici, artiştii îşi dădeau frâu liber excen- 
lricităților, iar beţia faimei şi suferința anonimatului era lege. 

Bougival era scena favorită a mamei sale. Chiar dacă nu era 
binevenită în altă parte, Bougival rămânea paradisul ei. Împodobită 
cu bijuterii şi rochii opulente, cu trăsura făcându-și intrarea ca să-i 
anunţe sosirea grandioasă, ea venea aici ca să primească înflăcă- 
ratele complimente ale artiştilor avangardişti. 

Casa pe care Simone o căuta era cu patru niveluri mai jos, pe 
pantele coborâte care erau greu de zărit de unde se afla ea. Din 
curţile vecine se ridicară râsete de copii. Îşi apăsă mâna pe stomac. 
Refuzând să-şi accepte pierderea, muşchii ei îşi recăpătau cu greu 
forţa. Fiul ei ar fi avut astăzi șase luni. 

Ridică ciocanul cu cap de tigru al uşii şi medită asupra senzaţiei 
sinistre. Păşea oare în gura unei creaturi cu fălci mari care avea să 
o înghită? Se gândise că nimeni n-ar fi îndrăznit să-i facă vreun 
rău fiicei celebrei Françoise, nepoatei lui madame Gabrielle, 
confidenta preşedintelui celei de-a Treia Republici. Înainte să aibă 
ocazia să delibereze în continuare, dădu drumul la ciocan și bătu 
în uşă cu revolverul. 

În spatele uşii se auzi zgomot de tocuri. 

Mâna cu articulaţii grosolane a unei femei de vârstă mijlocie 
tinu uşa pe jumătate deschisă. Părul cenușiu, cu cărare pe mijloc, 
era acoperit cu o basma cu un model colorat de sticle de parfum. 
Coapsele ei umflau o fustă strâmtă, iar cămaşa stătea să plesnească 
pe sânii bogaţi. O ţinută elegantă, trase concluzia Simone. Îşi aranjă 
revolverul în corset. Atingându-şi fusta, ridică mâna să inhaleze 
mirosul lui Cyrus impregnat în fibra de mătase. Grăsuţă și gra- 
vidă, purtase aceeași fustă în ziua în care el se întorsese din Africa 
de Sud. 

— Aş dori să vorbesc cu monsieur Amir. 

- Cine să-i spun că-l caută? întrebă femeia împingând uşa cu 
vârful pantofului. 

Uşa se roti în balamale. 

- Simone d Honoré, zise ea. 

Voia să întoarcă palma femeii și să-i descifreze caracterul, să 
afle de ce încheieturile ei păliseră pe tocul uşii. Viteza și tăcerea 
cu care trase uşa s-o deschidă o sperie pe Simone, și se luptă să-şi 
recâștige calmul. Rămasă fără cuvinte, ea întinse mâna. 

- Nightshade, se prezentă femeia când degetele lui Simone îi 
atinseră uşor palma, linia profundă care se curba deasupra dege 
tului mare, dovada că nu se încredea uşor, linia subțire pe jumătate 
din lungimea palmei, care prezicea o viaţă ratată. 

- Familia te aşteaptă, zise ea păşind într-o parte ca să-i permită 
lui Simone să intre în vestibul. 

Picioarele se reflectau pe luciul pardoselii de marmură cafe au 
lait cu modele geometrice. Deasupra, un candelabru încrustat 
cu turcoaz îi aduse aminte de Yaghout. Era atât de greu să ierți? 
Chiar fusese necesar ca Yaghout să îndure moartea a două persoane 
apropiate înainte să o poată ierta pe Simone? Pe un set de comode 
din lemn de palisandru stil Ludovic al XV-lea erau expuşi cai de 
ceramică persană. Într-un dulap de mahon încrustat se aflau bibe- 
louri de porțelan reprezentând femei înveșmântate în chador şi 
muzicieni cântând la sitar. Portretele de familie de pe un pian 
relevau o mare diversitate etnică de trăsături puternice, păr negru 
şi guri pline, alături de persoane cu pielea palidă, cu ochii albaștri. 

O urmă pe Nightshade spre un salon ticsit cu canapele și divane 
supradimensionate, acoperite cu tapiserie Aubusson. Patru scaune 
cu perne brodate erau așezate în jurul unei mese ale cărei picioare 
erau sculptate cu imagini de animale sălbatice. 

— Te aşteptam. 

— Da, cu siguranță. 

Prima voce, de femeie, pluti spre Simone din stânga; a doua, 
un bariton, veni din dreapta. 

Încadrată de un scaun cu spătar înalt de catifea verde, femeia 
stătea în faţa unei ferestre înalte, cu panorama dealurilor în fundal. 
Un parfum slab adia prin fereastră de la migdali, învăluind 
împrejurimile cu aromă de migdale amare. Așezată, cu picioarele 
subțiri îndoite într-o parte a scaunului, cu fusta neagră căzându-i 

i jurul gleznelor, cu gulerul scrobit în jurul gâtului grațios, cu 
parul în nuanța porumbului, împletit din creștet cu un șirag de 
perle, dădea impresia de cal nordic. 

Simone simţi nevoia să-şi acopere părul roșu, simțindu-se 
nclalocul ei în prezenţa acestei femei care abia dacă părea de trei- 
zeci şi cinci de ani. Rămânând în prag, Simone îşi îndreptă atenţia 
“pre bărbatul din celălalt capăt al salonului. Înfăşurat într-o robe 
«e chambre de mătase, trupul lui musculos se lăsase pe spate într-un 
scaun de culoarea pielii sale arse de soare, cu lavaliera lejeră în 
jurul gâtului. Vegetaţia luxuriantă de pe colinele care se zăreau 
prin ferestrele franțuzeșşti din spatele lui cobora năvalnic pe pante 
de parcă voia să se reverse în cameră. Ochii albaştri de pe chipul 
lui cu piele închisă la culoare se fixară asupra ei, cercetând-o ca şi 
cum ar fi fost un mister palpitant pe care el avea să-l dezlege în cel 
mal scurt timp. 

Ea se luptă din răsputeri să susţină cu privirea focul albastru 
din ochii lui, să-l dezarmeze cu otrava din ochii ei. N-avea să-i 
permită să triumfe înainte ca ea măcar să se fi prezentat. 

Din ochii lui se răspândi un zâmbet ce-i tremură pe buze, sub 
mustaţa cerată. Priza tutun dintr-o cutie filigranată de argint și-și 
puse un pic în fiecare nară. Urmă o pereche de strănuturi. Răs- 
pândea un miros de briantină aplicată pe mustață şi de colonie din 
părul negru. Mătăniile de chihlimbar zornăiră, fremătară şi pâl- 
pâiră, încolăcindu-se în jurul degetelor, dintr-o mână în alta, apoi 
adunate în palma lui mare ca nişte picături de miere. 

- Aceasta e soţia mea, madame Zizi Amir. Ne bucurăm că ne-ai 
acceptat invitaţia. 

Zizi Amir se ridică de pe scaun, gleznele tremurându-i ușor ca 
să-i susțină trupul înalt și subţire. Chipul ei avea nuanţa leandrului 
alb, ca şi cum în venele ei curgea lapte, şi nu sânge. Îşi scutură fusta 
de parcă voia să scape de nişte particule nedorite care se așezaseră 
pe ea. Îi întinse mâna lui Simone, care abia îi ajungea femeii până 
la lobul neîmpodobit al urechii. 

- Mă bucur că te-am cunoscut, madame. Acum, că am făcut-o, 
vă las singuri. Nightshade are să-ţi arate camera ta când terminaţi. 

Simone strânse mai tare degetele fragile ale lui Zizi Amir, atin- 
gându-i uşor degetul mare şi articulațiile uşor ieşite în afară, 
analiză fermitatea strângerii de mână, oasele fragile, trosnitoare, 

muntele lui Venus sesizabil la baza degetului mare. Vulnerabilitateu 
dureroasă, aproape jalnică a femeii o impresionă. 

Privirea lui Zizi Amir se ridică licărind, și ea îşi apăsă degetul 
mare în palma lui Simone ca să-și elibereze mâna. Traversă salonul 
spre ușă. Ezitând în prag, întinse mâna în spate și-și ridică o pan 
glică împletită pe un umăr. O broşă din perle în formă de trandalir 
fixa capătul panglicii. 

În mijlocul florii strălucea un diamant roşu. 


— Intră, zise monsieur Amir arătând spre un scaun de pe partea 
cealaltă a mesei acoperite cu marmură aflate într-o parte a încă: 
perii — destul de aproape ca să-i simtă răceala, destul de departe 
ca să impună distanţă. 

- Nu te formaliza. E drum lung din Valea Zibetelor la Bougival. 
Ţi-e foame? Da, da, desigur. Nightshade! Nightshade! Pregăteşte 
cina pentru oaspetele nostru. | 

Nightshade veni cu un ceainic și cești, boluri cu curmale, dude 
uscate, castraveți proaspeţi, farfurii și cuțite. 

- Nu mi-e foame, zise Simone. Vreau să vorbesc cu tine despre... 

- Despre uciderea soțului tău. Știu. Dar chiar trebuie să rămâi 
acolo în picioare? Simte-te ca acasă. 

Ridică la buze o ceaşcă de ceai aburind și sorbi din lichidul 
întunecat, cu cerul gurii, la fel ca al multor persani, amorţit de la 
consumul de lichide fierbinţi. Alese o curmală mare din bol și, cu 
ochii în ochii ei, îi supse pulpa și tinu sâmburele între degetul mare 
și arătător, ca și cum expunea un glonţ. 

- Aşa a fost ucis! Corect? Desigur! Direct în piept. Vezi? Ştiu. 

Simone îşi împreună mâinile tremurânde la spate. Un firicel de 
transpiraţie i se scurse pe gât. Se rezemă de pragul ușii. Ea nu ştia 
cum fusese ucis Cyrus. Cum ar fi putut să ştie când nu-i văzuse 
trupul, când lui nu i se acordase dreptul unei înmormântări cum 
se cuvine? 

Monsieur Amir luă un castravete între degetele cafenii şi cu o 
mișcare a cuţitului făcu vârful să zboare la picioarele ei pe covor. 

- Şi ştiu de calul lui. 

Ea se clătină dând înapoi, căutând pragul ușii să se sprijine. 
Sângele îi zvâcnea în urechi. Din cauza tăcerii ziarelor, doar cei 
care-i văzuseră trupul sau fuseseră implicați în uciderea lui ar fi 

putut şti ceva cu privire la maniera în care murise sau despre 
urechea tăiată a calului său. Cyrus fusese împușcat în piept - inima 
i se sfărâmase în bucăţi. 

- Îmi cer scuze că te-am speriat. Vrei un pahar cu apă? Eşti 
palidă. Vrei să te aşezi acum? 

lia înaintă încet, se aşeză și-și odihni brațele pe genunchi, 
|inându-şi capul în mâini. 

- lartă-mă că am fost brutal, zise el. Dar aşa sunt eu, n-am nici 
limp, nici răbdare să mă ocup de fleacuri. Mă crezi acum? Aş putea 
să adaug că uciderea lui Cyrus e destul de neobișnuită, fiindcă în 
Persia mijloacele preferate de ucidere sunt cuțţitele. 

Cu mătăniile scrâșnindu-i între palme, strigă: 

- Nightshade! Mâncare! Vino înainte ca minunatul nostru 
oaspete să ne considere gazde neprimitoare. 

Simone se uită la mărgelele de rugăciune pe care el le arunca 
dintr-o mână în alta. 

- De unde știi despre Cyrus şi cal? 

- La momentul potrivit, draga mea, zise el ascunzând mărgelele 
în pumn. Tu şi cu mine va trebui să ne câştigăm încrederea reci- 
proc. Aproape te-am șocat încercând să îți câștig încrederea. 

- Departe de a-mi câştiga încrederea, monsieur, m-ai făcut mai 
bănuitoare. Cum ai aflat detaliile despre uciderea lui Cyrus? Și cum 
a ajuns el să te cunoască pe tine? 

Monsieur Amir se lăsă pe spate în scaun şi privi în zare. 

- Eu sunt însărcinatul cu afaceri al Curţii. L-am cunoscut pe 
Cyrus ca bijutier regal. Călătorind de multe ori între Franţa și 
Persia, m-a implicat în chestiuni confidenţiale. Din păcate, s-a în- 
tâmplat să plec în Franța a doua zi după ce Cyrus a fost ucis. 

Având în vedere că deocamdată singura ei speranţă și-o punea 
în monsieur Amir, decise să fie deschisă. 

— Cyrus mi-a sugerat să vin la tine dacă am nevoie de ajutor în 
Franţa. 

- Nu mă surprinde. Ştia că soţia mea e franțuzoaică şi că ne 
petrecem aici o mare parte a anului. El m-a considerat imparţial, 
mai tolerant decât majoritatea persanilor, cineva pe care să se 
bizuie când, în cele din urmă, se stabilea aici cu tine. Ştii, desigur, 
că se gândea la o mutare. 

Simone nu-şi arătă surprinderea. Cyrus nu discutase problema 
asta cu ea. Era asta o trădare sau o altă încercare de-a o proteja? 
Ocolind această ultimă dezvăluire, ea zise: 

- Am de gând să-l găsesc pe ucigașul lui Cyrus. Ştii cine i-ar fi 
vrut moartea? 

Monsieur Amir îşi ţuguie buzele de culoarea caramelului. 

- Eşti o femeie curajoasă şi trebuie să fii recompensată cu 
onestitate. Ştii că am participat la serata voastră de Anul Nou. Am 
observat prezenţa lui monsieur Jean Paul Dubois şi sunt impre- 
sionat că l-ai ademenit la Paris. M-am gândit atunci că şi tu îl bă- 
nuieşti pe el. Dar te sfătuiesc insistent să laşi baltă problema 
uciderii lui Cyrus. I-am promis lui Cyrus să am grijă de tine. Am 
să fac tot ce-mi stă în putinţă să-mi ţin promisiunea. 

- Monsieur Amir, sunt capabilă să mă protejez singură. Într-atât 
încât monsieur Jean Paul Dubois m-a invitat la Namaqualand. Şi 
am acceptat. Dacă vrei să mă protejezi, spune-mi tot ce știi despre 
el. Așa, am să fiu înarmată mai bine să-i fac faţă. 

— Nu te duce, Simone. E periculos. Renunţă la problema asta de 
nerezolvat. 

Cu rolul lui neașteptat de protector al ei, viaţa părea să ia o 
întorsătură neprevăzută. Avea mare nevoie de cooperarea lui şi el 
era imun la farmecele ei. Dar soţia lui s-ar putea să nu fie. Femeia 
avea sufletul insensibil - era goală pe dinăuntru, stearpă. Câteva 
mişcări simple s-ar dovedi miraculoase. 

- Monsieur Amir, ca să-mi dovedesc în continuare talentele, 
am să-ţi vindec soţia de frigiditate. Dacă reuşesc, trebuie să promiţi 
că mă sprijini în încercarea mea şi dezvălui tot ce ştii despre 
monsieur Jean Paul Dubois. 

Ochii lui monsieur Amir fulgerară spre intrare. 

-O ofertă interesantă, într-adevăr. Cu toţii avem nevoie unul 
de altul. Tu ai nevoie de mine, eu am nevoie de tine şi madame 
Amir are nevoie de noi toţi. 

Îşi uni degetul mare şi arătătorul într-un cerc. 

- Suntem legaţi. Nimic nu merge bine în familia Amir dacă 
soția mea e nefericită. Fă ce poţi, dar ştiu că n-are să fie uşor. 

Ridicându-se în picioare, își strânse cordonul şi se înclină 
ceremonios. 

- Trebuie să fii obosită. Nightshade are să te conducă în camera 
la. Noapte bună. 

Își roti mătăniile în cercuri fantastice în jurul degetului. 

Simone, fascinată de traiectoria ameţitoare a şiragului, rămase 
lără glas. 

Lumina candelabrului explodă pe faţetele unui diamant roșu 
prins de nodul care lega aţa mătăniilor lui de chihlimbar. 

Nightshade o însoţi pe Simone printr-un coridor cu covoare 
persane şi picturi în miniatură reprezentând personaje mitologice. 
Uşile deschise lăsau să se vadă dormitoare la fel de liniștite ca 
mormintele. Budoarul care îi fusese destinat, cu covor de Kashan, 
un joc de table de lemn și narghilea decorativă, îi amintea de casa 
lui Yaghout. 

Menajera se grăbi să închidă ferestrele. 

- Ne așteptăm să înceapă o furtună după miezul nopţii. 

Trase de cordonul atârnat deasupra tăbliei patului. 

- Ăsta sună la parter, în camera mea, dacă aveţi nevoie de ceva. 

- Am să fiu foarte liniştită, răspunse Simone. Nu vreau să-i 
deranjez pe madame și monsieur de alături. 

Din gâtul femeii se auzi un mormăit, iar buzele i se strânseră 
ca şi cum ar fi vrut să-şi chibzuiască cuvintele. 

- Madame şi monsieur nu vă aud. Au dormitoare separate în 
capetele îndepărtate ale coridorului. 

Rămasă singură în camera ei, Simone încuie uşa, luă revolverul 
pe care-l curăţase și-l încărcase acasă şi-l vâri sub pernă. Se ghemui 
pe pături complet îmbrăcată, rătăcind prin complicatul labirint al 
durerii ei. Începu să se contureze o alianţă atrăgătoare între amin- 
tirile ei şi realitate. Întrebarea era câţi bărbaţi şi femei putea să 
accepte, câte mâini pline de dorinţă putea să tolereze? Multe, trase 
ea concluzia, multe dacă răspunsul se află în ele. Se ridică în grabă 
din pat şi intră în baie, ca să-şi stropească fața cu apă rece. Se 
dezbrăcă de fusta şi puloverul cu care venise şi își puse un neglijeu 
brodat. Îşi înveli revolverul în batista de dantelă, îl ascunse în 
corset, descuie uşa și traversă vestibulul. 


x 

In dormitorul lui Zizi Amir lumina era aprinsă. Simone privi 
piin uşa pe jumătate deschisă. Femeia stătea dreaptă pe un scaun, 
«ui fața la masa de toaletă. Tristeţea adâncă şi expresia nefericită îi 
didură lui Simone un fior pe şira spinării. Dragostea ei, deşi 
pierdută acum, îi împlinise odată orice nevoie. Pentru Cyrus, ea 
ıı părăsise rapid ţara, familia şi civilizaţia cu care era obişnuită. 
Sı nu regretase niciodată acest gest. Zizi Amir nu-şi dădea seama 
«a cra mai norocoasă decât Simone. Dilema ei avea o soluţie, 
moartea nici una. 

Zizi luă o pereche de foarfece de pe masa de toaletă și o privi 
«u detaşare, oarecum nedumerită. Îndreptându-i vârful în jos, cu 
agilitate metodică, îşi crestă o cruce după alta în palmă. 

Speriată, Simone bătu şi intră în cameră. 

Cu trăsăturile împietrite, Zizi puse foarfecele pe masă. Se în- 
loarse către Simone. 

- Madame! Avez-vous besoin de quelque chose? 

- Nu, nu, n-am nevoie de nimic. Camera mea e destul de con- 
lortabilă. 

Străbătu camera cu paşi mari, trase draperiile şi deschise fe- 
restrele să iasă aerul stătut. 

- Sunt aici ca să te seduc. 

O privire de-a dreptul alarmată fulgeră în ochii lui Zizi. 

Simone râse încet în timp ce o urmărea pe femeie. 

- Vreau să spun că am de gând să te învăţ arta seducţiei și cum 
să-ţi recâştigi soțul. 

Zizi îşi încordă vocea şoptind rece printre buze. 

- Nu înţeleg. 

-Îmi dau seama că n-ai mai fost intimă cu soţul tău de ceva 
timp. Pot să te ajut. Cred că ai auzit de mama şi bunica mea, 
desigur, de mâinile ei, de galerii. 

— Şi de patul ei, murmură Zizi Amir. Cum se numeşte? 

- „Serai“. 

- Chiar are puteri afrodiziace? 

- Femeile care-l ocupă au. Vezi? Eşti pe mâini bune. Ascultă-mă, 
și înainte de răsăritul soarelui feminitatea ta va ieşi la iveală şi ai 
să înveţi să-ți vrăjeşti soțul. 

Încet, o convinse pe Zizi să-şi scoată rochia de flanel. Surprinsă 
s-o vadă în soutien-gorge şi pantalonaşi bufanţi, Simone consideră 
de cuviinţă să nu se lege de ei deocamdată. 

- Hai, hai, de când nu te-ai abandonat fără nimic între tine și 
cearşafuri, doar cu pofta trupească și numărând orgasmele tale 
multiple? 

Strânse pulpele, coapsele şi braţele lui Zizi. 

- Zici că eşti de piatră. Cine ar vrea să facă dragoste cu un 
manechin? 

Ezită o clipă, apoi îşi duse mâna la spatele lui Zizi şi-i eliberă 
sânii din soutien-gorge. 

- Nu-ţi ascunde sânii minunaţi. Lasă-i să respire. Trage adânc 
aer în piept. Acum vino și întinde-te pe pat. Bun. Vreau să ai fan. 
tezii nerușinate, fără să-ți faci griji cum au să fie considerate. N-o 
să ştie nimeni. Nici chiar eu. N-ai să-ți împărtăşești niciodată fan: 
teziile cu nimeni, dacă tu nu vrei, până ce îţi vei dori să i le împăr- 
tășeşti soțului tău. Acum, închide ochii și gândește-te la cele mai 
delicioase imagini pe care poţi să ţi le închipui. 

Simone se întoarse cu spatele la Zizi, rugându-se ca fanteziile 
femeii să nu fie atrofiate ca restul corpului ei, sperând că vocea ei 
de la fereastră putea să trezească emoţiile latente ale femeii. 

Dincolo de fereastră și dealurile Bougival, fantoma unei 
semiluni era captivă între nori de oțel. La miezul nopţii începu să 
se lase frigul și să se adune vânturile încărcate de umezeală. Vocea 
lui Simone se scurgea prin cameră ca mierea caldă: 

— Umple-te de poftă și dorinţă până te furnică pielea și vibrează. 
Linge-ţi buzele; trece-ţi limba peste carnea umedă. Suflă peste 
umezeala rece. Adu-ți simțurile la suprafaţa pielii, în vârfurile de- 
getelor, între picioare. Adoră-te. lubește-l. 

Îi simţi faţa lui Cyrus în păr, mâinile lui alunecându-i pe spate 
ca să-i mângâie cele două adâncituri de deasupra feselor - ame- 
titor - cum e posibil să iubeşti așa, să doreşti aşa, să te îmbeţi aşa 
cu propriul parfum? Tunetul trosni pe cer. Picături mari de ploaie 
căzură pe pervazul ferestrei. Pe gât îi străluceau mărgele de su- 
doare. Se întoarse. Zizi zăcea pe pat ca un cadavru. Cu mâinile 
atârnând înţepenite pe lângă corp, ochii goi se uitau în tavan. 
Simone se apropie aplecându-se peste ea, întrebându-se dacă prin 
scoaterea pantalonașilor era posibil s-o scape de inhibiţii - sau 
avea s-o şocheze şi mai tare. Trase uşor de pantalonaşi. Zizi 
îi aruncă o privire piezişă, apoi reveni la candelabru, ca și cum ar 
fi fost potenţialul ei iubit. 


192 


Curtezane. Magia dragostei 


Simone își frecă mâinile una de alta ca să le încălzească. Lo- 
vind-o rapid şi uşor cu palmele, începu de la degetele picioarelor 
lui Zizi, urcând mai sus şi în jurul taliei ei, sub sâni şi în jurul 
sfârcurilor. Întorcând-o pe burtă, continuă să-i pună sângele în 
mişcare, în sus și-n jos pe coapse, pe fese și umeri, frământând și 
convingând mușchii să se supună. Respirația ei se acceleră, pieptul 
i se ridică și i se cobori, golindu-şi plămânii. Simone îi potrivi 
o pernă la spate. 

- Vino, ridică-te şi reazemă-te de tăblie. Stai bine? 

Lovi uşor cu palma fiecare dintre coapsele lui Zizi. 

— Acum încercă din nou să-ţi imaginezi. Uită-te la mine și nu-ți 
lie ruşine să te duci cu gândul unde vrei. 

Zizi se rezemă de perne, cu ochii țintă la Simone, cu bătăile 
inimii accelerate, cu pielea de găină pe sânii fermi ca ai unei tinere. 

Simone își dădu jos neglijeul şi se întinse lângă femeie. Făcea 
asta pentru Cyrus, a cărui răsuflare o încinsese, al cărui miros de 
tutun şi nucșoară se amestecase cu dorul ei, cu dorinţa lui, cu 
suspinele ei, cu gemetele lui. Răspândi scânteile incandescente 
ale parfumului său, îndulcind camera cu aroma ei, cu parfumul ei 
de gutui şi piersici. Da, da. Acum? Da! Acum! 

Simţi o fărâmă de bucurie, învăluită în mantia ameţitoare a 
parfumului ei real, împletit cu amintirea pasiunii lui. Îşi adună 
fragmentele împrăștiate ale viselor, îşi astupă parfumul şi-l ferecă 
din nou. Unde dispăruse Zizi cât fusese ea plecată cu Cyrus? 

Cu capul dat pe spate pe pernă, cu nările fremătând, cu gura 
uşor întredeschisă ca să soarbă parfumul lui Simone, mâna lui Zizi 
era cuibărită între picioarele ei, mișcându-se tot mai repede, ca 
pentru a compensa timpul pierdut. 

Simone apucă sânul femeii în palme şi strânse sfârcul, făcându-l 
să se înfioare, să se întărească. Un strop de transpiraţie apăru în vârf. 

- Aşa o să te vrea. Cu sânii catifelați şi umedă şi dornică. 


x 


- Dragă Simone, izbucni monsieur Amir în dimineaţa urmă- 
toare. Ai înfăptuit un miracol. Nu mi-am crezut ochilor când Zizi 
a apărut în dormitorul meu. Nu ştiu cum să-ți mulțumesc. 

- Răspunzând la întrebarea mea, zise Simone atingându-l uşor 
pe mână. Cine e Mehrdad? Este implicat în crimă? 

- Mehrdad, medită monsieur Amir făcând sunetul strident ul 
mătăniilor să se audă mai tare. E, sau mai degrabă a fost, susțină 
torul cel mai înflăcărat al lui Cyrus la Curte. N-am mai auzit de el 
de la moartea lui Cyrus. Dispariţia lui, recunosc, ar putea să lic 
ciudată sau să nu însemne nimic. 

Simone îşi studie palma. Da, trebuia să găsească singură o cale 
să dea de Mehrdad. N-ar fi dispărut dacă era nevinovat. Dar mon 
sieur Amir nu ştia sau nu voia să spună mai multe despre Mehrdad. 

— Hai, ai putea să-mi mulțumeșşti ținându-ţi promisiunea. 

- Da, sigur, am să te ajut dacă ești de acord să mă ajuţi. Şi cu 
am o problemă şi am nevoie de sfatul tău într-o chestiune im 
portantă. 

- Monsieur Amir, cum aş putea să te ajut eu pe tine? 

- Tu şi cu mine, vezi tu, urmărim acelaşi individ. Şi anume 
ucigașul soțului tău. Şi amândoi vrem dreptate. Am motive înte 
meiate să cred că părţile vinovate au legătură şi cu alte atrocități 
din ţara mea. 

- Eşti însărcinatul cu afaceri. De ce ai avea nevoie de ajuto- 
rul meu? 

EI se uită în ochii ei, gândindu-se dacă ea ar putea fi partenerul 
care, cu experienţă şi şiretlicuri feminine, ar scoate criminalii din 
ascunzătoare. Hotărârea şi durerea ei s-ar putea să prindă bine 
acolo unde alţii au dat greş. Ştia cât de dificilă are să se dove- 
dească cererea lui. El folosise alte mijloace, alţi spioni, toate fără 
nici un efect. 

— Sute de persani au fost înşelaţi cu promisiuni scandaloase. 
Au fost expediaţi ca sclavi către carteluri dictatoriale şi mineri 
nemiloşi. Pe părțile responsabile nu te poţi bizui. N-am reuşit să 
le dau de urmă singur. E greu să pătrunzi în minele lor, dar, mai 
mult decât orice, în sufletul lor. 

Cyrus vorbise de situaţia tragică a persanilor din minele din 
Africa de Sud. Africanii, zicea el, nu fuseseră impresionați de 
recentul avânt luat de exploatarea aurului şi a diamantelor. Cei mai 
mulți preferau agricultura, decât să sfârtece pământul săpând după 
diamante. Lipsa de muncitori încurajase comerțul de sclavi din 
alte țări. 

- E periculos să te amesteci cu oamenii ăștia, jounam. Deocam- 
dată responsabilitatea rezolvării problemei le revine altora. Tu eşti 

singura femeie faţă de care monsieur Jean Paul Dubois a manifestat 
vreodată un interes atât de mare. Dar mă îndoiesc că are să-ți per- 
mită să te apropii de el. Nici o femeie n-a făcut-o. Şi nici un om n-a 
văzut ce se întâmplă în minele lui şi să apuce să spună. Un martor 
ocular e esenţial ca să-l convingă pe şah de vinovăția lui Dubois. 

- Monsieur Amir, interveni Simone. Mi-ai oferit o armă per- 
lectă, iar eu promit nu numai să pătrund în minele lui, ci şi să aduc 
un martor ocular. 

Africa de Sud, ianuarie 1903 


Reşedinţa lui monsieur Jean Paul Dubois din Namaqualand - 
o întindere de terenuri care şerpuia de-a lungul coastei de nord-vest 
a Africii de Sud - e un vestigiu al forturilor medievale. Zidurile 
înalte de piatră împiedică străinii să pătrundă în fort. Pardoselile 
din lespezi de piatră au nuanţa sobră a ocrului ars, șemineurile au 
guri cavernoase pline cu cărbune, cu draperii de catifea care le 
încadrează, şi aerul e încărcat de miros slab de sulf şi mucegai. 

Ca un muzeu imens, conacul celebrează frumuseţea feminină 
şi vorbeşte despre obsesia proprietarului său de a colecţiona. Rame 
austere încadrează, printre alte capodopere, Venus adormită, 
Venus la masa de toaletă şi Venus gătindu-se, ale lui François 
Boucher, Portretul lui Mathilde de Canisy în tafta perlată, al lui 
Jean-Marc Nattier, Portretul contesei Skavronskaia, într-o rochie 
de bal verde, al lui Louise-Elisabeth Vigce-Lebrun. Petele de 
culoare ies şi mai mult în evidenţă pe fundalul sobru. 

Am ajuns în Africa de Sud, noaptea trecută, după mai bine de 
cincisprezece zile de călătorie. Scopul meu principal fusese să-l 
prind încet şi metodic pe monsieur Jean Paul Dubois în mrejele 
parfumului meu. Singura lui intenție era să mă convingă să 
împărțim cabina lui. Am refuzat. Am fost condusă într-un dor- 
mitor cu culori atât de sufocante şi austere, că n-am reuşit să dorm. 
Rătăcind dintr-o cameră în alta, am desfășurat o frânghie ima- 
ginară în urma mea, ca să-mi găsesc drumul înapoi din aceste 
cripte şi catacombe. 

Într-un dormitor mare, un portret în mărime naturală tronează 
deasupra unui şemineu masiv. Un tânăr cu o față melancolică, ochi 

adânci şi buze groase mă priveşte dușmănos. Asemănarea cu 
monsieur Jean Paul Dubois e neîndoielnică. Trebuie să fie fiul lui, 
colegul lui Cyrus de la Sorbona, băiatul care şi-a pierdut braţul 
într-un duel. 

Brațul lipsă e pictat. 

- Monsieur Jean Paul Dubois detestă handicapurile, îmi spusese 
Cyrus la primul şi ultimul nostru An Nou persan petrecut 
impreună. Noruz, Festivalul Primăverii, simbolizează triumful 
luminii asupra întunericului - vino mai aproape, frumoasa mea 
soție, n-am să închei cu trecutul până nu trecem prin el împreună. 

Ce lucruri esenţiale a lăsat el în seama memoriei în care nu te 
poţi încrede? Ochii mei sunt plini de lacrimi la amintirea acelei 
nopţi, în care se auzea chemarea la rugăciune din minaretele cu 
mozaicuri albastre. Mă aplec pe şemineul de piatră, sub portret, 
și stărui ca Cyrus să-mi mai trimită un semn. De ce m-a uitat 
acum, când am nevoie cel mai mult de el? Poate că mă învinuieşte 
fiindcă i-am bănuit prietenul, pe Mehrdad. Cum aş putea să am 
incredere când toate dovezile duc spre el? Poate că Cyrus e supărat 
pe mine că am venit la Namaqualand. Dar monsieur Jean Paul 
Dubois şi cu mine avem dormitoare separate. Încerc să-mi suprim 
parfumul tot mai intens al dorințelor neîmplinite - chihlimbar 
lucios, auriu ca mierea şi înverşunat. 

- N-ai dormit bine! tună monsieur Jean Paul Dubois în spa- 
tele meu. 

Speriată, mă îndepărtez de portretul fiului său. Ștergându-mi 
ochii, încerc să-mi găsesc cuvintele. 

- Nu, deloc. Dimpotrivă, am dormit foarte bine. Tu? 

Limba lui ca de șarpe ţâşneşte să-mi lingă lobul urechii. 

- Nu de-ajuns. Şi nu bine. 

Mă întorc cu fața spre el, încolăcindu-mi braţele în jurul gâtului 
lui, cu porii ca nişte mici pulverizatoare împrăștiind parfum de 
valeriană. Sunt concentrată la o plăcuţă peste umărul lui: Camera 
călugărițelor persane. Plăcuța e înconjurată de tablouri de călugărițe 
cu feţe pure ca roua, guri strălucitoare ca merele date cu ceară, 
rozarii senzuale ca perlele. 

Sunt în camera lui Cyrus. 

Aceste rame, pânze şi imagini împart spaţiul cu el. Arăt spre 
plăcuţă. 

- Dai nume tuturor camerelor tale? 

- Nu! Asta e camera fiului meu, când vine în oraş. Şi prietenii 
lui au petrecut aici vreo două nopți. N-ai locuit în Persia la un 
moment dat? Apreciezi, cu siguranță, analogia dintre veşmintele 
călugăreşti şi chadoruri. 

Înclin capul în semn de întrebare. 

— Vălul, după cum ştii, ascunde o femeie de bărbaţi, cu excepţia 
soțului ei. Veşmântul călugăresc ascunde, de asemenea, o călugăriță 
de alţi bărbaţi, cu excepţia lui Dumnezeu, soțul ei. 

- N-am încredere în călugăriţe, în modul în care se ascund sub 
veşmintele lor, mă dezlănţui eliberându-mi încheietura din 
strânsoarea lui. De fapt, n-am încredere nici în femeile de sub 
chadoruri. 

- Eşti un morceau dart ideală, zise el, cu nările fremătând. 
Misterioasă şi aţâțătoare. Trebuie să vii la mine la noapte. 

Cu furia lui Cyrus plutind în cameră, în pieptul meu, în parfu- 
mul meu care-l împroaşcă pe monsieur Jean Paul Dubois, şoptesc: 

— Nu sunt pregătită încă, mon cher, poate mâine seară. 

El se depărtează de mine, sau de parfumul meu desăvârşit, 
clătinând din cap ca pentru a-şi reveni în simţiri. Pleoapele îi 
coboară peste ochii întunecaţi. 

- Da, da, răsfaţă-mă. Chiar dacă nu e aşa, îmi place să cred că 
te-am descoperit înainte ca aventurierii să se năpustească asupra 
ta — curată, virgină şi primitoare, ca Namaqualand. Nu te grăbi. 
Amânarea e un afrodiziac şi mai puternic. 

Namibia, servitorul cu voce calmă şi aşezată al lui monsieur 
Jean Paul Dubois, cu ochi ca de căprioară şi piele lucioasă ca de 
ciocolată, e cuprins de uimire în privința mea. Mormăie ceva în 
barbă, în timp ce se joacă nervos cu şorţul de culoarea uleiului. 

- Cer permisiunea, doamnă, să întreb dacă e părul dumnea- 
voastră. 

— Crezi că am o perucă? 

- Da, doamnă. Nimeni nu se naște cu păr de culoarea asta. 

Probabil că iese rareori din acasă sau poate nu dăduse peste 
femei cu părul roşu. Îmi las capul în jos, pentru ca el să frece 
o buclă între degete. 

- Aşa m-am născut, jur. 

Ridică din umeri ca şi cum nu e capabil să înţeleagă naturaleţea 
asta. Încet, mângâie o șuviţă de păr. După o clipă, spun cu blândeţe: 

- Mi-e foarte foame. 

- Da, doamnă Simone, da. Am să pun masa imediat. 

- Nu-i nevoie. Am să vin în bucătărie. O să fie mai cald, sunt 
sigură. 

Trecem printr-un labirint de scări şi holuri care dau în saloane 
şi coridoare umede, care seamănă cu niște tuneluri. N-aş găsi 
niciodată drumul înapoi dacă aş fi singură. Totuși, mă opresc să 
admir munca maeștrilor de care e pasionată bunica mea: Lola de 
Valence danseuse espagnole, a lui Manet, Une Moderne Olympia, 
a lui Cezanne, Madame Marcotte, a lui Ingres, Etude de femme nue 
couchee sur un divan, a lui Delacroix. Pentru zece milioane de 
lranci, Femei din Alger în apartamentul lor are să se alăture în 
curând acestui muzeu. 

Namibia scoate patru portrete, ducându-le în camera de alături. 

- Stăpânului îi place să-și mute femeile în jurul lui. 

Un fior îmi alunecă printre vertebre, trezindu-mi intuiţia. Mon- 
sieur Jean Paul Dubois e mai mult decât obsedat. E un colecţionar 
posedat. Lipsa lui de interes pentru femei provine mai mult ca 
sigur din neputinţa de a le ține captive. I-am trecut pragul casei ca 
să devin un objet dart, ceva pe care să-l păstreze pentru totdeauna? 

- Sunteţi plină de culoare, doamnă, zise Namibia când ter- 
mină cu rearanjarea femeilor stăpânului său. Foarte frumoasă, 
după mine. 

- Mulţumesc, Namibia. E plăcut să aud asta. 

E foarte cald în bucătărie, cu ziduri de piatră înnegrite de fu- 
ningine, acoperite cu artă africană, reprezentând femei care tru- 
desc pe plantaţii, spetindu-se deasupra cazanelor sau tăind legume 
pe tocătoare. O cratiţă fierbe pe o sobă de lemne, ridicând rotocoale 
de aburi cu miros puternic. Pe o masă de lemn din mijloc sunt 
răspândite mirodenii puternice şi condimente — ardei roșii, usturoi 
violet, ridichi negre. Sticlele cu oțet emană un miros înțepător de 
brânză Alise Sainte Reine sau de caş fermentat. Namibia saltă 
capacul de pe cratiţă. Mirosul puternic mă ameţeşte. 

- Ce găteşti? 

- Creier de oaie, sfeclă roşie, fasole neagră și țelină în sos Cachat 
d Entrehaux. Nu cred că e pentru dumneavoastră. Stăpânului îi 
place mâncarea picantă. Dar am să pregătesc o masă pe placul 
dumneavoastră, doamnă. 

Mă priveşte cu coada ochiului şi şoptește: 

— Alimentele picante au să vă strice, cu siguranţă, culoarea 
părului și a pielii. 

Cu o expresie gânditoare, adăugă: 

— Sunteţi tare delicată. Doamnă, trebuie să aveţi grijă de dum- 
neavoastră. 

- Promit dacă-mi faci o favoare, Namibia. 

- Da, orice, doamnă, orice, răspunde cu accentul lui afrikaaner 
plăcut. 

- Du-mă la mina stăpânului. 

Pielea i se întunecă şi mai mult din cauza roşeţii care i se răspân- 
deşte pe chip. Gesticulează spre universul necunoscut de afară. 

— Nu doresc să vă duc acolo. Nici dumneavoastră n-ar trebui 
să vă duceți. 

-O să fie secretul nostru. 

- Nu, nici atunci, vă rog. Sunt un servitor cinstit, nu un hoţ de 
diamante. Eu respect pământul, zice el ca şi cum își declară loiali- 
tatea față de strămoşi. 

Zăngănitul metalic al porţilor îl face să alerge să-şi întâmpine 
stăpânul. 

Las aburul înțepător în spate, să-l urmez pe Namibia, traversez 
coridorul dansatoarelor şi intru într-un vestibul necunoscut. 
Rămân în picioare, încremenită de frică, tăcută ca portretele din 
jur. ÎI strig pe Namibia. 

- Aici, doamnă Simone, pe stânga mai întâi, apoi imediat la 
dreapta, vă întoarceţi puţin acum... 

Mă iau după firul vocii lui şi mă îndrept spre el. 

- Veniţi repede! Spre dormitorul călugărițelor şi înainte spre 
holul principal. Stăpânul aşteaptă. 

Ajung împleticindu-mă în hol și mă trezesc faţă în față cu 
monsieur Jean Paul Dubois, cu pupilele dilatate și cu ochii ieşindu-i 
din orbite. Mâinile îi tremură. Cămașa îmbibată de sudoare e lipită 
de piept. 

Alerg spre el, alarmată, dar optimistă totuşi. Mă rugasem pen- 
tru schimbarea asta a lui — tremur, transpiraţie excesivă şi privire 
înnebunită. Mă respinge cu o fluturare de mână, mormăind ceva 
despre nevoia de a face mai întâi o baie. Se împleticeşte spre hol 
dispărând în salle de bain. 

Namibia se uită spre mine. 

- Ce se întâmplă cu stăpânul, doamnă Simone? 

- Nu ştiu, Namibia. 

- Simone! Simone! strigă monsieur Jean Paul Dubois, vocea 
lovindu-i-se de pereți şi răsunând pe tavanele înalte. Vino! Acum! 

Salle de bain e toată numai piatră, abur și calcar. Pe un perete 
despărțitor de marmură din mijlocul încăperii aburinde e gravată 
o Meduză cu şolduri ample. Un bazin portabil de aur curat stră- 
luceşte sub un luminator. La vederea mea, monsieur Jean Paul 
Dubois se ridică dintr-o cadă cu picioare din onix ca niște labe de 
leu. Se scutură de apa de pe el, iar mușchii pectorali i se răsucesc 
ca ai lui Aigaios, zeul mării. Azvârle prosopul pe care i-l dau. Cu 
pieptul umflându-i-se şi contractându-i-se, cu membrele tre- 
murând, mă ridică în braţe şi mă așază pe un pupitru. Picături de 

abur se adună ciorchine pe tavanul boltit, se desprind şi ne cad pe 
umeri. În liniştea din jur, căderea ritmică a picăturilor de apă imită 
bătăile inimii mele. Cu erecţia lui fermă în spatele meu, cu braţele 
strânse în jurul taliei mele, omnipotentul monsieur Jean Paul 
Dubois e cel mai vulnerabil. Mă întorc cu faţa spre el şi-mi înfăşor 
coapsele în jurul mijlocului lui. Îmi eliberez parfumul schimbător 
care impregnează aerul încărcat de aburi. Îi umezeşte irişii însetaţi, 
îi umflă celulele aride. Degetele mele agile pornesc de la ceafă, 
masează vâna senzualităţii care şerpuiește de-a lungul vertebrelor 
lui, îi dezmiardă pielea. Delicatele particule împrăștiate din vâr- 
furile degetelor mele îl îmbată, un parfum violet care-l duce într-un 
loc pe care am să-l revendic în mod constant. 

Parfumul devine şi mai puternic, iar degetele mele febrile se 
mișcă sălbatic şi adânc. Am alunecat într-o altă lume, cu un alt 
bărbat, într-un abandon delicios, învăluită în parfumuri captivante 
de nucşoară, cardamom şi de munţi ai Persiei flancaţi de pământ 
şi cer la fel de intim ca noi doi. 

Monsieur Jean Paul Dubois murmură neinteligibil în urechea 
mea, cu inima bătându-i în același ritm cu inima mea. Pupilele lui 
îşi pierd licărirea metalică, iar ochii îi devin mai blânzi. 

Erori de neconceput altădată pentru monsieur Jean Paul Dubois 
apar brusc. E indiferent la bătăile unei ciocănitoare de dincolo de 
fereastră, iar noaptea trecută n-a verificat cheia în broască înainte 
de culcare. Pare să-şi fi pierdut o parte din scepticismul obsesiv. 
La opt dimineaţa, încă dormind lângă mine, întârzie la muncă. 

Îmi legăn picioarele să mă dau jos din pat şi îmi arunc un 
neglijeu pe umeri. 

El se scutură să se trezească pe deplin. O privire îngrijorată îi 
întunecă ochii. 

- Namibia! O ceaşcă cu ceai de piper. Acum! 

Îşi trage pantalonii şi cămaşa pe el şi-şi aruncă o cravată în jurul 
gâtului. Se răsuceşte pe călcâie, îndreptându-se spre ușă apucă 
batista mea îmbibată de parfum de sub pernă şi şi-o îndeasă în 
buzunar. Întoarce cheia în broască. În ochi îi sclipeşte groaza. 

- De ce e uşa deschisă? Cine mai e aici? 

- Ai uitat s-o încui. 

- Imposibil! 

Iese ca furtuna, lăsând cheile în urmă în broască. Aleargă 
înapoi, scoate cheile şi le priveşte de parcă ele, nu el, comiseseră 
un faux pas de neiertat. 

Îl conduc afară în curte, cu braţele goale, legănând neglijeul în 
jurul şoldurilor parfumate, răsfățându-i simțurile, atingând izvo- 
rul amintirilor lui olfactive şi ademenindu-l departe de realitatea 
lui imediată. 

E] ezită la poartă, de parcă vrea să se întoarcă în braţele mele. 

- Simone, pregăteşte-te să te retragi devreme în seara asta. 

Înainte să se aşeze praful trăsurii cu care pleacă el, alerg înapoi 
înăuntru. Îmi trag o pereche de pantaloni de călărie, mă încalţ cu 

cizme şi îmi pun o cămaşă bărbătească. Îmi ascund părul sub una 
din pălăriile lui. 

- Unde vă duceţi, doamnă Simone? întreabă Namibia când sunt 
pe cale să ies pe poartă. 

— Stăpânul a sugerat să fac o plimbare în bazar. 

- Da, da, puteţi, desigur, dar nu aşa cum sunteţi îmbrăcată. 
Vă rog să veniţi înăuntru. Am să vă dau haine potrivite. 


Strada aglomerată din faţa casei lui monsieur Jean Paul Dubois 
e plină de strigătele vânzătorilor ambulanți și ale copiilor cerşetori 
cu ochi trişti, chipuri arse de soare şi plămâni plini de praf. Femeile 
duc coşuri de fructe pe cap, peste parurile colorate. Agăţate de 
gâturile negre, lucind de sudoare, pe tăvi de lemn legate cu piele 
sunt etalate pentru a fi vândute ţigări, nuci şi bomboane în formă 
de animale. Pe tarabe grosolane sunt grămezi de cartofi copţi, ba- 
nane prăjite şi dovleci fierţi. Aerul e greu de la mirosul de mirodenii 
și melasă. Câţiva negustori ambulanți albi se amestecă printre 
băștinași. 

După ploile de iarnă ar putea să apară câmpuri de flori mi- 
nunate, în timpul scurtei primăveri din Namaqualand, îmi spun. 
Dar peisajul cu câmpii nisipoase şi munți de granit prevesteşte o 
iarnă secetoasă. Fortul lui monsieur Jean Paul Dubois e singurul 
semn de bogăţie printre barăcile improvizate. 

Priviri scânteietoare aruncate pe furiș, o ridicare din umeri ici, 
o încuviinţare colo, şi schimbul tainic de bani trădează tranzacţiile 
ilegale. Sursa majoră de venituri în regiunea afectată de sărăcie 
a Namaqualandului e furtul de diamante. Şi traficul constant se 
întâmplă chiar sub ochii mei. 

Îl rog pe un trecător oarecare să mă îndrume către mina ora- 
șului. El arată peste umărul meu, ca şi cum orizontul fără sfârşit e 
o mină întinsă. Își continuă drumul fără să salute. Abordez un 
bărbat scund, cu părul alb, mai în vârstă, din spatele unui chioşc 
plin cu nuci de cocos. El găurește coaja uneia şi golește lichidul în 
cupe stivuite într-o piramidă. 

- Bună dimineaţa, zic. Puteţi să-mi spuneţi cum ajung la mina 
de diamante? 

El crapă nuca de cocos, rupând-o în fragmente mici. Degetele 
lui ca nişte ramuri arată spre un deşert fără margini clare. 

- De aici până în depărtare este Coasta Diamantului, de unde 
ne aflăm noi tot drumul spre Oceanul Atlantic. Teritoriul lui 
monsieur Jean Paul Dubois. 

Făcând mâna streaşină, mă uit cu ochii întredeschişi prin căl- 
dura izbitoare, peste un platou arid presărat cu spini şi coline nisi- 
poase, ca şi cum aş putea să localizez mina menţionată de Cyrus. 

- Pot să ajung acolo? întreb. 

- Soarele are să vă topească pielea dacă o faceţi. Mai bine cu 
o trăsură. 

Un acces de tuse îi zgâlțâie pieptul fără păr, şi el scuipă în palmă 
saliva cu firicele de sânge. 

- Diamantele, bombăne el. Sunt un blestem fără de care nu ne 
putem descurca. 

Valurile înspumate ale Oceanului Atlantic se zdrobesc de țărm. 
Ca nişte limbi uscate de foc, razele soarelui îmi ard faţa şi torsurile 
lucind de sudoare ale săpătorilor. Kilometri de nisip nepreţuit şi 
fund de ocean bogat în depozite aluvionare produc sute de carate 
de diamante. O flotă de nave plonjează şi se leagănă pe valurile 
puternice, opintindu-se să scoată pietrișul de pe fundul oceanului. 
Apoi aluviunile se cern în apă, în căutare de diamante brute prinse 
în site mari — sute de stele albe lucitoare presărate în nisip. Aproape 
de țărm, mii de săpători aruncă pietriș cu lopeţi şi găleți, cernându-l 
de mâl, noroi şi pietricele. Mai jos, scafandrii plonjează de pe bărci 
ca să colecteze pietrişul amestecat cu diamante din adâncuri. 

Gemând şi scârțâind, o căruţă șubredă și un catâr încăpățânat 
mă lasă pe ţărmul deprimant al Coastei Diamantului. Stau în faţa 
unei pancarte mari, care avertizează: COMPANIILE DUBOIS. 
INTRAREA INTERZISĂ. Îi trimit un mulţumesc tăcut lui 
Namibia. Îmbrăcată aşa, într-o cămaşă uzată și cu fustă plisată, cu 
părul dat pe spate într-un văl, cu un amestec maro - care Namibia 
jurase că are să mă protejeze împotriva soarelui - uns pe faţă și 
braţe, puteam fi confundată cu o băştinașă. 

Plesnitura unui bici mă sperie. Un săpător, biciuit cu îndârjire, 
îşi varsă pe mal stomacul plin. Un bărbat cu un baston în mână 
îl izgoneşte din incintă. Stomacul mi se strânge. Sudoarea mi se 
scurge pe faţă. În apropierea diamantelor ispititoare, jefuirea de 
pietre în minele de pe plajă e uşoară. Să fii prins e periculos. Oare 
la ce fusese Cyrus martor aici ca să-i fi putut provoca moartea? 
Se vede clar că se munceşte în condiţii dificile - nici măcar un 
adăpost improvizat ca să protejeze împotriva soarelui —, dar asta 

nu e ilegal. Și nu există nici un semn vizibil de sclavie, aşa cum 
insinuase monsieur Amir. 

Strigătele frenetice ale unui săpător îmi atrag atenţia. Cu 
valurile înspumate șuierându-i în jurul gleznelor, el iese din ocean 
și aleargă spre mal. Picioarele ating nisipul arzător, făcându-l să 
sară încolo şi încoace. O ploaie de pietriş cade peste el din sita pe 
care o învârte deasupra capului. Întregul ocean şi bărbaţii lui se 
metamorfozează într-un peisaj marin în așteptare. Patru bărbaţi 
aleargă spre săpătorul frenetic. Ei strigă la ceilalți poruncindu-le 
să-şi reia activitatea. Ca nişte marionete programate, săpătorii își 
îndreaptă din nou atenţia la nisip şi la noroiul presărat cu nestemate 
albe şi strălucitoare. 

Un supraveghetor ia din sită un diamant brut de mărimea 
pumnului şi-l ridică. Scântei de foc strălucesc în soare. Mă uit 
pieziş la acest fenomen inexplicabil. Un diamant roșu de o mărime 
excepțională! 

Cuvintele lui Cyrus îmi revin în minte - mina subterană a lui 
monsieur Jean Paul Dubois produce diamante roșii excepţionale, 
un soi rar, care rezistă roții de tăiere. Şi totuşi, astăzi, chiar în acest 
moment, în fața ochilor mei neîncrezători, o mină de diamante 
albe din ocean dăduse un diamant roşu. 

Al patrulea semn de la Cyrus. 

Uciderea lui, îmi amintește el, e legată de diamantele roșii 
dintr-o mină subterană. Nu mă aflu în faţa minei care trebuie. 
Cum filoanele de diamant apar în grupuri, mina subterană trebuie 
să fie în apropiere. Mă întorc cu spatele la ocean şi descopăr o 
întindere de kilometri de dune de nisip. Vânturile aspre modelează 
poteci netede şi sinuoase în peisajul golaș al uscatului, un ţinut a 
cărui suprafață reflectă lumina ca sticla pisată. 

În depărtare, un supraveghetor înarmat cu baston aleargă în di- 
recţia mea. Aştept. N-ai unde să te duci, unde să te ascunzi în peisa- 
jul ăsta vast. Trece de mine şi se îndreaptă spre țărm, dând ordine 
unui grup de săpători, care lasă jos lopeţile, găleţile și sitele ca să-l 
urmeze. Aştept ca inima să mi se liniştească, iar apoi urmez băr- 
baţii de la distanță. Oceanul se sparge de țărm în spate, în faţă, o 
perdea de ceaţă vălurită, peste tot stăpânind căldura istovitoare. 
Bărbaţii se opresc la marginea unui acoperiş improvizat din foi de 
tablă lipite, răspândite pe o mare întindere de nisip. La jumătatea 


207 


Dora LEVI MOSsANEN 


drumului pe acest fundal vast de tablă se înalţă un panou pătrat. 
Săpătorii o iau în jos şi dispar din vedere. Supraveghetorul coboară 
panoul la loc în spatele oamenilor lui. Îndreaptă bastonul spre 
mine ca pe o pușcă. Rămân paralizată, neajutorată. 

El ocoleşte acoperişul, croindu-şi drum prin nisip spre mine. 
Peste bătăile din pieptul meu şi vâjâitul sângelui din urechi, din 
jur se ridică sunete înăbușite. El se apropie măsurându-mă din 
priviri, ca şi cum ar fi evaluat un diamant brut pe care l-ar putea 
ascunde în buzunar. Dă din cap spre zona unde coborâseră oame- 
nii. Zice ceva ce nu înţeleg. Scutur din cap. 

— Ai venit să cauţi de lucru? zice el într-o franceză stricată. 

- Nu! Nu! trântesc eu fără să vreau, o simplă reacţie intuitivă, 
neştiind cum altfel să răspund, sudoarea înțepându-mi ochii. 

- Pleacă, atunci! Chiar acum! Aici e zonă interzisă. 

Mă întorc şi plec, dar nu prea departe, înainte ca zăngănitul 
tablei de cositor să-mi atragă atenţia. Arunc o privire înapoi şi văd 
cum creștetul capului bărbatului dispare în subteran. Agăţându-mă 
de sursa mea de curaj - imaginea mâinii rotind diamantul roşu - 
dau roată acoperişului îndreptându-mă spre marginea opusă, nu 
pe unde coborâseră bărbaţii. Ajung la concluzia că cea mai în- 
țeleaptă cale e să desprind şi să ridic altă foaie de tablă, coborând 
printr-o altă intrare. Îmi vâr ambele mâini sub îmbinarea celor 
două foi suprapuse. Nu se întâmplă nimic. Scot revolverul din 
corset şi, cu ajutorul țevii, lărgesc şi separ cu răbdare marginile 
celor două panouri. Vârând revolverul la loc, trag o placă să o supra- 
pun peste cealaltă, suficient cât să mă strecor printre ele, fără să 
las să intre prea multă lumină. Arunc o privire în sus spre cer, la 
pătura de ceaţă pe cale să coboare asupra oceanului în depărtare. 
Trag aer în piept şi mă las în jos. 

Picioarele mi se leagănă în golul de dedesubt, mâinile agăţân- 
du-se de marginea de nisip de deasupra, căutând un teren solid. 
Îmi pun cu grijă picioarele jos şi mă desprind de lumea de deasupra. 
Notându-mi în minte locul exact al foii de tablă, punctul meu de 
ieşire, o trag înapoi deasupra capului. Rămasă în întunericul negru 
ca smoala, gura mi se umple de praf. Mă lupt să-mi stăpânesc 
tusea. Deşi nu văd nimic în jur, mirosul de noroi şi ecoul vocilor 
de dedesubt îmi dau senzaţia de spaţiu. Mă tem că aș putea să cad 

la cel mai mic pas greșit. Mă sprijin cu spinarea de un perete dur 
din spate. 

Ochii mi se obişnuiesc încet şi o priveliște nedesluşită de umbre 
mi se deschide la picioare. Siluetele capătă formă pe un fundal plin 
de noroi, închegându-se sub privirea mea speriată. Sunt cocoţată 
deasupra unui abis, pe o margine îngustă cât lungimea tălpilor 
mele. Un pas înainte, cea mai mică eroare de calcul, şi mă prăbuşesc 
în gol îndreptându-mă spre moarte. Mă lipesc cu spatele de perete, 
imi fixez bine picioarele şi examinez haosul de dedesubt, oarecum 
ușurată că n-ar trebui să atrag atenţia de aici de sus şi ascunsă în 
întuneric. O încăpere subterană fusese scobită adânc în pământ, 
prin nisip, piatră şi apă. O scară rudimentară e tăiată în prăpastia 
de piatră pe cealaltă parte a locului. Acoperişul e din foi de tablă 
brute sudate între ele grosolan. Zidurile de piatră şi pământ sunt 
înalte, amenințând să se prăbușească şi să îngroape sute de săpători 
care lucrează în genunchi într-o baltă imensă plină de noroi din 
mijloc. Bărbaţi supraveghează de pe o ridicătură de pietriș aflată 
la o jumătate de metru deasupra în jurul bălții. Galerii improvizate 
se deschid în spaţiul de sub mine. În haloul fantomatic al lămpilor 
cu gaz, grupuri de trei sau patru oameni se ghemuiesc, se lungesc 
şi stau în şezut în galerii. 

Monsieur Jean Paul Dubois nu se vede pe nicăieri. 

De unde stau eu, e dificil să dau de dovada diamantelor roşii. 

Un supraveghetor coboară şi trage un bici de piele dintr-un 
ciubăr cu apă. Se duce spre un om care e aplecat la pământ ca și 
cum ar căuta un obiect pierdut. Biciul pocneşte pe spatele acestuia, 
rupând pielea, fiecare lovitură lăsând o dâră de sânge - ca să 
descurajeze furtul, e interzis să atingi solul în mine, zicea Cyrus. 
Săpătorul se împleticeşte pe spate, cu gura plină de spume, intrând 
într-o criză de epilepsie. Se zbate în patru labe, încearcă să se ridice 
în picioare, doar pentru a da înapoi în faţa biciului care-l plesnește 
peste umăr. Braţele i se zvârcolesc ca să îndepărteze loviturile 
nestăvilite. 

- Nakon! Nakon! strigă el în farsi. Nu! Nu. 

O lovitură brutală îl reduce la tăcere. 

Gura mi se usucă, părul mi se îmbibă de sudoare, mâinile îmi 
țâşnesc spre zid să-mi recapăt echilibrul. Oare Cyrus implorase 
milă, strigase Nakon! Nakon! cu ultima suflare? Sau glonţul fusese 

prea rapid pentru cuvinte? Oare ştia că monsieur Jean Paul Dubois 
importă sclavi din Persia ca să sape după diamantele pe care le 
exportă apoi pe piețele persane? 

Monsieur Amir avusese dreptate, până la urmă. Chiar și cu 
privire la sarcina mai dificilă de colectare a probelor pentru şah. 

Un grup de fete coboară treptele de piatră, cea mai în vârstă 
având probabil abia şaptesprezece ani; se agaţă una de alta ca orfa- 
nii, pline de frică. La ordinul unui supraveghetor, un grup de 
cincisprezece bărbaţi lasă jos sitele și lopeţile. Fiecărui săpător i se 
dă un obiect pe care nu pot să-l identific. Retrăgându-se în cabine, 
câte trei sau patru bărbaţi se înghesuie, așezându-se cu picioarele 
încrucişate ca să răsucească obiectul. Sprijinindu-se unul de altul, 
trag adânc din ceea ce acum îmi dau seama că e o pipă pe care o 
trec de la unul la altul. Fumul şi mirosul de opiu se ridică în roto- 
coale, înțepându-mi nasul. Fetele îşi aranjează fustele, îşi trec 
degetele prin părul încâlcit, apoi intră în cabine. 

O scenă infernală se desfăşoară în galeriile de dedesubt, mai 
mult halucinantă decât reală. Rapid, fără tam-tam, bărbaţii își trag 
în jos pantalonii. Învăluiţi în fum de opiu, noroi şi cu făgăduinţa 
unui lucru ce nu o să se întâmple niciodată, își aşteaptă rândul la 
femei. Cu măruntaiele răscolite, îmi întorc privirea de la locul 
disperării umane. Un bârlog de fumat opiu. Un bordel subteran. 
Un mijloc de-a încătuşa sclavi persani și africani. 

Ăsta, îmi dau seama acum, e „locul de muncă“ pe care supra- 
veghetorul presupusese că-l solicit. 

Oare asta ar fi dezvăluit Cyrus lumii? 

Monsieur Jean Paul Dubois se înfioară în cearşafurile îmbibate 
în sudoare. Umerii largi tremură într-o cămaşă de noapte lipită de 
piept. Întinde mâna spre mine. O trage repede înapoi. 

- Ceva merge teribil de rău, Simone. 

— Ai febră, încerc eu să zic. 

- Nu, n-am fost niciodată bolnav în viaţa mea, n-am lipsit nici 
o zi de la lucru. 

Dau ocol patului să-i verific fruntea. 

— Stai acolo. Nu te apropia. 

Rămân în picioare la marginea patului său, nevenindu-mi a 
crede viteza cu care se transformase. Era posibil ca doar o noapte 
petrecută în compania mea să-l fi afectat atât? Deşi murmuram că 
nu înțeleg ce se întâmplă, aveam o idee ce-l chinuia. 

Se ridică într-un cot, negăsindu-și locul de durere, cu vocea 
sunându-i ciudat. 

- Simone, vino la mine. 

Mă duc spre braţele lui întinse, deloc sigură cum să reacționez, 
cât de departe mersesem, dacă nu cumva calculasem greşit răs- 
punsul lui olfactiv. 

Îşi şterge faţa cu un colţ al cearşafului şi se uită la urma umedă. 

— Uite cum transpir. Nu se poate asta. 

- Am să-l chem pe Namibia. Ai nevoie de un medic. 

Cu ochii sticloşi şi goi, zice: 

- De ce abia pot să respir când sunt departe de tine? 

Nu-i spun că prezintă semne de dependenţă. Nu-i spun că și 
eu sunt uimită, fiindcă parfumul meu n-a mai afectat așa nici un 
alt bărbat. Nu-i spun că din prima zi în care am plecat din Paris 
mi-am crescut treptat doza de parfum, ca să-l fac să plutească 

într-o ceață de morfină. Că de la orgasmul lui indus de parfum în 
baie am oprit sursa mirosului. Aş putea, desigur, să-i alin suferința 
cu câteva ofrande parfumate. Dar mă tem că dependenţa lui a 
scăpat de sub control, mă tem că n-are să se elibereze niciodată de 
narcoticul pe care îl râvneşte atât. Mai presus de toate, mă tem că 
are să mă transforme în artefactul lui personal, în fascinația sa 
pentru a închide, înrăma şi roti după voie. 

Îşi adună puterile cu un efort uriaş şi se ridică să se odihnească 
sprijinit de tăblie. Vocea lui e o ameninţare monotonă. 

- Am să găsesc soluţii. Mereu găsesc. 

Braţele mi se încrucişează peste sâni, ochii îmi devin cobre 
veninoase. Oricare are să fie soluţia lui, n-are să fie bună. Îmi 
desfac porii pielii. Eliberez un val de parfum voluptuos - sumbru, 
cald şi misterios, ca să-i buimăcească intelectul. 

Nările i se lățesc ca să absoarbă darul neîndestulător. Respiră 
de câteva ori aspru, sonor. Se loveşte pe tâmplă. Ridică brațele în 
faţă să mă ţină la distanţă. 

— Acum ştiu ce trebuie făcut. Trebuie să pleci! Fă-ţi bagajele și 
du-te înapoi la Paris. 

Mă uit la el nevenindu-mi să cred. Probabil îmi descoperise 
prezenţa în mina lui subterană. Avea să ordone asasinarea mea 
pe drumul spre casă. Nu-mi va da drumul; las dependenţa lui să 
meargă mai departe. Mă așez pe marginea patului, cu vocea mie- 
roasă plină de îngrijorare. 

- Lasă-mă să te îngrijesc până te faci bine înainte să plec. 

O arteră de pe gât îi iese în evidenţă. Obrazul îi zvâcnește, un 
spasm vizibil sub un singur ochi. Dintr-odată livid şi neajutorat, 
îndreaptă un arătător acuzator spre mine. 

— Nu înţelegi, nu-i aşa? Sunt altă persoană cu tine în preajmă. 
Am avut un moment de nebunie şi nu mai vreau nimic din toate 
astea. Du-te! 

Tonul lui rece nu lasă nici o îndoială că trebuie să mă supun. 
Cu perspectiva inevitabilă a concedierii mele, decid să risc 
întrebând: 

- Monsieur Jean Paul Dubois, sunt singură şi la mila ta. De ce 
mă laşi să plec? 

El mângâie cearşaful ca şi cum ar dezmierda o amantă, îşi 
fixează privirea într-un colț al tavanului și o expresie blândă îi 

adumbreşte ochii. Spre surprinderea mea, pare să se lupte să dea 
un răspuns cinstit. 

- Simone, zice el fără să-şi desprindă privirea de la tavanul bol- 
tit. Tu ești singura femeie pe care am dorit-o vreodată. Te-ai dove- 
dit mult mai prețioasă decât orice obiect de artă pe care îl deţin. 
Mult mai remarcabilă decât orice comoară din muzeu. Ar fi de 
neiertat să rănesc un astfel de artefact fără cusur. 

Simt o oarecare mândrie, dar şi emoţii noi. Chiar în timp ce 
vorbeşte, în labirintul complicat al minţii lui încolţeşte un plan, 
mai mult ca sigur. 

- Dar, în cele din urmă, ăsta nu e singurul motiv pentru care îţi 
dau drumul. Fiul meu a devenit un gentleman adevărat. Îi datorez 
soţului tău transformarea lui. N-am fost niciodată dator nimănui, 
nici n-am de gând să fiu. Consideră că e răsplata mea faţă de el. Acum 
pleacă, înainte ca obsesia mea să se transforme în resentiment. 


CAPITOLUL 48 


Namibia lasă capul în jos și-și cercetează mâinile crăpate, sus- 
pinul lui plutind deasupra noastră ca o briză de rău augur. Expresia 
lui plouată poartă un avertisment pe care nu știu cum să-l iau. 
Întinde mâna. 

- Adio, doamnă Simone. 

Îi cuprind mâinile într-ale mele. 

— Ai ceva să-mi spui, Namibia. Ce e? Plec într-o oră şi n-o să 
ne mai vedem niciodată. 

Îmi ridică valiza, apoi se îndreaptă ca şi cum s-a spus şi făcut 
totul. 

— Am să vă conduc la trăsură acum. 

— Stăpânul e norocos să te aibă. Cât timp ai lucrat aici? 

- Mulţi, mulţi ani, doamnă. 

— Stăpânul mi-a spus că Cyrus a stat în dormitorul călugărițelor 
persane. 

- Da, da, de multe ori. Îl cunoşti? 

- Sunt soţia lui. 

Namibia își ferește ochii cu un gest care-mi străpunge inima. 

- Dar, doamnă, tu şi stăpânul... se bâlbâie, neputând să-şi 
exprime uluirea. 

- Cyrus e mort, Namibia. 

Se întoarce în tăcere cu spatele la mine, cu umerii scuturân- 
du-i-se în sus şi în jos. 

- Namibia, te rog, ascultă-mă, nu l-am înșelat pe soțul meu. 
Îi îndeplinesc dorinţa. 

Se dă cu capul de perete o dată, apoi din nou şi din nou. 
Îl îmbrăţișez, lăsându-mi lacrimile să curgă pe umărul lui. 

- Cyrus a fost ucis, Namibia, zic repede. Spune-mi tot ce ştii. 

- Ce rost are, doamnă? N-are nici un rost să vă pun şi pe dum- 
neavoastră în pericol. 

- Spune-mi, prietene. Pot să am grijă de mine, jur. 

- El voia să închidă minele și să pună capăt sclaviei. Dar unii 
nu voiau. 

Îi ridic bărbia şi-l oblig să se uite în ochii mei. 

- De unde ştii asta? 

- Totul e în cartea lui. Totul. Trebuie s-o dați oamenilor potriviţi. 

Un licăr de speranță prinde viaţă. Poate că nu plec cu mâna 
goală, la urma urmelor. 

- Ce carte? 

- Vechiul Testament, doamnă. 

Îl apuc de braţ. 

— Eşti sigur? Ştii precis că Cyrus lua notițe în Biblia lui? 

- Da, doamnă Simone, noaptea târziu și în fiecare dimineață 
devreme îl găseam aplecat asupra Bibliei lui, scriind pe margini, 
oriunde exista spaţiu. 

Vechiul Testament, meditez în timp ce-l urmez pe Namibia 
prin coridoare, trec de bolți şi camere pline de portrete. N-aş fi 
crezut niciodată că descoperirile lui Cyrus ar putea fi păstrate între 
paginile Vechiului Testament. 

Iuţesc pasul ca să-l prind din urmă pe Namibia, trec de tablouri- 
le preţioase colecționate de stăpân. Are să-şi onoreze el promisiunea 
sau, chiar când mă pregătesc să plec, își va pune oamenii să mă 
urmărească? Ţinându-mă după Namibia mai îndeaproape, cobor 
o scară abruptă într-un coridor de la subsol flancat pe ambele părţi 
de uşi încuiate. Suntem într-o aripă necunoscută a casei. 

- Ăsta nu e drumul spre ieşire, protestez. 

- Există mai multe căi, dar n-o să le găsiţi singură, murmură 
Namibia ridicând ochii ca să-i întâlnească pe-ai mei. 

Arată spre o uşă din spatele căreia se aud maşini zbârnâind. 
Apucă uşor mânerul şi împinge ușa s-o deschidă. Cu un deget la 
buze, îmi face semn să arunc o privire. 

Împing uşa mai mult şi trag cu ochiul înăuntru. Ochii mi se 
închid săgetaţi de o lumină atât de puternică; parcă m-aş fi uitat 
cu ochii larg deschişi în soare. Focuri duduie în cuptoare de 
temperaturi înalte. Maşini gigantice înconjoară oameni cu ochelari 
de protecţie. Aceştia stau aplecaţi asupra motoarelor cu aburi care 

învârt o roată abrazivă. Diamante brute, parțial vizibile în suporturi 
de plumb, sunt tăiate cu lame orizontale cu o asemenea viteză de 
rotaţie, că ochiul nu pare să detecteze mişcarea lor. Fiecare diamant 
e la fel de roşu ca un ochi de dragon. 

Îmi strecor capul înapoi şi închid uşa încet. 

De ce şi-ar asuma un miner şi exportator de succes răspunderea, 
cheltuiala şi problemele de angajare a unor tăietori să şlefuiască 
diamante la el acasă? Şi de ce erau diamantele lustruite într-un 
astfel de iluminat artificial intens? Cyrus nu descrisese niciodată 
o astfel de practică. 

Namibia şi cu mine ne reluăm pașii într-o tăcere în care îmi 
aud sângele zvâcnindu-mi în urechi. 

- Ce se întâmplă acolo, Namibia? 

- Diamantele nu sunt doar lustruite, doamnă Simone, mur- 
mură el caustic. Lucruri suspecte se întâmplă și în afara minei. 
Dumnezeu a pus o mare frumuseţe în interiorul pământului. Omul, 
doamnă, nu bestia ne înrobeşte să jefuim pământul. 

Cu asta, Namibia mă conduce afară, unde vânturi uscate îmi 
ard fața. O trăsură e gata să mă ducă la Capul Bunei Speranţe. Un 
vizitiu tânăr şi o pereche de cai robuşti mă fac să sper că nu va fi 
o călătorie prea incomodă sau prea îndelungată. Îi întind mâna 
servitorului cu ochi îngrijoraţi şi voce blândă. Începusem să-l plac. 

— Vino cu mine la Paris, Namibia. N-am să pot să opresc sclavia 
fără un martor ocular. 

- Adio, doamnă Simone. Am aranjat cu o fată să vă întâlnească 
la marginea drumului. Ea are să aibă grijă de dumneavoastră. 
E mai bine să nu aduc ghinionul meu acasă la dumneavoastră. 

Paris 


Simone voia să ţipe, să-şi declare fericirea în faţa pisicilor 
parfumate, lavandei înflorite, a oricui. Era liberă. Revenise acasă 
de la Namaqualand. Strânse la piept Vechiul Testament al lui 
Cyrus. Valea Zibetelor era o explozie de exuberanţă violet, lavandă 
în plină floare, aer cu miros de zibetă. Bărbaţii lăsaseră câmpurile 
ca să se alăture femeilor lor, armăsarii erau nervoși în grajduri, şi 
iepele, prin jeturi mari de urină, își anunțau dorința neobișnuită 
pentru acel moment al anului. 

Simone se întrebă dacă se schimbase ea sau vila şi împrejurimile 
acesteia. Femeie acum, ajunsese să aprecieze farmecul văii, a casei 
care avea să fiea ei. 

În depărtare, Françoise ieși din vilă ca să facă o plimbare în 
vale. Căutase valea şi dealurile din jur după ce constatase primele 
semne de bătrâneţe în colţul ochilor şi o ușoară mătuire a pielii 
după o noapte deosebit de solicitantă. 

- Bătrâneţea vine în izbucniri bruște, îi reaminti madame 
Gabrielle când Françoise îi ceruse sfatul în dimineaţa asta. Într-o 
zi ai să te trezești cu pielea suplă a gâtului transformată într-un 
acordeon. Sau cum o bărbie rotundă de treizeci şi cinci de ani 
devine ascuţită şi aspră, iar un spate puternic refuză să se îndrepte. 
Dar, prends courage, Françoise, urmează invariabil o perioadă fără 
nici o schimbare - felul naturii de a ne şoca pentru a ne supune, 
apoi de a ne permite să acceptăm fiecare etapă înainte ca ciclul să 
se reia. Du-te afară şi bucură-te de dealuri. Consideră timpul 
aliatul tău, fiindcă fiecare rid e o experienţă câștigată, şi fiecare 
experienţă te face o femeie mai interesantă. 

Madame Gabrielle lovise apoi uşor cu evantaiul umărul fiicei 
sale şi o sfătui să studieze maeştrii - Moliere, Baudelaire, Balzac 
şi Zola -—, chiar dacă ei nu-i plăcea să citească. Destul de curând 
avea să aibă nevoie de un mélange de ispite ca să-şi atragă şi să-şi 
încânte protectorii. 

Françoise îşi ridică umerii minunaţi. 

- Poate crezi că mă bucur doar de frumuseţe fizică, dar știu un 
secret care va continua să-i atragă și să-i încânte pe protectorii mei. 

Și murmurând ceva despre o vână a senzualităţii, ieşi din salon. 

Acum, din vârful unuia dintre Dealurile Zibetelor, bunica 
o urmări pe Simone pe dealul cu trifoi şi pe Frangoise, jelind în- 
ceputul bătrâneţii, în valea de mai jos. Fiica ei era frumoasă şi 
senzuală, dar egoistă şi înfumurată. Trăsături care îşi au propriile 
avantaje şi dezavantaje. O seducătoare în adâncul sufletului, făcuse 
din caprice de jolie femme — dreptul unei femei frumoase la o ne- 
bunie ocazională - o artă. Şi ăsta era un talent de neprețuit. Orice 
bărbat care îi câștiga favorurile se simţea infinit mai special decât 
ceilalți. Și gata să-i arunce aur la picioare. Dar vanitatea pusese 
stăpânire pe ea. În ultima vreme îşi petrecea o mare parte din zi 
în căutarea celor mai noi poțiuni de întinerire. Dar nu Françoise 
era principala preocupare a lui madame Gabrielle. 

Problema uciderii lui Cyrus rămânea un mister, şi Simone se 
detaşase de responsabilităţile ei familiale. La nouăsprezece ani, 
devenise o femeie splendidă, ale cărei sensibilități complicate şi 
hotărâre aprigă o duseseră în Persia şi apoi în Africa de Sud. 
Nereuşind s-o convingă pe Simone să nu plece, madame Gabrielle 
îşi implorase spiritele să se răspândească peste oceanele turbulente 
şi deșerturile toride ca să aibă grijă de nepoata ei. Acestea veniseră 
înapoi cu poveşti despre un potop de refugiaţi din aşezările zulu, 
despre disputa dintre agenţii Societăţii Misionare din Londra și 
burii din Colonia Capului și despre intruziunea lui Cecil Rhodes 
şi Paul Kruger în protectoratul britanic al Bechuanalandului. Şi-i 
aduseseră nepoata în siguranţă acasă. 

Madame Gabrielle, presupunând că Simone era de acord și 
pregătită să-şi asume responsabilităţile ei, făcuse o vizită la Marais. 
Îl invitase pe tatăl ei să se stabilească în aripa recent finalizată 
a vilei, cu o vedere banală spre dealuri, și, ca să-l convingă, 
argumentă că Valea Zibetelor era un loc prea frumos ca antisemiţii 
să-l infesteze. 

Auzind invitaţia ei, rabinul Abramovici îşi luase pălăria de 
blană şi o aruncase înspre candelabru, ca şi cum se pregatea sa 
izbucnească într-un dans pe melodia psalmilor de Sabat. Luând 
asta drept un semn de încuviințare, ea îi dăduse un sărut pe frunte 
și, mult mai fericită, plecase din 13 Rue de Rosier. 

Tatăl ei o urmase în tăcere în grădina de trandafiri scăldată în 
soare, se oprise lângă poarta din lemn şi-i făcuse semn de rămas-bun. 
Apoi ea simţise, mai mult decât auzise, cuvintele care urmară. 

- Esterleh, casa mea e templul meu. Încerc un mikveh de puri- 
ficare spirituală; aici se adună Bet Din și instanţa rabinică. E o casă 
de vindecare spirituală în care nu sunt jenat să-l invit pe Dumnezeu. 
Eu sunt evreu, nici mai prejos, nici mai presus de oricine altcineva, 
iar 13 Rue de Rosier e parte din identitatea mea. Niciodată, absolut 
niciodată n-am să-mi părăsesc casa... şi n-am să întorc spatele 
poporului meu. 

La vederea expresiei plouate a fiicei lui, rabinul îşi aranjase pălăria. 

— Esterleh, aşteaptă. Dacă promiţi să pregăteşti o masă cușer, 
s-ar putea să vin la cină. 

Acum, totul era dat peste cap. Tatăl ei îi respinsese dorinţa cea 
mai arzătoare, iar lui Simone nu părea să-i pese nici cât negru sub 
unghie de continuarea imperiului d'Honoré. Madame Gabrielle 
işi smulse mănuşile şi plesni peste un umăr cu ele, speriindu-l pe 
castratul lăudăros care i se urcase imediat de la subsuoară pentru 
câteva înghițituri de aer proaspăt. Dădu un pahar de absint pe gât 
şi, găsind că e neîndestulător, mai bău unul, făcând spiritul lui 
Zola să aibă un acces de furie. Îşi puse mâna streaşină la ochi ca 
să-şi protejeze pleoapele delicate de vânzoleala fantomelor ei 
agitate. În efortul lor de-a transmite caracterul urgent al momen- 
tului, zbânţuiala lor frenetică biciuia ca o adiere iute obrajii ei. 
În agitația care urmă, abia auzi sughiţurile lui Günter, cauzate de 
posibilitatea iscării unui alt scandal, sau bătaia nervoasă a lui 
Franz Liszt pe unghiile ei, pentru a-i supune atenţiei sosirea unor 
musafiri nepoftiți. 

Ea miji ochii spre poartă şi, spre uimirea ei totală, descoperi nu 
una, ci două trăsuri care așteptau. Îşi mângâie buclele albastre să 
le aranjeze, își netezi fusta şi-l întrebă insistent pe Emile Zola: 

-Ce animal bădăran crezi, mon cher monsieur, că ne-ar vizita 
fără să se anunțe în prealabil și la o oră atât de groaznică? 

Şi ecoul inimii ei în spatele timpanelor se auzi tare şi clar — nu 
pentru tine, chere Gabrielle, nu pentru tine. 

- Pentru cine atunci? Pentru Simone, crezi? 

— Asta trebuie să afli singură, o sfătuiră fantomele ei în cor. 

Simone păşi în recent finalizata Galerie a Nestematelor. Ramuri 
de iasomie sălbatică se încolăceau pe după spalierele care ţineau 
la distanță păunii rătăcitori şi le atenuau tipetele. Portretele 
bărbaţilor pe care bunica ei considerase — din cauza uriaşelor lor 
averi - că merită o menţiune de onoare împodobeau galeria. Fie- 
care bărbat etala darul cu care o ispitise cu succes pe celebra ma- 
dame Gabrielle. Un sultan cu turban purta în jurul gâtului, la 
încheieturi și pe degete un set remarcabil de smaralde, cercei grei 
atârnându-i de loburile urechilor. Un rege bavarez detronat, al 
cărui nume ea nu reuşise să-l găsească în arhive, afişa o coroană 
pe care o moștenise de la regina mamă, dar pe care i-o oferise de 
bună voie lui madame Gabrielle. Un prinţ rus purta cizmele pe 
care i le dăduse ei, cea stângă fiind ridicată pentru a se vedea 
rubinul încrustat pe talpă. Simone recunoscu asemănarea lui cu 
monsieur Rouge, aceeași cravată neglijentă și trupul odinioară 
sfrijit. Înscrisul de pe un certificat anunţa lumea că el îi dăruise 
bunicii ei Braganza, un diamant alb-albastru de mărimea unui 
pumn numit după Casa Regală portugheză, care dispăruse de ani 
de zile, până când fusese descoperit într-un sipet umplut cu patru- 
zeci de mii de monede de aur portugheze. 

Simone se aşeză pe o bancă de piatră şi deschise Vechiul 
Testament al lui Cyrus. Marginile erau înțesate cu adnotări - ace- 
leași litere curbate care se scurgeau una în alta ca pentru a alunga 

GENEZA 


De ceva timp, am observat o variație alarmantă şi inexplicabilà 
în proprietățile chimice ale diamantelor roşii din întreaga lume. 

Uitându-mă atent la structura lor, pot spune că nouăzeci şi nou 
la sută dintre aceste diamante roşii provin din mina nou-dobândilă 
de monsieur Jean Paul Dubois. 

După cum ştii, sunt profund implicat în importul de diamante 
roșii în Persia. 

Mă tem că s-ar putea să fac parte dintr-o escrocherie, fără să ştiu 
și fără să vreau. 

Mă tem că diamantele pe care le-am achiziționat pentru brățara 
şi sceptrul regal ar putea dezvălui aceeași ciudată variație chimică. 

Sunt singur în atelierul regal acum. | 

Singur, dar tu eşti mereu cu mine, iubita mea soție. 

Examinez brățara pe care am adus-o odată la Vila Gabrielle ca 
să te impresionez. | 

Compar cercelul meu cu diamantele din brățara șahului. 

Cercelul primul. 

Lumi miniaturale, strălucitoare explodează sub lupă. 

Îşi taie respiraţia! 

Un univers de cristal. 

Fragil. Fluid. 

Roșu strălucitor, violet, purpuriu. 

Acum brățara. 

Din nou, aceeaşi perfecțiune. 

Roșu aprins, fără urmă de brun. 

Chiar şi distribuția de culoare. 

Intensitate egală când e privit din ambele părți. 

Dar stai! 

Nu sunt la fel. 

Există o diferență năucitoare. 

Nucleul diamantului meu are o strălucire profundă. 

Straturi de roșu intens izbucnesc prin fațete. 

Acestea lipsesc din diamantele regale. 

Simone! 

Suspiciunile mele cred că sunt adevărate. 

Am dat peste o escrocherie pe scară mare... 

Un cartel manipulează fraudulos diamantele roșii. 

Distribuirea acestora pe piete. 

O metodă misterioasă de interferenţă, 

Diamantele provin din aceeași mină. 

Atunci de ce nu sunt toate falsificate? 

Deşi cercelul meu e din aceeaşi mină, e neatins. 

Roagă-te cu mine ca diamantele din brățară şi sceptru să fie 
curate. 

Trebuie să mă întorc în Africa de Sud să aflu. 

Nu-mi place să te las singură, jounam. 

Dar răspunsul, sunt sigur, se află în Namaqualand. 


EXODUL 


E dimineaţă în Namaqualand. 

Mai devreme, Namibia, servitorul lui Dubois, m-a condus către 
un subsol ciudat, 

cu lumini orbitoare şi cuptoare de temperaturi înalte. 

Tăietori de diamante erau la muncă. 

Motoare cu aburi acționau roți abrazive. 

Pe mese erau împrăștiate accesorii suspecte. 

De ce ar lustrui tăietorii pietrele într-o aşa lumină strălucitoare? 

Și la temperaturi extreme! 

Am să mă întorc la noapte. 


E două dimineața. 

M-am întors în camera Călugărițelor Persane. 

Iată ce s-a întâmplat. 

Am vizitat din nou subsolul. 

Ușa era descuiată. 

Înăuntru, motivul pentru lipsa de siguranţă a devenit evident. 
Camera era curățată de toate probele. 

Ordonată. Fără nici o urmă. Tăcută. 

Cuptoarele bătute în scânduri. Mesele curățate, frecate. 
Motoarele de tăiere de negăsit. 

Nici o lampă cu gaz sau petrol la vedere. 

Cu lupa în mână, am căutat dovezi care să-mi 
confirme ce văzusem dimineață. 

Mi-am trecut mâinile peste scaune. De-a lungul suprafeței meselor. 
Pe margini și în jos pe picioare. 

Am examinat pardoselile de piatră. 

Am observat un reziduu aproape incolor. 

Semăna cu o împroşcare de particule cenușii, cristaline. 
Nu era o pată uscată 

Sau sânge coagulat de la o crestătură cu o lamă. 

Nici o consistență adezivă. 

Nici un miros perceptibil. 

M-am aplecat să privesc mai bine. 

Am intrat în panică. 

De teama contactului cu un element toxic, 

Am adunat substanţa în batistă, s-o aduc acasă. 


Simone smulse o iasomie de pe o ramură care se încolăcise 
în jurul spalierului. Îşi aruncă floarea în gură. Aroma intensă i se 
dizolvă pe limbă, amintindu-i de ceaiul de iasomie pe care ea şi 
Cyrus îl savuraseră cu o noapte înainte ca el să plece în Namaqua- 
land. Îşi creaseră propria istorie - o istorie pierdută, care, spera ea, 
avea să reînvie în Biblia lui. 

Îşi dădu seama că fusese mai bine, la momentul respectiv, să 
păstreze bănuielile pentru el. Ministrul Curţii şi monsieur Jean 
Paul Dubois n-ar fi ezitat s-o reducă la tăcere dacă ar fi aflat că 
avea habar de diamantele falsificate. 


LEVITICUL 


Înapoi în Persia! 

Înapoi în îmbrăţișarea ta parfumată. 

Eşti însărcinată! 

Ce minunat bun venit! 

Mulţumesc. 

Dormi în camera cealaltă. 

Nu ştiu dacă bănuieşti ceva. 

Dacă bănuieşti de ce m-am dus în Africa de Sud. 
Îmi cer scuze că am ascuns adevărul de tine. 

E pentru protecția ta, trebuie să înţelegi. 

Am să testez acum urma de element pe care am adus o de lu 
Namaqualand. 

Trebuie să încerc să-l identific înainte să te trezeşti... 

De necrezut! 

Beriliu! 

Da! 

E beriliu! 

Cel mai ușor dintre elemente. 

Știu beriliul de la un experiment din urmă cu câțiva ani, de la 
școală. 

Câteva astfel de particule difuzate accidental în safire declanșează 
schimbarea culorii. 

Dar asta e năucitor. 

Beriliul nu poate să fie difuzat într-o piatră dură şi densă ca 
diamantul. 

Ce se întâmplă atunci? 

Ilartă-mă, Simone. 

Ca să rezolv misterul, trebuie să risc întreaga noastră avere. 

Acest viitor experiment s-ar putea să spargă diamantul nostru roșu. 

Diamantul prins într-un cleşte de bijutier. 

Fixat pe un dispozitiv cu trei gheare, ca să-l țină nemișcat. 

Cu aparatul meu improvizat de foraj 

Am făcut o breșă în mijlocul diamantului nostru. 

Am deschis o fereastră. 

Diamantul nostru nu se sparge! 


Ziua în care Cyrus se întorsese de la Namaqualand era vie în 
mintea ei. Cu mirosul lui de nucșoară şi fum pe ea, dormise cea 
mai mare parte a zilei, trezindu-se într-un apus de soare magnific, 
care scălda piscurile munţilor. Îl observase în cealaltă cameră, 
aplecat peste masă, absorbit de lucrarea din față. El refuzase să-i 
dea răspunsuri. Avuseseră prima lor ceartă în acea noapte. În 
noaptea următoare îi fusese adusă urechea tăiată a calului lui. 


NUMERII 


Încă dormi. 
Am privit diamantul cu lentile de mărit și cu lupa. 

Am amplificat lumina care ajunge în miezul lui. 

Asta e dureros, Simone. 

Cele mai rele temeri ale mele devin realitate, în fața ochilor mei. 

Lumina intens amplificată răpește diamantului nostru strat după 
strat de culoare. 

O fațetă roz se răspândește în jurul marginilor. 

Se scurge în alta. 

Și în alta. 

Îi ia vitalitatea. 

De necrezut! 

Diamantul nostru seamănă acum cu pietrele din brățara regală. 

Aparent, toate diamantele au fost falsificate. 

Asta e motivul pentru versatilitatea pe care am detectat-o. 

Diamantele din brățară şi sceptru au fost probabil exploatate mai 
devreme decât diamantul nostru. 

Ca urmare, acestea au fost expuse mai mult timp la lumină şi 
alte elemente. 

Breșa din diamantul nostru l-a făcut chiar mai vulnerabil la 
lumină. 

Un proces de separare care ar fi putut necesita ani ca să dezvăluie 
defectul diamantului a avut loc într-o singură după-amiază. 

Natura nu e întotdeauna perfectă, desigur. 

Ametistul violet african de calitate ridicată şi anumite safire, în 
ciuda intensității culorii saturate, e posibil să se estompeze când sunt 
expuse la căldură extremă şi la raze solare excesive. 

Dar, spre deosebire de ametist şi safire, atomii de carbon ai 
diamantelor sunt denși şi strâns legați. 

Evitând ca lumina şi alte elemente să se difuzeze în ele. 

Asta e ce știu acum. 

O anomalie în constituția şi proprietăţile chimice ale diamantelor 
lui monsieur Jean Paul Dubois le face să răspundă la lumină ca 
anumite ametiste şi safire. 

Expuse la intemperii, legăturile dintre atomii din acest soi de 
diamante roșii slăbesc, atomii îşi pierd densitatea și devin vulnerabili 
la lumină. 

Monsieur Jean Paul Dubois şi-a descoperit nenorocul de la 
înălțimea popularității nestematelor sale. 

Acestea şi-au găsit adăpost în cufere regale și seifuri din bănci. 

Un bărbat ca el n-ar da niciodată faliment. 

El a ales să falsifice o natură imperfectă. 

Asta explică prezența laboratorului ilegal din conacul lui. 

Aici, într-un proces în trei etape, pierderea culorii diamantelor 
roșii e grăbită cu ajutorul luminii intense. 

Apoi, crisoberilul natural, o sursă de beriliu, se adaugă la borat 
și fosfat, şi diamantele sunt acoperite cu pulbere. 

Apoi, diamantele acoperite cu pulbere sunt încălzite în cuptoare 
la temperaturi ridicate, timp de ore întregi, pentru a se coace și a-şi 
recăpăta o nuanţă vibrantă și uniformă. 

Acest proces indus chimic e ilegal. 


Simone își şterse broboanele de sudoare de pe gât. Restul l-ar 
fi putut scrie singură. Odată ce artificialitatea e introdusă - odată 
spulberată convingerea că strălucitoarele culori sunt doar produsul 
naturii —, magia şi romantismul dispar. Şi piaţa se prăbuşeşte. 

Monsieur Jean Paul Dubois, care pretinsese o plată pentru 
diamantele falsificate, ar fi făcut orice ca să oprească această 
informaţie să se scurgă, şi la fel și ministrul Curţii, a cărui companie 
fuzionase cu cartelul lui monsieur Jean Paul Dubois şi băgase 
miliarde în buzunare. Şahul, care deţinea, probabil, o brățară de 
neprețuit de diamante roşii şi un alt diamant, de opt carate, în 
sceptru, n-ar fi reacţionat bine la această descoperire. Și jucători 
mai mici, precum monsieur Rouge, monsieur Amir şi soția lui, 
a căror avere era implicată în diamantele roşii pe care fie le 
cumpăraseră, fie le primiseră ca plată, ar fi fost ruinati. 

Mângâie paginile, pe ale căror margini se oprise răsuflarea lui 
de nucșoară. Rândurile lui erau mai scurte acum, mai imperioase. 
Frica și sentimentul de pericol îi conduseseră stiloul, croindu-și 
drum prin paginile celei de-a cincea cărți a lui Moise. 


DEUTERONOM 


L-am vizitat pe şah azi. 

L-am informat de difuzarea ilegală. 

A promis să nu facă nimic cu informațiile mele 
Până nu i se iveşte prilejul să acţioneze. 

Cu condiția să ne ofere imunitate. 

Și să poruncească oprirea răspândirii lor. 
Era furios pe ministrul său. 
Mi-a dat cuvântul lui. 


Privirea lui Simone sări pe pagina următoare, la ultimele 
cuvinte ale lui Cyrus - testamentul pentru ea. 


JOUNAM 

Te iubesc mai mult decât lumina ochilor mei. 

Dar mai bine mor decât tu, sau fiul meu, să-mi puneţi la îndoială 
integritatea. 


Îşi ascunse Biblia sub braţ şi ieşi din galerie. Alphonse plecase 
din vilă şi venea spre ea. Ultimii doi ani îşi lăsaseră amprenta în 
cutele adânci de pe frunte, în obrajii supţi şi în tremurul degetelor 
lui elegante. Dar îşi purta prefăcătoria cu aceeaşi indignare, îşi 
colora părul în aceeaşi nuanţă şi mergea în acelaşi mod afectat. 
Transformarea lui cel mai semnificativă era trecerea treptată, aproape 
imperceptibilă, de la aparenţa lui de majordom la comportamentul 
mai mult ca soț al lui madame Gabrielle, tată al lui Françoise şi 
bunic al ei. Îl auzise tachinând-o pe madame Gabrielle că intenţio- 
nează să se întoarcă la rădăcinile lui persane, să redevină Mohammed, 
așa cum era înainte ca ea să-l transforme în majordom. Îi atrăsese 
atenţia că o condiţie esenţială pentru reînvierea deplină a vechiului 
său sine, de care îi era teribil de dor, ar fi fost să le prezinte fiicei 
şi nepoatei lui descendenta lor persană. În acel moment, bunica 
ei îl lovise peste mâini cu mănuşile și-i reamintise că nu-i considera 
comentariile amuzante, aşa cum părea să creadă el. 

Rămas fără suflare din cauza efortului de-a ajunge la ea şi vizibil 
agitat, zise: 

- Acum o jumătate de oră monsieur Amir și monsieur Rouge 
au venit în trăsuri separate. Erau agitați amândoi și au întrebat de 
tine. Monsieur Rouge strângea în mână un exemplar din Figaro, 
parcă era înarmat cu propriul mandat de condamnare la moarte. 

Înainte ca Alphonse să apuce să detalieze, ea îşi aranjă revolverul 
în toc şi fugi spre vilă. 

Cu capul învârtindu-i-se, Simone dădu buzna în salon. 

Monsieur Rouge, cu Figaro în mână, mergea înainte şi înapoi, 
ochii lui inegali aruncând săgeți, nereuşind să se hotărască la ceva 
sau cineva. 

Monsieur Amir era aplecat într-unul din scaunele cu spătar 
înalt, calmul său fiind nelalocul lui în atmosfera tensionată. 

La vederea lui Simone, monsieur Rouge flutură deasupra capu- 
lui ziarul înfășurat şi începu să vorbească agitat şi incoerent. 
Monsieur Amir privi în jur cu amuzament, un zâmbet fluturându-i 
sub mustaţa cerată când îşi lovi coapsa cu propriul exemplar. 

- Monsieur Rouge, calmează-te, sil vous plaît, strigă Simone. 
Mă faci să fiu nervoasă. 

-E o tragedie, dragă Simone, o tragedie de proporţii inima- 
ginabile. Sunt în faliment. Toţi suntem, adăugă el dând din cap 
spre monsieur Amir şi deschizând Le Figaro cu un gest dramatic. 
Uite, citeşte singură. 

Ea strânse ziarul în ambele mâini şi citi cu voce tare: 


Raportul despre nestematele tratate şochează industria 
diamantelor 

Pieţele internaționale de diamant sunt uluite de vestea că un 
cartel influent manipulează structura internă a diamantelor roșii. 

A fost declanșată o alertă a nestematelor și comerțul de diamante 
roșii a fost oprit. 

Monsieur Jean Paul Dubois, principalul suspect, se află în arest, 
în așteptarea unor investigații suplimentare. 


Madame Gabrielle, urmată de fantomele ei şi însoţită de 
Françoise, se strecură în salon. Era gata să alunge bărbaţii la cel 

mai mic semn al lui Simone. Îşi aminti de un alt moment, când, 
cu Le Figaro în mână, mesagerii președintelui dăduseră buzna la 
ea cu știri despre tentativa de asasinat dejucată asupra șahului 
persan. Acest incident declanșase o serie de evenimente tragice 
care schimbaseră cursul vieții nepoatei ei și, prin urmare, a sa. 
Şi acum Günter, dornic să furnizeze remedii care să-i ridice bucle- 
le rigide în creştet, prezise că era pe cale s-o piardă din nou pe 
Simone. Curiozitatea constantă a lui Zola despre cine şi ce adusese 
oaspeţii îi umflă urechile ca niște baloane cu aer cald. Şi Franz 
Liszt, cu buclele lui sălbatice sări viguros în mijlocul acestui 
dezastru, ţopăind pe degetele mănuşii ei albe ca și cum erau clapele 
propriului pian. Auzind mai mult decât suporta, madame Gabrielle 
îl lovi cu palma pe Luciano Barbuzzi să plece de la subsuoara ei 
şi-i ceru lui Oscar Wilde să oprească exerciţiile care-i făceau sânii 
fermi. Îndreptă un arătător acuzator spre monsieur Rouge. 

- M-am săturat de diamante şi nestemate şi de scandalurile 
astea interminabile! Messieurs, vă rog să vă mutaţi şarada în altă parte. 

- Chère madame, răspunse monsieur Rouge aruncând un ochi 
rugător spre Simone şi ignorând degetul bunicii, pe care strălucea 
un valoros smarald cu tăietură coussin. Trebuie să-ţi amintești de 
diamantul roşu pe care ţi l-am dat nu cu mult timp în urmă. Poliţia 
i-a luat urma până la mine şi mi-a cerut să-l duc. Dacă nu, am să 
fiu băgat la închisoare şi tratat ca un conspirator. 

- E la mine diamantul, monsieur Rouge, îl asigură Simone. Dar 
trebuie să ştiu dacă şi acest diamant e falsificat. Şi dacă e posibil 
să descoperi cu ochiul liber un astfel de diamant. 

Monsieur Rouge se îndreptă grăbit spre Simone, şi pentru o 
clipă ea se temu că avea să cadă în genunchi, să cerşească o bijuterie 
pe care ea n-o voise din capul locului. 

- Îţi jur, dragă Simone, că n-am răspunsul. E prima dată când 
aud de posibilitatea de a falsifica diamante. Nu ştiu cum să le 
depistez. Cât despre faptul că diamantul e falsificat, cred că da, din 
moment ce poliţia l-a urmărit din cauza reclamațţiilor primite de 
la un lanţ de vânzători şi cumpărători. 

Îi făcu semn să se aşeze din nou pe scaunul lui. 

- Ai să primeşti diamantul înapoi, monsieur, te asigur. 

Diamantul roşu pe care i-l dăduse el în chinurile nebuniei 
lui era cea mai mică îngrijorare a ei de moment. Mintea îi era 

preocupată de diamantele roșii din punga ascunsă în dulapul vi. 
Erau falsificate? Și dacă erau, însemna că bărbatul care i le dåduse 
lui Beard era probabil criminalul principal. 

— Şi pe tine ce te deranjează, dacă pot să întreb, monsieur Amir? 
întrebă madame Gabrielle. 

- Nu mă deranjează nimic, doamnă. Dimpotrivă, sunt extrem 
de uşurat că legea l-a prins în cele din urmă pe monsieur Jean Paul 
Dubois. A fost doar o coincidență faptul că am ajuns în același 
timp cu monsieur Rouge. Te asigur că intenţiile noastre sunt total 
diferite. 

În ciuda ignoranței ei totale în privinţa chestiunii în derulare, 
Françoise îşi flutură evantaiul, iar sânii i se umflară în timp ce-i 
arunca priviri timide lui Alphonse. Se lupta să-și adapteze aştep- 
tările şi să-l accepte pe cel cunoscut ca majordom atâţia ani drept 
tatăl ei persan. Îşi încrucişă gleznele delicate şi-l studie cu ochii 
gri-perlă, încercând să înțeleagă impactul complet al nou dobân- 
ditei ei legitimităţi şi cât de bun avea să fie viitorul ei. Bazându-se 
pe prestigiul de-a avea un tată, ea spera să fie primită în brațele 
elitei unei societăți mai înalte. Acum, departe de lumina reflec- 
toarelor de prea multă vreme, crăpă decolteul bordat cu nurcă, 
lăsând să se vadă două perle în vârful sfârcurilor ei rujate. 

Monsieur Amir tuşi de două ori, priză inhalând cu putere în 
fiecare nară şi strănută. Toate capetele se întoarseră spre el. 

- Am venit aici, Simone, să-mi arăt recunoştinţa sinceră faţă de 
tine. Datorită ţie, monsieur Jean Paul Dubois, de mult timp înro- 
bitorul persanilor, nu mai e un om liber. 

- Nu merit să mi se mulțumească, monsieur Amir. Ai știut tot 
timpul că el era cel vinovat. 

— Adevărat, adevărat, dar nu știi că după ce ai plecat din 
Namaqualand te-a urmărit la Paris, căzând direct în braţele po- 
liției. Un astfel de om grijuliu, care şi-a calculat fiecare mișcare cu 
precizie matematică, a acționat atât de prosteşte când şi-a pierdut 
capul după tine. Nici eu n-aş fi ghicit gradul obsesiei lui. 

Simone se înfurie. Cyrus avusese încredere în monsieur Amir, 
dar el păruse indiferent la necazul ei. 

— Ai ştiut că monsieur Jean Paul Dubois e periculos, dar m-ai 
încurajat să merg la Namaqualand. Și de Cyrus îți pasă? Contează 

pentru tine cine l-a ucis? Eu mi-am onorat partea mea de înțelegere; 
sper că și tu ai s-o onorezi pe-a ta. 

- Nu mi-am uitat promisiunea nici o clipă. Dar mai întâi ai 
promis să mai furnizezi şi altceva. Dovezi incontestabile legate de 
utilizarea de sclavi persani de către monsieur Jean Paul Dubois. 

- Dar e deja în mâinile autorităţilor franceze. De ce ai nevoie 
de dovezi acum, monsieur Amir? 

- Monsieur Dubois are să petreacă o perioadă scurtă în spatele 
gratiilor pentru falsificarea diamantelor. Departe de a fi descurajat 
de încarcerare, are să devină mai periculos când are să fie eliberat. 
Persia va trebui să-și impună propria rezolvare. Dacă şahul pre- 
zintă dovezi concrete, autorităţile franceze sunt datoare din punct 
de vedere legal să-l predea pe monsieur Jean Paul Dubois Curţii 
persane. 

-O prostituată fugară, care a fost martoră la atrocitățile din 
mine, m-a însoţit la Paris din Namaqualand, zise Simone. Are să 
fie fericită să servească de martor ocular. 

Monsieur Amir se ridică şi traversă salonul. 

-În schimb, Simone, am să ţi-l dau pe Mehrdad. Are să răs- 
pundă la întrebările tale. 

Ea îşi înăbuși strigătul care ameninţa să-i scape în liniştea din 
jur. Căuta de o veșnicie de-acum, se părea, identitatea criminalului — 
obținerea trupului lui Cyrus —, dar acum era îngrozită de revelaţie. 
Și apoi, cu speranţa şi teama zvâcnindu-i în inimă, strigă: 

- Mehrdad! E în Paris? A fost aici tot timpul? Ai așteptat până 
ti-ai atins scopurile, nu-i așa, înainte să dezvălui unde e Mehrdad. 

Monsieur Amir îşi aranjă cravata. 

- Sunt extrem de mândru de tine, și la fel şi de Cyrus. Dar 
supraviețuirea ţării mele are prioritate față de orice individ. Îţi sunt 
veşnic îndatorat pentru tot ce-ai făcut şi ştiu că într-o zi ai să fii 
de acord că şi eu am schimbat lucrurile. 

Un cal şi călărețul lui se grăbeau spre Vila Gabrielle, stârnind 
furtuni de praf la ultima cotitură a drumului. Simone urmări cum 
armăsarul înaintează, cu coama de argint strălucind în soare, cu 
coada bogată și gâtul mândru amintindu-i de calul lui Cyrus. 
Închise ochii strâns ca să alunge imaginea. Urechea tăiată a armă- 
sarului în mâna lui Beard. Aurora boreală dezlănţuită pe cerul 
persan. O violenţă fără sens. Să-i spargă pieptul. Să-i fure trupul. 
Dar viaţa merge înainte. Mama ei aştepta un alt vizitator. Bunica 
ei continua să flirteze cu spiritele ei. 

Armăsarul se opri brusc la poartă. Călărețul sări din șa, legă 
hățurile de barele de fier forjat şi se îndreptă spre ciocanul de metal 
de pe uşă. 

Nu culoarea întunecată a părului până la umeri, nici silueta 
subțire, nici privirea iscoditoare printre barele verticale o convin- 
seră pe Simone că nu era domnul așteptat de mama ei. Ci sclipirea 
roșie din urechea stângă o făcu să alerge pe terasă și să-l strige pe 
Alphonse. Apucând cheile aduse de el, ea arătă spre poartă. 

Străinul se luptă cu încuietoarea din exterior, în timp ce ea 
bâjbâia după gaura cheii, degetele lor atingându-se printre gratii 
până veni Alphonse în ajutorul lor. 

Întinse mâna, și când bărbatul i-o luă, ea nu-l mai văzu pe 
Alphonse, care privea uluit, şi nu mai auzi zarva din parcul din 
spatele ei. Cyrus stătea în faţa ei cu o expresie întrebătoare pe chip, 
cu zâmbetul lui abia schițat pe faţă, cu ochi curioşi care imediat 
o învăluiră şi-o dezbrăcară, cu cămașa lui descheiată a sfidare. Și 
diamantul roşu în urechea stângă. El îi ţinu mâna mai mult decât 
putea suporta ea, dar nu-l slăbi din strânsoare, căci îl căutase 

întruna şi nu i-ar mai fi dat drumul acum. Se luptă să nu i se 
arunce în braţe, când el zise cu un accent persan: 

- Simone. 

Spre nedumerirea totală a lui Alphonse, în tăcere și cu inima 
înlăcrimată, ea îl conduse pe bărbat în Vila Gabrielle, îşi croi drum 
prin parc şi în sus, pe dealul izolat cu trifoi, unde păunii îşi 
ciuguleau penele. 

- Sunt obosit, zise el. Am parcurs un drum lung ca să vin aici. 

Simţindu-se vulnerabilă la calmul lui, ea se aşeză lângă el pe 
şezlong. Asaltată de o sută de întrebări, tremura în bluza ei de crep. 
Fl îşi scoase haina şi i-o aşeză pe umeri. Mirosul slab de tutun şi 
cardamom o făcu să ameţească. Îşi trase haina mai aproape. Părea 
să-şi fi redescoperit soțul în momentul când acest bărbat sărise de 
pe calul lui, căutându-i ochii printre barele din fier forjat. El sim- 
boliza tot ce admirase la Cyrus - ochii plini de compasiune, 
nonşalanța, aproape jignitoare, dezinteresul față de propria per- 
soană şi modul imprevizibil în care dăduse buzna în casa ei. Părea 
puțin mai în vârstă decât Cyrus şi se gândi că dacă Cyrus ar fi fost 
în viaţă, ar fi avut vârsta acestui bărbat. 

Zâmbindu-i ironic şi confuz, el zise: 

- Monsieur Amir a zis că mă aştepţi. 

- Mehrdad! exclamă ea întinzând mâna după revolver şi găsind 
în schimb o batistă de dantelă. 

O strânse în pumn. Era la discreţia unui bărbat care ar fi putut 
fi criminalul lui Cyrus, şi n-avea revolverul la ea. Îşi scoase haina 
lui de pe umeri şi i-o înapoie. 

El aruncă haina pe un umăr cu o nonșalanţă care o străpunse 
până-n măduva oaselor. 

- Plec dacă vrei, zise el traversând dealul şi pornind agale în jos 
pe pantă. 

Cu silueta lui înaltă dispărând apoi din vedere, el strigă: 

- Shaunce Banou. 

Și valea repetă: 

- Shaunce Banou. Shaunce Banou. 

Pulsul ei se acceleră, iar ea sări în picioare şi se repezi în jos pe 
dealul cu trifoi. 

- De ce mi-ai zis Shaunce Banou? 

— Fiindcă am ştiut că ai să răspunzi. 

Îi prinse braţele cu ambele mâini, ca şi cum ar fi cunoscut-o 
de mult. 

— Ascultă, îţi datorezi viaţa unei fărâme de noroc. Shaunce 
Banou înseamnă în farsi „Femeie Norocoasă“, dar are un dublu 
înţeles. Ar putea să însemne fie că eşti fermecată, fie vrăjitoare. 
Poate fi folosit ca un compliment sau ca o ameninţare. În Persia a 
fost făcută o încercare ca să te avertizeze. Să te facă să înţelegi că, 
în ciuda faptului că ai fost norocoasă o dată, nu trebuie să-ţi incerci 
din nou norocul. Eşti în mare pericol. Vreau să te ajut. 

Ea făcu un pas înapoi, eliberându-şi braţele. 

- N-am încredere în tine. 

— Cum ai putea, cu toate prin câte ai trecut? Dar nu ne permitem 
să pierdem timpul. Şi eu sunt urmărit, vezi tu, şi s-ar putea să 
primesc ordin să mă întorc în Persia în orice moment. 

Se uită în sus la cer şi la norii pufoşi. 

— Cyrus şi cu mine am ajuns să ne încredem unul în celălalt. 
Am fost jucători nevinovaţi într-un joc crud. 

-Ce joc e ăsta? întrebă ea coborând dealul spre vilă, ca să-şi 
caute revolverul. 

Cu maxilarul strâns, cu buzele strânse, tonul lui fu sfidător. 

- Mizeria diamantelor! Evrei şi musulmani. Lumea a luat-o razna. 

Vocea lui Cyrus răsună pe Dealul Zibetelor - musulmanii 
ne-au persecutat întruna - nu ne plac - nebunia asta n-are sfârşit. 
Mehrdad fusese un coleg în care soțul ei se încrezuse în lumea 
murdară a diamantelor. Era bărbatul pe care Cyrus voia ca ea să-l 
întâlnească, un model pentru fiul lor. Dar era şi principalul 
suspect, cel pe care-l bănuise luni la rând, persoana de care ea se 
temea că are să întindă mâna şi să scoată un cuţit. 

Și apoi auzi vocea lui Beard, clar şi răsunător, fiecare cuvânt 
proaspăt în mintea ei — cum ar fi putut să nu fie, cu sentimentele 
sângerânde și împunsături în inimă, agățându-se de ceva ce ar fi 
putut să explice groaza pierderii ei. O expresie, un gest, un simplu 
cuvânt de la Beard era ca o barcă de salvare în lumea ei dată peste 
cap. Un bărbat cu un cercel de diamant roşu ca al lui Cyrus îi 
predase lui Beard punga cu diamante. 

- Tu i-ai dat lui Beard diamantele roşii cu biletul acela, zise ea, 
continuând să se îndepărteze de el. 

- Da, eu. Am sperat că are să te îmboldească să pleci din Persia, 
zise el trecându-și mâna peste păr. 

Ea observă o șuviţă cenuşie în părul lui. Propria şuviţă cenușie 
apăruse la scurt timp după moartea lui Cyrus. 

- De ce ai dispărut după uciderea lui Cyrus? 

- Am fost trimis de către şah la Paris, răspunse el. Ca să in- 
vestighez asasinarea cu sânge rece a bijutierului său. 


Îl conduse spre poiana în care se iubise cu Cyrus. Nu fiindcă ar 
fi fost în siguranţă cu Mehrdad acolo. De fapt, nu se simţea în 
siguranţă nicăieri. Trebuia pur şi simplu să se îndepărteze de 
galerii, de armăsarii virili şi de sufletele rătăcitoare. Nu observă 
sosirea trăsurilor din care coborâră privitori dincolo de zidurile 
vilei. Ţinea mâna lui Cyrus, Cyrus îi vorbea, ochii i se luminară 
de zâmbetul care era acolo o clipă şi dispărea în următoarea. 

Mehrdad arătă spre mulţime. 

- La ce se uită? 

- Galeriile bunicii mele au devenit loc de pelerinaj. Destul de 
prostesc, aş zice. 

EI se întoarse spre dealul cu trifoi. 

- Acolo sus, unde am fost? 

- Da, mitul din jurul lor e mult mai interesant. Când vezi ceva, 
îşi pierde farmecul. 

— Tu eşti mai fermecătoare în persoană. Şi chiar citeşti în palmă. 

- Ţi-a spus el? 

- Da. Prima dată când a scos fotografia ta din buzunarul de la 
piept şi şi-a trecut degetul mare peste conturul tău ca să-mi arate 
noua lui soţie pariziană, am fost captivat de curiozitatea din ochii 
tăi larg deschişi şi de ţinuta îndrăzneață. Erai extraordinară cu 
revolverul tău, cu cizmele împingând în scări ca şi cum voiai 
să zbori din şa. 

Simone își aminti ziua în care venise la vilă un fotograf cu 
aparatele lui voluminoase şi cu servitori după el. Bunica ei se 
agitase în jurul lui de parcă ar fi fost preşedintele în persoană. 
Simone, care abia împlinise şaisprezece ani, se îndrepta spre vale 
pentru plimbarea călare de dimineaţă, când fusese chemată înapoi. 
Încercase să se obişnuiască cu fotograful, care avea aerul unui 
artist important. Dar abia putu să îndure instrucţiunile de-a se 

întoarce în şa şi de-a se uita la dispreţuitul ochi al camerei ca la 
un amant. 

— Cyrus nu mi-a spus niciodată despre fotografia asta. 

— Nu voia să te superi pe bunica ta. Ea făcuse cărți de vizită cu 
poza ta şi i-a dat una și lui Cyrus. Asta a determinat vizita lui cu 
brăţara cu diamant roșu. 

Simone îşi plecă ochii la trădarea bunicii ei. N-avea nici un 
drept să facă asta fără ştirea ei. Pe de altă parte, era curioasă să 
vadă cartea de vizită, catalizatorul care îl adusese pe Cyrus la ea. 
O lăsase undeva pentru ea, probabil ca un alt semn? 

Mehrdad se întorsese cu Cyrus în Persia. 

- Întreaga curte regală era animată de recenta achiziţie a lui 
Cyrus, un diamant roşu de opt carate care-i plăcuse enorm șahului. 
A avut loc o festivitate, au fost invitaţi demnitari. Diamantul a fost 
expus pentru o săptămână într-o cutie de sticlă cu rame de aur în 
Muzeul Regal al Nestematelor. 

Diamantul roşu a fost montat în sceptrul șahilor. 

Săptămâna următoare, în atelierul regal, Cyrus a luat cartea de 
vizită, şi-a pus-o în palmă și a suflat în ea ca pentru a curăța 
imaginea lui Simone de particule de praf. Soţia lui pariziană se 
lupta cu această cultură intransigentă, îi spusese el lui Mehrdad. 
Și mama lui îi provocase ei o durere insuportabilă. A doua zi, 
a scos fotografia şi şi-a frecat-o de mânecă, de parcă voia să-i 
lustruiască imaginea. A ajuns la o decizie grea. Aveau să se mute 
în casa lui din munţi, chiar dacă era renegat de familia lui. 


F] pusese fotografia ei pe o masă în palatul șahului, într-o zi 
când sortau diamante brute. Adunând diamantele în jurul celor 
patru margini, modelase o ramă. 

— Ea a făcut o cuvertură din jupoanele ei. 

Mehrdad devenise un spectator activ al evenimentelor în 
desfășurare, un voyeur ca să spunem aşa. Anticipa evenimentele, 
orice l-ar fi făcut pe Cyrus să scoată fotografia ei din buzunarul 
hainei şi să adauge o altă frântură de informaţie ca să afle mai 
multe despre ea. Începuse să-și trăiască visele prin Cyrus - se 
îmbrăca la fel ca el, lăsase să-i crească părul la fel ca el, purta un 
diamant roşu ca el. 

Şi, fără să aibă habar de această fascinație în creștere, Cyrus 
continuase să-l uimească pe Mehrdad cu capacitatea lui Simone 
de-a se reinventa. Îi dezvăluise încet calităţile ei pământeşti şi-i 
atribuise trăsături mitice. 

După ce Cyrus se întorsese din Africa de Sud, cu ochii evazivi, 
cu o arteră zvâcnindu-i la tâmplă, împăturise cartea de vizită în 
batistă şi i-o dăduse lui Mehrdad. Într-o zi s-ar putea să-ţi fie de 
folos ca recomandare, mai degrabă decât ca o carte de vizită, zisese 
el. Pentru orice eventualitate. Scrisese ceva pe spate şi ieşise pe ușă. 

Dintr-odată, cu tot ce-i destăinuise ei, cartea de vizită apăru 
drept scânteia care ar fi putut să curețe încăpăţânatele pânze de 
păianjen ale îndoielii. 

- Unde e cartea de vizită? 

Mehrdad îşi scoase portofelul din buzunarul hainei. Ascunsă 
în compartimentele roase din piele, poza ei era pusă în batista lui 
Cyrus. Un val de durere, furie şi ruşine îi accentuă pistruii, 
făcându-i să semene cu nişte flăcări mici. Madame Gabrielle obiş- 
nuia să-și completeze cărţile de vizită cu poza, numele şi adresa 
personală. Cât timp era vorba de ea, asta o făcea pe bunica ei peş- 
tele său oficial. 

Și era supărată pe Cyrus. N-avusese dreptul să păstreze aceste 
chestiuni esenţiale doar pentru el. Se uită pe spatele cărţii de 
vizită - Pentru Simone, pentru orice eventualitate. Ce eventualitate, 
se întrebă ea, deşi avea un sentiment clar că acesta, cel mai im- 
portant semn al soţului ei, era o aprobare pentru Mehrdad. Îi resti- 
tui cartea de vizită. 

Îşi apăsă mâna pe buzunarul de la piept, în care el ascunsese în 
grabă cartea de vizită. 

- Am simţit, mai mult decât am observat, semnele necazurilor 
de la curtea lui Mozzafar Al din Shah. Am fost conştient, desigur, 
că Mirza Mahmud Khan ţinea frâiele politice ale țării. Dar de la 
tentativa de asasinare dejucată asupra șahului în Franţa, acesta era 
un om schimbat. Nu mai era şahul neputincios pe care-l știam noi. 

Stăpânindu-și un zâmbet, Mehrdad dădu un bobârnac crenguţei 
de lavandă pe care o ţinea între două degete. 

- Zvonurile spun că şahul datorează încrederea lui renăscută 
serviciilor bunicii tale. 

Simone smulse crenguţa din mâna lui şi şi-o puse după ureche. 

- Da, e o femeie excepţională. 

- Oricum, Cyrus, cu legătura lui cu femeile d Honoré, a devenit 
favoritul șahului şi i-a fost asigurată protecţia de nici mai mult nici 
mai puţin decât de Alteța Sa regală. Evreul najes cu o strângere de 
mână pângăritoare, pe care musulmanii o evitau, ajunsese într-o 
poziţie de superioritate faţă de mulţi dintre noi. Apoi, el a decis să 
demisioneze, dar implicarea lui în importul de diamante era de 
aşa natură, încât a trebuit să prezinte o alternativă viabilă înainte 
să îndrăznească să-şi prezinte demisia. 

Captivată de ochii frumoşi ai lui Mehrdad, care păreau pe 
punctul de a lăcrima, Simone întrebă: 

- Ce alternativă a sugerat Cyrus? 

- l-a oferit ministrului posibilitatea de-a continua în calitate 
de bijutier regal cât timp pregăteşte pe cineva să-l înlocuiască. 

- Pe cine? întrebă ea aplecându-se mai aproape. 

- Pe mine, răspunse el. 

Madame Gabrielle își odihni mâinile înmănușate pe balustrada 
din fier forjat, se aplecă în faţă şi se uită în jos, la perechea care se 
întreținea în miros de lavandă şi zibetă. Amintindu-şi de aceeaşi 
imagine cu un alt persan, bunica, palidă la faţă, își suflecă fustele 
şi cobori scara. Bărbatul, îşi spunea ea, era nimic mai mult decât 
umbra lui Cyrus, şi Simone avea de gând să repete această relație 
tragică. Şi ea voia ca misterul uciderii lui Cyrus să fie rezolvat, voia 
ca acea parte din trecutul lui Simone să fie lăsat deoparte. Voia ca 
Simone să înceapă stilul de viață hărăzit de ea și să uite Persia, 
o ţară care o atrăsese la începutul relaţiei ei cu Alphonse, dar pe 
care începuse s-o urască după tot ce i se întâmplase lui Simone. 
Dar n-avea să tolereze aceeaşi greşeală de două ori. 

Ignorând răbufnirile de dezaprobare care pufneau dintre buzele 
bunicii ei și fustele umflate care i se legănau pe şolduri, Simone 
păşi mai aproape de Mehrdad. 

Fără să aibă habar de drama pe cale să izbucnească, Mehrdad 
se trezi cufundat în imaginea în mărime naturală a lui Simone de 
la baza scării. Fotograful îi surprinsese mândria şi aroganţa, moli- 
ciunea şi hotărârea, focul şi impetuozitatea mult mai bine decât 
o făcuse vreodată cartea de vizită. Acum, că Cyrus nu mai era și 
Simone era liberă, îi venea greu să se rupă de ea. Fusese trimis 
în Franţa din motive departe de a fi romantice, își reaminti el, 
dintr-odată asaltat de bucle albastre care încadrau obraji aprigi, 
o privire înghețată şi un deget învelit în satin ţinut ca un pumnal. 

Madame Gabrielle, care coborâse scara cea mare fără privilegiul 
unui public, solicită atenţie cu fâşâitul nervos al şifonului. 

— Pot să întreb, monsieur, dacă mă cauţi pe mine, pe fiica mea 
sau pe nepoată? 

El prinse degetul şi-l duse la buze. 

- Bonjour, madame Gabrielle, Mehrdad la dispoziţia dumnea- 
voastră şi, cu permisiunea dumneavoastră, le caut pe toate cele trei 
doamne d' Honore. 

-O cerere îndrăzneață, monsieur M., şuieră ea, arătând spre ho- 
lul spaţios ca şi cum el ar fi cerut şi vila în plus faţă de cele trei femei. 

El căută în buzunarul hainei şi-i prezentă cartea de vizită. 

— Asta, cred eu, are să vorbească în favoarea mea. 

Madame Gabrielle își încruntă sprâncenele la mâna care o 
acoperea pe-a ei. Simplul fapt că-i dăduse cartea asta de vizită lui 
Cyrus în palatul preşedintelui declanşase un lanţ imprevizibil de 
dezastre pentru care ea, şi nimeni altcineva, era de vină. Dar ea nu 
credea că cineva suferă la nesfârşit pentru ireversibile erreurs. În 
plus, tragedii aveau loc în fiecare zi. Nu era cazul să jelească veșnic. 
Era momentul ca Simone să pună capăt durerii. 

- Monsieur M., zise madame Gabrielle, rostind M ca un bles- 
tem. În Franţa se obişnuieşte să dai o astfel de invitaţie unui anume 
domn, la alegerea cuiva, înțelegându-se de la sine să nu fie dată 
altcuiva. Mai mult decât atât, în ţara mea un domn trebuie să le 
anunțe cum se cuvine pe doamne asupra intenţiilor sale, prin 
intermediul unui petit bleu sau al unui mesager. Din moment ce 
n-ai urmat nici una din etichetele noastre, nu-mi dai de ales, 
monsieur, decât să-ţi spun adio. 

- Doamnă, îmi cer scuze pentru orice neplăcere am cauzat. Am 
ocolit formalităţile de dragul păstrării secretului şi pentru siguranţa 
doamnelor. Am fost trimis la Paris ca să-i cer ajutorul lui Simone 
în prinderea făptaşilor. Fiind bijutier regal, lui Cyrus i-a fost pro- 
misă imunitate din partea șahului. Ca atare, uciderea lui e consi- 
derată un afront personal adus Alteţei sale Regale. Între timp, 
trebuie să le solicit doamnelor d' Honore să rămână în Paris până 
când chestiunea ajunge la o concluzie mulțumitoare. 

Simone tuși de câteva ori pentru a-şi elibera gâtul de ceea ce 
simtea a fi un bolovan în creştere. 

- Nu sunt sigură cum pot să te ajut, Mehrdad. 

- Tu eşti singurul nostru martor. Ai putea să dezvălui ce s-a 
întâmplat în munţi în acea noapte, să identifici criminalul sau 
criminalii. Să dezvălui detalii pe care Cyrus poate ţi le-a împărtăşit. 
Tot ce ştim e că a fost împuşcat, ceea ce ne spune că uciderea lui 

a fost premeditată. Extrem de neobişnuit în Persia, unde oamenii 
îşi rezolvă disputele cu cuţitele, impulsiv. 

- Jurnalul lui, care trebuie să fie în posesia ta, ar putea să con- 
țină alte dezvăluiri. 

Îşi trecu mâna prin păr şi făcu un pas în spate, ca pentru a da 
cuvintelor sale mai multă încărcătură. 

Devenind din nou bănuitoare, întrebă: 

- De unde ştii că Cyrus a ţinut un jurnal? 

- L-am văzut scriind în el în mai multe rânduri. 

Cu inima bătându-i, ea zise: 

- N-am jurnalul, dacă există unul. În plus, n-am să-ţi permit să 
mă închizi în propria mea casă. 

Madame Gabrielle ciupi vârfurile mănușşilor, dezgolind fiecare 
deget, mâinile ei formând apoi o piramidă. Deşi gestul nu însemna 
mai nimic pentru Mehrdad, cu excepţia plăcerii de a asista la 
dansul celebrelor ei mâini, Simone recunoscu prologul inconfun- 
dabil al unui final neplăcut. 

- Monsieur M., ceci ne semble aucun raisonnable, iar noi, cu 
siguranță, n-avem timp de sporovăit toată noaptea. Alphonse! 
Alphonse! Condu-l pe monsieur M. 

Mă aşez la umbra unui castan cu coroana bogată în vârful 
Dealului Zibetelor, panorama Vilei Gabrielle şi valea desfăşurân- 
du-se la picioarele mele. Soarele leneveşte la orizont ca un pepene 
galben copt. Gâştele dau roată pe cer. Lacul e o întindere străluci- 
toare de cristal. Un vânzător ambulant şi-a aşezat taraba pe dealul 
opus, ca să vândă castane prăjite pelerinilor. Grand-mere n-are 
să tolereze invazia asta. Se consideră proprietara nu numai a Vilei, 
ci şi a dealurilor din jur și a felinelor de aici. 

Întinzând Vechiul lui Testament pe batista mea de dantelă, îmi 
odihnesc capul pe trunchiul copacului şi-l aştept pe Mehrdad. 
Smulg o frunză de lavandă şi mi-o frec de obraz, de pistruii pe 
care Cyrus îi adora. Mi-ai spus o dată că miros a nard la amurg. 
Am întrebat cum miroase nardul - ca un mic desfrâu, ai spus, 
o mulțime de mister şi foarte preţios. Nu știu dacă ţi-am spus 
vreodată că miroseai a cardamom şi tutun. La fel şi Mehrdad. 
Și el mestecă oare cardamom verde ca să îndepărteze mirosul de 
corupţie? Acum pun la îndoială acurateţea simţurile mele olfac- 
tive. Cum poate cineva să-ţi semene în atât de multe moduri? 
Mehrdad nu ești tu, la urma urmelor. Nu știu dacă să cred că e 
trimis la Paris de către un șah indignat, ca să ia urma ucigașului 
tău. Vine el după Biblia ta sau chiar s-a îndrăgostit de poza mea 
de pe cartea de vizită? Ce-ai vrut să spui prin înscrisul „pentru 
orice eventualitate“ de pe spate? Poate că ai avut o presimțţire că 
el s-ar putea dovedi singura mea ocazie de vindecare. Un balsam 
binevenit pe cicatricele mele. O necesitate, nu o trădare. O altă 
șansă dată acelui sentiment de permanență şi apartenenţă pe care 
tu şi cu mine l-am împărtășit. 

Privirea mea trece peste dealuri, spre vila din depărtare şi 
drumul sinuos pe care calul lui galopează spre valea violet. Își lasă 
armăsarul la poalele dealului, urcă cu paşi mari spre vârf şi aproape 
că ajunge în braţele mele, când mă ridic să-l salut. Îmi taie respiraţia 
cu limpezimea cu care se impune prezenţa lui. Îl conduc la umbra 
castanului. Două zibete escaladează ramurile de deasupra. Ne- 
chezatul unui cal se ridică dinspre grajduri. El încearcă să arunce 
o privire la cartea care se află cu faţa în jos lângă mine. 

Abia rostind cuvintele, mă uit în ochii lui schimbători şi întreb: 

- Cine e criminalul? Cum m-am ales eu cu o pungă de diaman- 
te roşii? 

Apoi mă aud spunând direct şi recunoscând: 

- Nu ştiu cu adevărat dacă ar trebui să am încredere în tine. 
Nu sunt sigură de partea cui ești. 

El loveşte o piatră cu pumnul, o apucă şi-o aruncă pe deal, 
stârnind un cutremur în reţeaua de tuneluri subterane unde zibe- 
tele se luptă să se adăpostească. Îşi ridică braţele deasupra capului 
ca şi cum am pistolul îndreptat spre el. 

— Am să te liniştesc dezvăluindu-ţi adevărul. Apoi, dacă tot mai 
vrei să dispar, am s-o fac, deşi n-am să mai fiu niciodată capabil 
să mă întorc în Persia fără tine. Ar însemna execuţie..., zice el 
lăsând o mână jos. 

Sar în picioare. Trag revolverul - o reacţie absurdă, îmi dau 
seama chiar când îndrept țeava spre el. 

Ridică mâna s-o apese pe ochi. 

- Ai cuvântul meu. N-ai să mai auzi de mine dacă asta e do- 
rinţa ta. 

Ridică din nou braţele deasupra capului. 

Și Cyrus îşi atinsese ochiul să-mi promită că n-are să mă mai 
lase singură niciodată, cum n-avea să-şi părăsească pupila ochiului. 
Conştientă de fiecare mişcare a lui Mehrdad, ascund pistolul 
înapoi şi-l las să coboare braţele. 

- Nu ştiu ce-a fost în capul meu. Eşti un bărbat puternic, n-ai 
avea nici o problemă să mă omori. 

- Dragă Simone, oftează el. Nu vreau să te omor. Vreau să mă 
căsătoresc cu tine. Vreau să te duc departe de-aici. 

— Să te căsătoreşti cu mine! Fiindcă te-ai îndrăgostit de poza mea? 

— Nu, Simone, am devenit obsedat de fata de pe cartea de vizită, 
dar m-am îndrăgostit de femeia de la Paris. Nu mă respinge și nu 
mă refuza atât de repede. În religia ta, un bărbat are responsabilitatea 
de-a se căsători cu văduva fratelui său. Cyrus a fost ca un frate 
pentru mine. Vreau să-mi îndeplinesc responsabilitatea. 

- N-ai nici una, îl asigur, uimită de propunerea lui neașteptată. 
Spune-mi cine l-a ucis. 

-Chiar dacă o să-ţi fie mai greu? 

- Să-mi fie mai greu? 

- Să-l învinuieşti pe criminal. 

-Chiar şi atunci, răspund. 


Cu stiloul în mână, matriarha îmbătrânită scrie în jurnalul ei, 
pregătindu-se să-şi ducă introspecţiile la capăt. Spiritele ei îi ling 
mâinile înmănușate în voal şi-i zburdă printre degetele de la 
picioare. Bâzâitul lor în urechi îi reamintește de faptul că e o femeie 
de o anumită vârstă, că e timpul să-şi stingă vina în stare latentă, 
altfel aceasta va continua să sporească precum numărul fantomelor 
ei. Ele sunt un memento neîncetat al durerii îndurate de tatăl ei şi 
al creșterii numărului de antisemiţi. Nu numai în Europa. Ci şi în 
mijlocul celor de o altă credinţă. 

Îşi aruncă braţele în sus, împrăştiindu-şi fantomele cu un strigăt 
frustrat. 

- Gata cu voi! M-am săturat. M-aţi acoperit din cap până-n 
picioare. E inacceptabil! 

Îşi şterge decolteul de transpiraţie şi se întreabă ce-are de gând 
Simone sub castan cu persanul ăla. Cu toate acestea, ea recunoaşte 
în sinea ei că cei doi formează un cuplu minunat. Oftează, gân- 
dindu-se că nimic nu e mai important pentru ea decât să fie în- 
conjurată de înțelepciune, frumuseţe și libertatea de-a se bucura 
de ele. Îşi ascunde stiloul între foile de pergament ale jurnalului. 
Se gândește că terminase de scris istoria vieţii, terminase de creat 
harta pentru nepoata ei. Dar cu evenimentele aflate în derulare, 
erau necesare detalii suplimentare. 

Dintr-odată, fantoma lui Rousseau iese de sub aripa unui păun. 
Plutind în faţa ochilor ei alarmaţi, el anunţă că, în ciuda faptului 
că a trăit într-o altă epocă, intenţionează să se alăture amanţilor ei 
spirituali şi să se stabilească în vilă. 

- Imposibil! Nici să nu te gândeşti! 

Strigă cu voce răgușită, indignarea ei răsunând în vale. 

- Chiar dacă mi-ai fi fost contemporan, n-aş fi avut nevoie de 
tine, monsieur, deloc. Nu ești binevenit aici! Trebuie să-ţi reamin- 
tesc că sunt o femeie care se pricepe la cărți? Am citit Émile al tău 
şi n-am uitat argumentul ridicol care cere domenii complet sepa- 
rate pentru bărbaţi şi femei. În plus, monsieur, permite-mi să citez 
cuvintele tale absurde: „Chiar dacă ea are talente autentice, orice 
pretenţie din partea ei le-ar degrada. Demnitatea ei depinde de 
anonimat; gloria ei se află în stima soţului ei...“ Pfu! Dispari, 
monsieur! Vila Gabrielle n-are nici un rost pentru bărbaţi ca tine! 

Râde cu plăcere când Rousseau se roteşte şi se grăbește să 
dispară. 

Ea răsfoiește ultimele pagini ale jurnalului. 


Testamentul meu în viaţă, realizări şi eşecuri 


Iubita mea Simone, când m-am adresat ție pentru prima dată în 
aceste pagini, am avut o viziune a femeilor d'Honoré intrând în 
istorie ca Les Grande Trois, cele trei cele mai căutate Grand Dames 
ale Europei. Am avut credința că noi trei am putea să ținem în viață 
epoca Grandes Horizontales, a femeilor virtuoase, așa cum le-am 
văzut eu, din înalta societate. 

Dar, la fel cum un amant înțelept dezvăluie noi perle de 
înțelepciune cu fiecare vizită, procesul de a-mi retrăi viața în aceste 
pagini m-a ajutat să descopăr și să mă redescopăr. Trebuie să 
mărturisesc acum că, deși aş putea părea prea ambițioasă pentru 
tine, poate chiar nerealistă în aşteptările mele, am avut un dar rar 
și esențial — abilitatea de-a discerne mitul de realitate şi de-a le privi 
pe amândouă drept în ochi. Și, în ciuda insistențelor dragului meu 
Zola, că nu trebuie să mă bag, nu e în firea mea să permit sorții să-și 
urmeze cursul sau să pierd fără să lupt. 

Deci, deși mi-e greu să exprim asta, așa de necrezut cum s-ar 
putea să sune pentru tine, am de gând să mă consider în continuare 
răspunzătoare de unele alegeri pe care le-am făcut. 

Am să-mi înghit mândria, cherie, și am să fiu de acord că iubirea 
ti-a dăruit pasiune şi maturitate, fără îndoială. Şi instituția 
căsătoriei, în cazul tău - în ciuda scurtei vieţi pe care ai trăit-o până 

acum şi a tragicei relaţii — te-a înzestrat cu admirabilă tărie de 
caracter, perseverență și complexitate. Dar a schimbat și echilibrul 
de putere. Mă tem că, fie şi mort, Cyrus continuă să-ți conducă 
viața. Resping din toată inima orice tip de intimitate care cere con- 
formitate, așa că recunosc tragedia pierderii şi-ţi împărtășesc 
durerea, ma chère. Și-ți aplaud hotărârea eroică de a-ţi îndrepta 
lumea răsturnată. Nu ştiu ce-aș fi făcut dacă aș fi pierdut-o pe 
Françoise sau pe tine, Simone. Cu siguranță, nu m-aș fi comportat 
cu graţia și eleganta ta. 

Ai înflorit devenind o femeie inteligentă, care are să găsească un 
reazem undeva între shtetlul din Varșovia al lui papa și Marais-ul 
francez; undeva între bărbații persani și moştenirea franceză. 

Dezgropându-mi trecutul şi dând amintirilor mele o formă 
coerentă, am învățat și importanța compromisului. Și asta, din 
cauza maturității tale încă în evoluţie, are să-ți ia mai mult timp 
să apreciezi la rândul tău. 

Cu toate astea, chérie, n-ai binecuvântarea mea absolută să pleci 
departe de casa ta. 

Hai să discutăm despre întorsătura pe care viitorul s-ar putea s-o 
ia, un compromis între dorințele noastre comune. Hai să ne consul- 
tăm ca prietene, dând şi primind pe picior de egalitate. Ai cuvântul 
meu că niciodată, nici măcar o dată n-am să mai dau cartea ta de 
vizită unor străini. În schimb, vrei să ţii seama de sfatul meu şi, de 
dragul mamei tale şi al tău, să continui să sporești averea pe care 
am să ţi-o las moștenire? Femeile ca noi, în ciuda spiritului nostru 
independent, rămân dependente financiar de protectorii lor. Când 
se plictisesc de noi, ne aruncă mai repede decăt o felie de tartă veche. 
Bogăția noastră ne salvează în astfel de momente dificile. Războiul 
e un pericol tot mai prezent. De fapt, simt fierberea la orizont. Dacă 
trebuie să fugi de un alt război, ia-ţi averea transportabilă, bijuteriile, 
pe mama ta şi pe Alphonse, desigur. 

În plus, te implor să-ţi preţuieşti credința. Am făcut ce era bine 
pentru mine când eram de vârsta ta. Am abandonat Marais-ul şi 
moștenirea mea evreiască. Dar, pentru că te consider parte din 
mine, simt o mare satisfacţie că o pioasă d Honore are să-mi 
moștenească imperiul. Când va veni ziua, ma chérie, să-l inviți pe 
străbunicul tău la Vila Gabrielle, câtă vreme în Valea Zibetelor încă 
pluteşte o aparență de pace. 

Soarele coboară în spatele dealurilor pestriţe ca blana zibetei. 
Lămpile de gaz pâlpâie în jurul vilei şi candelabrele strălucesc în 
ferestre. Gâştele revin în parc zburând peste lacul care tremură sub 
o furtună de bătăi de aripi. O boare învăluie castanii peste câmpul 
de lavandă şi printre picioarele noastre întinse. Tremur înfășurată 
în haina lui Mehrdad. 

El frământă un fir de lavandă între degete. 

- Totul a început după o întâlnire confidențială între Cyrus şi 
şah. Întâlnirea a fost o greşeală fatală. Chiar înainte ca Cyrus să 
părăsească palatul, ministrul fusese informat cu privire la întâlnire. 
Ochii au căutat spre pumnale şi mâinile s-au strâns în pumni. 
Evreul impur devenise prea neobrăzat. Când primul transport de 
diamante roşii a venit din Africa de Sud în Persia, Cyrus nu mai 
era o valoare, ci o responsabilitate a ministrului Curţii şi a lui 
monsieur Jean Paul Dubois, pentru care cruzimea era o profesie. 
Între timp, ministrul, conştient de prietenia mea în creştere cu 
Cyrus, m-a făcut spionul lui. 

- Asta e motivul pentru care, fără ştirea lui Cyrus, l-am văzut 
făcând anumite experimente pe diamante și luând notite. 

Îmi pun mâna pe jurnalul lui Cyrus. Probabil că prevăzuse că 
Biblia avea să devină o sursă de putere în vremuri dificile. 

- Simone, nu i-aș fi făcut nici un rău lui Cyrus. Te rog să crezi 
că i-am dat ministrului doar frânturi neimportante de informaţie — 
locuri frecventate de voi doi, detalii banale cu privire la mama lui 
în cartierul evreiesc. 

În operaţiunea de spionaj deveneam o forță pe care Mehrdad 
trebuia s-o ia în calcul. Eu, care fugisem de la Paris, soacra mea, 
şi, în cele din urmă, Persia ne cuibăriserăm în inima lui. Imaginea 

mea de pe cartea de vizită, respingerea lui Yaghout față de mine şi 
încercările mele ca să intru în rolul unei soţii persane pe munte 
deveniseră o realitate mult mai intensă decât o boală. Spionajul îi 
oferise lui Mehrdad ocazia să pătrundă în viața mea privată. Nu 
mai era un spectator detaşat, ci devenise — dacă nu un iubit - cum- 
va un jucător în evenimentele care aveau să-mi modeleze viitorul. 

-În atmosfera ostilă a curţii, un singur cuvânt era de-ajuns ca 
să aprindă tăciunii urii, continuă el. „Fatwa“, o sentinţă juridică 
emisă de un lider religios, fusese folosită mult timp pentru a-i eli- 
mina pe evrei, fără ca aceştia să beneficieze de un proces echitabil: 
Cel care ucide un evreu va primi o mică plată de bani însângerați. 

Îşi ţine capul în mâini; o artera îi zvâcneşte la tâmplă. 

- Simone, nu ştiu cine a rostit „fatwa“, cine şi-a îndemnat 
adepţii să-l hăituiască şi să-l ucidă pe Cyrus, presupusul necre- 
dincios. Pot doar să ghicesc că monsieur Jean Paul Dubois și mi- 
nistrul Curţii, maeștri complotiști, au declanșat evenimentele care 
s-au dovedit mai sângeroase decât oricare. 

-În noaptea în care a fost ucis Cyrus, fundamentaliştii musul- 
mani s-au revărsat în stradă, dând foc Mahalehului și ucigând fără 
nici o rezervă evreii. În același timp, în jurul munţilor, hoarde 
de bărbaţi stăteau la pândă, așteptând un strigăt triumfător de la 
bărbatul care avea ordin să te omoare, Simone. 

Fanaticii nu putuseră să anticipeze însă că în acea noapte natura 
va riposta cu propriile turbulente. 

Strigătele care urmaseră şi care reverberaseră în jurul munţilor 
nu fuseseră de triumf, ci de teroare. Strigăte de bărbaţi care fug de 
fantoma lui Cyrus, ce lansa săgeți roşu-verzui de foc pe cerul 
persan. Strigăte de bărbaţi care fug de vrăjitoarea lui franțuzoaică, 
ale cărei lacrimi se transformaseră în stele căzătoare care se re- 
vărsau arzând deasupra capului lor. 

Strâng haina lui Mehrdad pe umeri. O zibetă grăsuţă se așează 
la picioarele mele să spargă castane. Animalul miroase a nuci arse 
şi sânge vărsat. 

- N-am acceptat moartea lui. Nu chiar. Nu atâta timp cât nu 
i-am văzut trupul. 

- Îmi pare rău să te îndurerez mai mult. Dar am promis să spun 
tot, şi o voi face. Mi s-a spus că trupul lui a fost pregătit după 
ritualul de înmormântare al musulmanilor şiiţi - două bucăţi de 

salcie învelite în bumbac, plasate la subsuori, şi ceva țărână 
împreună cu un rozariu pe piept, corpul fiind înfăşurat în cear- 
şafuri nebătute de vânt. Ca să ofenseze în continuare evreul, în loc 
să-i dea corpul familiei lui, așa cum se obișnuiește, a fost îngropat 
într-un cimitir musulman. 

- Atunci de ce n-am fost ucisă în noaptea aia? întreb cu o mână 
pe Biblie, în timp ce cu cealaltă trag atât de tare de o buclă, că mă 
dor rădăcinile. 

— Persanii sunt oameni superstițioși. Nimeni n-a văzut vreodată 
aurora boreală pe munţii Alborz. A fost o priveliște îngrozitoare. 
Fenomenul a fost interpretat ca blestemele unei văduve, iar cerul 
turbulent ca răzbunarea lui Cyrus. Şi Beard, care a venit în ajutor 
cu mersul lui ciudat și barba ca o frânghie, a fost o dovadă în plus 
că vă însoţeaţi cu djinnii. Ăsta e motivul pentru care ai ajuns să fii 
cunoscută sub numele de Shaunce Banou şi de ce nimeni n-a 
îndrăznit să te mai înfrunte, nici chiar mai târziu. De ce ministrul 
Curţii mi-a ordonat să ofer o pungă de diamante roşii - falsificate, 
am aflat recent —, cu un bilet de ameninţare ca să pleci din Persia. 
Nimeni nu voia sângele tău pe mâini. Toată lumea spera că îţi 
strângi lucrurile și dispari singură. 

Am vărsat lacrimi de remuşcare când am aflat ce s-a întâmplat 
cu Cyrus. Sunt chinuit de gândul că n-am putut să fac nimic cu 
privire la ura tot mai mare de la Curte. Ca musulman devotat, ar 
fi trebuit să am curajul să-mi înfrunt fraţii, să-mi exprim repulsia 
înainte de a-mi pierde prietenul. Când ministrul m-a trimis la 
Paris ca să te omor, singurul bărbat dispus să se confrunte cu 
Shaunce Banou, m-am bucurat de şansa de a-mi răscumpăra gre- 
șelile făcând exact opusul. Salvând-o pe soţia fugară a lui Cyrus. 

- Te-am avertizat că decizia finală cu privire la cine l-a ucis pe 
Cyrus depinde de tine. Nimeni nu poate să-ţi dea numele celor 
care erau în munti în acea noapte. Dar mai contează acum? Dacă 
trebuie să dau vina pe cineva, dau vina pe fundamentalistul care 
e hotărât să reducă la tăcere minţile lipsite de prejudecăţi. Și pe 
oricine de o altă credinţă. Simone, glonţul care i-a străpuns inima 
lui Cyrus a fost impregnat cu ură împotriva evreului. 

Vânturile se înteţeau în depărtare. Zibetele se luptau să iasă din 
tunelurile lor, ca să presare în vale moscul lor parfumat. Mai jos, 
cu un şal de hermină aruncat într-o parte pe un umăr, cu straturi 

de voal fluturând în jurul ei, Françoise se întoarce de la plimbarea 
ei de seară. Se codește în faţa porţilor, se apleacă și alege un tran- 
dafir, îngropându-și nasul în parfumul lui. Se gândeşte la trandafirii 
de Persia şi la zâmbetul lui Alphonse când avea să primească 
floarea galbenă, în nuanţa gheţișoarei lui. Trece de porţi şi apoi se 
întoarce, să mai smulgă un trandafir, de data asta pentru bunicul 
ei, care venea la cină. 

Ridic Vechiul Testament şi mi-l apăs pe piept, așa cum făcuse 
Cyrus când căutase consolare în sinagoga lui. Devenise infinit mai 
hotărât în cinstea lui, mai sigur de principiile sale şi mai puţin în- 
fricoşat de soarta potrivnică. 

În Persia, îmi dau seama, eram prea tânără, prea teafără și 
nevătămată, prea curată să înţeleg rezolvarea enigmei ce avea loc 
în jurul meu. Femeie acum, încă nu înţeleg semnificația completă 
a faptelor nou descoperite. 

Aerul este încins de parfumul meu, întind mâna după palma 
lui Mehrdad, mângâi ușor muntele lui Venus, cobor pe linia inimii 
din palma lui și mă opresc numărând optsprezece bătăi ale inimii 
mele în timp ce alunec pe linia intuiţiei. Nu ştiu ce-mi doresc, ce 
vreau. Mă gândesc să mă întorc pe călcâie și să alerg pe deal în jos, 
departe de mirosul lui, acasă, să-mi îmbrăţişez viitorul hărăzit, de 
matriarhă d' Honore. Dar e Vila Gabrielle acasă? Esenţială pentru 
identitatea mea - ca și pentru a mamei şi a bunicii -, cum e 13 Rue 
de Rosier pentru străbunicul meu? 

Acasă e ancora care are să-mi ferească inima să se zbată ca un 
tipar. Acasă e pretutindeni - Persia, Paris, Vila Gabrielle, Valea 
Zibetelor — şi acasă e nicăieri. 

Îmi desfac centura şi las pistolul jos. 

